
LES CAHIERS WALLONS 


Saquants bias bokèts 


l vont moru, cès-êfants là !, 


[Longchamps - Lontchamp] 


Woaitiz vêla, au fond d' l’ Afrike, 

Lès p'tits-èfants pus mwârts qu'è vike. 

Gn-a rén por zèls dins leü-z-assiète 

Pad'zo leü tauve, on n'veut pont d'miètes... 
| vont moru, lès p'tits squèlètes ! 


| n'poulenut mau d'cotaper l'pwin, 

Les p'tits-èfants qui moürenut d'fwim. 
Lauvau, on n'veut jamaïs pont d'rèsses, 

Tot ç' qu'è-st-à l'tauve, on l'waite di crèsse... 
| vont moru, en plin.ne djon.nèsse ! 


On n' lès veut nén fé dès grimaces, 

Zèls qu'i n'ont mauy dè pwin d'agace. 

Et n'jamaîs dire qui ç' n'èst nén bon, 

Ou d'ner aus tchéns l'crau d' leü djambon... 
| vont moru, lès p'tits pouyons ! 


Dès-eûres au lon d'vant dè mougni, 

| ratindenut tot mè-ignis, 

Et somadii tot doûcètemint, 

Lès djoûs qu'ça dure byin trop longtimps... 
| vont moru, sins tchau, sins pwin | 


| n° coûrenut nén au d'truviè d'tot, 
Avou leü-z-aîr di raculot. 

Il ont leü keür qu'èst si pèsant, 

Qu'i vont à gngnos ou en craupant... 
| vont moru, en nos r'waîtant ! 


| n'ont pus l’ fwace po co boudji, 
Et pus qu’ leüs brès tot distchaurnés 
Su leù p'tit vinte qu'èst tot inflé… 

| vont moru, come dès dânés ! 


Èt maugré ça, vont co d'mèrer, 

Li timps por nos d' lès p'lu filmer. 
Adon rinde l'âme, tot doücètemint, 
Sins brût, sins djins, sins tèstamint... 
| vont moru, sins-ètèremint. 


Jules HÉRIX, R.N, 


As’ wasu ? 


(Anhée - An, yéye) 


On papi tron.ne ètur dès mwins, 
One vwès ritchaïñt, 

Si faît soûürdant, 

Tène come sofla di viyès djins. 
Foû do ridant 

Sov'nîr qui brait, 

On-z-ètind |' ker di sès vèjins. 


Por one istwêre, por on sov'nir 
Maîsse ou chitroûle, 

Nos v'là sins brüt. 

Dis, tè |’ sés bin qu’ c'èst deur à dire! 
Aujî d' wasu 

Po dès rampioûles, 

Pa côps portant ça n’ faït nin rire. 


Li p'tit Guèc', R.N. 


- _chitroûle (= chita) : au jeu de carte, carte sans image. 


«Gn-a tot qu'èst blanc, gn-a tot qu'èst gris» 


(Bois-de-Villers - Bwès-d'-Vilé) 


Vo-nos-la quausu au coron do mwès d' fèvri èt |’ nîve tchaît à 
gros plomions. Stampéye à l’ finièsse, dji r'waïte li djârdin, lès- 
aubes, li cayute di mès p'tits-èfants avou s' drapia qu'è-st-ossi rwèd 
qu’ Banban. Nosse djon.ne tchèt racoürt è lèvant wôt sès pates. 
C'èst |’ prumî côp qu'i veut one afaîre parèye, li pôve bièsse. | 
gninwiye pad'vant l’uch. Djè lï drouve en riyant : «A, mon parent, 
c'è-stone saïsine, ca !» 

Su | vôye do djérdin, one pitite bauchèle s'achid su si sclite. 
Èle rit d’ bon keûr. Si pa satche à l'ewade. IÍ èst grand èt bia, i 
deut awè ètur trinte-cinq èt quarante ans. 


Vo-m'-là co dins mès tüzadjes. Dji m' veu co au tiène Bèt avou 
m' papa èt brâmint d's-ôtes-èfants. |Í aveut nîvé à r'laye èt i d’ 
tchindin.n' li tiène è fiant dès kèwèyes. 

Trop p'tite po 'nn'aler avou l's-ôtes, rèssèréye dins lès djambes 
di m' papa, vo-nos-la achids tos lès deüs su li sclite. Evôye sins s' 
tinre | Rire, tot-z-èstant strindüwe au-d'la. A |’ valéye, mès-oûys 
braîyenut d' plaïji. Adonpwis, r'monter è satchant li sclite. Po yèsse 
djus d’ fwace. 

On côp, dj'a vlu tchinde tote seüle maïs li sclite èsteut si 
pèsante. Au bia mitan do tiène, vo-m'-la o fossé, pièrdüwe dins on 
banc d’ nîve pus wôt qu’ mi. Abiye on m’ satche foû, èt dji rï tant 
qui dj’ poü. 

— «Timps d'èraler», di-sti, m' popa : «dj'a peù qu’ vos n'eûyîche 
frèd.» 

— «Cor on côp, cor on côp |» 

Nin à r'pache, l'èfant. Mins s’pa n' lï sét dire non èt vo-lès-la 

r'paurtis. 

| c'mince à fé brun’, Aviè |’ bati, li sclite èst tote lèdjêre. 

— «Estoz co là, nosse pitite 2» Non.no, li sclite èst wide. «Nosse 
pitite» èst coûtchîye è |“ nive, vêla, saquants mètes padri èt 
dârmu come on sokia. 

Qui ça sint bon è rintrant. Moman a faît dès vôtes. Tos lès trwès 
nos plonkans su l’ moncia. | n' compte nin quate. 


Poqwè ç' qui cès pinséyes là mi r'vègnenut è |’ tièsse 2 


Li nîve tchaît todi. On dîreût qu'on-z-a mètu dès gros blancs cos- 
sins su lès balonçwêres. Poüri timps. Mès-èfants avau lès vôyes, su 
lès-autoroutes, au mitan dès camions. Pourvu qui... Pourvu qui... 
Timps d' godu. 
| coûrt après trwès-eûres èt d’ méye. Nos p'tits-èfants vont ruv'nu 
d'è scole. 

Et si djè l'zï freu saquants vôtes 2... 


Christiane BINAMÉ, R.N. 


—  siclite : traîneau 
- sokia : souche d'arbre 


Nosse djärdin è mwès d’ fèvri 


Èt si ça sèreut l’ vrai ! 


(Faux-Les Tombes - Faus) 


- Èrnès', èstoz bin sûr qui v's-avoz tos lès papis avou vos ? 
- Ayi, don Matile ; djè l's-a mètu tortos èchone po n' pont awè d' 
rûses quand nos passerans l’ frontiére. 
Dispü qui l's-èfants èstin.n" à leô mwin.nadje, il avin,n' dècidé 
d'ènnaler tos l's-ans è vacances à zèls deüs, 
C'tanèye ci, il avin.n' tchwèsi d' s'aler r'pwaser deüs samwin.nes 
au long dins on-ôtél à Bruges. D'après lès-anonces, il ï fieut pau- 
jêre èt lès tchins ï p'lin.n' bin aler. Bone afaîre po Figaro, leü gri- 
fon, qui l” Nès'aveut aloyf à |" banquète di dri 


Wêre di daladje su l'E 411. Nameur èsteut d'dja bin lon. 
Saquants cints mètes divant d'ariver à Overijse, dès panaus mâr- 
qués Pas op - Douwane. On longu batumint avou on djane drapia 
riprésinteut on nwâr liyon qui mostreut sès grawes. Dissu |‘ meur, 
il èsteut scrit Republiek Vlaanderen. 

One baurire nwâre èt djane grande au laudje. Su |’ costé : on 
signau èsteut au rodje. Deüs douwaniers minin.n' lès camions à 
drwète èt lès-autos tot drwèt. 
Pad'vant l'auto da nosse Nès', on 4 x 4 avou one bârquète à 
moteôr dissu l' pôrbagadje astoké au twèt, Cètila, il alin.n' sûre- 
mint à |” mér. Li tchaufeü aveut one brète avou l' douwanier ca on 
l's-ètindeut discuter, Argneüs, qu'il èstin.n' tos lès deüs. 
À l' fin dès fins, ça a sff leü toû. 
— Bondjoû, mès djins, a-+i dit l'ome, è flamind. 
Il aveut dès moussemints tot bleüs come lès-aviateürs èt on nwär 
kèpi avou des grandès djanès lètes su li d'vant : R.V. 
- Cârtes d'identité, passepôrts, lès papîs po l'auto èt l’ cèrtificat 
po l' tchin, s'i vos plaît. 
Vos-auriz yeü dit qui Figaro saveut bin qu'on causeut d' li ; il a 
grûlé on fèl côp èt i s'a mètu à fé come on démon po chèter s' 
lache. | fieut todi parèy avou l' facteür ou les jendärmes qu'i vèyeut 
èvi come li pêtchi. 
- Rin à dèclârer ? Cigarètes, alcol ? a+i co d'mandé |’ douwa- 
nier, tot saïsi. 


- Nos n° fumans nin èt nos n’ bèvans nin, non pus, a-ti dit |! Nes’. 
Li gabelou l'a cowaîtî d'on laïd ouy ; il a r'waîtf d' tot près si cârte 
d'identité, l'assürance po l'auto èt l' cèrtificat da Figaro. Tot li r'mè- 
tant sès papis, i n'a nin manqué dè dire avou on sorire come po s' 
foute: Dji vwè qui v's-avoz skèpi à Châlèrwè ; c'èst todi l'min.me 
djindjole, vêla. ? 

Djan mèlis*,va ! 

Li Nès' n'a nin rèspondu. Dispü qu' lès Flaminds avin.n' dècidé, 
deüs-ans d'vant, di fé d' leüs têres on payi libe, il estin.n' spèpieüs 
au-d'la avou l's-ètranjér'. Et por zèls, Walons èt Flaminds n'èstin.n' 
pus dè min.me payis. 


Adon, í 'nn'a yeü à Matile. 
Tot r'waïtant s' passepôrt, i lï a dit : Vosse visa n'èst pus bon, 
madame. 
| faut dire qui Matile è-st-one mulâte qui provint do Sénégal èt qu'il 
èstin.n’ mâriés au champète. 
- | vos va falu arindif ça, savoz. C'èst bon por-on côp. V'loz bin 
douviè vosse cofe ? 
Li Nès' a faît çu qu'on lî d'mandeut d' fé. On-z-a ètindu l'ome qui 
ram’chieut dins lès valijes. I| a cotoürné l'auto èt taper on côp 
d'ouy su lès pneüs. Faut-i crwêre qu'i n'a rin trové d' contraîre. 
Quand il a riv'nu addé l' Nes’, i l? a d'mandé : 
- Ewoû alez, insi ? 
- À Bruges èt quétefiye bin qui n's-frans jusqu'à l' côte bèlje, at: 
rèspondu |’ Nès’, è francès, po fé assoti l'ôte. 
— Gra pupont d' côte bèlje, come vos d'djoz. 
Asteûre, ï vos faut dire li «Vlaamse kus» èt Bruges a div’nu Brugge. 
- Abon! 
l'ome n'aveut nin co faït avou zèls deüs. 
- Avoz bran.mint dès caurs avou vos ? 
- Jusse çu qu'i faut po payi l'ôtél, aler veüy çu qu'i gn-a d' bia èt- 
z-acheter one sôrte ou l'ôte. 
- | vos va falu candji po-z-awè dès liârds flaminds ca nos n'èstans 
nin co membes di /'Union Européenne, Vos-avoz, là, pad'vant vos, 
one ajence dè l’ Kredietbank. 
C'èsteut pus fwârt qui d’ djouwer au bouchon, don ça | 
Adon, l'ome a faît sine arveüy èt ça a stî bon insi. Li signau a passé 
au vèr. 
A pwin.ne avin.n'+i r'mètu l'auto en route qu'il ont passé 
pad'vant dès panaus qu'il èsteut scrit d'ssu : «Overijse, waar de 


Vlamingen thuis zijn». 

Ça promèteut, 

Ernès' a bin waïfi à n° nin rôler trop rade ca il aveut vèyu qu'on-z- 

aveut mètu di pus d'on radär tot dè long dè |’ route. 

Totes lès indicäcions èstin.n’ sicrites è flamind. 

Matile èsteut tote pof, lèye qui n'aveut wêre voyadif. 

— Dijoz, Nès’, ça faît d'dja on p'tit timps qui dj'vwè qu'il est scrit 
su lès panaus : Uitgang ; ça dwèt yèsse one grande vile, dan- 
dj'reû. 

— Nénni, don vos. «Uitgang» ça vout dire, è francès : «Sortie». 

- Dji so, c' côp ci. 

ll ont cotoürné Brussel, passer pa Aalst èt Gent po-z-ariver à Brugge 

qu'i bètcheut après onze eüres. 

Avou l' G.P.S., il ont-st-arivé sins rôse à l'ôtél Park-Restaurant Home 

Fleuri. 

- Quand ça l's-arindje, i scrîj'nut bin è francès, cès mon-ami là, a- 
tèle dit Motile. 

- Qui v'loz, quand on tint botike, i faut sawè fé avou tot l”! monde, 
don. 


Il ont stf r'çûs, è francès, come dès djins qu'apwat'nut one 
boûsse. 
Dins |’ tchambe, totes lès r'comandâcions èstin.n' sicrîtes à flamind, 
è francès èt è l'anglès. 
Au rèstaurant, min.me afaîre po l' cârte dès plats ; èt, i l” faut bin 
dire, l'amougni, c'èsteut li p'tit Jésus su sès tchaussètes, 
Dès fwârt bèlès vacances qu'il ont passé. 
S'aler porminer su lès canals dins dès naçales à moteür, avou dès 
cignes tot-autoü d' zèls èt |’ guide qui fieut tot s' possibe po bin cau- 
ser |’ francès. 
Griper lès 366 montéyes do cloke-pôrte avou lès 47 clokes di s' 
carilion. 
Veüy tote li campagne èt vêla, au lon, li mér. 
Trover bia au-d'la, lès viyès maujones dès bèguènes èt l'ovradje 
dès cayetrèsses qu'avin.n' l'aïr d'awè dis mwins. S'asgligni dins | 
basilique do Saint-Sang, l'èglije Notre-Dame èt l'catèdrâle Saint- 
Sauveur. Aler vedy li muséye Groeninge èt lès tauvias da Van Eyck, 
Van der Goes, Jèrome Bosch, Breughel le Jeune èt min.me Delvaux 
èt Magritte, li muséye Memling èt s' pice-d'oûve : L'Adoration des 
Mages. 


Lès djoûs ont passé come one bale di fusik èt bin rade, il a falu 
sondif à-z-èraler. Nin d'dja l'timps d'aler à | mér. Ça sèrè po l' côp 
qui vint. 

Gent, Aalst, Overijse avou s'panau : Overijse waar... , èt qui ci 
èt qui là. 

Li Nès’ a sti tot sbaré di n’ pus veüy li longu botumint dè l’ dou: 
wane. 

Pupont de baurîre non pus. Li rodje signau : èvôye. Disparètu ossi 
l' drapia avou |’ nwär liyon. 

Sins tûzer pus lon, li Nès' s'a mètu à rôler pus doûcemint ; il èsteut 
tot sondjaud. 

- Qui gn-a+i, ? a+ẹèle dimandé Matile. 

- Rin, m' croléye 

Gn-a saquants djoûs, dj'a süremint faït on mwaïs sondje. 

Dji vin à pwin.ne di m’ dispièrter. 

Ni v's-è fioz nin ; asteüre, tot va bin. 

Tant qu'à Figaro, c'è-st-à pwin.ne s'il a solèvé s' tièsse, 

| If a bin choné, au Nès, qui l" vaurin lf aveut faït one clignète mins 
i n'è vôreut nin fé on vrai... 


Gilbert RENSON, R.N, 


- Cloke-pôrtè : beffroi 
-  Coyetrèsse : dentellière 
—  S'asgligni :s'agenouiller 


Li priyére à Sint Djosèf 
audoubin, on n’ pout jamaïs compter qui d'ssu li-mim.me 


(Namur - Nameur) 


Li Chér Frére Matèrne vineut di scrire on «4» à costé di m' nom 
su | lisse dès-èlèves qu'i gn-aveut à l' pawène' do grand nwär 
tôblau. 

Dji saveu bin ç' qui ça v'Ieut dire : i m' faurè r'copyi quate côps 
l’ dictéye qui nos v'nin.n' di coridjî, pace qui dj'aveu faît quate 
fautes, Et, si ç' n'èsteut nin faît po l’ lèd'mwin, ça sèrè à dobe. 

Dj'ènn' aurè bin por one bone dimèye ere, à |l’ nêt, après mès 
d'vwêrs, à l'place d'aler djouwer. Et dji m' di è mi-min.me : 
«Sâcrè tièsse è l'aïr, va | C'èst co tès acsints, don | Tè lès roviyes 
tofér | Li Frére tè l'aveut d'dja dit portant. Là co wêre, i t'aveut uké 
à s' pupite : «Sais-tu bien ce que tu devrais demander à saint 
Nicolas 2» - Dj'aveu d'mèré tot bièsse, mi - : «Une banse d'ac- 
cents» 

«T'aveus sti prév'nu don l» 


Come on-èsteut jusse après |’ guêre, on aveut co dès rüses po 
trover do papi. Lès Chérs Fréres avin.n' rauyi totes lès blankès 
fouyes foü dès vis cayès di d'vant |’ guêre èt, po lès pünicions, lès 
d'ner aus scolis. Li Chér Frère Matèrne mi done mès fouyes èt djè 
lès stitche raddimint dins m' banc avou m' dictéye po 'nn'aler à | 
rècrèyâcion. 

Quand n° n' avans riv'nu, ç'a sff coürs di r'lijion. Li Chér Frére 
nos-a apris «Li priyére à sint Djosèf». «One priyére qui faït 
bran.mint d' l'èfèt - d'djeûve-+ — surtout dins lès cas lès pus grâves 
èt lès pus maulèreüs». Et nos d'ner on-ègzimpe : «Gn-aveüve on- 
apoticaïre qu'one pratique lî apwate one ôrdonance po s' papa 
qu'èsteüve fwârt malade. l'apoticaîre èva dins |’ place di d' dri po- 
z-opruster li r'méde. Adon, i rapwate one pitite botèye èt l’ doner 
à |’ djin en li d'djant dè l’ fé bwâre à s' papa tot d' chôte qu'i sèrè 
rintré. L'ome èva. Saquants munutes pus taurd, li fârmacyin si rind 
compte qu'i s' a brouyî dins sès drogues èt qui, ç' qu'il a d'né, c'è- 
st-on fèl pwèson. Qwè fé ? | s'tape à gngnos èt dire li priyére à sint 
Djosèf, | n'aveut nin co fini qui l’ pratique rintère tot pèneüs : «Dj'a 
lèyïi tchaïr li botèye.». 


Après quatre eûres, nos rintrans à |' maujone. Dji faï mès 
d'vwêrs, dj'aprind m’ lèçon èt dji cache après m’ dictéye èt mès 
fouyes didins m' malète... 

Misére ! Faut-st-arèdji ! Dj'a rovi mès fouyes didins m'banc | 
Ayayoyayaye ! Mè l' faurè fé yüt côps astere ! Et co yèsse payî 
avou dès pâtêrs di tchin , è scole... èt à |l’ maujone... 

Maïs,... poqwè nin sayi l’ priyére à sint Djosèf 2... Ça è vauré lès 
pwin.nes,... li cas èst maulèreüs assez ! Quétefiye bin qui sint 
Djosèf Frè m' pünicion à m' place. 

Tote li swèréye qui dj'a pâtèrnoté, jusqu'à dins m' lét. 


Li lèd'mwin au matin, dins m' banc, mès fouyes èstin.n’ co ossi 
blankes qui dès noûs linçoûs. Sint Djosèf n'aveut nin yeû l' timps 
d’ s'ocuper d' mi. . 
E bin, èndon, li priyére à sint Djosèf, dji n’ l'a jamaïs pus dit. Et 
asteüre, djè l'a rovi, ... tot à fait | 

Et dji n'sé co todi scrire sins fautes !... 


Guy DELVAUX, R.N. 


à gauche 
Essuyer des reproches. 


Sin.ne di mwin.nadje 
[loyers — Loyi) 


Vos m'avoz fait dè |’ pwin.ne 
Et vos né l” savoz nin, 
Quand n's-avans yeû one sin.ne 
Come nos ‘nn’ avans co bin 


Èt vos m'avoz fait braîre 
Maîs sins li v'lu vormint... 
Dji n'a pus yeô qu'à m’ taîre 
Et m' riclaper dins m' cwin. 


«À nos-âdjes, m'avoz dit, 
| gn-a pupont d' doûceû 
On-z-èst div'nu trop vi 
Et afiye trop grigneüs 


Si on s' vwèt co volti 
Après ostant d'anéyes 
Qu'on passe à s' mârgougni 
Et qui l'fwêre èst lèvéye, 


C'è-st-on gout d' rèstchaufé 
Ou bin d’ cafeu r'bolu : 
Il èst bin lon l'èsté 
Qui nos n’ sintans d'dja pus. 


Nos n° vikans qu'à mitan 
One miète dins nos sov'nances, 
One miète avou l's-éfants 
Qu'aguignenut l’èritance. 


On n' si cause pus brämint 

Et mwints côps po n' rin dire 
Nos-èstans come deüs tchins 
Qui bawenut, maïs tant pire. 

N'avoz rin v'lu choûter 
Et viker à vosse môde 2 
Alôrs’ poqwè pinser 
Awè one saqwè d'ôte ?» 


Dj'a d'meuré tot bauyärd 
Au tréfond di m' gayole 
Gn-a yeô come on brouyärd 
Adon dj'a r'ssèré l'viole… 


Guy BRENER, R.N 


Si vôy volti 


(Namur - Nameur) 


Po s'vôy volti, dijoz, bauchèles, garçons, 
N'è-st-i nin vrai ? Gn-a nin dand]ji d'lèçons | 
On s'rèscontère, on s'riwête et d'ambléye 
On-èst djondu, èt v'la l'keür qui toctéye ! 


Si vôy volti | C'èst ni pupont fé d'bin, 

À paurt vos-ôtes, c'èst compter l'monde po rin 
C'èst nêt-èt djoü come on feu qui vos rondje, 
Et maugré tot, c'èst viker on bia sondje. 


Si vôy volti | C'èst, quand on a signé, 

D'mèrer fidèles au sièrmint qu'on vint d'fé ; 
C'èst timpe èt taurd, awè l'keür à l'ovradje, 
N'èsse bin nule paut qui dins si p'tit nwin.nadje. 


Si vôy voltî | C'èst yèsse papa, momon, 
Clincis d'zeü l'bèrce, po rabressî l'èfant, 
C'est yèsse à deux, l'rèstant dî s'vikêriye 


- 


Po sopwarter tos les trayins dè l'viye | 


Emile ROBIN, R.N. 
Extrait des Cahiers Wallons n°1 (janvier 1937) 


Li timps qui passe 


(Warêt-la-Chaussée - Warêt à l'Ichaussiye) 


Li sègonde 


l'arnauje pitite sègonde 

Pus sptitante qu'one aronde, 
Waîte li trayin dè l'viye 

Su on tron.nadje d'awiye. 

Ele n'a nin l' timps d' dire “Aye” 
Qu'èle moürt didins |! margoye. 
lgn-a d's-ôtes qu'avorenut... 
Evôye ! Ele trépassenut 


Li minute 


Li minute coürt, èle tron.ne, 

Ele sufoque, èle sitron,ne, 

Si trèbuke, tchaït è poüre, 

Pièd l' tièsse ; èle sint qu'èle moürt | 
Ele voüreut bin tôzer 

Su tot ç'qu'èle veut passer, 

Mins èle ni s' pout djoker 

Pace qui s'-eûre va soner | 


l'eüre 


l'eüre, dissu s' balanci 

Faît s bouye sins s'fé priyî. 
Djoû d’ fièsse ou djoü d' mâleür 
Ni troubèle nin s't-umeür. 

On fi dit co sovint : 

"Va pus rade ! Pus doücemint |” 
On |’ voureut bin mwinrner,., 
Ele rote sins s' ritoürner ! 


Camille HÔTE, R.N. 


Li brût d’ vos pas 
(Godinne - Gôdène) 


Do timps d’ nosse vikériye, gn-a one masse d'afaïres, qui sins |’ 
volu, pudenut, come ça, leüs mârques. Èt sins qu'on s'è rinde 
compte, co bin. Ça pout yèsse on visadje, one imaudie, one djin, 
on bia ewin... 


One saqwè qui s'a mètu, 

Insi, dins |l mémwêre dès brôts. 
Qu'a v'nu à faït avou l's-ans 
Po rinde eüreüs mi coûtchant, 
C'èst l’ brût d’ vos pas. 


On mouvemint viké j' qu 'asteüre, 
À l'awaïte di sès-umeürs. 

Qui m' viye orèye ric'nochereut 
Po 'nn'awè viké sès djeus, 
C'èst |’ brût d’ vos pas. 


Qui ç' qui m'a faït toürner sot 
Quand i 'nn'alin.n' au galop ? 
Ou potchf è l'air, afiye, 
Quand il avorin.n' abiye ? 
C'èst l” brôt d’ vos pas. 


Qui ç' qu' a tapé l' quaï do l' gâre, 
Lès bleuwès pires dès trotwârs, 

Èt s' fé r'toûrner dès cints côps 

On rwèd gamin pèrcé fô ? 

C'èst |’ brût d’ vos pas. 


Qu'il arive, qu'i 'nn'èvauye, 

Si méseure rèwiye co m' djôye. 

Èt por mi, ç' qu'i gn-a d' pus chér, 
Qui m' dinka si familièr', 

C'èst |’ brôt d' vos pas. 


Pierre LAZARD, R.N, 
- On rwèd gamin : un jeune homme 
- taper : marteler, 


Chandïyes 


(Godinne - Gôdène) 


Dêrènemint, dj'èsteu à ratinde on malade qui dj'aveu amwinrné à 
l'ospitau. Achid à l'uch do sèrvice où ç' qu'il èsteut, dji r'waïteu 
passer lès djins dins |’ grand colidôr. Dès vis èt dès pus djon.nes. 
Qui chûvin.n’ tortos |” min.me vôye. Tot vèyant trin.ner leüs pènas, 
dj'a yeü l'idéye di scrire lès muwadjes qui m’ vinin.n' o l’ tièsse. 


Ouys 
Ewarèés, 
Sibarés 

Pa l'plonke. 


Tièsses 
Disbautchiyes, 
Sitrindôwes 
Au d'la. 


Keûrs 

Tot sbrôtchîs 
Pa l’ tèribe 
Mwaîs sine. 


Cwârps 

Tot croülés 
d'zo l'idéye 
Qui tüwe. 


Ames 
Agritchetant 
Po tutôte 
l'èspwêr. 


Viyes 

Qui l' planète 
Fait stater 
Vêci. 


Li sombe mwärt 
À l'awaîte 

Au d'dibout 

Do plantchf. 


l'ospitau 
Rèwèyant 
Lès-angouches 
dès malades. 


Pierre LAZARD, R.N. 


- Chandije : grande peur, sueur froide. 
- Plonke : mauvais sort 
- Po tutüte : pour rien. 


Nausica.a * 


[Namêche - Namètche]) 


On sondje qui v's-aveut dispièrté 
Causeut d'aprèsses po vosse mâriadje. 
Adon vosse tchaur a èpwarté 

Li lindje flani, viè lès rivadies. 


Su |’ sauvion vos v's-avoz trové 
Buk à buk avou l’êtranjér', 

Li sauvadije rinaudé pa l'mér, 

Qui tchik'teut d'vant d’ vos-arin.ner. 


Vos l'auriz sûr vèyu volti, 

Li qui n° crankieut nin d'zo l'acheléye. 
Mins i n’aveut pus qu'one idéye : 
Ritchaïr su s’ dagn po s' rapaupi. 


Bernard LOUIS 


* Nausicaa, fille du roi des Phéaciens, accueille Ulysse naufragé sur le 
rivage de son île (Odyssée, chants VI et VII) 


Nosse lingadje 


Dès mots, todi dès mots. 


Faux-les Tombes - Faus) 


C'è-st-à n° nin crwêre, li masse di mots qu'on-z-invente tos lès 
djoüs. 
Li scrijeü ni s' dwèt nin catch? : i sét bin qu'i s' pout lèyi prinde pa 
cès mon-ami là qui vikeneut avou l'èspwêr di dèssiner l’ contoû 
d'one paskéye, d'one fauve ou bin dès viyès matènes. 
Bin sovint, li mot ni s' lêt nin fé ; i mostêre si mwaije tièsse. Afiye, 
on n' sét pa wou l’ prinde avou sès manières di rossia tchin. C'èst 
di s' difaute si |’ frâse clèpe, sofèle ou s'èburtake. 
Il èst rèquis d' fé atincion èt d’ bin r'waiti come i faut çu qu'on serît. 

Au djoû d'audjoürdu, gn-a todi d' pus d' mots qu'on lome 

S.M.S. dins tos lès lingadjes èt |’ walon n'èst nin à paurt. 
«atelbinbruniapetracarla» a dj' riçü | samwin.ne passéye. | m'a 
falu m'i r'prinde à deüs côps po comprinde li mèssadje. 
Pa côps, gn-a dès mots qu'on n' pout pus r'conèche à fwace d'awè 
stï bastaurdés ou racoûtis. 


Gn-a dès djins qui c'èst leü dada di cachi après dès viyès pires 
quand ç' n'èst nin lès squèlètes di nos ratayons. 
Lès scrijeüôs, zèls, il ont l' crédit di r'mète à djoü lès mots qu'on stî 
ètèrés èt qu'on n' si sovint nin. Dès mots gafys, spitants, dès cis qui 
fèyenut sondji à one sôte ou l'ôte ; saquantes qui n' richonenut à 
rin, dès-ôtes d'one vivacité d' tos lès diâles, dès cis do vi timps, dès 
bias, dès laïds, dès p'tits èt dès longs, dès cis qu'ont ç' qu'i faut 
po plaïre à costé d's-ôtes qu'on l'aïr di s' foute. 
Ni rovians nin non pus lès mots amichtauves ou canayes, lès cis 
qu'ont bon keür ou lès cis qui n' sondjenut qu'à zèls. 
Nos-avans ossi lès mots à dobe ètinde, lès doüs èt lès grossiér'. 
Dès cramions avou one saquí ? Vos v'loz sawè l' fine bote d'one 
afaîre ? Nosse walon a |’ mot qui convint. 
| lï arive co bin di n’ si nin r'toûrner s'il a one saqwè à dire ; s'i 
vout d'meurer cwéy, i n' mouf'téyerè nin. S'il èst d’ bone umeür, i 
v' dirè ayi si vos v'loz bin djouwer avou li. 


Vèyans di qwè qu”l èst capâbe ou bin si nos l’ p'lans disminti. 


Li «mot» èt sès saquants ratoürnüres 


Avoir le dernier mot............... 
Connaître le fin mot .........,..... 
Wa MOE d'ordre 7. r 0 216 8.9 RY DN on den 
Prendre quelqu'un au mot ......,,.. 
Se: donner le MON: 25.5 su dela: 
Toucher un mot à quelqu'un ......... 
Chercher ses mots. ........ esse 
D'un mot à l'autre .....,,,,,,..... 
Parler à mots couverts ............. 
Aucun mot ne peut l'exprimer . ....... 
POG MOU IR DE PR CA V RA ç 
Avoir des mots, se disputer .......... 
Ua QUIS MON 3 u site ee ee Rd él 
les MOIS Eros ae LU AIRES 
Donner son avis 4 cr, 212 vus deu èn 
Intervenir auprès de quelqu'un ....... 
Un mot St lu ve rnai 
Un mot à double sens .,......,,.... 
En disant ces mots ........,....... 
Un mot de reproche .............. 
Il n'a pas mâché ses mots .....,,,.. 
Sans dire un mot.,,,:::..:..:.:.. 


Lès rèsponses cu d'zeü cu d'zo : 
On doûs mot / po l” mwins'/ awè dès 

mots èchone / d'ner à 


ètinde / on mot di / r'proche / ènn'è causer avou one saquî / on 
mot d'orde / on laïd mot / dire on mot à /on mot à dobe ètinde 
/ cachî après sès mots / awè one saqwè à dire / sawè l' fin mot 
ou sawè l' fine bote / lès mots crwèsés ou crwèselés / li dêrin mot 
/ ni nin mouf'ter ou sins moti / gn-a pont d' mot po l' dire / i n' 
s'a nin r'toûrné po lî dire / d'one parole à l'ôte / prinde one saqui 
au mot / tot d'djant ça / si d'ner l’ mot ou si mète d'acòrd. 


Po v' bin mostrer qui l’ S.M.S. n'èst nin one saqwè d'audjoürdu, 
sayîz dè comprinde çoci : «Palaubosselgayeossi» (*) 


Qu'è d'djoz ? 


Gilbert RENSON, R.N. 
* Pa, l'aube osse èt l'gaye ossi. 


Po rîre one bouchîye 


À l' Tossint 


{Sart-Bernard - Saut) 


Dj'a monté après non.ne jusqu'à l’ cimintiére avou deü bèlès 
potéyes di crisantin.mes su mès brès. Dj'aleu bin sûr rinde bon 
dvwêr à mès djins. Dj'î v'neu d'dja qui dj’ n'èsteu co qu'on p'tit 
gamin. Mès djins n' sont pus là, dj'a pris li r'laïs come di jusse. Li 
prumêre potéye, djè l'a mètu su mès parints, dès grosses blankes 
fleürs, nosse man n'è v'leut pont d'ôtes quand èle vikeut. Dj'a dit 
saquants pâtêrs mins tot d’ swite dj'a c'minci à lès r'veüy, è l' mau- 
jone, o djârdin, à l'ovradje, dins lès bias èt lès laids momints au 
d'dilong di tote leû vicaîriye. 

Dj'a faït |' min.me avou mès grands-parints. Dji m'è sovint fwârt 
bin. I| ont rèné jusqu'au coron. Di leû timps, li rèsli èsteut co pindu 
brâmint pu wôt. || ont sayi qu’ leüs-èfants seüyenuche mia qu’ zèls. 
Mès parints ont faït l^ min.me avou mi. Po tot ça, djè l'zï vin dire 
bondjoü èt lès r'mèrcyî d’ leô coradje di tos lès djoüs. Dj'a dit à 
r'veüy èt 'nn'aler avou m’ tièsse bôguîye di sov'nances. 

Divant d' moussi foû, í m'a v'nu l'idéye do fé on côp l' toûr dè 
l' cimintiére. Gn-a dès-ans qu' dji n' l'aveu pus faït. Pusqui dj'aveu 
faït mète si tièsse di bronze au pid, dandjure po qu'on nè l' roviye 
nin. Dins | timps, li cantonier li r'chureut come i faut po l’ Tossint. 
Dispeüy qu'on-z-a r'mètu lès comunes èchone, on l’ fait passer bo 
bastaud. Asteüre, il a l'aîr tot règrignî. Qui vous’ ! 

One miète pus lon, c'èst |’ vi champète. On djoü, |! mayeür 
d'adon li aveut faît li r'proche do n' jamais pont drèssi d' procès. 
Li samwin.ne d'après, il a abroké come on-èfougi à |l maujone 
comunâle. 

—  Mayeür, dj'a foutu on procès, savoz | 

- À | èt à qui? 

- À vosse pa ! «Faux et usage de faux !». | fautcheut dè l 
foüréye po sès lapins su lès bas tch'mins | 
Li mayeür l'aveut r'waîti d'one drole d'aîr mins i n'aveut jamaîs pus 
causé di d' rin. 

Là, tin, c'èst li p'tit Louwis, on brâve ome, sés’ | C'èsteut l' dérin 


prôpe cousin da nosse pa. Quand momon s'a r'trové tote seüle, 
c'èst li qu'a v'nu arindjï l” djârdin èt fé totes lès comissions sins 
jamais rin d'mander. 

À mwins drwète, dins | cwin, c'èst lès fosses dès deüs- 
Alemands, on cap'tin.ne èt on lieütenant, dès ulans, qu'on sôdar 
do 13in.me aveut touwé en quatôze à l'intréye do viladje. Li feume 
dau cap'tin.ne a riv'nu tos l's-ans jusqu'à s' mwârt en 1976. Sès 
cindes sont ètèréyes addé li. 

Là, bin au r'ewès padri on gros pauqui, c'èst l' Blanc Djobète, 
on fèrtiliant cit'la. On prumï d'avri, dj'aveu aviè cinq ans, i m'aveut 
èvoyi èmon |’ vwèsin po-z-èpronter s' chaule po coude aus fréjes. 
Dji n' l'a jamais rovi. 

Esconte di li, c'èst |’ Bêrt Lovin. I| aureut plu yèsse dè |’ min.me 
soce. On li aveut d'né on sauvadje nom, li BBB. Rin à vey avou l' 
Blanc Bleu Bèlje, savoz ! On djôu qu'il aveut rintré mwârt sô, si 
feume l'aveut ratindu su |’ sou dè l’ maujone. Quand l' Bêrt a dov- 
viè s' bouche, èle lï a spotchï one grosse tomate dissu. 

- Tin, v'la t bèle busète bouchiye, valèt ! 

Maleûreûsemint, on vwèsin l'à ètindu èt |’ rèpèter dins tot l’ viladje. 

Vaïci au coron dè l’ pîssinte, conte li meur, c'èst Pôl li Crau. Dji 
n' l'a nin conu. C'èst nosse pa qui m'ènn'aveut causé. |Í aveut stï 
nomé scabin après l’ guêre di quatôze. C'èsteut on p'tit cinst. On 
djoü, on-inspècteür aveut v'nu à l' comune por one afaîre di scole. 
Li mayeür l'aveut èvoyî à |’ maujone dau Pôl. Si feume l'aveut r'cï 
èt lî dire qui s'-ome èsteut èvôye dins sès patures. L'inspècteür a fini 
pa trover nosse Pôl qui staureut aus flates au d'dilong do bwès. | 
l'a atauchi ossi rade. 

— Bonjour, Monsieur, vous êtes bin l'échevin de l'instruction 
publique ? 

- Non.na, ô, Mossieü, vos-èstoz brouyi, savoz | On vos-a-mau 
rensègné, mi, c'èst po lès scoles | 
| parèt qu’ l'inspècteür a manqué d' tchaïr au r'viêrs. 

Quausu à l' sôrtiye, gn-a one tchapèle. Li Crolé do Vapeür ï è- 
stêtèré. Li, dji m'è sovin fwärt bin. On djoù d’ dicauce, il èsteut au 
cabarèt da Marîiye Dièche avou trwès soçons. Il aveut comandé 
quate gotes di pèkèt. Marîye aveut mètu quate vêres su l 
comptwär. Quand èlle a r'monté dè l’ cauve avou l' gote, lès vêres 
avin.n' disparètu. 

- Wè sonti mès vêres, ê, Crolé 2 

— Waîte, Mariye, i sont vêla su l’ place ! Djè l's-a foutu à l'uch, 
i sont trop p'tits po v'nu au cabarèt. 

Vola, li toür èst faît. 

Di'a rintré è m'auto mins dji n'a nin dèmaré tot d' swite. Li cimin- 
tiére do viladje, c'è-stone soce di paujêrès djins, amichtauves, 
simpes come leü vicadje a stî. Dès djins qu'on r'troüvereut volti on 
djoü. Ayi, c'èst vañci qui mi ossi dji m' vêrè r'pwasser, 


Hery MATTER NE R N 


C'èst po rire 


A Nameur 


Ci djoù là, nosse Djôsèf si pormineut tot |! long d’ Sambe. Èt 
vola qu'i rèsconteure one djon.ne comére qui mwin.ne on p'tit 
éfant dins one vwèture d'èfant. 

— Mon Diè, Madame, quin bia p'tit pouyon qui v's-avoz là | dit-st- 

i. Qué-n-âdje ati 2 

Trwès mwès, di-st-èle li moman tote fiére. 

— Trwès mwès ! Et c 'èst vosse dêrin 2 


Lès chupes 


Li Batisse èsteut mârchau amon Mélotie, ouç' qu'on fieut dins |’ 
timps, dès èréres, dès machines à mode èt dès p'titès-ostèyes po lès 
djârdins. 

Bén sovint, su |’ côp d' cinq eûres à l’ nêt, divant dè distèler, 
noste ome apeüve one chupe dissu |’ moncia èt l' sititchf à |' vole 
è cu di s' pantalon. Li pus sovint po fé plaïji à on soçon ou l'ôte. 
Pwis, i r' passeut pa l’ grande pwate sins fé chonance di rin. Èt dire 
arveüy au chèf... 

- E bén, vo-z-è-la co one d'èvôye, don, Batisse, di-sti l’ chèf, po 
dire one saqwè. 
- «Ayi, ça, chèf, èt èlle ènn'iront tortotes come ça ! ... 


Ayir èt audjoürdu 


Vos-aviz on mwôârt... Comint |’ fé sawè 2 


[Meux - Meü]l 


Dins l’ timps, totes les djins dès viladjes si conichin'. | rotin’ à 
pids, ou à vélo après l’ guêre di 14-18. Quausumint one pitite cul- 
ture à chaque maujone. Dè timps qu’ l'ome èsteut à l’ bèsogne, lès 
feumes tinîn’ leü mwin.nadje èt èlèver l's-èfants. Vos-è vèyîz tofêr 
one à l’ fouréye su lès fossés, li rèvolper dins one grande câréye 
twale di lén èt l^ rapwäârter su s' tièsse ou à bèrwète. Saquants 
coméres trovin’ à s' placer po fé l' mwin.nadje dins lès cinses, lès 
tchèstias ou come ovrêres di saîson. l-gn-a pont qu'alin' travayî à 
l’ vile. 

Dins lès-omes, bran.mint d'ovris d' cinse ou d' saîson, dès- 
omes di mèstî : marchau, cwameji, gorli, sèrwî, munisier, tchèrpèti, 
maçon, tchaurli,... Saquants p'tits botikes, èt dès cabarèts. Lès 
bèsognes si fyin' autoü dès maujones èt su lès coûs. Ossi bon dire 
qu'avou totes cès djins là et leüs convôyes, quand one saqui 
èsteüve po moru, lès brûts alîn’ bon trén. À m' mwafñje saïson i gn- 
aveüve lès chfjes. 

Lès prumîs advèrtis d'on mwärt, c'èsteüve lès près-parints ! et l’ 
curé. Cit'-ci l” fieüve sawè au maurlf ou au sacristin po soner à 
mwärt. One pèneüse sonerîye qu'on pleüve ètinde à totes lès-eûres 
dè |’ djoürnéye po-z-anoncî qu'on parwèssyin aveüve faît sès dérè- 
nès bauyes. On-z-èst mouwé, on s’ ripléye è li min.me èt dire one 
pâtèr po l’ ci ou l' cène qui vént dè passer. 

À place, on soneûve à mwârt tos lès djoûs à l” chîje jusqu'à 
l'étèremint ; ôte paut on n’ soneüve qu'on côp après l'awè faît 
sawè au curé. Di tote maniére, i pleüve awè difèrintès maniéres dè 
soner lès clokes sorlon lès parwèsses, li nombe di clokes èt... lès 
curés. 

C'è-stinsi qu'on pleüve soner à mwârt mwints côps su |” djournéye 
èt difèren.mint por on-ome qui por one feume. Por on-éfant, c'ès- 
teüve dès p'tits côps tapés su li p'tite cloke : on «triboleut», come 
on l' fieüve co l’ djoù d' l'étèremint. 

| faleüve ossi aler au sècrètaîre èt |' dèclârer à l'comune. 


22 


Po |' fé sawè dins l’ viladje, on n'aveut nén tos lès moyéns qu’ 
nos conichans audjoürdu. On côp qui |’ djoù èt l'eûre di l'ètère- 
mint èstin' conus, dins bran.mint dès viladjes di Ôte Èsbaye, on-z- 
aleüve trover on[e) crîyeû(se). Ci djin là fieûve tos lès-uchs. Êle dou- 
vieüve li gros uch èt crîyî li trisse novèle dins chaque maujone. Po 
ça èlle èsteüve payiye. Nén bén seür grand ichôse mins por lèye, 
come on dit, c'èsteüve todi ça | 
Divant |’ guêre di 14 èt co byin dès-ans après, li criyeüse fieüve si 
mèssadje è walon : «on tél èst mwärt, on l'ètêre tél djoû à téle 
eûre». 
| atarivé qui l' crîyeüse passe yute d'one maujone ou | ‘ête. Po 
qu'i-gnuche pont d' rouspètances, èle mostreüve pa on sine qu'èle 
aveut passé. Ça pleûve yèsse li satch po r’froter sès pids qu'èle 
candjeüve di place, li brouche aspôyîye conte l'uch, on sèya su l 
sou ou d's-ôtès-afaîres qui plin' atirer l'atincion dès djins dè l’ mau- 
jone quand i rintrin'. Quite por zèls di sayi d'sawè pa dès vwèséns 
ç' qui s'aveut passé. Si l'viladje èsteut fwärt sitindu, èle si fieüve 
aîdi pa dès-èfants qui n' dimandin’ qui ça èt couru d'one maujone 
à l'ôte * 

Amon nos-ôtes èt d'après l'hombe di djins, vos pliz compter 
qu'i gn'aveut di deüs à cénq pitits botikes, èt ostant d'cabarèts, si 
nén co d' pus. Il afichin’ lès lètes di mwärt à leü finièsse ou en 
d'dins po leüs pratiques. 

Po lès novèles ossi, rén d' tél qui l’ facteür qu'aveüve sès-intréyes 
tos costés. Dè l’ samwin.ne i gn'aveüve mèsse èt catrèzime tos lès 
djoûs au matén. Li curé è profiteüve po-z-advèrti lès saquants 
parwèssyins qu'èstin' là. 

Si ça tchèyeüve su |’ difén dè l” samwin.ne èt qui l’ mwärt passeüve 
li dimègne su l’ têre `, li curé |’ ricomandeüve aus deüs mèsses : li 
basse èt |’ grand-mèsse. Si |^ mwârt èsteut conu en d'foû dè 
viladje, li famile li fieut dire aux curés dès viladjes vwèséns. 

Di ç' timps là, divant l’ guêre di 14, lès-abonemints aus gozètes 
èstin' rûres. Pout-on dire qu'i n' aveut qu'onk ou deüs po on quär- 
tier ? C'èst vos dire ossi qu'on n’üseüve nén co di ç' moyén là po 
l' fé sawè amon nos-ôtes. Ci n’èst qu'ètur lès deûs guêres qu'on 
pout dire qu'on-z-a c'minci à |’ fé mète su lès gazètes èt lé fé sawè 
pa dès lètes di mwärt. 


Paul GILLES, R.N 

À propos d' près-parints, nos viyés djins dijîn’ «quand on r'pique dè pér- 
sén, on r'pique li pus près d' sès parints». Ossi bon dire qu'on n'ripi- 
queüve jamais pont d' pérsén. 


I n'a nén qu' po-z-anonci lès mwârts qui |’ criyeuse passeüve. Quand on 
p'tit cultivateür aveut sti oblidjî d'abate one bièsse d'acsidint, il aveut 
r'coûrs ossi à sès sèrvices. Ele dijeüve ci qu'i s'aveut passé, lès bokèts 
qu'on pleut acheter, li pris èt prinde lês comandes. 


Li crwèyince vout ossi qui quand on mwârt passe li dimègne su l' têre, i- 
gn-ârè on-ôte qui sûrè dè courant dè |’ samwin.ne. 


C'èst pô rire 


Li pension 


Li Zande èst stampé su l'uch di s' maujone. Et là s' vwèsin qui 


passe justumint : 


Comint ç' qu'èle va, vosse moman ? di-st-i l'ome, qui saveut bin 
qui l' viye djin èsteut su sès dêrins. 

A, bin èlle èst mwate, di-st-i l' Zande ! 

Mwate, vos | Et dispôy quand ? 

Advant yîr. 

Advant yîr ? Bin dj' l'a co vèyu à l’ finièsse ayîr, mi. 

Bin ayi, mins c'èst |’ djoü qui l’ facteür apwârteûve si pension... 

One camisole èt on saurot 


{Namur - Nameur) 


Vola quinze ans, è nosse viladje, 
Quand i s'a mètu martchand d' vatches, 
Batisse n'aveüve tot jusse su s' dos 
Qu'one camisole èt on saurot. 


Po gangnî s' crosse i rindait pwinne 
Courant |” payis tote li samwinne. 
Lès saquants pîces qu'i ramassait 
Passinn' po l' gawe èt po l' pèkèt. 


Pwis, on bia djoü, n's-avans yeü l'guêre ; 
| s'a passé byin des-istwêres... 

Tantia qu’ Batisse s'a fit do laurd : 
Vo-l'-la calé come on milôrd, 


Il achetéye one maujone èl vile, 

Si feume rôle en automobile, 

Si djonne bauchèle aprind l'anglais, 
Batisse li-minme pète li français. 


Li cia qu'a inventé l' Justice, 

Ni faut-i nin qui |’ diâle l'apice 2 
Parait qu’ noste ome a d'vu fé l' saut 
Et qu' po quinze ans il èst-è trau. 


Di s'4#' ancyin mèstî ï s' rapinse 
En sondjant qu'il èst-al grande Cinse 


Avou on nimèrô à s' dos, 
One camisole èt on saurot ! 


Lucien MARÉCHAL, R.N. 


- li grande Cinse : la prison de Namur (orthographe en vigueur à l'époque). 


Lucien Maréchal, né en 1892 à Saint-Servais, fut l'un des fondateurs et secrétaire des 
Rèlis Namurwès. Auteur de poésies et de chansons, homme de théâtre, il fut aussi col- 
laborateur du Guetteur wallon et du Bulletin du Musée de la Vie Wallonne à Liège. Il 
publia avec son frère Paul l'Anthologie des Poètes Wallons Namurois (Namur, 1930) 


d'où est extrait ce poème. 

Compte rendu 


Maurice GILLET, Li Latin sins dire âmèn', format 16/24, 
96 p., Musée en Piconrue, 2007. 


Le locuteur wallon a voulu s'affirmer en se démarquant du latin 
du culte qu'il a entendu, volens nolens, jusqu'en 1960 environ. Il 
l'a réinterprété, l'a parodié, l'a introduit, selon le mot de l'auteur, 
cum grano salis, dans de nouveaux contextes. D'où le titre, ainsi 
que le sous-titre «Langue du culte et parodies dialectales». 

Maurice GILLET, journaliste à Vers l'Avenir, a donc rassemblé 
un certain nombre de ces parodies, le plus souvent comiques, et il 
nous les décrit au fil des huit chapitres qui composent l'ouvrage. 
La Préface est due au Professeur Jacques E. MERCERON, auteur 
notamment du Dictionnaire des saints imaginaires et facétieux, 
paru en 2002. Quant à l'iconographie, elle a été assurée par le 
Musée en Piconrue, à Bastogne. Les tableaux d'André BOSMANS, 
peintre paysan de l’Ardenne, sont très bien à leur place ici, de 
même que les autres documents, très évocateurs. Néanmoins, cer- 
taines reproductions, trop sombres, sont peu distinctes (p. 25, p. 
44, p.63). À noter aussi deux (?) dessins de Christine SEPULCHRE. 

Le livre peut être considéré comme une ample dissertation qui 
se développe dans un cadre très souple. Les cloisonnements entre 
chapitres ne sont pas étanches. Les digressions sont nombreuses : 
la formule Amèn’ po lès bèguènes, âvé po lès curés, pâtêr po lès 
vicaîres entraîne une enfantine qui ne comporte aucun mot latin 
[Ploô, ploô, ploü, / Lès bèguènes sont foü ! / Et lès curés / Sont 
rèssèrés / À l’ clé !), (p. 16) ; en vertu d'une ressemblance de pro- 
cédé avec la parodie de Et secula seculorum, l'auteur se penche 
sur celle du très profane Veni, vidi, vici, (p. 57) ; enfin, après avoir 
examiné Li Mèyus Dôminé (mèyus' déminé) de Joseph DUYSENKX, 
qui singe le plain-chant, il élargit son propos à certaines chansons 
paillardes, parodies rédigées en latin macaronique et non en wal- 
lon, (p. 86). 

Le contenu des notes (qui parsèment le texte en grand nombre], 
est développé en fin de chapitre. L'auteur y cite ses sources avec 
minutie, il y traduit tous les textes latins et wallons et il y présente 
brièvement certaines personnalités du monde de la langue et du 

folklore wallons. l'aller-retour entre le texte et les notes est aisé. 
Orthographe Feller et «orthographe de l'auteur» se côtoient au 
hasard des citations. À signaler, un zeste de wallon normalisé 
(pâtérnaedjes, pôtérnicaedjes), p. 17. 

On regrettera l'absence d'index (des incipit des prières ou chants 
latins, des manifestations du culte, des lieux et personnes cités). 
Ceci rend l'exploitation de l'ouvrage plus difficile. 

En conclusion, un livre grand public (qui ne prétend pas à l'ex- 
haustivité), bien documenté et agréable à lire, qui plaira aux nos- 
talgiques de l'époque préconciliaire, à ceux du latin, aux passion- 
nés du wallon (ces catégories se recouvrant parfois), et qui consti- 
tuera une référence utile pour les générations actuelles et futures. 

Des erreurs, coquilles et omissions à signaler : p. 22, note 8, 
1834, lire 1843 (1834, Cabinèt dès Mintes) ; p. 28, |. 37, ‘cla- 
mavit’, lire ‘clamavi’ ; p. 29, |. 5, ‘Apwarte’, lire ‘Apwate'; p. 33, 
note 13, 1969, lire 1979 ; p. 35, |. 24, ‘pôves’, lire ‘pôvès' ; p. 
39, |. 20, 'è l’ saya’, lire 'è saya* ; p. 41, |. 17, ‘mougn’, lire mou- 
gni’ ; |. 18, 'magnf’, lire ‘mougni’ ; p. 43, note 4, Énéide, VI, 118, 
lire |, 118 ; p. 57, l. 33, ‘squwère', lire ‘sqwêre' ; p. 83, l. 7, ‘co’, 
lire ‘èco’ ; |. 9, ‘dispiertez-v' (dispièrtez-v'), ajouter ‘don. 

Je traduirais ‘la mirin.ne’ par ‘le brûlant’ plutôt que par ‘la migrai- 
ne’, (p. 81, note 22). Je me réfère à Michel FRANCARD, 
Dictionnaire des parlers wallons du pays de Bastogne, p. 612. 


Bernard LOUIS 


Renseignements : Musée en Piconrue, Place en Piconrue, 2, 6600 Bastogne ; 
Tél, : 061 / 21 56 14, Fax : 061 / 21 59 84 ; courriel : picon- 
rue@bastogne.be/piconrue 

i Lès Rèlîs Namurwès 
Cercle Royal littéraire dialectal 


& 


RAPPORT ANNUEL 2007 


l'année 2007 a vu le Cercle des Rèlis Namurwès poursuivre ses 
activités habituelles de défense et de promotion de la langue wal- 
lonne en appliquant rigoureusement les principes des fondateurs 
aux productions littéraires de ses membres et en apportant pré- 
sence, concours ou assistance à toute une série de manifestations 
extérieures oü le wallon est à l'honneur. 


Les réunions. 


Selon la tradition, lès Rèlis Namurwès se sont réunis chaque mois 
dans leur local en bord de Meuse. 

Comme d'habitude, ces rencontres ont été le lieu privilégié 
d'échanges et de prises de décisions sur le fonctionnement et l'évo- 
lution du Cercle. Là aussi, se sont ébauchées, organisées et 
conclues nombre d'activités, internes ou extérieures, de promotion 
du wallon. 

C'est enfin au cours de ces séances que chacun a pu bénéficier de 
l'expérience et de la vigilance des autres lors de la lecture de ses 
compositions, 

Pendant ces douze raploüs mensuels les Rèlis Namurwès ont ras- 
semblé 152 membres et sympathisants, soit une moyenne de 13 
personnes par réunion. 

Soixante six textes, en vers ou en prose, sont ainsi passés par les 
fines mailles de la traditionnelle passète avant de recevoir le per- 
mis de figurer dans Les Cahiers Wallons ou d'autres revues et jour- 
naux avec la mention R.N. suivant la signature. 

En novembre, une Assemblée Générale Extraordinaire a approuvé 
les nouveaux statuts de 'asbl. 


Les événements. 


Lors de la réunion du mois de juin, le président annonçait la réad- 
mission de Bernard Louis en tant que membre adhérent ainsi que 
la démission de Chantal Denis et de Pol Englebert. 

En novembre, nous apprenions le décès de deux anciens Rèlis, 
René Clinias et Robert Barbier. 

En décembre, Georges Puissant, alias Li p'tit Guèc' nous a fait le 
plaisir de revenir de sa Suisse lointaine : retrouvailles après plus de 
20 ans. 


Les commissions et la bibliothèque. 


La commission « Centenaire », instituée pour concevoir et organi- 
ser les manifestations destinées à célébrer notre centenaire, a pu 
préciser son programme et a déjà noué des contacts avec diffé- 
rents organismes administratifs, scolaires, culturels où autres en vue 
de réalisations concrètes.Fin novembre, une conférence de presse 
a attiré plusieurs journalistes et responsables d'associations aux- 
quels notre président a exposé nos ambitions et nos projets. 
Michel Debar R.N, alimente régulièrement notre site WEB en infor- 
mations sur nos projets, et nos réalisations. On peut y trouver les 
derniers ouvrages publiés par nos membres. Quant à Georges 
Puissant R.N., il a mis sur la toile le catalogue complet des Cahiers 
Wallons parus depuis leur création, en 1937. 

La bibliothèque s'est enrichie d'un lot important de pièces de 
théâtre de l'auteur dramatique namurois Jules Evrard R.N. Ces 
ouvrages, ainsi que nombre de documents lui ont été confié par un 
neveu de l'artiste, Monsieur Pierre Copette, de Lasne. 

D'autre part, la bibliothèque de Moustier-sur-Sambre nous a fait 
don de manuscrits d'Eugène Gillain. Et, comme d'habitude, la 
bibliothèque a pu venir en aide à des étudiants ou à des associa- 
tions en quête de textes, de documentation ou de renseignements 
divers. 


Les publications. 


Gilbert Renson écrit son premier livre en wallon. Il lui a donné le 
nom de Pilipili. 

l'ouvrage, illustré d'une série de photos d'époque, conte les péré- 
grinations d'un Administrateur territorial au Congo Belge de 1949 
à 1960. Avec Pilipili, nous pénétrons dans l'intimité des Bayaka, 
une peuplade riveraine des fleuves Kwango et Kwilu aux confins 
du Congo et de l'Angola portugais. 

Le 29 octobre, Emile Gilliard présentait, à l'Hôtel de Ville de 
Jemeppes S/S, son dictionnaire, Niyau d’ ratoürnôres èt d’ mots 
walons d'après Moustî èt avaur là (payis d’ Nameur]. Fruit de plus 
de vingt ans de travail et de recherches, ce volume comporte les 
sens divers de chaque entrée, des phrases d'emploi, des milliers 
d'expressions, de proverbes et d'extraits d'auteurs de la région. 

Activités hors du Cercle. 


Lors de l'exposition des céramiques de son épouse, Marie-Jeanne 
Goffinet, à la galerie d'Arl'bre, à Arbre puis au couvent des 
Clarisses à Malonne, Joseph Dewez a exposé et récité quelques- 
uns de ses poèmes ayant pour thème le jardin; Au djardèn, pa 
wèyi èt s'rèwèyi, 

Des poésies wallonnes ont également été présentées lors d'une soi- 
rée organisée par la Maison de la Poésie dans le cadre du Festival 
de Poésie de Namur et au cours d'une croisière littéraire sur la 
Meuse. 

Le président et plusieurs Rèlis ont participé à un séminaire consa- 
cré aux écritures wallonnes et à la rencontre d'écrivains dialectaux 
et francophones. Ce séminaire, organisé par l'Union Culturelle 
Wallonne et l'Association Royale des Écrivains wallons, 

se tenait à Floreffe le 31 mars. 

Au début du mois de septembre, Pierre Lazard R.N. a de nouveau 
brillement décroché une deuxième place au concours des minteurs 
de la société Moncrabeau. 

Le 20 octobre, à Loyers, les Rèlis apportaient leur contribution 
aujardin des fables, © corti dès fôves, concours de récitation de 
fables en wallon, tirées de La Fontaine. Ce concours, qui rassem- 
blait plusieurs classes d'écoles primaires wallonnes, était organisé 
par le Service des Langues régionales endogènes de la 
Communauté française. 


Au cours de l'année, les Rèlis ont aussi coopéré 

- avec le Service des Musées en Province de Namur à la réalisa- 
tion d'une plaquette consacrée à Ernest Montellier R.N. 

- avec la Maison de la Poésie à l’organisation d'un parcours dans 
la ville balisé par les écrivains, français ou dialectaux, qui y ont 
vécu et ou l'ont décrite à travers ses rues, ses monuments, ses act- 
vités. Ce projet sera finalisé en 2009. 

- avec la revue Confluent à la réalisation d'un article sur la pra- 
tique du wallon dans la région de Namur. 


Ce sont aussi les Rèlis qui, depuis plusieurs années 

- animent en wallon certaines émissions présentées par des radios 
locales. 

- éveillent l'intérêt pour le wallon chez les élèves des écoles 
prmaires de Namur et de la région, lors des “Classes du 
Patrimoine”, organisées par la Province de Namur lisent des textes 

wallons lors des Apéro-ivres, organisés par la bibliothèque de la 
ville de Namur. 


L'école de wallon. 


Depuis octobre 2007, les Rèlis Namurwès accueillent dans leurs 
locaux Li scole di walon où Chantal Denis, Anne-Marie François 
R.N. et Pol Englebert continuent à transmettre aux jeunes et moins 
jeunes la connaissance du wallon. http://www.ecole-de-wallon.be 


Li Cocâäde. 


Lors de notre Grand Raploû du mois de février, le Président a remis 
la Cocâde pour l'année 2007-2008 à Paul Gilles R.N. en préci- 
sant : Dispü dès-ans èt dès razans, il èst l’ vwès dès Walons. On 
l'a êtindu au posse dins totes lès cassines dè l' Walonîye èt on l' 
choûte co à Nameur èt avaurla. Sins rovî qu'i faït co |’ vwès do 
pus vî di tos lès Walons, li vi tchin.ne di Liérnu. Avou ça, todi à 
cachî après dès viyès-usances èt-z-è fé dès bias bokèts. Dès s'faîts- 
ovradijes faïyenut oneür aus Rèlis èt à tos lès scrijeüs dè |’ 
Walonîye. One copiye di ç' bia papt-ci sèrè aurdéye am étèrnam 
dins lèsärchives dè l’ Sôcièté. 

Michel Debar, qui avait obtenu la Cocâde l'année passée, nous 
confie ensuite sa perception de la place actuelle et de l'avenir du 
wallon : "Qué walon? — Poqwé® - Èt lès Rélis dins tot ça?”. 


Les Cahiers Wallons. 


Tout au long des cent nonante-deux pages de leur revue, les lec- 
teurs ont pu trouver quatre-vingts textes dialectaux en vers ou en 
prose, mais aussi des “portraits” d'écrivains disparus, des jeux et 
des informations diverses. 

Au cours de la réunion du mois de juin, un prix a été remis à 
Messieurs Aimé Dupont et Bernard Louis, lauréats de notre 
concours proposé dans les Cahiers Wallons en 2006. 

Après cet aperçu, incomplet sans doute, des activités du Cercle et 
de ses membres pendant l'année 2006, il nous reste à remercier 
tous ceux qui nous ont fait confiance, nos lecteurs en particulier, et 
tous ceux qui nous ont témoigné leur sympathie ou qui nous ont 
aidés. 


Guy DELVAUX - Secrétaire 


Qués novèles 2 


Publications récentes 


- Lucien SOMME : L'anéye dès quate solias, un roman qui 
aborde les problèmes actuels de la société . (10 € + frais d'en- 
voi). 


- Chantal DENIS : On n’ candje nin s” planète, un roman 
d'amour qui a pour cadre Gembloux. Un roman facile à lire 
avec un glossaire au cas où... 

Ces ouvrages écrits en wallon central peuvent être commandés 
par téléphone (L.Somme : 081/61 10 32). 


- Maurice GILLET, Li latin sins dire âmèn', format 16/24, 96 p. 
«Un livre bien documenté et agréable à lire, qui plaira aux nos- 
talgiques de l'époque préconciliaire, à ceux du latin, aux pas- 
sionnés du wallon...». On lira dans les pages précédentes, un 
compte-rendu complet de cet ouvrage par Bernard Louis. 
Renseignements : 061/21 56 14 (Musée en Piconrue, 
Bastogne). 


Françwès, dis mwès 


Ça ï èst ! Dji rote su mès deüs pids. 
Qui c'èst bia, |’ monde vèyu di d'wôt | (M.D.) 


Erratum : une coquille s'est glissée dans notre numéro de novembre- 
décembre, p.168. 


Poème de A. Henin : « Fontin.n’ dès Quat' Saisons », IÏ fout lire à la 
3°" ligne : «li chèvreü ritrove sès passéyes» et non«panéyes»). Une 
passéye étant ici une trace de passage du gibier. 

Si vous voulez... 


Si vous voulez commander des exemplaires des Cahiers wallons, 
Si vous voulez connaître le contenu des quelque 650 exemplaires parus, 
Si vous voulez connaître la liste des numéros spéciaux, 
Si vous voulez entrer en contact avec les Rèlis Namurwès, 
Si vous voulez vous informer sur les cours de wallon 
organisés par les Rèlis Namurwès, 
Si vous voulez obtenir des renseignements sur un écrivain, une œuvre, 
sur l'histoire de la Wallonie ou des lettres dialectales, 
Si vous voulez consulter l'imposante documentation réunie 
à la bibliothèque des Rélfs, 


plusieurs possibilités s'offrent à vous : 
- l'adresse postale : Secrétariat, avenue Golenvaux, 23/7 
5000 Namur 

- le téléphone : 081 - 73 59 70 (secrétaire) 
081 - 73 34 28 (secrétaire honoraire) 
081 -61 10 32 (président) 

- l'adresse courriel : croledestris@skynet.be 

- l'adresse Internet : http://relisnamurwes.be 


De plus, le secrétaire Guy Delvaux se tient à votre disposition 
tous les jeudis, de 14 h à 18 h 30, à la bibliothèque, 
Maison du Dialecte, boulevard Baron Huart, 5000 Namur 

(à côté du Parlement wallon). 


Si les «Cahiers Wallons» te plaisent, cher lecteur, 


fais de ton meilleur ami un abonné. 

Saquants bias bokèts 
Li timps pièrdu 
[Fosses-la-Ville — Fosse) 


Mi man aveûve deüs fotos d' li, One grande, dins on câde, su 
l" drèsse, èt one pitite, sititchiye dins on vi live di mèsse. 

Su l' drèsse, l'ome èsteut bia. On l'aveûve tiré en portraît quand 
il aveut sti sôdär, divant l’ guêre. | pwärteut fiér sès vis moussemints 
d' môrchau. Ô, ni pinsez nin qu’ i riss'mèleut lès tch'vaus. Non ! Il 
èsteüve maréchal des logis èt i s' rècrèsteüve avou s' kaki, si kèpi, 
sès bloukes èt sès guètes. 

Di ç' timps la, i-gn-aveüve pont d' coleür su lès fotos mins on-z- 
advineüve aujiyemint qui ç'-tome la èsteüve bin pwârtant, tot rose- 
lant, avou s' visadje sins pont d' rôye, bin r'pwasé. Süremint, c'ès- 
teüve on-ome contint qui mindjeüve à s' fwim. 

One pitite anéye après s' mâriadje, il aveüve sitï trouver, 
s'apinse li, on bia gros gamin dins lès cabus d'au djârdin. Enfin... 
c'èst todi ç' qu'i ma raconté pus taurd. 

L'anéye d'après, il a r'ssèmé lès min.mès s’minces di cabus èt, 
on djoù à |’ vèspréye, on-z-a sff coude one brèyaude pitite soû. 

Inocint qu’ dj'èsteu, ayi, inocint quatôze : vint cinq ans pus 
taurd, mi ossi, dj'a sèmé dès s'minces di cabus dins m' corti èt dj'a 
yeü dès maulaîrs cabus tot trawés pa on rédjimint d'alènes. Dj'a 
lèyi là |’ rasète èt l” locèt mins, sins pinser à mau, i m'a falu candji 
d'ostèye. Dji m'a bin rindu compte qui l'Orticole n'aveut rin à vôy 
la d'dins. 

En 40, mi p'tite soù aveut chïs mwès. Adofe, qui pèstèleut dispü 
longtimps, a faît sawè à tortos qu'i ‘nn’ aveut s' sô d' planter sès 
cârtofèls è l’ Prusse. | lès v'leut planter èmon l vijin èt ça a stï mâr- 
gaye. 

Li bia ome su l' drèsse a stî rauyî foû di s’ famile. Do timps 
qu'on vagon à bièsses li kèrdjeüve à Sint-Vith po l' grand voyadje 
èmon lès boches, mi man èpwârteut saquants clicotias, dès 
fachaus, one miète di lacia èt sès deüs marmoûsins, po foute li 
camp è l' France. 

Ç' a sti l'exode, parèti, avou dès tch'vaus èt dès sôdärs sitau- 
rés dins lès fossés, avou dès vatches qu'on-z-aleut rasgoter dins lès 
prés, avou dès bonès djins qui nos purdin.n’ po |l” nêt, dins leû 
grègne. 

Mi blanke tièsse di deüs-ans, li nwâre pitite tièsse di m' soû bar- 
lokin.n’ su |’ guidon do vi vélo, à tos lès timps, à totes lès-eûres. 

Saquants samwin.nes pus taurd, on-z-a r'gangni l’ payis. Li 
bleuwe nüléye dès boches èsteut yute, lèyant padri lèye dès cas- 
sines trawéyes èt vüdiyes, lèyant padri lèye ossi, dès toûrmints èt 
dès tchüladies. 

Mins dj'èsteu bin trop djon.ne po comprinde… On djoû, mi 
man a discôpé one pitite binde di stofe à trwès coleürs. Èle l'a sti 
tchî d' truviès dins l’ cwin do portraît su |’ drèsse. C'èst vêla, addé 
l" portraît, qui dj'a apris à r'conèche li nwâr, li rodje èt l' djane. 
One miète pus taurd, dj'a sti malin assez po lès r'mète à leù 
place : nwâr, djane èt rodje. 

Quand m’ moman mi tapeut à spale por mi dire bondjoü à m’ 
popa su l' foto, si tièsse ni m' dijeut rin, mins lès trwès coleürs rigla- 
tichin.n’ dins mès p'tits-ouys. 

Nosse prij'ni aveut bau scrire qu'i nos-èvoyeüve one banseléye 
di bètchs à picètes ; dji n’ sinteüve jamais li tchaleür di s't-alin.ne 
ni |’ doûceü d' sès lèpes. Il aveut bau scrire qu'il aveut |’ timps 
long ; mi, dji trouveûve tofêr lès djoürnéyes trop coûtes èt dji m' 
trin.neûve dins lès montéyes do la wôt po n’ nin monter à djoke. 

| sowaîteut dès pôs aus boches qui mostrin.n’ leüs scorîiyes. 
Pinsez qui dj'èsteüve mia lodji, au mitan dès coméres, avou one 
vèdje, sitampéye su |” djfvau, padri |’ molin à cafeu 2 Tos sès 
bètchs d'au lon, tos sès scrijadjes, tos sès djèmichadies èt sès p'tits- 
èspwêrs ni m'ont jamaïs brâmint sbaré. 


On djoü portant, nos-avans trouvé, dins one di sès lètes di pri- 
j'ni, one pitite maulaîre foto qui m'a r'toûrné m’ tièsse di djambot. 
Dj'a sintu ç' djoü la qui dji divneu pus grand, maugré mès cinq 
ans. Popa, vos-aviz on fayé strwèt visadje avou dès-ouys sins spite. 
Vos-èstiz bladjot come one lune è l'iviêr ; vos n'aviz nin min.me 
yeü |’ coradje di douviè vos lèpes po l’ risète au fotografe. Vos 
n'aviz pus dandii d' pingne po fé vos tch'vias : pus nin on pwèl su 
vosse pèléye tièsse. Lès puces avin.n’ trouvé one glôriète dins vos 
croles èt il aveüve falu raser lès steüles po tchèsst lès soris. 

À vosse cô tot maîgue, i-gn-aveûve one plaque avou on numèrô 
qui pindeüve ; vos-èstiz li K.G. 400.322, c'èst tot ç' qui lès boches 

vlin.n' sawè,.. Vos-èstiz sûüremint mârqué dins on grand live, vêla 
bin lon, addé l’ frontiére russe. 

Quand èlle a yeü mètu li p'tite foto addé |’ grande su l’ drèsse, 
mi man a brai. On |’ lomeut co do min.me nom mins ç' n’èsteut pus 
l' min.me ome qui, chfj ans d'vant, l'aveüve mwinrné à l'auté. Mès 
djon. nes-ouys d'èfant ont apici alôrs ci qu‘ c'èsteüve, li guêre èt sès 
miséres ; èt dj'a enfin compris ossi douvint qui m' moman n'èsteut 
nin sovint binauje. Èle ni p'leut nin lèyi li p'tite foto à l’ vüwe di tor- 
tos. Èle l'a stitchî dins s' live di mèsse èt èlle oleûve, li dimègne, 
mostrer s'+ome au bon Diè po qu'l nè l’ roviye nin, po qu'i li 
spaugne si viye, po qu'| l' ramwin.ne à l' maujo li pus rade pos- 
sibe. 

Li grande foto ni m’ dijeut rin mins li p'tite aveut causé à m' keür. 
Dispü |’ djoü qu'on m’ l'aveut mostré, dj'a vraîmint ratindu m’ 
popa, dj'a vraîmint sintu qu'i soufricheut. 


Èt on bia djoü d' maïy 45, i faleüve vôy couru on galopin su lès 
routes do viladje quand one vwèsine m'a v'nu dire è scole : «Vinoz 
m' gamin, vosse popa va riv'nu audjoùrdu ». Dj'a stî coude dès 
fleürs avou m’ soû dins l’ corti, dj'a mètu mès bias solés vèrnis po 
l' ratinde. Djè l'a rabrèsst di totes mès fwaces quand il a zoublé 
foü d' l'auto què l’ ramwinrneut. || a pris sès deüs-éfants èchone 
dins sès grands brès. | lès-a sèré fwärt conte li, i lès-a sèré long- 
timps conte li, come po ratraper |’ timps pièrdu... Mins dj'aveu 
dèdja sèt' ans èt on n’ sét rèculer lès-èwiîyes di l'ôrlodje. 


Gérard DOUMONT 

Drole d'afaîre à Jèrusalèm’ 
[Longchamps — Lontchamp) 


On vént di r'trover à Nameur, one fwârt viye gazète. Elle âreut 
aviè deûs mile ans, di-st-on pâr ci... Et scrîte è walon, èco bén |... 
Choütez vêci ç'qu'on-z-i pout co lire su l’prumêre pôje... 

«Drole d'afaîre à Jérusalèm' 1»... C'èst l'tite qui l'gazèti aveut 
d'né à l'istwêre.., 

«l s'passe dès byin droles d'afaïres, po l'momint, vêci à 
Jérusalèm', dijeuti.., Figurez v' qui, v'la saquants djoûs di-d-ci, 
Pilate, li r'présintant da Césär, a faît clawer su one crwès, on lomé 
Jésus. Tot ça, parèti, po fé plaïji aus Djwifs qui nè l'plin' sinte. 
D'après zèls, cit-ome la s’purdeut po l'mèssiye... èt min.me dès 
côps, po l'fi dè bon Diè l... C'èst po l'zi fé plaïji, vos di dj’, qui 
Pilâte l'a faît moru come on vaurén... Et portant, |! pôve mivét 
èsteut tot ç'qu'i gn-a d'pus sémpe, s'apinse qu'on dit... | n'aveut 
rén da li ét ï n'âreut co pont faît dè mau à one moche !... Quand 
il a yeû faît s'dêrène bauye, on l'a dispindu foü dè l'erwès èt |’ 
tchoûki, à l'varade, dins on cavau avaurla… 

Mins l'Jésus en quèstion aveut lèyi ètinde, timps di s'vikant, qu'i 
ravikereut après trwès djoûs !... C'èst justumint po ça, vèyoz, qu’ 
lès Romins avin’ mètu dès sôdärs, tot-autoû dè cavau, po-z-i waiti 
nêt-èt djoù. || avin’ peü qu'sès soçons n'ârin' vinu, timps dè l'nêt, 
po r'ssatchi l'cadâve èt fé crwêre à on ravikadje !... 

Adon, n'vola-t-i nén qui, maugré tot ça, li cwârps a bèl èt bén 
disparètu,.. Là, waï, vos-ôtes, one saqwè d'drole l... Po 'nn'oyu 
l'keûr nèt', dj'a sti raddimint aus novèles addé lès sôdârs èt l'zï 
d'mander ç'qu'i pinsîn’ di tot ça...«Nos-ôtes, nos n'avans rén 
vèyu, savoz l'ome, m'ont-i rèspondu platèzac. Ç' nêt-là, nos-avin’ 
justumint toüômé èdârmus,... èt, quand nos n's-avans dispièrté, |' 
cavau èsteut vüde l...» Bén-astchèyu, va | C'èst l'cas d'dire qu'on 
n'si pout fiyi à pèrson.ne !... 

Vos compurdoz bén qu'on n'cause pus qui d'ça, pâr ci, don... 
On mwärt qui ravike, vos ! | mè |’ Front acrwêre, quit'fiye l... 
Portant, figurez v' qui dj'ènn'a rèscontré dès cias qui prétindenut 
mordicus’ qui Jésus ést bén vikant... Nén co pus taurd 
qu'anawêre, dj'a rèscontré dès bravès feumes qui l'ont r'vèyu 
après s'mwârt... èt bén pwârtant, dijenut-èle... «Qui dj'toüme 

mwale vêci, m'a-+èle dit l'pus causante dè l'binde, si dji n'vos di 
nén l'vraï !... Et bén vola : à l'piquète dè djoû, nos-avans sti po-z- 
èbaumer l'ewärps. Pace qui, ayir, nos-avin’ siti oblidjiyes di l'èssè- 
veli ou pus rade. C'èsteut l'djoù dè Sabat, vèyoz | Et vos savoz bén 
qu'vêci, on n'pout rén fé, ç'djoü là... Adon, quand 'nn'avans arivé 
d'ssu place, li cavau ésteut vûde... Et, sins d'dja oyu l'timps d'criyî 
ouf, vo-nos-la, totes lès trwès, baube à baube avou Jésus, nosse 
maîsse | Il èsteut là, astampé pad'vant nos, mouss? avou one 
blanke cote, èt i v's-aveut on visadje come one plin.ne lune... Il èst 
vikant èt bén vikant, èt pèrson.ne ni m' frè candji d'avis, nén co po 
tot l'ôr dè monde... Portant, d'après lès lwès, vêci, en Palèstine, lès 
feumes n'ont rén à dire ! Ça faît qu'i gn-a jamais pèrson.ne po nos 
choüter, vèyoz !... » 

Po waiti d'è soyu one miète di pus, dji n'a faît ni one ni deüs, 
dj'a stf veüy on lomé Piêre. Dji m'aveu lèyi dire qui c'èsteut li, 
l'maïsse dè l'soce. | m'a tot d'süte acèrtiné qui tot s'aveut bén passé 
come lès coméres mi l'avin' raconté : «Jésus, nosse maïsse, nos 
l'avans rèscontré, bén vikant, nos-ôtes ossi... Nos-avans min.me 
causé avou li, come dji cause avou vos l... » 

Su l'entrefète, on deüzyin.me soçon s'a v'nu achide addé nos. 
Djan qu'on l'lomeut, cit'là. 

Il aveut l'aïr di conêche bran.mint d's-afaïres |... | m'a èspliqué 
djintimint comint ç'qui tot ça s'aveut passé... S'apinse li, Jésus c'èst 
l'fi dè bon Diè !...Li fi dè bon Diè 2... V'la co ôte tchôse, waite, 
asteüre !... «Et vos compurdoz bén, m'a-t-i dit, qui l'fi dè bon Diè 
n'pleut tot d'min.me nén d'mèrer è têre come tos lès mwärts, don | 
C'èst po ça, vèyoz, qui s'pa l'a faït raviker èt raler tot drwèt addé 
li !...». C'èst l'résurècsion qu'i lomenut ça, zèls, lès cias dè 
l'soce l... 

Dji n'vos-è sâreu rén dire di pus, audjoürdu, savoz |... Vêci, tot 
l'monde si d'mande qwè !... Tant qu'à mi, dji m'va co d'mèrer one 
cope di djoüs à Jérusalèm' po veüy comint ç'qui tot ça va toûrner... 
En ratindant, nos lijeüs sont libes di crwêre ci qu'i volenut... Di tote 
maniére, si c'èst cor one afaïre di mirauke, come i gn-a bran.mint 
pâr ci, po l'momint, ça sèrè rade rovi. Dins saquants djoüs, on n'è 
causerè d'djà quit'fiye pus l...» 

S'i r'vêreut jamaïs asteüre, nosse gazèti, èt veüy qui vola deüs 
mile ans qu'on-z-a c'minci à-z-è causer di ç't-afaïre-là;... èt qu'on- 
z-è cause co tofêr tos costés, il è freut one di tièsse !... Ci sèreut, 
süremint, por li r'tchaîr mwârt on deüzyin.me côp | 


Jules HÉRIX , R. N 

Li tchèt. 


[loyers — Loyi] 


| gn-a dèdja mwints djoûs 

Qui |’ vi tchèt è-st-èvôye 
On n’ sét nin min.me èwou, 
Vêla.. su tchamps su vôyes. 


Oudôbin au payis 
Ou ç' qu'on n'arive jamais 
Au fin fond do stwèli 
Qu'il î faït todi mwaîs. 


| n'èsteüve nin da mi 
Mais bin da nosse vwèsin 
Maïs djè |’ vèyeüve volti 
Quand i v'neüve o djôrdin. 


On l' ritroveüve afiye 

Stindu su on p'tit banc 

À djouwer |' comèdiye 
Tot nos fiant |” sodwärmant… 


Ossi crau qu'on vi mwin.ne 
Dins lès doûceûs d' l'èsté 
Et todi djus d'alin.ne 
À si v'lu trop r'pwaser. 


Èwou è-st-i asteüre ? 
Au paradis dès tchèts 
Et z-ï compter lès-eüres 
Su on p'tit banc d' blanc bwès ? 


... Tin ayîr au matin, 

| m'a choné l'ètinde 
Dins s' tot novia djôrdin.., 
| miaweüve èt m’ ratinde, 


Guy BRENER, R.N. 

Coral ! 


[Namêche - Namètche) 


Nosse pa qu'èsteut on catolique tot-oute, aveut v'lu qu' sès fis 
sièrvinche mèsse. Dji m’ rapinse dè l'oyu vèyu fé l’ coral li-min.me. 
D'on-ôte costé, èsse èfant d' keôr dins on viladje, aviè 1950, c'ès- 
teut griper d'on scayon. Ça faït qu'à chi) ans èt d'méy, dji m'a 
r'trové au pid d' l'auté po mèsse di sèt_ eüres au matin. Nosse curé 
lon -Ârdinwès) èsteut stragne èt i brütieut tot wôt. On l'ètindeut j jus- 
qu'è cu d’ l'èglije. 

Dji m’ sovin ossi qu'on-z-apirdeut è scole. l-gn-aveut on grand 
qui fieut l” curé. | faleut dire lès rèsponses è latin. Introibo ad altare 
Dei, pâtèrneuti l grand. — Ad Deum qui lætificat iuventutem 
meam’, rèspondeut-i l'coral d'à drwète (qui mineut). Et pwis rèciter 
l' Confitèyor, qui c'èsteut one saqwè d' malaujiy. Dji veu co ossi lès 
deüs-apirdices qui solèvin.n' li drî dè l” camisole dau grand quand 
i s' clinceut. 

lgn-aveut deüs maïsses-corals, Po lès grandès fièsses, c'èst zèls 
qui dècidin.n' qwè po l’ bouye èt l' place di chaque di nos-ôtes. 
Divant mèsse, i waîtin.n’ aus breôjes po l'ècinse èt paurti lès mous- 
semints. Au pus sovint l' soutâne èsteut trop longue èt on s’ fieut one 
cingue avou on bokèt d' cwade po r'trossi s' cote. Quand mèsse 
cominceut, i-gn-aveut deüs-acolites pad'vant lès grés d' l'auté, 
quate padri èt co quate padri avou lès deüs maîsses au mitan (onk 
tineut l'encenswêr èt l'ôte li navète). Timps dè prétchemint, on s'as- 
sideut su lès-àcostés dè keür come dès mwin.nes è leüs stâles. On 
loumeut |’ coral qui n' fieut rin "piquèt d’ pature”. Quand mèsse 
èsteut rasgotéye, li “piquèt” qu'aveut sft sâdje aleut distinde lès 
ciêrjes avou l' cwarnèt. 

Dè |' samwin.ne, quand on-z-ètèreut one saqui, li curé passeut 
è nosse sicole (École adoptable pour garçons) po d'mander deüs 
corals. Li ci qui travayeut bin î aleut. Dji m‘ rapinse l'Absoute qui 
dj’ m'aleu astamper padri l' bï , tot nant |” crwès. Dji m’ fieu mau 
dè mwärt come s'il avuche siti on près-parint. Quand lès djins 
ènn'alin.n' avou |' vacha èt l’ curé, li madjustêr dimeureut avou nos- 
ôtes po dismantchf |’ bi. On stitcheut lès tubes di fiêr qui sot’nin.n' 
li bi pad'zo sès brès èt on fieut chonance di roter à crosses. On s' 

coûtcheut su l bayau èt fé “l mwärt vikant”, come on d'djeut. 
Divant d'ataquer mèsse, li curé nos-aveut d'né cinq francs. Quand 
i ploût su l curé... 

Li ci qui v’ dîrè qu'i n'a jamaïs sayf |’ vin, c'è-st-on boürdeü. On 
p'tit gwardjon, tot s’ passant l” botèye, divant qui l’ curé amousse 
è |’ sâcristiye, ça n' fieut pont d' twârt. Tant qu'aus-ôsfiyes consä- 
créyes, nos n’ lès-aurin.n’ wasu djonde. Mins lès-ôtes, è leô satchot, 
nos lès strouflin.n’ come dès boubounes. 

Lès pus bèlès sov'nances, c'èst lès mâriadjes (qu'on rascoudeut 
co bin cinquante francs) èt lès mèsses po l'adoräcion où pus rade 
lès vèpes. On vèyeut riv'nu l’ pèkléye dès curés qui saquantes 
énn'avin.n’ one dissu l'orèye èt mèsurer |’ vôye. 

On s’ rafieut d'èsse li pèneüs vinrdi, li momint qu'on fieut toûr- 
ner |’ rakète. Li ci qui t'neut l'ostèye èsteut |l’ prumi à chacheler 
Divant ça, li blanc djouwèdi, on-z-aveut faît dègneter lès sonètes à 
dik-èt-daye jusqu'au coron dè Glériyä. 

Audjoürdu, come dins lès vis timps", lès fabriques payèt lès 
corals. C'èst scrit è budjèt, Afiye c'èst dès marayes. Là qu' dji va 
à mèsse, quand l' curé est tot seû, d'èstant à m' place, dji faï soner 
l' chilète po l'élèvâcion. Dji portchèsse ossi. Lès soçons dè l’ tchan- 
terîye mi loumèt |’ maurli. Mins mi, dji m“ sin todi one miète coral. 


Bernard LOUIS 


Le mot, sous sa forme coraul, apparaît à Liège en 1331 (Ch. GRANGA- 
GNAGE, Dictionnaire étymologique de la langue wallonne, réimpression 
anosfatique de 1980, p. 569). Fr. : enfant de choeur. 

J'irai vers l'autel de Dieu / Vers Dieu qui réjouit ma jeunesse 

Fait attesté à Namur par des documents datés de 1571. 


- cwarnèt : éteignoir 

- bi; catafalque 

- madjustêr : clerc-chontre 

- bayaw : civière d'enterrement 
- crosse : béquille 

- rokète : crécelle 

-  portchèssf : faire la collecte 
-  maurff : sacristain 

- slrogne : ovare, bourru 


Li viye tchapèle 
(Anhée - Anyéye) 


Passè li tch'min d' fiêr, dri |’ viladje, 
Qué bia mèssadje 

Su li p'tite vôye : 

Awè r'bâti li viye tchapèle 

Come ça, po rin, po l' djôye | 


S'on |’ pleüve lèyî insi, 
Sins-uch, po-zi moussi 
Avou sès pwin.nes 

A mète è cwète 

Quand on s' pormwin.ne 


S'on s'i pleüve insi racwèti 

Èt saye d'i rabrèssi, 

Quand l' pleuve èst là dissu nos spales, 
Li djon.ne bauchèle qui done si mwin 
O mwès d'avri, après |’ djeu d' bale, 


S'on-z-i pleüve donè l' tète 

Èt s'i achide one miète 

l long do richot rimpli d' crusson, 
Èt qu’ lès-èfants ont télemint swè 


Qu'i-gn-a pus d'aîwe didins l’ bidon, 


S'on pleûve rintrè avou s' pani 

Èt sès sabots, come è corti, 

Èt one brèssiye di rodjes pawès 

Po s' man da Li, 

Li qu'èst su |’ crwès, li cwârps tot cotrawè, 


S'on s'i pleüve sinte come è s' maujone, 
Ci sèreüve ça, li paradis, 
Por mi. 


Georges PUISSANT, R.N, 

«Rire di bon keür, c'è-st-ossi on mèsti» 


(Faulx-Les Tombes - Faus] 


C'èst çu qu'i d'djeut sovint, li ci qui dj' vou dire : Henri 
Salvador. 
Ayi, mins vola, gn-a si bone compagniye qui n' si dwèt quiter, don. 
À d' pus d' nonante ans, li liyon da Zorro èst rèvôye après-z-awè 
rütyï on dêrin côp. 
Henri aveut skèpyî è l' Guyane Francèsse. 

Si pa prov'neut d'Espagne ; si man èsteut one Indyin.ne dès 
Caraïbes. 
Li gamin aveut à pwin.ne 7ans quand il ont plèyi bagadje èt-z-aler 
d'meurer à Paris. 
Tot djon.ne, li roufion choûteut volt? lès-aïrs di djâz djouwés pa 
Duke Ellington èt Louis Armstrong. 
ll aleut su sès 11 ans quand il a dècidé qu'i sèreut musucyin di s' 
mèsti vèyan.mint qu'i n’ si doneut pont d' mau po tchanter jusse. 
Si vwès, bèle èt clére, raviseut lès cines da Frank Sinatra èt da Nat 
King Cole. 
Il aveut on rîre qui s'atrape èt il amüseut lès pratiques tot tchantant 
aus tèrasses dès cabarèts d’ Paris. 
| n'èsteut jamaïs à r'pache : non contint d' tchanter, i s'a mètu à 
studi l' violon èt il a div'nu on-as' come djouweü d’ guitâre dins l'ôr- 
kèsse da Django Reinhardt. 
À 20 ans, i faît s’ timps. 

En 1941, timps dè l' guêre, i coûrt èvôye avou Ray Ventura èt 
sès musucyins. 
| s' vont raploûre è l'Amèrique. C'èst là qu'i rèscontêre Count 
Basie. | vont djouwer po lès boys qui sont po 'nnaler fé l'guêre è 
l' Eürope. 
I| front min.me au Brésil, è l'Argentine èt è l'Uruguay. 
Li païs riv'nûwe, vo-l'la qu'i r'vint à Paris èt i mèt su pid si-t-ôrkèsse 
da li tot continuwant à djouwer avou Ray Ventura dins dès films 
come Nous irons à Paris, Nous irons à Monte-Corlo. Avou Annie 
Cordy, ça sèrè Bonjour Sourire. 

Henri Salvador, c'è-ston tinre : gn-a qu'à choûter one di sès 
prumërès tchansons : 


A3 


Une chanson douce One tchanson si doûce 


Une chanson douce Li tchanson si doûce 
Que me chantait ma maman Qui nosse moman mi tchanteut 
En suçant mon pouce Quand dji suceu m' pôce 
J'écoutais en m'endormant Tot m'èdwärmant, djè l” choûteu 
Cette chanson douce Li tchanson si doce 
Je veux la chanter pour toi  C'èst bin por vos qu’ djè l’ tchanterè 
Car ta peau est douce Ca vosse pia èst doûce 
Comme la mousse des bois Parèye aus mossès dès bwès 


À l' télèvision, i faït rîre lès-èfants avou Zorro est arrivé, Le lion 
est mort ce soir, Minnie, petite souris, Nos ancêtres les Gaulois ou 
Ma pipe. 

Bin rade, i faît one saye qui rèyussit come tchanteü dins l'opèrète 
Paris s'amuse avou Yves Montand èt Mistinguett. 

Djè l'a st choûter, vormint. Ça fieut dè bin dè |’ veüy si pèter à rire 
por on rin. 


1949, c'è-stone fèle anéye por li : on-z-aureut yeü dit qu'il 
èsteut né po |’ chance. 
| rèscontêre Ray Charles, on Nwâr Amèrikin, on fameüs tchanteü 
qui djoüwe dè piyané èt qu'a div'nu aveüle adon qu'i d'veut bèt- 
chî après 7 ans. 

C'èst cit-anéye-là to qu'i fait c'nochance avou Boris Vian, one 
saqui qui scrit dès powésiyes èt dès romans. Come Henri, i djoüwe 
dè |’ trompète di djâz. 

Echone, i scrîront li musique èt lès paroles di d' pus d’ quate cints 
tchansons. 

Syracuse : c'è-st-one dès pus bèles èt qui plaît todi. 

Dij ans au long, quand Boris Vian aurè disparètu, Henri ni scrit 
pus, on n’ l'ètind pus wêre tchanter. | s” ripwase èt djouwer à l 
pétanque. | va veüy djouwer au fotbal. À l’ laudje mèseure, i done 
sovint on côp d’ mwin costé finances au PSG. 

Tot ç' qu'i gn-a d’ brâve, qwè ! 

Aviè 2000, èmon Walt Disney, i fait dès films qui faïyenut viker lès 
bièsses come lès djins. 


Di pus d'on côp, il a yeü dès bèlès décoräcions èt dès rècom- 


pinses di totes sôrtes, 
Min.me qui |’ minisse dè l’ culture do Brésil li dècore po-z-awè faît 

danser lès djins d'avaurla su on-aîr di Bossa Nova qu'il aveut trové. 


Wadjans qui nos nos sovêrans co longtimps di s' bone umeür, 
di s' djintiyèsse èt d' sès rires come dès côps d' ton'wâre. Come 
l'a dit onk di sès r'wañtants d’ todi : si l' paradis ègzsistéye, gn-a 
süremint one place por li èt po l' pus sûr qu'i sèront bran.mint à l' 
ratinde po p'lu bin rire, tchanter èt danser avou leü soçon aus 
blancs moussemints. 
| tchanteut volti : Le travail, c'est la santé ; tant qu'à mi, dji n' rac- 
têrè qui ç' qu'i d'djeut tot d'swite après : ...ne rien faire, c'est la 
conserver ! 
Et c'est po ça, mès djins, qui dj’ n'irè nin pus lon. 


Gilbert RENSON, R.N. 


Rintréye 


(Arsimont — Aursumont] 


Diè ! come li maujone est paujère 
Quand nosse pitit y-ome n'est nén là ! 
Ni côps d'chuflèt, ni côps d'mârtia 
Po-z-èspêtchi qu'on n' féye prandjère. 


| n'fauréve nén qu' ça dure tofère, 
C'est pire qu'èn' asile di moyas, 

Èt ma fwè, dj'in.me co cint côps mia 
Ôre li disdôt di m'tantafaïre. 


Vo-l' -ci qu'i rintère justumint 
Èt avou li, l'daladje riprind. 
Choôtez l' qui fait roter s'platène. 


Et rouf... vo-l''la d'dja su mes gngnos 
À satchi m'moustache èt m'narène. 
Ele vike, ci côp ci, nosse maujo | 


Edmond WARTIQUE, R.N 
Extrait de «Tote ène viyes (C.W. n° 32) 

Coméladjes d'après Raymond Devos 


(Faulx-Les Tombes - Faus) 


_ 


Lès condjis, c'èst po quand, m'a-t-i d'mandé Tutur 2 

| sont yute, valèt. 

Ewou avoz sti ? 

Dispeüy todi, il aveut sti dins mès-idéyes d'aler veüy li vile di 
Caen, rapôrt au débärquèmint dès-Amérikins, en 1944. 

Po v' dire li vraî, ça n'a nin stî tot seü. Avou |’ feume, nos lo- 


djin.n‘dins on-ôtél fwârt conu à Paris. Li pôrti èsteut on-ome soce- 
nauve èt c'è-st-à li qu’ dj'a d'mandé : 


Li car po Caen, à quéne ere, s'i vos plait 2 

Po wou ? 

Po Caen. 

Comint v'loz qui dj'vos diye quand si vos n' mi d'djoz nin 
èwou ? 

Vos n' sèpoz nin èwou ç' qui c'èst Caen ? 

Si vos n° mè l’ dijoz nin. 

Bin, dj' vos l’ di : Caen. 

Dj'a bin ètindu mins vos n' m'avoz nin co todi dit èwou, 
Choûtoz bin, Mossieür, Vos n’ fioz nin atincion quand dj’ vos 
cause. Dji vôreu bin sèpu à quéné eüre qui dj'a on car qui va 
à Caen, dins l’ Calvados, en Normandîye, là èwou ç' qui l's- 
Amérikins ont dèbârqué. 

Purdoz |’ car, don, 

l 'nn'èva quand ? 

Au quart. 


Dji tape on côp d'ouy su m' monte : Trop taurd, li quârt èst 


passé. 


Si l' car èst passé, vos l'avoz raté. Damadje por vos. 
Et |” ci qui sût ? 

| 'nn'èva à sèr. 

Mins, í va à Caen ? 

Non, vos di dj, i va à Sète. 

Mi, dji n'va nin à Sète, dji vou aler à Caen. 

Mi diriz bin ç' qui v's-alez fé à Caen 2 

Veüy li plâje èt rin d'ôte. 

Adon, si vos n'avoz rin à fé à Caen, alez à Sète. 

Et qu'ireu dj’ fé à Sète 2 

Prinde li car. 

Po wou ? 

Po Caen. V'la one diméye-eûre qui dj’ vos di qu’ ç'èst dins l’ 
Calvados èt qu’ c'èst là qui dj’ vou aler passer mès condjis, mi 
r'pwaser èt n’ rin fé, 

Nin rèquis di v's-ènonder, don. Dji m' va arindif ça, di-st-i l'ome. 
ll a apicî l’ tèlèfone. À 22, li car èsteut là. | s'ont mètu à 7 po 
m'èbârquer. 

Nos-avans arivé au quôrt èt c'èst là qu’ dj'a passé l’ nêt, wai. 


* 


Li djoü d'après, tot timpe au matin, dj'a ralé à l'ôtél. Mi feume 


esteut din lès transes, èle ni fieut pont d' bin. Au pôrti qu'èsteut todi 
là, dj'a d'mandé 


Asteüre, vos m'alez dire èwou ç' qu'èlle èst, |’ mér. 

Li mér ? Vos n'i sondjoz nin, dandj'reû ; èlle èst dismontéye. 
Èt vos |’ rimontez quand ? 

Ô, i va falu dè timps. 

Ayi, mins mi, dji n’ so vêci qu’ po trwès djoûs. 

Trwès djoüs d' rote ; ça 'nn'èva fé one masse d'aïwe qui va 
passer pad'zo l' pont. 

Ewou è-st-i l' pont ? 

Li pont, qué pont ? 

Bin , lï pont, qwè, c'èst vos qui vint d'ènn è causer. 

Gn-a pont d’ pont, don. Gn-aveut onk dins l' timps, mins on l'a 
dismonté. 

C'è-stone vraîye maladiye, émon vos-ôtes, di tot dismonter. Si 
c'è-st-insi, dji ratindrè jusqu'à d'mwin èt tirer m ‘plan tot seû po- 
z-aler vedy li mér. 

Ça n' sèrè nin possibe, savoz. 

Et poqwè ? 

Rapôrt au feu d'ârtifice. 

Qu'èst ç' qui l’ feu d'ârtifice vint fé là d'dins ? 

Bin, on-z-a mètu dès grés su l’ plaje po l mia veüy. 

Ci qu'i faît qui, nos-ôtes deüs, nos v'nans d' Nameur, nos pur- 
dans l’ trin, rôler dès-eüres au long, yèsse fornauji, tot ça po n’ 
nin sèpu vedy li mér ; èlle èst bone citèlalle. Dji v's-è l’ di, mi 
nos-èstans vêci po-z-aler veüy li mér èt nos |’ wèrans. C'è-st-insi 
èt nin ôtrumint. 

— Mossieür, di-st-i |' pôrti, su sès niêrs, dji so au r'grèt di v' rèpè- 
ter qui ç' n'èst nin possibe, 

— Mins, sâcré godom’ : tos lès grés, vos lès dismontez quand ? 

— Quand l' mér sèrè r'montéye, a-t-i co rèspondu l'ome, tot mwaïs. 

— Et ça sèrè po quand. ? 

— Quand v's-èrîiroz à Nameur. 


Gilbert RENSON, R.N, 


En riv'nant dè l’ campagne. 
[Longchamps - Lontchamp) 


En riv'nant dè |’ campagne avou s' baston è s' mwin, 
On flache su on tchèrdon, poqwè ? Dji n'è sé rin. 
On chufèle one tchanson, Malbrough ou Madelon, 
On crîye on p'tit côp sètch po tchèssî lès mouchons. 


En riv'nant dè l' campagne, on passe sès dwègts su s' front, 
«Faît tchôd». Rademint s' bidon po goürdjf saquants côps. 
On lève sès-ouys au ciél po causer avou | ' timps : 

Gn-a lès pétrâles qu'ont swè èt i n' ploüt nin sovint ! 


En riv'nant dè l’ campagne, dimègne nos r'passe è l' tièsse, 
Li p'tit vêre di pèkèt, li djeu d'cautes après mèsse, 

L'arèdje dissu |’ djeu d' bale, lès quinzes qu'on-z-a pièrdu, 
Li fotbal èt lès coüsses, nos champions qu'on n' compte pus. 


En riv'nant dè |’ campagne, on toume su l’ vi cinsi, 

Qui l’ transe a bardouchi, qui ramadje sins taurdjf. 

On s' dispêtche, on s' trèbuke èt on lache lès mile dius, 
On s' rilève, on s' ritoüne : «pèrson.ne ni m'a vèyu» ? 


En riv'nant dè |’ campagne, qu'i plouye ou qu'i faîye bia, 
On sondje dèdjá à d'mwin, gn-a d' l'ovradje o tchèna. 
Bouter, c'èst nosse divise, nos n' comptans nin nos-eüres, 
Mins on-z-èst todi s’ maïsse, on tchwèsit sès coleürs. 


Camille HOTE, R.N. 


- bardouchi : renverser avec bruit 

Pärin 


(Celles - Céle) 


Totes les môdes sont candijiyes. Asteüre les grands-parints 
On les lome bons papas, bones mamans ou bobones. 

Mais quand nos-èstins p'tits, c'èsteut mia à ç' qu'i m’ chone : 
On les lomeut marènes, on les lomeut pârins. 


Dji r'veu co, mi choneti, come quand dj'èsteu gamin, 
Leü maujon d’ pire su |’ route. À costé, c'èsteut l’ fwadje, 
Les mârtias, su l'èglume,  fyin.n' on fèl tapadie : 

C'èst là qui, tote si viye, a travayi pârin. 


Faleut |' véye s' rècrèstè, li p'tit cigâre o |l’ mwin | 
C'èsteüve on p'tit vi ome t'ossi sètch qu'one astale. 
Mais si v’ l'aviz oyu couyoné lès bwèssales 

V' l'auriz pris por on djon.ne, li qu'èsteut m’ vi pârin. 


Do trèvins do l' dicauce, on paurteut t't-'au matin 

Po z'alè cheüre les pwâres didins les pachis d' Fôye. 
Qu'i fyeut bon, su |’ tchèrète, copinè tote li vôye, 

Èt véye couru Bibi, d'zo les guides da pårin ! 


Di nosse maujon à l' sène gn-aveut qu'one ope vrêmint. 
Co dis côps su |’ djoürnéye d'i couru m' purdeut |’ zine. 
Chaque côp qu’ nosse mére criyeut, c'èsteut |’ min.me pantomine : 
«Dji m' va, li rèspondeu dj’, dire bondjoù à pârin.» 


«Tapans on sèf, djeut-i, paurt èt r'vindje, cul s'i vint !» 
Marène macheut les cautes èt, tot en m' clignant l'ouy, 
Èle s'arindjeut todi po li foute one bèle couye. 

Tûzoz si dj'aveu bon d' mète one crole à pårin ! 


Quand: n' bateut nin |’ fiêr, il èsteüve au lutrin. 
C'èst s' baguète di nedjï qui fyeut rotè |’ tchant'riye. 
Jamais pus dji n'ôraï, di tote mi vicairîye, 

Djouwè si bin les ôrgues qui quand c'esteut pârin. 

Pêtron nos-a vantè li maurli d’ Nârtougin ; 

Po tchantè Requiem, rogâcions, litanîyes, 

Gn-aveut pont à l'í prinde. Qu'aureut-i dit quéquefiye 
En-z-oyant, lès djoûs d’ fièsse, rèsponde veupes à pârin ? 


Nos ’nn'alins è l’èglije, tot-en nos t'nant pa l’ mwin, 
Fè les feûs à l' valéye ; o clotchî, sonè mèsse. 

Les djoûs qu'on triboleut dji gripeu jusqu'à |l’ crèsse 
Po véye pètè su |’ clotche li mârtia da pârin. 


Mais lès pus bias dès djoûs ont todi yeü leù fin : 

On côp, quand dj’ m'ai lèvè, o |’ maujon da marène 
Les volèts èstint clôs, on brèyeüve o l' cujène : 

Les clotches sonint à mwärt po nosse pôve vi pârin. 


Joseph HOUZIAUX 


In «les Cahiers Wallons», février 1948 


Céle. L'èglije Sint-Adelin (X]J""* s.). 

Po l’ djoürnéye dè l' feume 


{Sart-Bernard - Saut) 


On défaut dins |’ feume 2 


Quand l' bon Diè a faït l” feume, il î a travayi chîs djoüs d' rote, 


fiant èt disfiant dji n' sé combin d' côps tant qu'il a stf binauje di 
s'-t-ovradje. 


Tot d'on côp, on-andje a abroké èt li d'mander 

«Poqwè mètoz ostant d' timps avou lèye, don 2?» 

Et l’ bon Diè lï a rèspondu : 

«Avoz vèyu m' plan por lèye 8 Êle pôrè yèsse lavéye, awè d'pus 
d' deüs cints pârfiyes qu'on candjerè aujîyemint, yèsse capâbe 
di travayf avou ç' qui ç' vouye, awè on choü po r'çüre quate 
èfants èchone, awè one bauje po sogni ossi bin on gngno 
dischavé qu'on keür dins | pwin.ne èt èle frè tot ça rin qu'avou 
deüs mwins.» 

L'andje troveut ça télemint bia : 

«Rin qu’ deûs mwins... nin possible ! Èt cit'cile n'èst qui l’ prumî 
modèle ? C'èst bouter brâmint d' trop por on djoü... Ratindoz 
jusqu'à d'mwin po l' fini.» 

«Non.na, dji n' ratindrè nin jusqu'à d'mwin, dji n' so nin 
d'acôrd avou vos. Dj'a quausu fini m' ovradje èt dji vou qu' ça 
seüye faît au pére dès pôces. Ele si sognerè tote seûle quand èle 
sèrè malade et p'lu travayî dij-üt eüres par djoü.» 

l'andje s'a avanci èt touchi l’ feume : 

| m' chone, Sègneûr, qui v' l'avoz fait bin délicate.» 

«C'èst |’ vraï, èlle èst dèlicate mins èlle èst stocasse ossi, savoz | 
Vos n'avoz nin l'idéye di ç' qu'èlle èst capâbe do sopwarter ou 
d'awè.» 

Est ç' qu'èle sèrè ossi capâbe do pinser 2» a-ti d'mandé l'andje. 
Li bon Diè li a rèspondu : 

«Ayi, èle sèrè capâbe do pinser, mins ossi do discuter èt d' fé 


ou fé fé one bèsogne.» 


l'andje a adouyî one saqwè èt stinde si mwin. IÏ a touchf |’ mas- 


sale dè l’ feume. 


- «Sègneür, i m' chone qui su ç' modèle ci, gn-a one piède 
d'aîwe, wai là l» 

- «Dji v's-a dit qui dj’ waîteu d’ mète brâmint d's-afaîres dins lèye. 
Gn-a pont d' piède d'aîwe... Ci qu’ vos vèyoz là, c'è-st-one 
lârme.» 

- «Et ça siève à qwè lès lârmes 2» 

- «Lès lârmes c'èst s' maniére do mostrer s'djôye, si pwin.ne, si-t- 
amoür, si disseüladje, si sofrance, si grandeü.» 
l'andje ènn' a d'moré tot cocame. 

- «Vos n'avoz qu' dès bonès-idéyes, Sègneür, vos-avoz pinsé à 
tot. Li feume èst vraïmint one mèrvèye ! 

- «Bin oyi ! Choütoz ! 

Lès feumes ont des fwaces qui sbarenut todi lès-omes. 
Èle n'ont nin peü d'awè dès rüses, èle vègnenut à coron dès pus 
laïds problèmes. Maugré ça, èlle ont boneür, amoür èt djôye. 
Èle soriyenut quand èle vôrin.n' bin criyi, 
Èle tchantenut quand èle vôrin.n' bin braïre. 
Èle braîyenut quand èle sont eüreüses èt rire quand èle sont tin- 
kiyes à blanc. 
Ële lütenut po disfinde leüs crwèyances. 
Èle si révèrgougnenut conte totes lès-injustices. 
Èle ni s” contintenut nin d'on «non» po rèsponse quand èle 
crwèyenut qu'i gn-a on mèyeü plan. 
Èle si passenut di d' tot po t nu l' famile échone. 
Èle vont au médecin avou one camaräde qu'à peô d'i aler. Êle 
vebyenut volti sins condicion. 
Èle braïyenut quand lès-èfants ont bin rèyussi èt èle si rafiyenut 
dè |’ chance di leüs con'chances. 
Èle sont binaujes quand èle ètindenut causer d'on batème ou 
d'on mâriadje. Leü keür ènn'a pèsant quand on soçon èva. Èle 
soufrichenut po l' piète d'one binaméye djin. 
Bin sôr, èle sont fwates quand èle pinsenut qu'èle n'ont pupont 
d'ameü. 
Ele sèpenut bin qu'one bauje èt on rabressadje polenut aîdî à 
sogni on keür moudri pa l’ viye.» 
Pont d' doutance, gn-a on dèfaut dins |’ femme : 
c'èst qu'èle roviye combin ç' qu'èle vaut | 


Rimètu è walon pa Henry MATTERNE, R.N, 

Œ d ou ve au couyon 


[Dorine - Dorène) 


À l' chîje avou l’ Mènan, qui mèt coutia su l' tauve astere èmon 
Piëre. Si fi èt s' bèle-fèye, dès cor à mitan djon.nes mariès. Dol 
samwin.ne ètur li Noyè èt l' Novèl an. 

| djouwint zèls chîj, sins lès sè” èt lès iüt’ En tapant |" caute, 
Mènan, li vi Châle èt Paôl, li vèjin, ont tchèyu èchone. Cit-là, l’ Paül 
èt s' grije baube, dj'in.me ostant veüy li vi boc dau Tiène. Lès trwès- 
ôtes, c'èsteut Piêre, li fi, Nand Djauque, avou s' visadje tot rafrinci 
èt sès mwins come dès chupes ; on vi djon.ne ome qui vike tot seü ; 
i vint afiye coplè lès Mènan ; èt |’ dérin, cor on vèjin, li Kin’ ; qui 
rote come avou l' froyon. Cit-là, on nè |’ veut nin sovint ; il aveut 
v'nu d'mandè l'eüre po r'mète si rèvèy. 

Mariïye, li bèle-fèye, lijeut o culot, avou sès pîds su li d'zo do l’ 
sitüve èt on live su s ‘chou. Tènawète, quand ça brouyeut à |’ tauve, 
èle lèveut sès-ouys en spriyant po r'waiti s'tome ; èlle aureut v'lu 
dire one saqwè ; mins èle rapiceut s' live, todi avou s’ sorîre... En 
fiant |’ sogne zèls deûs, dandjereù, l' Piêre li ai v'lu fè d'aguignes 
èt Marîye tapè lès côps fo... Taudje t'à l'eüre !... Tant qu' vos 
vôroz adon... Mins dins l's-amoürs, mi fèye, tè l' vas bin veüy ; i n' 
faureut jamais dire : tot rate, co mwins' royi ; quét'fiye qui... Èt 
Marîye choüte co bin s'on n'ôt rin o stauve. Adon si visadje si vra- 
brouye en fiant dès plis à s’ front ; one miète règrigniye, li djin. 

À l' tauve, il è foutèt one d'abranle, èt qué trayin, l' Mènan, por 
li tot seû. Sacrè arèdji | quate triyonfes à |’ mwin ou ostant rin, dès 
chitas, i faît tot parèy li fwärt ome ; onk qu'avalereut l’ diâle, 
cwanes èt tot. 

«Ti vas, twè 2» di-sti au Nand à costè d’ li. «Ti vas yèsse sèr- 
cyi». Et pingne èt pingne lès cautes su l' tauve. Piëre, c'è-st-à li a 
djouwè, mèt l' dame di côrau, Lès-ôtes tapenut à faît do |’ chinaye : 
«Là do suke, waî | lès-omes l» Mènan pète l'as’ di cârau en mos- 
trant s' caute avou s' deugt su s' caute come li Mènan. «À | 
t'ènn'aveus co ê?» — «Dominé ! c'èst mi qui va.» Li vi Châle, on pau- 
jêre ome, djouwe tot doûcemint li rwè d’ triyonfe, wai, li ! èt i tint 
s’ deugt su s’ caute ossi : ni direus' nin : lès trwès deugts, qu'i 
riwaîtenut à gougne. 

«Comptoz vos djon.nes |» - «Quate èt trwès, sèl’, èt onk, gn-a 

iôt, lès fis, come lès tchins. Èttwè, Châle 2» - «Noûf èt quate, 

trêze.» — «Vint yonk ! one couye au Nand.» 

«Nom d' totute ! Piède on parèy djeu : li p'tit mâriadje èt l’ 
noûf, Ti n' pous nin lèyi passè ça, in | èt dji toute cor avou ça.» - 
«Lès triyonfes èstint totes o l min.me mwin èt Châle aveut lès 
maîsses.» — «Kroum', kroum'» èva-+i l' Châle qui n° cause nin 
masse. 

«N'ati nin toûrnè deüs côps ?» — «Non, don l» - «Aléz 
d'abôrd, Kin’, faï lès lignes. One rôye come on tch'fau por nos èt 
on fuzin au Nand.» =«Ô | one couye, c'èst l' fwace do dieu. » 

C'èsteut on-ovrauve djoü. Li Nand èt Châle avint v'nu r'passè 
lès bètrâles. Èmon lès Mènan, li Nand si fait do |’ maujon, On-z-a 
tot faît do sopè : abiye wastè |’ tauve èt fe l” bagadije, li tot seû. 
One vraïye feume di mwin.nadje. On tèchon, nin à place, ça m' 
va lon, di-sti. È s' maujon, après l’ cafè, i fait dèdja l’ bagadge rin 
qu' po s' jate... | r'froteut |’ tauve avou l' lagnèt, li Kin' aveut 
moussi : «Bonswêr, quéne eüre avoz ?» — «Assite-tu, Mèkin'. Piêre 
ukè Paul, nos djouwerans on sèt'.» 

.. «Cârau, dès roûjes !» Li Mènan toute. «Auwe là, valèt, dji 
gripe dissus come on tchin.» èt l! Nand mèt l'as’. «À ! c'èst twè 
què l'aveut 2» Li Châle sititche one pitite. Cor one miète, i fout tot 
s’ djeu su l’ tauve ; į n'aveut rin. 

.. «Qu'èst-ce qu'on-z-ôt là 2» — «C'èst rin ; c' &-st-one vatche qui 
bwèt o stauve.» Lès crépes èt l’ rèsselî sont asto do meur di l’ cou- 
jène. Quand one bièsse boute si mouzon su l'abreuvwâr automa- 
tique, ça rôguiye, tot parèy qu'on r'ssatchereut s' nèz on bon côp. 
Pwis l'aïwe court o tuyau ; di-d-ci, ti direus qu'on rauveléye tot do 
long do meur on gros cayau ou on fiêr. 

Afiye en djouwant, Piêre taudje èt choüte. One di leüs vatches 
a faït s' timps, là quate cinq djoôs. Ènawêre, en ruvenant d'à |’ 
sogne, èlle èsteut quausu câsséye tote djus dès deûs costès. » Si 
v'si aliz r'veüy, Piêre 2» — «Dji m'i va après ç' mache ci.» 

Mariye s'aureut v'lu èssoktè. Èle sayeut do t'nu sès-ouys au 
laudje. Afiye èlle èsteut lon. On côp d' pougn su l' tauve ; èle si 
rèwèyeut tote sibaréye. 

«Pique !» - «Mi dj'ènn'a nin dèdja assèz po fè pichi one 
gade.» - «Là dès vis câraus, waî | dji vos frè paumè avou mès 
câraus.» — ...«Dès mwafjes i n'è r'vint rin. Djouwe dès bones, sês’ 
l» Marîye si r'mèteut è s' live. Lire one diméye pâje. Sès-ouys ni 
vèyint pus èt s' tièsse ènn'aleut tot doücètemint. 

«Atout |» crîye-t-i |’ Mènan qui va. | maye si pougn su |’ tauve 
avou l'as’ di triyonfe. Marîye, potche au wôt... «Aléz, Kin’, faï lès 
rôyes : one, deüs, trwès.» - «E | valèt, 'nn'avans sauvè.» — «Avou 

qwè, vosôtes 2» — «È noste as’ di péle qu'a sti bone.» — «Sacrè 
Paül, don, qui n’ côpe nin.» — «Siya, li noûf ; mins ti m' l'as scrotè 
en toutant.» - «C'èst mi què l'aveut, l'as’ di péle ; c'èsteut on live 
aus tchamps.» 

.. «Aléz, Châle, ardent ! aboute m'è todi po fè trwès lignes, 
sês'.» — «Vise | ti vas mache ti paurt foû.» — «E | c'èst l” ci qui 
mache qui faît l” djeu.» = «Non.na, c'èst l” ci qui pigne. C'èst po 
ça qu'on pigne, dandjereü.» 

«E | choûtoz, quéstion d’ ça : quand l’ gros marchau djouwe 
èmon Djan, i s' mèt tofêr po pigni quand l’ vi ome mache ; en 
pignant, i pèle todi : «Poqwè pèloz tofêr insi, don, Alfonse 2» — 
«Paç' qui c'èst pus auji» di-sti. Mins i | djouwe cinq rôyes au vï 
Djan, qui r'mèt volti lès cautes ; mins cu cosu ossi s'on n° pigne nin 
aviè |’ mitan do djeu. 

À ç' momint là, on-z-a oyu man èt man o stauve ; Piêre èt 
Mariye î ont couru rademint. Châle aveut todi |’ djeu dins sès 
mwins ; «Qu'èst ç qui toûne, é, Châle 2» — «Li djon.ne maurticot 
d' cérau.» 

«Choütoz, lès-omes, si ’nn'alins veüy ; on-z-aurè quét'fiye 
dandji d'nos.» = «l véront bin criyi, si c'èst ça.» Mins quand 
min.me, lès-omes sont èvôye o stauve, Mènan n'a nin si l'sôtes. 
Qu'on n' djouweut pus, il èsteut tot rwèd dins sès djambes ; mau 
assit ; come i s'aureut d'chavè o gros d’ sès fèsses. Pont d' bone 
place; Et quénès rüses, pèsant èt croufieüs tot d'on côp, po s' 
diclapè foû di s' chame. Li coûr pitit ; si stomac deur come one 
pire. Si sopè qui n° v’leut nin d'ichinde. Pupont d’ vicadie. 

On-z-oyeut meüglè l' vatche come po stron.nè. Et pus rin tot-on 
timps. Pwis Piêre a criyi su l’ bièsse, fine lwagne après s' via èt qui 
r'beügleut assotiye. Marîye a rabrokè qwêre li gote po rinde di 
l'âme au via èt lî fè r'mète lès glaîres qu'il ont sovint è leü gueüye 
en v'nant au monde. 

«Papa èst tchèyu èdwärmu su |’ tauve» di-st-èle en r'moussant o 
stauve. 

Asteüre, là l’ via cloupè sur one bone sètche payasse, au r'ewè 
dri dès balots. One miète après, il ont rintrè o |’ coujène. Li prumî 
qu'il ont adouyi, c'èst l’ vi ome avou s’ tièsse su l' tauve, à mitan 
à chipète su s' tchèyêre ; sès deüs mwins pindint à l’ têre. | n° cran- 
kieut pus... «Papa ! papa !» Piêre èt Mariye l'ont sotenu po l 
ridrèssi,.,. «| vike co, di-stèle Mariye ; i m' chone l'awè oyu rès- 
pirè.» Di l'aïr dimeuréye dins-ouf, qui l’ pôve mivét n'aveut nin yeü 
|’ timps do siflè èvôye. 

… «Waite, é, Nom di Dom’ ! di-st-i l' Nand qui ramècheneut ci 
qu'èsteut su |’ tauve ; i ‘nn'aveut onk di djeu, |! Mènan. N'èstins 
rascrauwès on bia vi côp.» Ayi, ça, dobe èt trwès lignes, lès- 
omes | Lès quate mafñsses di keür, c'èsteut da Mènan. O cu do djeu 
da Châle qu'aveut machi, li noûf, èt l' deüzin.me po r'toürnè, li 
dij... | l's-avint totes por zèls deüs... 

«Tènoz ! di-sti Châle, i m’ choneut portant qu' c'èsteut do 
cârau, mi, qui toûrneut ènawère ; li valèt.» 


Auguste LALOUX, R.N. 


In Les Cahiers Wallons, décembre 1973 


- rofrinci : ridé, ratatiné 

- brouyi : gronder sourdement 

- aguigne : acte malfaisant 

- taper lès côps foû : détourner la conversation 

- royi : faire des châteaux en Espagne 

- abranle : vacarme 

—  sèrcyi : sermonner 

- chinaye : cartes de peu de valeur 

- nouf di pêle : neuf de pique 

— ovrauve djoû ; jour ouvrable 

—  fuzin : ligustrum (ici : ligne supplémentaire infligée au perdant) 
— èchon : ustensile de cuisine, débris 

- mayi : frapper fort 

- pigni : couper le paquet de cartes avant de les distribuer 

- cU cosu : c'èst cu cosu ; rien ne me réussit, l'échec était prévu 
-- dins-ouf : intérieurement 

Nosse lingadje ` 
Dès ratoûrnûres po bin causer 


L'expression de la force physique... 


-  C'è-st-on fwârt ome 

- |l èst co fwârt po s'-t-âdje 

- On-ome di stok 

- On stocasse 

- |n’ conèt nin sès fwaces 

- |l èst fwârt come on tch'vau,... come on boü,... come on 
tchin.ne,... come on-aube,... come on Turc,... come li diâle,... 
come on-èrcule 

- C'è-st-on bon pougnèt (être musclé) 

- C'è-st-on vi diâle (un vieillard toujours vert) 

- Il èst co d'ataque po s'-st-âdje 

- Ci n'èst nin todi lès pus grands lès pus fwârts 

- Quand on n'èst nin fwârt, i faut yèsse malin 

- Si fwârt qu'on fuche, on trove todi s' maïsse 

- Po s'è fé quite, i lî faurè d'ner on côp d'awe (houe) 

- Nosse Tchofile, i n' sint nin sès fwaces, i câsse tos lès mantches 
liron.) 


...et de la faiblesse 


—  flauweü : faiblesse 

— flauwe, fwèbe : faible (one pitite flauwe vwès) 
—  flauwi : faiblir, s'évanouir 

- ` tchaïr flouwe : s'évanouir 

- ` Il èst div'nu caduc : il n'a plus guère de force 
- ` C'è-st-on mouchon po l’ chèt 

Ayir èt audjoürdu 
À propôs dè grand feu. 


[Meux - Meü]l 


Nos sacrès vis soçons, lès Cèltes èt lès Gaulwès, avin', di ç' 
timps la, quate grandès fièsses su l'anéye. | mètin' cès fièsses la su 
pîds sorlon leûs-üsances èt leüs crwèyinces. 

| drèssin' dés grandès pires qu'il ont lomé menhirs èt monter dès 
dolmens, come vos dirïiz dès autés avou dès grandès platès pires 
èt arindjf dès cromlechs qui c'èst dès grands cèkes avou dès men- 
hirs tot autou. Tot ça sièrveüve aus druides po leü r'lijion. 

One di leù quate grandès fiésses, c'èsteüve Imbolc, qui mâr- 
queüve li mitan dè |’ timps qui coûrt ètur li djoû li pus coût, li 21 
di décimbe, èt l' 21 di mârs' oü ç' qui l'djoü èt l'nêt s" valenut. On- 
z-ï fièsteüve li nature qui s'dispiète. On fieüve dè feu po l' rapurer, 
li rinde pus ritche tot-èt rindant bon d'vwêr à l’ déyèsse Brigide. 


Pus près d' nos-ôtes asteüre : au c'mincemint dè l'siéke qu'èst 
yute, saquants djoüs d'vant l' grand feu, avou one viye céle, lès 
gamins alin' coüper lès sètchès-ièbes èt lès fènasses su lès bôrds 
dès fossés. Autou d' leô maujone, lès parints è profitin’ ossi po 
ramèchener dès viyès coches èt dès miséres qui trin.nïn' avaur là 
èt s'è fé quite. 

Li dimègne dè grand feu, lès djon.nes-omes vinîn’ kèrdji tot ça 
su one civêre faîte avou deüs grandès pîces di bwès. | fyïn' lès 
uchs èt í r'çûvîn’ saquants djaubes di strin aus cultivateürs èt on lite 
ou deüs d' pètrole ou saquants mastokes pâr ci pâr là. 

Li grand djoü arivé, lès mascarades, moussis di totes lès coleürs 
èt masqués, dansîn’ autou dè feu. On fièsteûve li fén dès chîjes, li 
fén d'l'iviêr' èt l'intréye dins l'boune saîson. On fieüve li fièsse ! 

Li lendmwin, qu'on lomeüve li crau londi, c'èsteüve li djoü dè 
l' tchèrnéye. Todi disguijfs, avou saquants musicyins, i rotin’ aus 
maujones avou one binde di gamins à leü cu. l-gn-aveüve onk 
avou one pique di bwès po qu' lès djins ï èfilin' dissus one ou deüs 


58 


trintches di laurd, One ôte riçüveüve saquants-oûs èt lès mète dins 
s' calote. À l'nêt, tot l! monde si r'troveüve po s' foute one boûre 
avou one boune fricasséye. À s'è fé churer |’ pia d' leü vinte. C'èst 
ç' qu'on lomeüve lès churâdes. 

Li chife sè èsteüve impôrtant. Po lès djon.nès fèyes, veüy sèt 
feus, c'èsteüve yèsse seüre di s' mârier d'vant l'novèl-an. Po lès 
viyès djins, è veüy sèt' l'zeü valeüve l'èspwêr dè co passer l'anéye. 
Lès cias qu'è vèyin’ sèt' si présèrvin' dès sôrcîs èt dès macrales. 
Come li fuméye èt l'feu rapurenut l'aïr, il èsteüve ricomandé ossi dè 
zoubeler sèt' côps au d'zeü dès tchôdès breüjes po s'garanti dès 
maus d'vinte. 

Ci qu'on n'sé nén todi, c'èst qui, dins l'timps on vindeüve lès 
cindes, c'èsteüve li maîsse djon.ne ome qui lès vindeüve on côp qui 
l'feu èsteüve disténdu. C'èsteüve po stinde su lès têres ou su lès 
djârdéns. Po s'présèrver dè feu qu'il arïn' p'lu awè è leü maujone 
ou dins lès grègnes èt lès stauves, nos tayons èralin' avou one 
picîye di cindes dè l'grand feu. 

C'èsteüve sovint l'djoü ossi qui lès galants c'mincîn’ à-z-aler 
veüy lès coméres ; on ratindeüve li grand feu po d'mander l'in- 
tréye, po d'mander po fréquenter. 


Paul GILLES, R.N. 


Là cinquante ans di-d-ci 
À cause di l'Expo 


En cinquante-yüt’ | l'Expo ! Alons, vos vos sov'noz ? 

Tot |’ monde a vèyu ça ! Gn-a qui l’ cinsi Bérjo ! 

Non, li, ça n’ li d'djeûve rin : il aveüve trop d' bèsogne, 
Et ça costeüve trop tchèr on bouti po fé |' sogne | 

S’ fèye îreûve à l'Expo | Êlle èsteüve décidéye ! 

Mins l' pus deur à-z-awè : l' pèrmission di s' moman. 
«Dimandoz lí vos-min.me, ô», di-st-èle à s' galant. 

«Oyi, dj'ènn'i causerè, nin pus taurd qu'à l’ vièspréye l» 


| |’ tanisenut télemint qui |! moman s' laït adire, 
Mins i faurè, bin sûr, ritchaîr à l’ plantche à |’ nêt. 
Nin on mot o viladje ! Tin don ! | n° faut nin rîre ! 
Enn'aler rin qu’ vos deûs ! Et v’ n’èstoz nin môriès | 


Promètant tot ç' qu'on v'leüve, là l's-amoureüs èvôye. 
Qué daladje à l'Expo ! Di qwè p'lu passer s' timps | 
V's-auriz dès rüses di crwêre tot ç' qu'il ï ont stf vôy | 
Quand il ont wañfi l'eüre, i-gn-aveüve pupont d’ trin | 


Dji n° vos raconterè nin ci qui |” cinserèsse a dit, 

Ni co ç' qu'il ont tôzé po l' sawè rapauii, 

Mins dji n' vos l” sititche nin, l’ dîmègne divant basse-mèsse, 
Louwis èsteüve prumî po-z-aler à cofèsse. 


Il intère è l' gayole : «Bénissez-moi, mon Père, 

Dji m'acuse d'awè dit one grosse minte à m’ bèle-mére, 
Dj'a dwârmu avou Jeanne, mins à s’ momon, dj'a dit 

Qu’ c'èsteüve chakin dins s' tchambe qui nos-avin.n’ lodii.» 


«V's-auriz coûtchf èchone 1» «Oyi, mins ossi rade o lèt, 
Dj'a toûrné |’ dos à Jeanne èt rècitè m' tchapelèt !» 
«Bin m' fi, po t pènitince, faurè dire trwès-avé 

Èt po l’ deüzyin. me afaïre, mindji one jate d'awin.ne.» 


«À qwè ç' qui vos sondjoz, don, vos, Monsieü |’ Curè, 
Mi pudrîz por on tch'vau, qu' vos m’ fioz mindji d' l'awin.ne 2» 


«Non, sés', nin por on tch'vau, sâcrè inocin qu' t'ès ! 
Mins t'è pous bin yèsse sûr, por on fameüs baudèt !» 


Denise DELBART- MATHOT 

Choûtè èt taïre si linwe 


[Han-sur-Lesse - Han) 


Ni m' cause nin d' sôdärs, saïs’ | 

Quand dj'aï faît m’ timps, dj'ènn'aî vèyu avou zèls : 

lès wôts èt lès p'tits maîsses. Brâmint dès laîds mamas. 

Et dès grandiveüs. Todi po s' fè valu. Et do flaîrant. 

Faut rotè à l' baguète èt stron.nè s' loyin. 

Min.me lès médecins (lès gobes-vèsses come on d'djot dins l 
timps). 

Dji m' sovin bin qu'on côp, dj'avo on blanc deugt. 

(Nin grand-tchôse mais à l'ârméye, faut-z-è profitè.) 

Dji m’ va passè l' visite. 

- Déshabillez-vous, di-st-i ç' fô godi là. 

- Bin, c'èst po m' deugt. 

- Déshabillez-vous, di-st-i en criyant. 

- Bin enfin, ci n'èst qu’ po m' deugt, di dj’. 

— Déshabillez-vous. 

Et bwêrlé, l'arèdji démon, èt dèjuré, èt s’ kitapè come on diâle dins 
on bèniti. 

- O ! l'èst d'dja bon, di dj’. 

Dji m’ dismousse. On m' faît intrè à costé. 

Gn-avot d'dja bin dij, mièrnus èt pèneûs come dès baudèts qu'au- 
rint rovyi leô nom. 

— Tènoz, là Djôsèf. T'ès là ossi, twè ? 

- To l' veus bin. C'èst tot |’ min.me one afaîre. Quand dj' pinse 
qui dj'aï mau m'tit deugt èt qu'i m'ont faît dismoussi tot, lès 
fénèyants. Dji n'aï nin d'djà yeu l’ timps d' mouftè. 

- Èt mi, d'abôrd. Dji v’no apwartè one dèpéche ! 


André HENIN, R.N. 


In Les Cahiers Wallons, février 2003 - Djôséferiyes. 

Comptes rendus de lecture 


Lucien SOMME, L’anéye dès quate solias, roman 2007, 
101 pages (77, rue de l'Agasse, 5030 Gembloux). 


Poète, auteur dramatique, ancien président des Rèlis 
Namurwès, Lucien Somme s'est lancé depuis une dizaine d'an- 
nées, avec le succès que l'on sait, dans le roman. Avec chaque 
fois une intrigue et des personnages confrontés à des situations 
sociales d'aujourd'hui. Ainsi, ne craint-il pas, sous un regard bien- 
veillant, de rencontrer le monde des jeunes et leurs débordements. 

L'action est sensée se passer au collège de Gembloux et dans 
son environnement immédiat. Ce qui nous permet d'entendre, 
chose rare aujourd’hui sans doute, des étudiants de dernière secon- 
daire, des professeurs et le directeur lui-même converser entre eux 
dans un wallon châtié. L. Somme pénètre dans le petit monde de 
l'école actuelle avec l'agitation qu'elle rencontre : querelles, jalou- 
sies, tags, racket, drogues, sida, rumeurs. 

Djan, étudiant de sixième secondaire en sera le héros. IÍ parle 
à la première personne. À la demande d'un professeur, il est 
amené à aider une nouvelle élève dans la préparation de ses exa- 
mens de repassage. Mais qui est cette fille pour qui il éprouve bien- 
tôt des sentiments 2 

Une enfant du juge placée dans une famille bourgeoise de la 
ville, orpheline de mère et séparée de son père pour des raisons 
peu convaincantes. Au fil des mois, et des rares rencontres, les 
coeurs des deux jeunes cependant battent l’un pour l'autre malgré 
les obstacles. Mais Djan a fait incidemment la connaissance du 
père de son amie. Val ainsi collaborer à leurs retrouvailles 2 

Moments d'émotion et d'attente, dénouement qui reste en sus- 
pens au gré de l'imagination du lecteur, une langue qui coule 
comme de source. 


Joseph SELVAIS 


Chantal DENIS, On n’ candije nin s’ planète ! roman, 
2007, 96 pages. (19/13 rue de l'Angle, 5310 Eghezée). 


C'est le septième roman que publie notre ancienne consœur des 
Rèlis Namurwès. Un roman par année ! Une gageure. Certains de 
ses ouvrages lui ont valu des prix mérités : prix Durbuy 2002, Prix 

de la Communauté française 2003, prix biennal de la litérature 
wallonne de Liège 2005. 

Roman d'amour, cette fois, dont le cadre se situe dans la région 
gembloutoise. Sommes-mous maîtres de notre destinée ? Le roman 
nous introduit dans le cœur de cette jeune femme, chercheur à 
l'Institut Agronomique pour nous faire connaître ses sentiments qui 
évoluent et se transforment au gré des jours, au fil de ses ren- 
contres. 

Nataliye est amoureuse d'un homme marié avec qui elle espère 
vivre quand il aura pris la décision du divorce. Mais cette décision 
tarde à venir. Pendant ce temps, elle est courtisée assidüment par 
son voisin de palier et par Cristofe, un collègue de travail, veuf 
depuis une dizaine d'années, qui n'a jamais osé se déclarer. 
Amour impossible d'un côté, hésitations et lenteurs de l'autre, la 
jeune femme tarde à choisir sa voie jusqu'au jour od... 

N'en disons pas plus, le suspense sera gardé jusqu'à la dernière 
page de ce roman qui se lit facilement et avec plaisir. On y retrou- 
vera le style alerte et une langue que Chantal Denis manie avec 
énormément d'aisance. Je relève ce passage (p. 84) : «Oyi, 
l'amoër, c'èst come one fleür. S'on nè |’ raîwe nin tos lès djoûs, èle 
diflanit. C'èst come on feu. S'on n’ li r'mèt nin one paletéye, i dis- 
tind. L'amoûr qu'a l’ licote, c'èst come on tchaur qu'èva su dès 
câréyès reuwes, i finit pa dissoter». 


Joseph SELVAIS 


Joël THIRY, Doze fèmes, Préface de Michel Francard, traduc- 
tion juxtalinéaire en français, 112 pages (format 16 x 24 cm), 
Musée de la Parole en Ardenne, 2008 (18 € plus frais d'envoi. 
Tél. : 084/34 45 83). 

Le Musée de la Parole vient de fêter ses 25 ans. Joël THIRY en 
est l'un des artisans. Après avoir mis l’art culinaire à l'honneur par 
deux publications en wallon, il aborde ici la nouvelle avec douze 
récits. Douze destins tragiques de femmes, le prénom de l'héroïne 
servant chaque fois de titre. Au long de ces récits, ce sont l'âme et 
les sentiments féminins que restitue l'auteur. Sous réserve d'appro- 
bation par les dames, je dirai que rien ne choque. Le style est vif, 
sobre et limpide. À remarquer en particulier les conclusions de ces 
nouvelles, simples pointillés qui invitent l'imagination à prolonger 
le récit ou chutes brutales qui tranchent sans équivoque le fil de la 
narration. 


Bernard LOUIS. 

Qués novèles 2 


- ` Lès Rèlis Namurwès ouvrent leurs portes 
Le samedi 17 mai prochain, dès 14 
heures, lès Rèlis Namurwès accueilleront 
dans leur local, Avenue d'Huart, 6, toutes 
les personnes désireuses de s'informer sur 
leurs activités dialectales. 

Elles pourront assister à la réunion mensuelle des auteurs et à la 

lecture de leurs écrits qui sont soumis, comme le veut la tradi- 

tion, à la critique des confrères et consoeurs. La bibliothèque 
sera également accessible. 


Notre confrère Emile Gilliard 

a reçu dans le cadre de la dernière Foire du Livre à Bruxelles, 
le prix de la Communauté française pour son récent ouvrage : 
Dictionnaire wallon - Niyau d’ ratoürnûres èt d' mots walons 
d'après Mousff èt avaur la. Les Rèlis Namurwès et Les Cahiers 
Wallons lui adressent leurs chaleureuses félicitations. 


(E. Gilliard, 321 rue Saint-Lautent 4000 Liège). 


Le Dictionnaire wallon-francais «d'après Nameur èt avaur-là» 
de Lucien Somme et Chantal Denis, paru en 1997, vient de 
faire l'objet d'une nouvelle édition, revue et augmentée (386 
pages format A4). 

(Lucien Somme , ancien président des Rélis Namurwès : 77 rue 
de l'Agasse, 5030 Gembloux]. 


Le Prix Joseph Durbuy 

Le jury réuni à Huy le 25 février 2008 a attribué le Prix de la 
Ville de Huy à Monsieur Jacques Desmet de Gembloux pour son 
recueil de poésie «Veüy volti», 

Le Prix de l'asbl Li Cwèrneû n'a pas été attribué. 

Le Prix de la Province de Liège est allé à Monsieur Jean-Pierre 
Dumont de Clavier pour son recueil de nouvelles Tot toürnant lès 
pâdjes, novèles èt coûtès-istwéres. 


Si vous voulez... 


Si vous voulez commander des exemplaires des Cahiers wallons, 
Si vous voulez connaître le contenu des quelque 650 exemplaires parus, 
Si vous voulez connaître la liste des numéros spéciaux, 
Si vous voulez entrer en contact avec les Rèlis Namurwès, 
Si vous voulez vous informer sur les cours de wallon 
organisés par les Rèlîs Namurwès, 
Si vous voulez obtenir des renseignements sur Un écrivain, une œuvre, 
sur l'histoire de la Wallonie ou des lettres dialectales, 
Si vous voulez consulter l'imposante documentation réunie 
à la bibliothèque des Rélfs, 


plusieurs possibilités s'offrent à vous : 
- l'adresse postale : Secrétariat, avenue Golenvaux, 23/7 
5000 Namur 
- le téléphone : 081 - 73 59 70 (secrétaire) 
081 -73 59 03 (président) 
- l'adresse courriel : croledestris@skynet.be 
- l'adresse Internet : hHp://relisnamurwes.be 


De plus, le secrétaire Guy Delvaux se tient à votre disposition 
tous les jeudis, de 14 h à 18 h 30, à la bibliothèque, 
Maison du Dialecte, boulevard Baron Huart, 5000 Namur 

(à côté du Parlement wallon). 


Si les «Cahiers Wallons» te plaisent, cher lecteur, 


fais de ton meilleur ami un abonné. 

Li cia qu'a todi d’ mèré è s’culot, 


` / ` ` 
in’ conèt rin do monde. 

Saquants bias bokèts 
Ç’ n'èst rin, èt c'èst tot ! 


(Namur - Nameur) 


Nosse powésîye, mès brâvès djins, 

C'èst ç' qui court t-avau nos-ovradjes ; 

C'èst l' gote d'êwe qu'on r'mèt dins |’ cimint, 
Li côp d' rile, li piquèt d'ôrdadje... 


C'èst l' breüje qui rodjit d'zo l' craya, 
Li musique do soflèt dè |’ fwadie, 

Li note qui monte au côp d' maurtia, 
Li crouweür qui ride do visadje... 


C'èst li stwale qu'a spité do feu, 

Li copinadje do côp d' dij eûres, 
Li soçon qui v' done si cafeu, 

Tot l'ôr do sorire qui v’ dimeüre... 


Vos l’ vèyoz, c'èst come on tchanson 
Qui l’ vint vos chufèle, qu'i v’ ramwin.ne... 


C'èst |’ viye qui |’ Bon Diè sème au long 
Do filé do timps qui v's-èmwin.ne... 


René CLINIAS, R.N. 

Lès Vis 
(Loyers - Loyi) 


Il arive on momint 
Qu'i gn-a pus wêre à dire, 
Nos-avans faît nosse timps, 
Asteÿre i s' faut assire 
Et r'tûzer aux-èstés 
Aux péneüsès saisons 
Qui n's-avans galfürlé 
Tot fiant nos rigodons... 
Riwaiti li long tch'min 
Qui n's-avans faït tortos 
_Afiye tot stindant s'mwin 
À dès pus djon.nes qui nos 
Sins riv'nu èn-êri 
Lès djoüs passés sont yute... 
On boüriate co todi 
Èt i gn-a co dès brutes... 


On-z-a fait ç' qu'on-z-a p'lu 
Po-z-apwârter nosse brique 
Maïs pèrson.ne n' ènn’ a v'lu 
C'èsteüve mia dès fusiks ! 


Il arive on momint 
Qu'on n'vos vout pus ètinde, 
Vos n'èstoz qu'one vîye djin 
Et vos n'fioz qui d' vos plinde, 

C'èst vos qui ragadèle 
. Et vos n’ sayoz pus qwè 
Et gn-à vosse tièsse qu'infèle 
Faut rabate vosse caquêt ! 


C'èst ça vèyoz, soçon 

Qu'on lome li vikoîriye 

On pinse qui tot èst bon 
Maîs gn-a qu’ dè l' misérriye 

Dispeüy qui |’ monde èst monde 
ç'a todi stf insi 
Gn-a on djoû qu'on s'ènonde, 
On-ôte qu'on s'racwètit. 
C'èst l'momint d' fé sès comptes 
Tot n'sondjant pus à rin 
| n' si faut pus morfonde 
Et viker paujêremint... 


Guy BRENER, R.N. 


- galfürler : gaspiller 
- bouriater : brutaliser 


Dèclarâcion 


(Warêt-la-Chaussée - Warèt-à-l'Ichaussiye) 


One bèle rodje rôse didins m’ djârdin 
M'a confiyi tot paujêremint : 
"Dji so amoureüse do solia, 

Il èst si fwârt, il èst si bia. 
| m’ veut foü volti li ossi, 
l'èsté passé, v'la ç' qu'i m'a dit : 
Dji vos vôreüve bien aler qwêre, 
Mins dji risquéye di spotchî l’ têre. 
Vaut mia d'mèrer oü qu' nos-èstans, 
Tos lès djoûs, nos nos rawaîtrans, 
Vosse doûce odeür avou m' tchaleür, 
N'è faut nin d'pus po nosse boneëür, 


Camille HÔTE, R.N. 

Lès neûjes dau maîsse 
[Fosses-la-Ville - Fosse) 


Ô, ça faît longtimps : dj'èsteu gamin ; on v'neut d' rintrer à 
scole, on mércrèdi, mins |’ maîsse èsteut süremint tot èfoufyî après 
lès bias condiîs d'awous. Timpe au matin, i nos-aveüve tchaufé 
nos-orèyes avou lès neûjîs, lès neûjes, lès plin.nes, lès wides, lès 
traus d' molon, lès neüjes célibataîres, lès-acopléyes èt lès gros 
mwin.nadies. Fauti crwêre qui |’ nêt di d'vant, i ‘nn’ aveut broufyi 
one grosse satchotéye ? | nos-a causé dès “vertus alimentaires”, 
s’apinse li, dè |’ façon d’ lès discafioter èt d' lès crochî sins-osti, 
dins lès chambranles dès-uchs. Dji m'è sovin come si ç' sèreut èyîr. 
Il a achèvé avou one lèçon di spaurgnadie. 

«Waitiz, mès-èfants, lès spirous qui zoubèlenut d'one couche su 
l'ôte, avou leü grosse kèwe tote rossète. | mêtenut à pont one dri- 
gléye di neûjes dins one craye d'aube, au r'ewè dès vaurins èt dès 
bribeüs. Quand l' nîve sofèlerè, quand lès djaléyes nos Front triya- 
ner, quand i-gn-aurè pus rin à spèpyf, ça sèrè |’ momint po cès p'ti- 
tès bièsses la di profiter d’ leüs spaugnes. Pus taurd, rit'noz l’ pas- 
quéye dès neûjes èt dès spirous. Mètoz à pont, ni foutoz nin vos 
caurs au diâle. On djoû ou l'ête, vos-è sèroz binaujes.» 

Nos l'avin.n’ choûté sins paupyf, come dès paujêres-èfants 
pad'vant sint Nicolès. Tot contint d'awè à fé à dès-gamins sins 
brût, i nos-aveut rèvoyi sins-ovradije dins nos maujos. Nos d'vin.n’ 
maugré tot d'meurer dins l' gout. 

« Après |’ din.ner, aveuti co dit, vos d'manderoz on p'tit pani 
à vosse man èt vos coûreroz dins lès pissintes à |’ cache après lès 
bouchons d' nedjis. Dimwin au matin, on rachonerè tot ç' qui v's- 
auroz coudu dins on grand tchèna. Di l'iviêr, si dj’ seu contint d’ 
vos-ôtes tortos, dj'irè tènawète qwê one bone pougniîye di neüjes 
èt tot |’ monde aurè s' paurt.» 

Pont d’ lèçon, pont di d'vwêr : ça, c'èst l’ paradis dès galopias. 
Vo-m'-la èvôye à l’ valéye dès saurts, su one pissinte plin.ne di bèr- 
douye qui mwinrneut au Bwès d' Pontaury. Lès broûs clapin.n’ à 
mès pids ; dj'êtindeüve dèdja m’ man grüler, rin qu'à vôy l’assôre. 

Li grand vint aveüve sitauré on p'tit chalé fau pad'zeü on richot 
plin d'aîwe. Achf à djoke su l'aube, à pds d'ichaus, dj'a trimpé 
mès solés po scroter lès miséres. Dj'èsteu sins brouche, sins loque, 

avou rin qu’ mès fayés dwègts po disclaper l'aurziye èt discouviè 
l' cô tot frèch. 

Li solia d’ sètimbe n'aveut pus |’ min.me coradje qui l cia d' 
julèt mins dj'èsteu bin oblidjî d' compter d'ssu po sètchi mès 
savates. Dj'a yeü sogne di lès-aligni, come deüs soûs totes 
pèneûses, su li scwace do fau, èt dj'a ratindu paujêremint, achi 
addé zèles, l'ovradje do grand maîsse do stwali. ‘, li sètchichadie 
a pris bran.mint do timps ! Mins qu'è fuche, mès-ouys grands au 
laudje ont p'lu profiter d'on tauvia d' plin.ne nateure. One nôléye 
di cwârbaus aveut tchwèsi on saurt di mayis’ novèlemint sèmé. Ou 
bin c'èsteut l’ voyadje do pensionat, ou bin c'èsteut |’ din.ner d’ 
dicauce. Sûr qui tos lès cousins-cousènes èstin.n’ là au raploû dins 
leüs moussemints d' nwâr satin, 

One tchèréye di strin, satchiye pas deüs craussès cavales, aleut 
à ikèts su lès cayaus d'one vôye di cinse. On fénèyant nièrson, tot 
bèlotemint, piyâne-à-piyâne, truvièrseut sins-awè d' cure dès dand- 
jis. Vola comint ç' qu'on s' faït spotchf sins winkyf ! 

Tot n' fiant ni one ni deüs, li pèkéye di cwârbaus, süremint assat- 
chîs paus rodjes boyas, s'a dâré su l’ bole di picots, come one 
ârméye di médecins-lèjisses. Su mwins' di timps qu'i m' faut po li 
scrire, li pia d' nièrson a stî r’niètiye avou - c'èst sûr -, one voléyes 
di côps d' gueüyes, dès côps di spale, èt avou dès-ouchas èt dès 
bokèts d' tchau cossatchîs ètur dès bètchs di goulafes, 

Panse plin.ne, arvôy matante... èt |! nwâr rédjimint s'a ènondé 
po-z-atèri dins on tchamp d' frumint d'iviêr. Po fé awè peü lès- 
agaces, lès sprôwes èt lès cwârbaus, li cinsi aveut tchèssi è têre 
one crwès d' balivaus, nukés avou do gros strin d’ swale. Dissus, 
il aveut tapé on tchapia d' comére avou vwèlète, on casake tot 
trawé èt dès blancs scaneçons do timps dè l’ guêre di quatôze. Ô, 
di d' lon èt min.me di tot près, ça d’neüve dès-angouches à dès 
galopias di m'-y-âdje ! Pinsez qu’ lès cwârbaus tron.nin.n’ divant 
l'enjance ? Cès mouchons la ont do song d' corsaîre dins leüs 
win.nes. Sins fwè ni lwè, sins jin.ne èt sins peü, avou |’ mèpris d'on 
fiér pan, on franc-tigneüs a min.me wasu zoubler à djok su l’ tcha- 
pia dau spawèta. 

Mès djins, si ç' n’èst nin voste idéye, vos n'èstoz nin oblidjis di 
m' choûter, mins mi, dji vos di : «Quand vos v' racrapotoz avou 
vos boyas nukés paus-angouches, pinsoz à m’ cwârbau à djoke su 
l’ tièsse di bwès... Et vos r'pudroz coradje». 

C'èst bin possibe : vos m'aloz prinde por on d'méy-doûs | Qu'è 
fuche ! l-gn-a télemint dès copiches dins |’ cabus da bran.mint dès 
djins, qu'one pitite baloüje dins l” mink ni m'a jamais pont fait d' 

twärt, Dji m’ vos |’ va dire come djè l' pinse : dispü tot p'tit, dj'a 
todi vèyu volti cès gros mouchons la èt ça n'a jamaîs candji. Po 
dire li vraï, c'èst leü sauvadie vicadje qui m' rivint bin. Waitiz leüs 
grossès ponètes, vêla bin lon, dins lès pus wôtès couches dès pou- 
plis. C'èst dè l’ solide ovradje, avou tos lès p'tits couchas èmacra- 
lés. Vos, lès djins d' mèsti, dji vos dèfiye d'è fé ostant avou dès 
pwintes, dès claus èt dès vis'. Emon cès mouchons la, on n' cause 
nin d' fistu d' foûre, di duvèt d' plumes ou d' lin.ne di bèdot. Non, 
dins ç' pèkéye la, lès p'tits-èfants à l’ fachète sont ramouyîs pauzès 
nüléyes, ranaïris èt bêrcîs paus grands vints ! 

Waïfiz lès asteüre grawyî dins lès broüs dès campagnes, à l' 
cache aus lumeçons, aus viêrs èt aus s'minces dès cinsis ; qués 
voyantès pates, qué deur bètch, fwârt come on burin | Ni sayoz 
nin d' fé bèle-bèbèle avou zèls ; ça n° prind nin ; i zoubèleront 
saquants côps po s'ènonder èt i toüneront leü dos sins misaumènes. 
Leüs cwâkerîyes n'ont rin à vôy avou Mozart, rin à vôy avou lès 
tchipeladjes dès cisèts, lès ramadjes dès pouyes ou l’ chouflot dès 
mièles. 

Seu dj’ sot ? Dj'ô volti lès trémolos do canari da Sidonîye, au 
r'ewè addé li stôve, dins s' doréye prijon. Mins dj'ô bran.mint pus 
volti lès voyants cwââk rauyîs foü dès gôjes d'anérchisses. Vèyoz 
lès passer dins |’ grand vint d’ sètimbe. Il ont st à maraude dins l’ 
gayi dau notaîre. Ça passe, avou one gaye sititchiye è s’ bètch. 
Bin lon èri dès curieüs, ça va laumer, savourer, s'apinse li Francès 
avou s' vêre di rodje. Adon, ça r'passe avou s' bètch wide, po 
rac'mincî vint côps sès coûsses di bribeù... 

Cavales, nièrson, nuk di swale, gayi dau notaîre, vis scaneçons, 
tot ça, c'èsteut bia. Ça cobèrôleut è m’ tièsse di gamin, mins dj'a 
faît m' mawe quand dj'a tapé on-ouy su mi p'tit pani d’ fil, sins 
neûje. Li ciél si fieut man.nèt ; li vièspréye tchèyeut rade : trop taurd 
po co cachî après dès neûjîs, Dj'a racouru è m' maujo au d' tru- 
viès dès pachis po n' pus dauborer mès solés. 

Mi man m' ratindeut su |’ sou d’ l'uch. Tot disbautchi, djè li a 
raconté dès mintes come on p'tit wârgnasse. «Dji n'a trouvé qui 
deûs ou trwès copes di neüjes. Waitiz : Mi pani èst wide. | n’ 
valeut nin lès pwin.nes d'è rapwârter si wêre ; djè l's-a crochi tot 
riv'nant». Dji n’ sé nin si ça vaut co one fafelote, si longtimps après, 
mins dji vos d'mande pârdon, Moman. 

Li lèd'mwin au matin, su lès montéyes do la-wôêt, dj'a faît cho- 
nance d'awè fwârt mau mès dints, po n’ nin aler à scole. Li djudi, 
jamais dji n'aureüve wasu ariver sins neüjes addé |' maisse... 

min.me si dj'aureüve sayi d’ causer d' bèrdouye èt d’ boyas d’ 
nièrson. 

Li vinrdi, tot franc-batant, dj'a apwârté on p'tit papi d'èscusse, 
sicrît à l' plume balon pa m' momon. Tos lès deüs, i n'i ont vèyu qu' 
do feu ! 

Et d' l'iviêr, dj'a yeü m' paurt di neûjes come tos l's-ôtes. Dji n' 
l'a jamaïs mostré, mins en d'dins, dj'èsteüve one miète jin.né. Ayi 
| one pitite miète tot |! min.me. Tot crochant mès neüjes, li r'glati- 
chante coleür do casake dès cwârbaus r'passeut pad'vant mès- 
ouys. 

C'èsteut |’ coleür d'on bia nwâr di satin, li binaméye coleür 
d'one crausse minte, cofèssiye au Noyé dins |' soürdèche orèye 
d'on vi curé tot tchènu. 


Gérard DOUMONT, 


Po rire one bouchiye 


[Meux - Mei] 


l gn-a on p'tit gamin qu'arive dilé s'pa, satchf su s'casaque èt 
li d'mander : mins p'pa, dj'ètind todi lès djon.nes-omes causer 
d'leü comére èt d'le comére...mins qu'èst ç'qui c'èst ça, p'pa, 
one comére ? 

- Maria todi m'gamin ti m'arindjes,... comint fauti qu' dj'ès- 
plique ça ? 

Li popa sondje one miète, i grète è s'tièsse èt i dit à s'gamin : 
choûtez bén, m'feu, one comére c'èst come si vos dîrîz qui dj'vos- 
achetéye on vélo à l' Noyé èt qui vos n'pourfz vos-è sièrvu qu'aus 
grandès vacances. 

Li p'tit gamin rèflèchit èt, tot s' toürnant su s'pa, i lî d'mande : 
mins, pa, dji poureûve quand min.me djouwer avou l'sonète 2... 


Paul GILLES, R.N. 

Lès-ous d' Pauques 


(Sart-Bernard - Saut) 


Dj'aveu à pwin.ne dîj-ans. Nos-èstin.n' su l” difin do cwarème. 
Gn-aveut co quétefiye yût djoüs d'vant Pauques. On s' ragrancieut 
d' yèsse au coron ca di ç'timps la, c’ n'èsteut nin rin. Nosse curé 
n’ bambieut waîre lès parwassyins qu'avin.n' l'aïr do rouwer dins 
lès traîts. D'alieürs, i n° manqueut nin d' rapèlerli Iwè d' l’ Églije 
dins sès prétchadjes do dîmègne. Po l's-èfants, pont d' sucrâdes 
mins dès p'tits sâcrifices ; po lès grands, djune li mércrèdi èt l 
vinrdi, dè l’ tchau l'dimègne èt lès-ôtes djoûs, saquants crètons ou 
on bokèt di p'tit salé. 

- Nin on parèy, don | dijeut-i è mostrant |’ mitan di s' mwin, 
C'èst vos dire qu'on djêrieut après lès clokes do sèmedi d 

Pauques. Mins i faleut d'abôrd fé on nid. Nosse pa m'ènn’ aveut 

causé li londi dè l’ pèneüse samwin.ne. 

— Si vos v'loz fé vosse nid, il èst grand timps, savoz, m' fi ! Dj'a 
trové one bèle place o corti, bin au r'ewè d'lé l'aye ! 

- Poqwè au r'cwè d'lé l'aye, don, pa ? 

— Po qu’ lès-ous nè vonche nin bèrôler dins l’ djârdin do vwèsin. 
Avoz rovî qu’ l'anéye passéye, i vos-a dit qu'il agougneut lès 
clokes po tirer après avou s'fisik. 

C'èst bin |’ vraf ! Dji m' va fé on trau èt zï mète one bone pou- 
gnîye di foûre. 

Fauti mète ossi one saqwè pad'zeü dès côps qu'i ploüreut ? 

Non , ô, gn-a nin dandji ! Nos têrans l'ouy ! Et nos têrans l’ 
vwèsin à gougne ossi. Sâcrè laïd tchirou ! Il èsteut bin capâbe do 
tirer. Vi tchinis', va | 
Djè lî aureu bin sowaîtî d'awè |’ vavite yüt djoûs au long. 

Li maurdi èt |’ mércrèdi, dji m'a morfondu tote li djoürnéye. 
Ostant dire qui dji m' plaïjeu ossi bin qu'on pèchon dins one 
djaube di strin. Dji n'a nin quausu dwärmu, Dji transsicheu todi 
pus fwärt. Enfin, li djüdi sint, au Glériyä, èle sont-stèvôyes sins 
brût. | m'a jusse choné sinte come one pitite passe di vint. Ça m'a 
ragañyf. 

Li vinrdi, dj'a stî au tchmin d’ crwès èt pwis dj'ènn'a 'nn'alé 
avou lès corauls po raquèter dins totes lès rouwales do viladje. 
On d'veut yèsse rintrés po cinq eûres. On s' ritroveut là po l’ salut. 
Tot d'on côp, li nèveû do curé a avoré come on-èwaré è r'waîtant 
l'érlodje. Il a monté d'one traque au docsau èt fé soner li p'tite 

cloke. Li mononke a adâré co pus rade èt criyî on fèl côp au cu d' 
l'èglije. | parèt qui l’ nèveû ènn'a yeü one di dispoüsseléye. Au 
mitan do salut, nosse curé s'a r'toûrné. || a yeô fwal' à fé po fé 
comprinde qui li p'tite cloke s'aveut frochî one éle li mércrèdi, 
qu'èlle aveut pris dès drogues èt dwârmu come on sokia. Èle 
vineut seülemint do s'dispièrter èt èvoler. Come èlle èsteut ca 
djon.ne, èle ratrapereut süremint sès soûs. Tot | monde a stî 
binauje di l'èsplicadje. 

Èle si p'leut bin dispêtchi ca gn-aveut pus qu'on côp à dwärmu. 

Li sèmedi, nosse man m'a faît mète mès bonès âdes. 

- C'è-ston grand djoû, savoz, c'èst l' pus bèle fièsse di tote 
l'anéye. | vos faut fé bia. Ét tot.à l' eüre, do timps d' grand mèsse, 
lès clokes vont riv'nu, Ni baloüjenoz nin après mèsse. Racouroz au 
pus abiye po-z-aler veüy dins vosse nid. 

- Ayi, man, vos n'vinoz nin avou mi ? 
- Non, dj'a stî à basse mèsse, i faut qui dj’ faïye à dîner. 
- Dj'ènn'a 'nn'alé li keür lèdjêr. 


l'èglije èsteut plin.ne. Dji m'a stï asgligni su lès bancs à l 
copète dè l' néf. 
Quand on s'a astampé au Glériyä èt ètinde tchanter lès clokes, 
dj'a trèssiné on fameüs côp. Êlle èstin.n' riv'nüwes. Dji n'a pus 
waîre choûté. Dj'a sti binauje quand l’ curé a dit : «lte missa est». 
Dji n'a nin balziné après l’ dérin asglinadie. Quand dj'a moussi 
foû d'l'èglîje, il è wideut à sayas. One grosse pleuve d'oradje. Li 
viye Jèniye m'aveut uké èt m' dire : 
— Vinoz d'zo m' parapli, m’ gamin. Vos sèroz one miète à yute | 
— Ayi, mèrci, Jèniye. 

Li problème, c'èst qu’ Jèniye chaleteut on fèl côp tantia qu'arivé 
pad'vant nosse maujone dj'èsteu fin frèch’, 

Moman a lèvé sès brès au ciél. 
- Môria Dèyi, vos-èstoz arindif ! Aloz raddimint vos discandii 
dins vosse tchambe. Waïtoz d' bin pinde vosse casaque èt vosse 
pantalon su dès-èsses. | gn-a è |’ gârdirôbe. 


Dispeüy qui dj'èsteu rintré , il aveut laukï do ploüre. Dj'èsteu en 
trin do mète one sètche tchimije quand dj'a tapé on côp d'ouy pa 
V finièsse. Èt qu'a dj'vèyu ? 

Nosse pa qui cossauyeut dès-ous di totes lès coleürs pad'zos lès 
boyéyes di fleürs do corti. Sins sondji pus lon, dj'a douviè l 
finièsse èt criyi : 

- E, pa, n' lès mètoz nin là, don, i vont yèsse tot ramouyfs | 

Nosse pa a r'lèvé s' tièsse èt s' pèter à rire. C'è-st-adon qu’ dj'a 
compris. Trop taurd | Grosse bièsse qui dj èsteu. C'èst come s'i gn- 
aveut yeü one saqwè qui s'aveut d'tchuré d'on côp è m' keür. Pôve 
mi-vét,va ! Su saquants munutes, dj'aveu pièrdu m'inocince di p'tit 
èfant. 

Di ç' djoô la, dj'a ritnu one saqwè èt ça m'a sièrvu tot l’ long 
di m'vicaîriye : quand t'as one trop grande linwe, t'as totes lès 
chances di t fé r'lèver pa l'cingue. 


Henry MATTERNE, R.N. 


Li djon.ne agasse èt l'vi mochèt 


[Longchamps - Lontchamp) 


À l'fine copète 

Di nosse pomi, 

One djon.ne agasse 
Waite di fé s'nid... 


Nén lon èri 

Vêla pad'zeü, 
On vi mochèt 
A vèyu qwè.., 


Après dès toürs, 
Dès racatoürs, 
Vola qu'i plonke 
Su noste agasse... 


Èt qu'i l'atrape, 
Ele si cotape, 
Ele n'è pout pus, 
Ele va moru... 


Cit-anéye ci, 

Dins nosse pomî, 

| gn-ârè pont 

Di p'tits mouchons. 


Jules HERIX, R.N. 

Qui ç' qu'a faît l’ bon timps ? 


(Godinne - Gôdène) 


Maus', mwès rinflé d'avèrdin.nes 
A d'dja s' tote pitite idéye. 

L'iviêr divint djus d'alin.ne, 

Sès mwafjès grawes sont minéyes. 


Do |’ sinte si télemint cacame, 
Sint-Aubin, en grand sècrèt, 
Apontîye s' moncia d’ rèclames, 
Qu'i gn-aurè po tos lès tchwès. 


Cwèy, i faît chonance di rin 
Po tchwèsi lès coleürs 

À mète aus violètes-di-tchin 

Et au coût tapis d’ passe-fleûrs. 


Tot l' long dès chinons mièrnus, 
l'ârtisse djoüwe avou s' pinçau. 

| machure lès tinres sayus, 

Mète do l' blanke poôde aus saus. 


Pwis, i gonfèle li tèrau 

Po lî d'ner on fèl côp d' pôce. 

Loyî lès vèt’ caracôs 

Dès capôtiauves botons d' rôse. 

Sint Djôsèf uke lès mouchons 

Po qu’ faîyenuche leô gaîye musique. 
Sinte Eve sume lès blancs bouyons. 
Et dès banses di fleûrs aspiques. 


Asto d' l'aurziyasse pitite basse 
Ewou ç' qui |’ singlè s' cotrouye, 
Sint Firmin d'zeü lès fénasses 

A fait flori l’ djane bwès d' pouye. 

Dismètant qui d'zo leüs pids, 

Il apwate li wêre di tchôse 

Qui va doûücètemint fwârci 

Lès blancs garlots dès passerôses. 


| fèsse on grand tchapia d' paye 
Po catchî do noû solia 

Totes lès bièsses à dike-è-daye 
Qui loûjenut dins |’ mossia. 


Maus’ a tot faît s' bèle bèsogne, 
Avri, maîy, jun, c'èst po d'mwin. 
Adon, bin binauje di s' sogne, 

| nos dit : «Dj'a faït l” bon timps.» 


Pierre LAZARD, R.N. 


- caracé : gilet, blouse 

— rinflé : gonflé 

— djus d'alin.ne : essouflé 

— cacame : pantois 

—  violète-di-tchin : viola silvestris. 
- chinon : orée, limite 

- passe-fleûr : anémone 

- capôtiauves : fragiles 

- aspiques : piquantes 

- aurziyasse : argileuse 

- si cofrouyï : se vautrer 

- bwès d' pouye : érable champêtre 
— garlot : grelot 

- passerôse : muguet 

- fèssi : tresser 

- à dike-è-daye : en quantité 

- mossia : mousse 

- loüjener : errer. 

Sierra Leone 


(Godinne - Gôdène) 


Les guêres dins tos lès cwins dè l’ bole tchèrîiyenut dispû todi leüs pôrcès- 
cions d' rascrauwes. Li p'tit écran, rwèd sot dès boüriatadies èt d' l'assassinat 
nos mostère tofêr dès-imaudjes di tos cès payis là èwou ç' qu'on tüwe lès djins 
come s' on ratchereut à |" têre. Irak, Liban, Afghanistan, Kosovo, Inde, 
Amérique du Sud èt co tant d's-ôtes, ont |! pompon po yèsse dès tchôdêres qu'i 
n' faït nin co là si bon d' s'i v'nu froter. 


Ça r'chone à on grand rapurwè 

Wou ç' qu'one man.nète aîwe faît payasse, 
Agritchetant aus brunès pârwès 

Tos puwants tchinis's fwârt papiasses. 


Gn-a là, stauréye, one rwède gamine, 

Qu' a s' bouche au laudje èt s' tièsse mièrnüwe. 
Èle dwâme dizo l' ciél qui plovine, 

Grije come li mâbe d'on èstatüwe. 


Sès pîds, sins tchausses, trimpenut dins l'aïwe. 
Èle sortit come s' èle s' reut malade. 

Sès grands nwârs-oüys drouvus èt sêwes 
Riwaîtenut lès moches si cobate. 


L'odeür lét sès narènes piciyes. 

Êle ripwase paujêre dins l’ pufkine, 

Sès deüs longüwès djambes riployiyes. 
Èlle a trwès rodjes traus su s' pwêtrine. 


Pierre LAZARD, R.N. 


— rapurwè : trou de décantation 

- fé payasse : battre sa flemme 

—  papiasse : adhérent, collant par excès d'humidité 
- sêwe : sec, drainé 

— pufkine : puanteur 

Au dentisse 


(Faulx-Les Tombes - Faus) 


Come Piêre Faulx li d'djeut si bin : «Quand on d'vint vi, dimeu- 
rer come on-z-èst, c'èst d'dja radjon.ni » N'èspêtche qui quand nos 
ravisans lès djins d’ noste âdje, lès djins qui nos n'avans pus vèyu 
dispü longtimps, nos nos d'djans : è-st-i possibe qu'il ont si télemint 
candif ? Sins tüzer qui c'èst fin parèy por nos èt qu'i gn-a d'djo one 
apéye qui n' n'èstans pus djon.nes... èt bias. 

Li preôve ? Djè l'a yeü dêrènemint. 

Dispü saquants samwin.nes, dj'aveu on dint qui m'fieut assoti sins 
lachi èt ossi vilin.nemint. Dji r'mèteu todi à pus taurd po-z-aler au 
dentisse, À |’ fin dès fins, i m'a bin falu dècider. Dj'a apici l' guide 
do tèlèfone èt cachî après on rauyeû d' brokes nin lon èri dè l' mav- 
jone. Nin quéstion d'yèsse sipépiebs. 


Li londi d'après, dj'ascoucheu l' sale d'atente. Pindu au meur, on 

diplome encâdré : Anaïs Renard. 
Ci nom la, mi d'djeut one sagwè. Dès Anaïs, gn-aveut nin tot spès. 
Sèreut ç' li p'tite brune avou sès bias-ouys qui dj'aveu studi èt riyoté 
avou, à l'atènéye di Nameur ? Si dj’ tin bin, èlle èsteut roselante 
come one pome di paradis, bin faîte èt qui s’arindjeut bin. 

En 1965, li djoû qu'on-z-aveut r'mètu lès diplomes, nos-avin.n' 
dansé èchone tote li swèréye. Faut dire qui dj'èsteu fin fou d' lèye. 
Po |’ prumî côp, dj'aveu bèvu à r'nake. 

Po |’ pus sûr qui n's-avin.n' faît dès bièstriyes mins on 'nnè faït à 
totes lès-âdjes, don. Après l' bal, èlle ènn'a 'nnalé di s’ costé èt mi 
dè mèn’, sins jamaîs nos r'veüy. 


Dj'èsteu là à rapinser mès sovenances quand one vwès d' feume 
m'a dit : 
- C'est à vous, Monsieur. 
Dins lès swèssante ans, li quate-z-ouys qui v'neut di m' causer aveut 
l'air d'one mèmére d'on bia jenre, avou on blanc d'vantrin prôpe 
au d'la. | 
Dès gris tch'vias èt nin po rire, on visadje dèdja tot rôtyî, Ele t'aveut 
on vinte come one tone. 

Tot d' swîte, dj'a bin vèyu qui dj’ m'aveu brouyi on fameüs côp. 
Ça n° p'leut nin yèsse lèye, li bèle bauchèle qui dj'aveu vèyu si 
volti. 
À l'aparence, èle ni fieut nin |l’ mèstî d'one ôte. Bin lon d'yèsse on 
boüria, qui do contraïre, èlle a èdwärmu m' dint malade èt l' rauyï 
sins-awè |’ mau d' ça. 

Quand lle a yeü faît, dji n m'a p'lu èspêtchi dè lî d'mander si 
c'èsawè l’ mau d' ça. 


Quand èlle a yed faït, dji n° m'a p'lu èspêtchî dè li d'mander si 
c'èsteut bin lèye qu'aveut studi à l'atènéye di Nameur. 
- Come di jusse èt c'est là qu' dj'a yeü m' diplome, en 1965, m'a- 
tèle rèspondu. 
- Adon , di dj’ mi, tot sbaré, nos-èstin.n' èchone dins l” min.me 
anéye ? 
Ça s' pôreut bin, m'a-t-èle co dit : vos-èstîz quétefiye onk di mès 
profèsseürs 2 
Dji n'a pus wasu moufter. Après one parèye pètéye, dj'a payi 
èt moussi foü. 


Gilbert RENSON, R.N. 
- à r'nake : à profusion, à l'excès 
— rôtyi : ratatiné 


Li scayeteü 


(Faulx-Les Tombes - Faus) 


Dispü qui s' feume a lèvé |' guète avou on pus djon.ne, li Paul 
a doze mèstis èt trêze miséres. Vola d'abôrd deüs mwès qu'il èst 
clawé su s' lét. Vilin.nemint djosté, noste ome, 
Ça li a arivé adon qu'i bouteut fèl. 


l'nn'aveut mètu dè timps po rimpli lès papîs po l'assûrance. 
Dès malaujis, cès mon-ami la. IÏ ont tot rèvoyî èt lî d'mander çu qu'i 
s'aveut passé au jusse èt v'lu sawè l' pona èt l' cova d' l'afaïre. 
Portant, i s' sovint co bin qui dins l' câse «cause du sinistre», il 
aveut scrit en grand : Pont d' chance. 

Èt c'ésteut |' pure vérité, sacré godom’ mins por zèls, ça n'èsteut 
nin assez. | lî a bin falu rachoner sès sov'nances èt tot-z-èspliquer 
come il a p'lu : «Vos-auroz à sawè, mossieü, qui dj’ so scayeteÿ di 
m’ mèsf. Li djoù d' l'acsidint, dj'èsteu tot seü su l’ twèt d'one noûve 
maujone di chis plantchis. | bètcheut après chîj eûres èt l’ bèsogne 
èsteut d'abôrd yute. Dj'èsteu po distèler quand dj'a r'mârqué qui 
m' dimeureut one cope di cint panes qui dji m'ènn'aveu nin 
sièrvu ; one kèdje d'à pau près 120 kulos. Po gangni dè timps, dji 
m'a mètu è l'idéye d' lès tchèrdjï tortotes dins one caïsse, su V 
monte-chârje qui j'aveu faït t'nu avou on tire-satch à l’ fine copète 
dè batimint. 


Tot binauje d'yèsse contint, dj'a d'tchindu à | valéye tot chu- 
flant on-aïr à l’ môde. Dj'a apicî l' cwade èt solèver, nin po criyî, 
l'agayon avou lès panes. 

Dji v' dwè dire qui d' pèse dins lès septante kulos bin faîts. 

Tot d'on côp, dj'a stf assatchî su li d'zeü come on fistu, sins jamaîs 
sondfjf à lachi l”! cwade. Qu'auriz yeô fait, vos, mossieü conte one 
parèye fwace ? 

À mitan vôye, dj'a rèscontré l'monte-chärge qu'aleut contraîre èt 
qui d'tchindeut bon-z-èt rwëd. 

Dj'a scrit tot ça po v' bin fé comprinde qui c'è-st-adon qui m’ 
tièsse a buké su l’ostèye èt qu’ c'èst po ça qui |l’ médecin a mètu : 
«fracture du crâne.» 

Ayi mins, ç’ n'èst nin co tot, savoz | 
Arivé au chîjin.me plantchi, dji m'a arèté tot coûrt, l'alin.ne 
côpéye, li deüzin.me dwègt èt l'grand, calés dins l” tire-satch. 

Li docteür a mârqué dins m’ dèclaräcion : «fracture de la main 
droite.» | 

Et c'è-st-one saqwè qui faît mau, savoz. À n' s'è nin fé one idéye. 
Maugré ça, sins sondji pus lon, dji n'a nin lachi l'ewade. Mi diriz 
bin poqwè ? 

À ç' momint la, dj'a ètindu one caboucherîye di tos lès diâles. 

Li monte-chôrje qu'aveut d'tchindu à fond d’ trin, s’aveut st ècrâ- 
ser su |' pavéye èt totes lès panes avin.n’ passé au d' truviès dè cu 
dè l' caïsse, sitraméyes pa t't-avau. Et mi, vêla, à l’ copète, dj'a 
rid'tchindu su on rin d' timps èt crwèser |’ monte-chârje rindu pus 
lèdjèr qui gn-aveut rin à l’arêter. | 'nn'a profité, |' vaurin, po m’ dis- 
foncer deûs cwasses. 

Sins pus d'afaîre, dj'a atèri, d'one seüle vinüwe, su on moncia d' 
panes, voler |' cu au wôt èt r’tchaïr su mès gngnos. C'è-stinsi qui 


l' médecin a scrit : «genou cassé.» 
Cor one miète, on ramasseut mès-ouchas dins one banse. 


Qui s'ati passé après, dji n' vos l’ saureu dire : dj'aveu sff 
maqué èt dj'a lachi l'ewade sin l’ fé èsprès. | paraît qui |’ monte- 
chârge a rataqué à d'tchinde di sès pus rades, 


Vo-lès-la totes, waï, Mossieü. 
Jusqu'à pus taurd èt qu’ tot vos vaye bin », 


Paul d'èmon |’ Mau Tchèyu 


Gilbert RENSON, R.N. 


Saligot 


(Anhée - Anyéye) 


On djoù d'èstè come on gout d' pron.ne, 
Moûse qui alcote conte li pèrèt, 

Cri d'on sauvadje canärd dins lès cladjots 
Et l’ vi pont d” Houx qui tron.ne. 

Dès djeus d'èfants dins l'aîwe èt... “saligot” 
Qui tchaît ètur vos trwès. 


Ayi, vos p'loz fè l' disgosté, 

Mi r'waîti d' crèsse, 

R'ssatchi vosse nèz, 

Dj’ èsteüve portant à l' fièsse 
Quand ç' bia mot la a potchi foô 
Dès cindréyes di mès djoûs. 


Come one grosse bole di savonéye 


Qui s' va pètè dissu l' pavéye. 
Avou ci gros mot là 

Di’ a douviè laudje li pus bia dès ridants : 
Vo-m'la div'nu pus ritche qui d'vant 
Min.me si m' paletot n'èst nin trop bia. 


Maugrè d' pus d' vint’ anéyes 

À couru lon do l' maujonéye, 
Maugrè l’ francès, min.me li amind, 
Ci gros mot là, c'èst come do pwin, 
Ça m'a nouri, mi, “li p'tit blanc” 

Et ça chone bon à mès-èlants. 


Georges PUISSANT, R.N, 


N'avoz nin vèyu nos pourcias ? 


[Gesves - Djêve) 


On londi è l'esté ; sèt’ eûres. Les crapôdes da Titine sont d'dja 
lèvéyes ; èle sont djintîyes, les crapôdes, da Titine : dins tot Bia- 
Fond, on n’ trouvreüve nin mia ! Insi, po les fé dispièrter, i n° faut 
bouchî qu’ trwès côps avou l'grawiye au plafond ; po les fé dis- 
claper, i faut co bouchi trwès côps ; puis, si on bouche co trwès 
côps, èle si lèveront quétfiye ! 

Mais audjoürdu, Titine n'a nin bouchî trwès côps avou 
l'grawiye au plafond ; èle est montéye bon-z-èt rwèd à l'ètage... 
Poqwè Titine n'a-tèle nin bouchi trwès côps avou l' grawiye au pla- 
fond ? Poqwè a-tèle monté bon-z-èt rwèd pad'zeü ? Lèyiz m' vos 
l' dire ! 

Titine aveüve deüs bias pourcias avou des orèyes ritchèyantes, 
qu' 'èlle aveüve sitf acheter, la longtimps, su l' fwère di Ciney IÔ! 
i v'nin.n' si bin les deûs pourcias da Titine ! Èt lèye, èle les vèyeüve 
si volfi ! 


83 


— Si ç n'èsteüve nin mi qué l'sireüve sogni, dijeüvetèle on 
djoü, i n° mougnerin.n’ nin | 

Les deüs pourcias da Titine éstin.n’ au ran padri ; l'uch ni t'neüve 
pus ; í faleüve l’astoker avou on bwès. Come tos les djoûs au matin, 
Titine a sff padrï po vôy' ses p'tits chèris. Mais l'hwès èsteüve tchèyu, 
l'uch èsteüve au fin laudje, èt lès deüs pourcias, avou des orèyés rit- 
chèyantes, qui n’ aurinn.n’ nin mougni si ç’ n'èsteüve nin Titine què l's- 
aureûve sogni, leès deüs pourcias n'èstin.n’ pus là !... 

- ` Mon Dieu | atèle dit Titine, tote astomakéye ; èt èle a bin 
manqué do braîre su |’ côp. 

Vola poqwè qu'èle n'a nin bouchf trwès côps avou l’ grawiye au 
plafond, et qu'èle a monté bon-z-è rwèd la-wôt po fé lèver Lya et 
Riyète, ses deûs djinffyès crapôdes. 

Alez, abiyemint, savoz ! l'zï crîyetèle. l'uch dès rans è-stau fin 
laudje lès pourcias sont courus èvôye ; i faut aler vôy après. 

Là d'ssu les deux crapôdes da Titine ont douviè leüs deux 
ouys d'on côp,... car èle sont djintiyes ; dins tot BiaFond, on n’ 
trouv'reûve nin mia ! Li preûve, dji vos l' dôrè ! 

Waifiz Liya come èle coürt dèdja après mon | Costri, causu nin 
moussiye, avou sès sabots, èt les tch'vias tot èmacralés ! Si moman lî 
a dit : "Mi, dji m'va su |’ Fwadje ; Riyète irè su l'Iméye ; twè, Liya, 
gangne li Bati-Pires et les Laids-Tiènes...” Liya est djintiye, èle choûte 
bin : waifiz come èle coûrt dèdja après mon l' Costri ! 

- ` Wè vas’, Liya ? li criyeti Aimé què |’ vwêt passer. 

- N'as’ nin vèyu nos pourcias ? di-stèle Liya qui coûrt. 

- Vos pourcias ? | sont èvôye ? 

- Oyi; ... ou on l’ sa v'nu qwêre, enfin | 

Tais' tu, mintrèsse ! di-st-i Aimé. 

Mois Liya, qui coûrt, nè l'ètind d'dja pus ; vola d'dja arivéye 
èmon l'Caracoli, addé s'camarâde Mariye-Louwisse. 

-  N'as' nin vèyu nos pourcias ? di-stèle en intrant è s' maujone. 

-  Comint sonti ? Èst ç' dès blancs 2 

-  Oyi, mais c'est l'vrai, saïs' | Nos n'riyans nin, va, nos ôtes | 
Mariye-Louwisse n'a rin vèyu non pus... 

- Jusqu'à ! distèle, Liya qui coürt : vol'-là qu'èle gangne li Bati- 
Pires, vo-l'-là qu'èle monte su lès Comognes, vod'-la’ qu'èle monte su 
les Comognes, vol'-la' qu'èle waîte do costé do Brionsaut. 

- Ni louquiz nin par chal, ff di-sti li p'tit Lidjeü qu'ariveüve. 

- N'as’ nin vèyu nos pourcias ? 

- ` Vos pourcias | m' binamèye ! Dji n’ lès coneû nin, savez mi | 

-  Va-zè, laïd mau-riv'nant ! Qui l'Bon Diè m'présèrve du t'co 
rèscontrer di m’ viye ! di-st-èle Liya qui coûrt ; èt tote onteüse, èle 
sondje à r'gangni Bia-Fond. 

* * * 

Dismètant, w'è-st-èle Titine 2... Titine a roté su l' Fwadje tot-en 
brèyant. Li Baurbî esteüve su st-uch, 

-  N'avoz-nin vèyu nos pourcias ? di-st-èle Titine qui brait 

- Non, dj’ n'a rin vèyu. Vos l's-avoz pièrdu ? 

- ` Au matin, l'uch do ran èsteûve fin au laudje | 

- Bin, m fèye, c'ènn' èst one ! 

- Oyi, vraimint ! di stèle Titine qui brait, et vo-l'-là èvôye pus 


- ` Qu'i fait bia, don, Titine ! lï crîye-ti li Gros-Pî qu'ènn'aleüve 
avou si tch'vau. 

-  Oyi, vraïmint, di-st-èle Titine qui brait ; n'avoz nin vèyu nos 
pourcias ? 

- ` Non ça, Titine dj’ ènn’ a pont vèyu. 

Titine qui brait, faït tot l'toûr des Fwadjes ; mais lès pourcias 
n'ont nin passé par là ; c'èst dès si laidès vôyes !... Titine, qui brait, 
dischind dins lès Fonds ; èle vwèt l'vi Fautchaü qui tchèsseüve lès 
pouyes foü di s' djârdin. 

N'avoz nin vèyu nos pourcias ? li crêye-èle Titine qui brait. 

- Non, dji n'vwè qu'dès pouyes ; qui c'è-stone misère avou 
zèles avaurci l... Titine, qui broît , sint qu’ sès djambes divègnenut 
flauwes et, tote disbèliye, èle sondje à r'gangnî Bia-Fond. 


Èt Riyète, don Riyète, dismètant, qui faït-èle 2... Dismètant, 
Riyète rit pat't-avau l'Iméye... René d'à l’ cinse èsteüve à l'aïwe au 
pus. 

- Es’ là, gros ? li criye+èle Riyète qui rit. N'as’ nin vèyu deüs 
pourcias qui s' pormwin.nerin.n' € 

-  Nèni | T'as fait tès croles po v'nu ? 

- Es’ djalous, laîd gabelou ? di-stèle Riyète qui rit ; èt èle va 
addè s' matante. 

- ` N'avoz nin vèyu nos pourcias, matante ? dimande-têle 
Riyète qui riît. 

- Vos pourcias, nom d' tonêre | 

-  Oyi. il ont disparu, dè l'nêt... Dji ri co, savoz, mi, 

-  Tiris todi, twè l.. . C'é-stone saqwè, saïs' ça ! quène idéye 
è l'zí ai pris, ê, zèls, lès lafds m' véts ? 

- Dieu seul le sait ! di-stèle Riyète qui rit. Èt vol'-là èvôye. 
Ziré 


85 


da Taviye èsteûve su |’ pavéye : "N'as' nin vèyu nos pourcias, valèt 
8 

-  Couroz rad'mint, Riyète, vos lès ratraperoz | 

- A! rossia diâle, di-stèle Riyète qui rit ; èt, tote dispièrtéye, 
èle sondje à r'gangni Bia-Fond. 


On londi, è l'esté ; doze eûres. Qu'èst ç qui faît tant do brût dins 
l'bwès d'Bia Fond 2... C'est Titine qui braî, et Liya qui coürt, èt 
Riyète qui rit. Titine qui brait faît aler l'anse di s’ saya : “Tiche, tiche, 
tiche !” di-stèle Liya qui coûrt. Et, padri zèls, dins les bouchons, 
Riyète qui rit, s’ trébuke. “Taîs’ tu avou tès “tiche, tiche, tiche !” di- 
stèle Liya qui coûrt ; ca tot-à l'eüre, dji n’ saurè pus roter | 

Mais à ç' momint là, quî èst ç' qui riyeüve di bon coeür à Bia- 
Fond ? Waifiz l'viye Caroline come èle est binauje | 

Et les deus bias pourcias qu'sont ddé lèye, n'ont-i nin lès orèyes 
ritchèyantes 2... 

— Oyi, di stèle li viye Caroline tote seüle, oyi ! Djè l'zï aveüve si 
sovint dit, lès inocintès djins : à l’ place d'aler d'abôrd vôy tot près, 
ça coûrt tos costés po fé rire di zèls ! 


On londi, è l'èsté ; onze eüres. Êle rivègnenut do bwès ; Titine 
qui braît, et Liya qui coûrt, èt Riyète qui rit. Li viye Caroline èst dins 
l'pré, inte les deüs bias pourcias, avou des orèyres ritchéyantes… 
W' èstin.n'-+i ? dimande-tèle Titine. — Nin lon, va, nin lon ! rèspond- 
tèle Caroline. Quand dj'a stî au utia da Florence, wai, là, il ont gro- 
gni tos les deüs, et s'ont v'nu froter esconte di mi ! - Dji so si mwaije, 
don, di stèle Liya qui coûrt. Mais Riyète qui rit ni si s'bare nin po 
si wêre di tchôse. 

-  Avoz pèlé lès canadas, viye moman ? dimande-tèle ; èt èle 
rimousse è |’ maujone en tchantant, 

Li cia qu'a s'crit çoci, l'a vèyu d' sès ouys. Si vos nè |' crwèyoz 
nin, alez jusqu'à Bia-Fond et d'mandez l’ à l’ viye Caroline : èlle 
èst co paurlant vikant et èle ni dit jamaïs pont d' minte. 


J. PORTI {alias abbé Jules-Joseph PIROT) 


l'abbé Pirot, prêtre missionnaire, est né à Gesves en 1877. IL a vécu de 
longues années au Canado, partageant la vie rude des colons venus d'Europe, 
aux prises avec une nature rigoureuse. Ce récit humoristique a paru dans les 
C.W. de janvier 1939. 

Li djon.ne fèye di l'autobus’ 


{Hemptinne - Um'tine) 


Ci qu'èlle èsteût bèle, ci p'tite crapôde là ! Avou sès tch'vias 
coleür di keüve si bén pignis. Èt sès deüs bias grands nwérs-ouys. 

Èlle a monté come one bale èt s'vinu assire franc- batant 
pad'vant mi. Sêze ans ténkefiye. Ou dis-sèt’ tot-au d' pus. Dji n’ 
sâreü dire. One nozéye pitite djon.nète, tote frisse èt bén moussiye. 
On bia p'tit mouzon ; èt one pia come dè |’ sôye. 

Dji n’ sâreü dire çu qu'èle waïteüve au lon, mins mi, c'èst come 
si èle ni m'âreüt nén yeu vèyu. Dj'aveü m' gazète au laudie divant 
mi èt tot tapant d' tènawète on p'tit côp d'ouy à l'copète, dji m' 
dijeüve è mi-min.me : waïte one miète co p'tite crapôde la, mi 
direüs' bén, sobayî, ci qu'èle faît vêci à ç'eüre ci . Comint ç' qui 
ça s'faït qu'èle n'èst nén è scole. Ci n'èst nén one eüre po voyadji. 

Nén foû grande, on p'tit blanc caracô assez près dè cwärps 
come lès djon.nès fèyes d' astere, on pantalon d' jeans à l'môde 
Épwis, à chake di sès-orèyes, trwès bias p'tits pindants d’ ardjint. 
Èle tapeüve di timps-in timps on-oûy en d'foû come po veüy ous’ 
qu'on- -z-èsteût. Sür qui ç' n'èst nén |! prumî côp qu'èle fieüve ci 
vôye ci. Nozéye į [amais parèy. 

D'où èst ç' qu'èle vineûve, don vormint ? Èwou èraleüôve-tèle ? 
Dji n’ lî vèyeüve pont d’ satch di scolî nule paut. Portant, à ç'-tâdje 
là, èle divreüt co todi èsse è scole . Su on bürau ? Trop djon.ne pa 
ça. D'alieürs, ci n'èsteüt nén l'eûre nén pus. 


Lèye, c'èst come si dj’ n'âreü nén stî là. Ossi à s’+auje qu'è s' 
maujone, Èle ni boudjeüve nén d'on pwèl. Après on momint, dji m’ 
aporçû qu'èle tént dissu sès gngnos on bia p'tit satch di twèle. Ayi, 
on p'tit satch di grise twèle. Et tot d'on côp, vola qu'èle doûve si 
satch èt qu'èlle è sètche foû one longoûwe cawote di toubac”. Li 
pus paujeuremint dè monde: on-z-âreût yeu dit on paquèt d'Semois 
come dins |’ timps. 

C'èsteôt dè toubac’ atchi assez gros. Qui dj'a pinsé : vous’ 
wadji qu’ c'èst dè toubac’ po l’ pupe. Ele ni va v'nu pupeter vêci 
è l' autobus tot |! min.mel Pèté, mi. 

Non.na, i-n-aveut dins |’ cawote, on p'tit bloôw paquet d' 
fouyes à cigarète, dè Riz-la-Croix, on blouw pitit plat paquèt come 

dj'ènn'aveü pus vèyeu dispôy dès-ans. Dji  dimande one miète. 
Ewarant. Pwis dj' m'a dit : «Non.na, c'èst sûr on satchot qu'èle 
rapwate po on vi parén ou l' ôte», 

E bén non.na, valèt | Sins taurdji, èlle a c'minci à sètchî one 
fouye foü di s' paquèt. D'on p'tit côp sètch. Mia qu’ dji n’ l'âreü 
soyu fé mi-min.me . Avou l'ôte mwin, èlle a sôrti one boune picîye 
di brun’ toubac’ èt l’ sitinde bén adrwètemint inte deûs dwèts di 
s' gauche mwin. Li pus adrwètemint dè monde. Sür qui non, ci 
n'èsteût nén |’ prumf côp. | n'a nén on plu di s' visage qui boud- 
jeûve. Pwis, avou sès deüs pôces elle a stauré comufaut l’ piciye 
di toubac’ dissu l’ fouye. Rén d' pus plafjant à veüy. 

I-n-aveüt là on grand djon.ne ome sitampé addé l'uch : i nè l 
lacheüve nén dès-ouys nén pus. À veüy si-t-aîr, i d'veüve sondif 
come mi ; èt tot m' fiant one clignète, i s'a mètu à sorire . 

Mins lèye, èle ni fieüve nén d'pus après nos qu'on pèchon 
après one poume : êlle a c'minci à rôler l’ fouye, en pirdant bén 
sogne di n’ rén lèyi toumer, èt su pont d'timps, èlle aveüt dins sès 
mwins one bèle fine cigarète bén drwète èt bén tournéye. Qu'èlle 
a aurdé longtimps è s' mwin, su sès gngnos, avou one aîr binauje. 
Qu'ènn'aleüve-tèle fé, don? 

Tot d'on côp, li sonète chiletéye èt l' tchaufeü ralentit : li p'tite 
friquète si drèsse èt, sins wañff pèrsone, sins bondjoü ni arveüy, on 
côp d'alumwêr, vo-l'-la d'ssu l' vôye. Èle comince à forguiner dins 
sès potches, rissètch on p'tit briquèt, alumer s' cigarète èt ‘nnaler 
bén drwèt d'vant lèye tot sètchant on bon côp. Vos-âriz d'vu veüy 
ça. 

Dji r'plôye mi gazète, tot sondjaud. l'autobus’ riprind s' vôye. 
Dins one pitite apéye, nos sèrans è nosse maujone. 


On-z-èsteût au bon timps. Sèt solias èl aïr. C'èst drole, quand 
on-z-a d'vant sès- ouys, dès täblaus insi, comint direü dj' bén 2, 
come li monde èst bia èt bon èt gaîy | Qui l’ viye èst bèle èt qui 
‘nn'avans dè l” chance! On-z-êtind tofêr dire qu'on-z-èsteûüt pus 
eüreüs dins l’ timps. Bièstriyes don tot ça.«Ci qu'i faureût, c'èst 
royu sès vént' ans, vola wai l», sondjeûve dju è mi-min.me. 

Èt à ç' momint la, dj ètind padri m' dos come one pitite vwès : 
«ê, rastrind, sés', volèt | Ti n'as pus tos tès bwès, por mi |» 

Dji m'ritoüne: pèrsone !... 


Joseph SELVAIS, R.N. 


88 


Po rire one bouchiye 


Djôsèferiyes 
(Han-sur-Lesse - Han) 


Voyadjoz, vos-ôtes 

On n'sí r'troüve pus asteüre dins 
l' gâre di Nameur. 

Pinses-tu qu’ ça îrè mia avou leüs- 
amantchôres ? 

Ci n'èst nin po ça qu’ lès trins sèront à l'eûre. Et i faut co pes- 
tèlè fin parèy po-z-awè s' coupon. Alons, pacyince, ! Gn-a pus 
qu' quate divant mi. 

-  Brussèle-Nord. Pensionné, di-st-i l' vi ome qui s'èmacrale 
dins s' boüse, sès bèrikes èt s' baston. 

- Arlon. Militaire, di-st-i l' djon.ne kèkè padri li. 

Tènoz ! Faut dire si mèstî asteüre po moussi dins lès trins ? 

- Brussèle-central. Etudiant. 

Ayi, c'èst ça. Cor on toûr da zèls dandjureû po sèpe çu qu’ to 
gangnes èt véy si to payes bin tès contribucions. 

- Jemèle. Famille nombreuse, di-st-èle li comére divant mi. 


C'èst tot |" min.me one afaîre au djoû d'audjoürdu, qu'on t tint 
à gougne di tos lès costés . Aléz, c'è-st-à mi. Vaut co mia l'zi dire 
èt n’ pont awè d' miséres . 
— Djibloû. Plafoneü. 


Fauves èsprès’ 
- Ti djoûwes bin, twè, Djôsèf, au violon, 
- Dji n'è saï rin . Dji n'aï jamais sayi. 

* 


- D'où ç' qui to travayes ? 
- À l'Energiye. 
- Et qu'èst ç' qui to faîs ? 
- Dès bwèsses di vitèsse. 

* 


- To l'a fait twè, Françwès, |’ guêre di quatôze, 


- Non. 


- To l' duvroz fé, saîs’ | 


André HENIN, R.N. 

Ayîr èt audjoürdu 


Walen buiten ! 


(Namèche - Namètche) 


Au c'mincemint d' l'an swèssante-yôt', dj'èsteu à Leuven. Avou 
deûs soçons, dji “koteu” roĝwe di Malène, Mechelsestraat, si vos 
v'loz. On n’ tüzeut nin d' trop à ç' qui s' passeut. Fidedieü ! 
l'èvèque di Bruge qu'aveut r'noyïi' |’ dèclârâcion d' tos lès- 
èvèques °? | Dji m'a brouyî pâr, aveut-i dit pad'vant lès soces dè 
Boerenbond. Tot d’ sûte après, Verroken *, èt |’ gouvèrneumint VDB 
li cu-z-au wôt ^. 

Lès cis qu'avin.n’ faït leüs candis à Leuven nos causin.n' di Hout’ 
‘si Plout (Hoüte s'i ploût), inte Èsneü èt au Rôteü, on raploü (c'èst l' 
cas dè |’ dire) di quate mile francofones, quand tot aveut ataque * 

È bin nos ‘nn’alans pwisqui vos nos cayîz à l'uch, avin.n“#i rès- 
pondu tot paujêremint cètila ; on n'a pont d’ rôyes dissu nos 
cwanes, é, nos-ôtes. Èt-z-èmantchi one grande fièsse d'étudiants, 
loumer Tchantchès docteür honoris causa di l'univérsité “hoûtsi- 
ploutienne”, lanc? dès Walen buiten à môde di riséye, bwêre cèkes 
èt tonias, danser dins on pachi èt chacheler jusqu'à bin taurd. 

Au bon timps, lès-ètudiants flaminds distèlèt (èt leüs profs avou), 
po-z-oyu on Leuven Vlaams, s'apinse zèls, one univèrsité rin qu’ 
por zèls. Nos-ôtes, rasta ; lèyans l” brûler, ça n° cût nin por nos ; èt 
waîte on pau lès cis qu’ sont todi en ribote èt qu'on n' veut jamais. 
Au coûrs tos lès djoûs, sés’, valèt, mès-omes. Po bin mostrer qu'on 
n' faït nin grève, là, di nosse costé. 

On djoû au matin qui dj’ brichôde è m’ kot’, ça c'mince à muze- 
ner au lon ; èt ça infèle, èt ça crét todi d' pus. Dji daure à m' 
finièsse èt dji veu dès-éfants, à kèwéye di chaque costé dè l' vôye, 
avou leüs maîsses au mitan ; ci n'èst nin criyi qu'i fièt, c'èst pus 
rade tchanter ; ci n'èst nin maneci, c'èst pus rade piler : Wââáâlen 
buiten, Wéäélen buiten, sins lachi. Savèt-i ç' qu'i d'djèt ? Èt il è vint 
d's-ôtes èt pwis co d's-ôtes. Combin d’ timps au jusse, dji nè | sau- 
reu dire, mins on s'a rachoné, li Carolo èt lès Namurwès, po ra- 

razouyi l'assôre. Dji m' fieu mau d' zèls. On-z-è d'viserè co long- 
timps, savoz, di cès clouks la. 

Èt pwis nn-ans yu nosse maîy 68, da nos-ôtes. Lès Flaminds 
arèdjin. n' tot nos vèyant au posse, Tantia qu'i nos-ont v'lu aroker. 
À bin non.na ! Jusqu'asteüre dji n'a nin moufté mins ni m’ vin nin 
chércher, laïd mama ! Èt ç'a stî l'apougnadje : i lancin.n’ dès flañ- 
rantès boles ; on l'zî lanceut dès-ous ; on s' rèssèreut ; il èfoncin.n' 
lès-uchs ; on l's-astokeut avou dès bancs ; i skètin.n' li d'zeû avou 
dès èpes. Po fini, il a bin falu brotchi quand il ont vüdi lès-èstinc- 
teôrs pa li d'zeü dès-uchs. 

Et lès maïsses, m'aloz dire ? Dji n’ lèsa jamaïs tant guignî 
qu'adon. Li pus chitaud, nos laît là, èvôye dins l'assinceür ossi 
rade qu'i strape. On-ôte, qu'a sti prij'nf è l'Alemagne, tint come on 
démon èt... dimwin, dj'apwate mi révolvêr... Mins li ci qu' dj'au- 
reu bin baujî sès rotes, è bin quand nn-ans stî toûrnés à ruv'nants, 
tot blancs d' poüre, i nos-a faït rèche ; i nos-a d'mandé dè 
d'tchinde sins moti èt d'meurer dignes. 

Dins lès montéyes, à guilite, nos-ôtes, èt li au mitan. Dji m' fou d' 
minti : èbaubis, lès causeûs d’ wastat ; moyas come dès braunes 
di Moüse. Adonpwis, nom d' tot-oute ! 

Là on maus-onteüs qui tigne nosse prof. Li, ossi stèk qu'on pau, i 
n'a nin cranki. Èt l' bauyaud, tot vi, a staté. 

Su on rin d' timps, dj'a r'tüzé au De Viris, quand lès Gaulwès 
moussèt dins Rome ; lès vis Romins ratindèt, assis su dès tchèréyes 
curules, sins boudjî, come dès statoüwes. Vola lès Gaulwès autoü. 
On sôdär carèsse li baube d'onk di zèls. 

Rwèd come l'alumwäre, li vi ome flache dissus avou s' baston. 
Adon, tos lès Romins acsègnis. Sobayî si nosse prof s'avuche 
rivindfi... 

On l'a bin d'vu lèyî goter insi. Qui vous’ * ? Gn-a yu on novia 
gouvèrneumint qu'a dèclâré qu'on baguereut s'on-z-aveut lès çans 
po sûre. Et on l's-a yeu à l’ fin dè compte, èt on-z-a bagué, one fac 
après l'ôte, on-an après l'ôte, à Woluwé èt au Noû Lovin. Mins di 
ç' djoù là, li Bèljique aveut s’ croque ; èlle a co trèlondjiné qua- 
rante ans. Vo-l'-la à s' coron. 


Bernard LOUIS 


' Li 2 d' fèvri 68 
' Li 15 di maïy 66 

Li 6 di fèvri 68 

Li 7 di fèvri 68 

Li 15 décimbe 65 

Gaston Eyskens, li 24 di jun 68 


ou k b 


- muzener : fredonner 

- _assôre : tableau de désolation 

— clouk : petit crapaud, petit enfant 
-  brotchf : céder 

- ï strape : il y a danger 

— rote : trace de pas 

-  ébaubf : éberlué 

— braune : brème 

— stèk : raide, ferme 

—  trélondjiner : lambiner 


Doûcès crwèyinces 


[Meux - Með) 


Di-d'-ci saquants-ans, lès djon,nes qui liront çoci, s'i compidenut 
co nosse bia lingadje, ni nos crwèront nén. 


Vos vos sovenoz co, èstant gamin, qui vos n'savîz nén ç' qui 
c'èsteüve one fèye sinon qu'èlle aveüve dès grands tch'vias, qu'èle 
mèteûve one cote èt qu'èle n'aleüve nén dins l'min.me sicole qui 
vos. Vos-alîz è scole aus maîsses, zèles èmon lès dames di scole. 


Èfant, èt qu' vos fuchije fèye ou gamin, li sèmedi à l'nêt, è l'mau- 
jone, vos vos lâviz à paurt. Li pus p'tit po c'mincî. On grand bas- 
sén au mitan dè l' place ou dins l' forni. Lès-uchs èstin' sèrés, lès 
volèts mètus, c'èst tot jusse si vos n'aviz nén peû d' vos r'trover 
miêr nu | S'il èstin' pus vis qu' vos, jamaïs vos n'avoz vèyu vos 
fréres èt soûs si dismoussi d'vant vos. Lès parints, zèls, si lävin' on 
côp qu' tot l'monde èsteüve è bo. 

Aus djon.nes d' asteüre, comint dwèt-on co l'zeû d'ner à com- 
prinde qui, jusqu'à bén taurd, 10-12 ans, nos parints nos lèyîn' 
crwêre à sint Nicolès. Saquants djoûs, one samwin.ne au d'pus, 
divant l'chîj di décimbe, nos mètin' nos solés d'vant li tch'minéye. 
Li lend'dimwin, èt nén co tos lès côps, nos-ï trovin' saquants gayes 
ou saquants boubounes. Lès saints Nicolès passin' dins lès mav- 
jones deüs trwès djoûs d'vant ossi. Li 5 di décimbe à l' vièspréye, 
come dès bauyaus nos montin' on caflotén d'awin.ne è gurnî po l' 
baudèt èt on chame po Sint Nicolès si r'pwaser. L'avans n' ratindu 
ç' djoû là, li chîj di décimbe ! 


Jusqu'à bén taurd ossi, nos-avans transsi èt lèver l'tièsse è l'aîr 
po veüy ripasser lès clokes èt couru vedy si lès pouyes avin' vinu 
ponre dins lès tchabaréyes, lès brôyes di tchèt èt pad'zo lès gru- 
salis. Come lès clokes volin' mwints côps à ras d' têre, èt po n'nén 
yèsse djosté, on n' p'leüve nén couru à djardén divant d'ètinde 
soner lès clokes di nosse clotchf. 

Li Sint Nicolès c'èsteüve l'afaîre d'one pitite quénzin.ne di djoûs. 
lès cougnoûs, c'èsteüve à l'Noyé, lès galètes à l'Novèl an èt lès 
clokes à Pauques èt nén deüs mwès d'vant ! 


Èst ç'qui vos sondjiz co bén aus blankès gades qui courin' après 
vos quand l'nêt tchèyeûve ? C'èsteûve po vos fé awè peü èt rintrer 
d'vant l' nêt. Èt i gn-a co |' viy ome avou one blanke baube qui 
pleve vos-assatchi è l' citerne à l'aîwe di pleuve ou è bigau quand 
vos-aliz trop près ... 


Lès djon. nès coméres vos l' diront qui, quand èlle avin' leüs pru- 
mèrès rêgues, èle si d'mandin' ci qui l'zeû tchèyeüve su l' dos. Et 
vos prumis-imbaras d' rèfwârcî gamin, pont d'èspliquéye dès 
parints non pus. L'idéye dè l'zeû è causer ni v's-areüve nén min.me 
vinu, D'ayeürs areüvet-on yeü one rèsponse ? 


L'afaîre aleüve come ça adon. Jusqu'à bén taurd vos-avoz 
crwèyu qu' on troveüve lès p'tits gamins dins lès cabus èt lès fèyes 
dins lès rôsîs. Li moman èsteüve coutchiye mins c'èst pace qu'èle 
s'aveüve faît dè mau è courant po-z-aler qwêre si p'tite fèye. C'èst 
po ça qu'èle diveüve dimèrer è s' lét. 


| _gn-a mwints dion. nes-omes, dè timps d' leü timps d' soüdârd, 
qu'i ont apris ç' qui c'èsteüve on «pédé» ! Èsteut ç' possube dè 

yèsse ossi taurdu ? Dji vos veu sorire èt portant ça s'a co passé 
après l'guêre di 40 èt min.me pus taurd, dins lès-anéyes 50-60. Èt 
quand on-z-a causé d' «omosècsuèl» èt d' «lèsbiène» don !!! 
Jin.nés qu'on-z-èsteüve. Min.me lès novias lives di mots walons, si 
on-z trove li mot «bok èt gade» po lès-omes, ni mârquenut rén po 
lès feumes. À crwêre qui ça dispasseôve l'êtindemint. 

È-st-i possube qui lès djon.nès fèyes si mêfin' à l' tièsse qu'è rabrès- 
sant on djon.ne-ome, èlle alîn' yèsse èbarasséyes ? 


Mins po fini, lès djon.nes si dimanderont comint èst ç' qui lès 
parints èlèvin' leüs-éfants dins l'timps ? Portant, c'èst tot sémpe. Si 
on vos-aveûve disfindu one saqwè, on n' vos èspliqueüve nén 
poqwè, sinon quand vos-èstiz tot p'tit... vos n'aviz qu'à choûter. 
Vos-avoz apris ci qui vos n' p'liz nén fé, pace qu'on v's-a faît dès 
grands-ouys ou èvôyï dins l' cwén. Pus taurd, vos-avoz r'çü one 
tchofe è vosse néz ou one pünicion. Ènn'a-ton rauyî dès-ièbes dins 
les pisintes dè djardén èt su lès coüs. Rèfwârcîs gamins, è scole, 
c'èst pa lès pus vis, en jènèral dès dobleüs, qui v's-avoz stï èscolés 
ou bén pa onk èt pa l'ôte su lès vôyes. 


Qu'il ont yeü aujiye nos parints ! Wêre ou pont d'èspliquéyes. 
Dwèt-on l'zeô è v'lu po ça ? Non, i n'avin' nén lès conichances qui 


nos-avans asteûre. Èt nos trovans maugré tot qu' nos-avans sti bén 
èlèvés. N'èst ç' nén l' vraî ? 


Paul GILLES, R.N. 

Nosse lingadje 


Dès ratoürnüres po bin causer 
C a 


Bon come li pwin 


Depuis toujours, le pain occupe dans notre culture une place pri- 


mordiale. Autrefois, gaspiller le pain était quasi considéré comme 
un péché. Rien d'étonnant que l'on retrouve dans notre dialecte 
quantité de termes qui en décrivent les caractéristiques et de ratoür- 
nûres qui font référence au pain. 


Lès sôtes di pwin : 

do pwin rassi ou sêwé, do pwin trop ole (trop mou, trop levé), 
do pwin papiasse (collant), wîme ou aïwis' (humide), do pwin 
cût su l' tilia (cuit sur la pierre}, do pwin côt su l for (sur le four), 
do blanc èt do gris pwin, do pwin d’ bolèdji, do pwin d’ tchin 
{pain d'épice], do pwin d'agace (reste des tartines rapportées 
le soir par le travailleur), do pwin qui n'èst nin r'pachant (qui ne 
rassasie pas), on pwin baoté (dont le croûte se soulève)... 

| gna dès pwins d' frumint, di spiate (épeautre), d'swèle 
(seigle), di mayis',... 


saquants ratoürnûres : 

mougni s' blanc pwin divant s’ nwâr (gris) (connaître l'aisance 
avant les difficultés) 

awè s' pwin cüt (avoir choisi une situation qui met à l'abri des 
difficultés matérielles) 

ni pus sawè dire do pwin (être exténué) 

faute di taute on mougne do pwin (faute de grive on mange du 
merle) 

i n’ faut nin cotaper |’ pwin do bon Diè (gaspiller le pain, ali- 
ment précieux) 

promète pus d’ büre qui d' pwin (faire des promesses irréalistes) 
awè ou acheter one saqwè po pice di pwin (à très bon compte] 

- ça n' mougne pont d' pwin (la dépense est minime] 

- choner long come on djoû sins pwin (long comme un jour sans 
pain) 

- ï n'èst ninco bon po côper |' pwin (il manque d'efficacité) 

- i vos satchereut l' pwin foü d' vosse bouche (exiger de vous des 
choses exagérées) 

- èlle a èpronté on pwin su l’ fornéye (elle a eu un enfant avant 
le mariage) 

- awè on stoumac' come on pwin (avoir l'estomac lourd] 

- on n'si ode jamais do pwin (on ne se fatigue jamais de manger 
du pain) 

- on n° gangne nin s' pwin à waïñff passer lès baloüjes (on ne 
gagne pas son pain à ne rien faire). 

- Mète sainte Mariye è è l' mai (mettre trop d'eau dans la pâte) 

- À m'-y-âdje, dji n’ so pus bon qu’ po tchaufer l’ for (je ne puis 
plus faire que des travaux légers). 


e Bolèdji, on mèsti 

Po fé do pwin, i faut tamejî (tamiser) l’ farène, li mète è l’ maï 
(pétrin), mète fonde li louwin (levain) ou lès liyes (levure) dins do 
|’ tiène aïwe, mète l'aïwe qu'i faut, prusti (pétrir), fé vèssî l 
pausse, li lèyî riv'nu d'zo on vi linçou, gârni lès platènes 
(vagons) ; lèyî lèver lès pwins cor on côp, piquer |’ pausse avou 
one fortchète, lès-èforner (li for dwèt yèsse blanc tos costés), lès 
disforner, mète lès pwins su crèsse po lès r'ssuwer,... 


* Lès sôrtes di tautes 
| gn-a lès tautes au riz, aus cèréjes, aus rodjès grusales, aus 
vètès grusales, aus aubricots, aus pron.nes, à l' rubârbe, aus 
rin.ne-glaudes, aus caclindjes (myrtilles), aus fréjes, aus pomes, 
au côrin d' pron.ne ou d'aubricot, aus tchitches (quartiers de 
pommes séchées), à l' crin.me, au suke, au suke di pot (cas- 
sonnade), au blanc stofé,... 


Joseph SELVAIS, R.N. 

Si vous voulez... 


Si 


i vous voulez commander des exemplaires des Cahiers wallons, 
i vous voulez connaître le contenu des quelque 650 exemplaires parus, 
i vous voulez connaître la liste des numéros spéciaux, 


vous voulez entrer en contact avec les Rèlis Namurwès, 


i vous voulez vous informer sur les cours de wallon 


organisés par les Rèlîs Namurwès, 


i vous voulez obtenir des renseignements sur un écrivain, une œuvre, 


sur l'histoire de la Wallonie ou des lettres dialectales, 
vous voulez consulter l'imposante documentation réunie 
à la bibliothèque des Rèlis, 


plusieurs possibilités s'offrent à vous : 


- l'adresse postale : Secrétariat, avenue Golenvaux, 23/7 
5000 Namur 
- le téléphone : 081 -73 59 70 (secrétaire) 
081 - 73 34 28 {secrétaire honoraire) 
081 -61 10 32 (président) 
- l'adresse courriel : croledestris@skynet.be 
- l'adresse Internet : http://relis-namurwes.be 


De plus, le secrétaire Guy Delvaux se tient à votre disposition 
tous les jeudis, de 14 h à 18 h 30, à la bibliothèque, 
Maison du Dialecte, boulevard Baron Huart, 5000 Namur 

(à côté du Parlement wallon). 


Si les «Cahiers Wallons» te plaisent, cher lecteur, 


fais de ton meilleur ami un abonné. 


Imprimerie Lallemend, Andenne 


CREATION ~ GRAPHISME + IMPRIMERIE + JOURNAUX = LETTRAGE 

g crèations personnalisées... x matériel professionnel. 
) f 
LE imprimerie moderne.. N Lettrage et imagerie 
» f ) 
J L 

r À PT, 
fe iles la dif firer LEE lá 


è RUE BRUN 52 - 5300 ANDENNE 
TELEPHONE 085 84 12 94 - TELECOPIE 085 84 1280 =` 
2 


E-MAIL : imprimerie.lallemend@skynet.be 


G Ea rOYNCE 
1 
LANGUES RÉGIONALES NAMUR 


Editeur responsable : Joseph DEWEZ, 59, rue Charles Zoude, 5000 Namur 
Imprimerie Lallemend, Andenne 


LES 
CAHIERS 
WALLONS 


Revue dialectale bimestrielle 
sous la direction 
d'un comité de Rèlis Namurwès 


71* ANNÉE - NUMÉRO 4 
JUILLET - AOÛT 2008 


Fondateur : M. Eugène GILLAIN 


Publication réalisée avec l'aide de la Communauté Française 
Bureau de dépôt : 5300 ANDENNE 


LES RÈLÎS NAMURWEÈS 


ASSOCIATION SANS BUT LUCRATIF 
Cercle royal littéraire dialectal fondé à Namur en 1909 


SECRÉTARIAT : Avenue Golenvaux, 23/7 - 5000 NAMUR 
Tél. 081/73 59 70 


TRÉSORERIE : C.C.P. 000-0795697-06 Tél. 081/74 01 39 
«Lès Rèlis Namurwès a.s.b.l. - Les Cahiers Wallons» 
Rue Victor Genot, 42 - 5001 NAMUR 


Abonnement annuel (de janvier à décembre) : 
d'Honneur et Protecteur : 25 € 
Ordinaire : 12,5 € ; Etranger : 17,5 € 

Le numéro : 3 € =  — — — 


SOMMAIRE 
Saquants bias bokèts 
Joseph DETHY : Vive Nameur po tot | 
Georges PUISSANT :  Visadjes d'èyir — 
Lès p'tits vêres da Matante Adèle 


Pierre LAZARD : Ewou èstoz, timps bèni ? 
Emile GILLIARD : Lès canetias 

A.-M. FRANÇOIS : On bia conte 

Joseph DEWEZ : Blanc solia 


One pitite musique 
Su l' bètchète di mès mots 


Adlé Sambe 
Daniel OGER : Lès fougnants 
Bernard LOUIS : l'ome qu'ènn'aleut à bokèts 


(Jean Tousseul) 
Nosse lingadge 


Emile GILLIARD : Li lingadje di nos djins 
Po rire one bouchîye 
Jules HERIX : Li tchaufeü do bon Diè 
Qués novèles ? 
Exposition : Ernest Montellier 
Publication : Crupet 
À vos plumes : Prix des langues régionales 


endogènes de la Communauté 
française Wallonie Bruxelles 

Rappelons que : «l'Ecole de Wallon de Namur» 
rouvre ses portes. 


Reproduction, même partielle, interdite sans autorisation de l'auteur ou des Rèlis Namurwès. 


LES CAHIERS WALLONS 


Nameur - Fièsses di Walonîye. (Photo : C. Leeuwe - O.TN.] 


97 


Saquants bias bokèts 


Vive Nameur po tot ! 


{Namur - Nameur) 


Dji so dè l’ reuwe Piconète, !! 
Mi papa si nome Colas, 

Mi moman s'apèle Tonète, 
Dès-èfants, c'èst mi l’ pus bia. 


Refrain 


Vive Nameur, 
Nameur po tot (ter) 


Dj'a stî bin longtimps è scole 

En alant vôy lès batias, 

Mais vola ç'qu'i-gn-a d'pus drole : 
Dji n° so nin pus bièsse po ça : 


À l’ fwêre, didins l' mwès d' julèt', 
Nos courin.n’ su l' Grand Martchi, 
Nos-atrapin.n’ dè l’ baguète 
Quand nos-éralin.n’ coutchi. 


Tot |’ monde dit «Nameur li Glote» 
Mais po sûr, ça n’ nos faît rin, 

Est ç' pace qui avou nosse djote 
On mèt des saucisses didins ? 

Vive Nameur po l’ tièsse prèsséye 
Po |’ tripe dè l’ reuwe des Botchis, 
Vive Nameur po l' fricasséye 

Po lès neôjes di bolèdijf "1. 


… On mèt su l’ taute aus grusales 
Dè |’ sirope di bolèdjî "!. 

On daubore sès deus massales, 
On vôreüve bin si r'lètchi. 


Nos mougnans dès babilaîres. 
Nos suçans jusqu'au papi ; 

Èle filenut à môde di gloîres 
Èle plaquenut come di l'aurpi 14. 


C'èst l’ viye keüte qui nos fait rire 
On pout è bwâre come i faut 
Car sèt', yôt pintes di bone bire 
Ni saurin.n’ nos fé do mau. 


Quand nos-avans |’ linwe trop sètche 
One pitite miète mau nos tch'vias, 
On pèchon à l'escavèche 

Nos r’ boute tot d' swîte di nivia. 


. Nos tchantans sovint èchone 
Li bèle tchanson da Bosret, 
C'est |’ Bia Bouquêt qui rachone 
Dins leüs fièsses lès Namurwès. 


Quand on èst dissu |’ pont d’ Djambe, 
On vwèt Moûse passer pad'zo, 

Èlle èva rabrèsst l’ Sambe, 

Ëlle èvont brès d'zeü, brès d'zo. 


Mais on côp qu'on è-st-èvôye 
On n'èst pus jamais plaïjant, 
Car on brait quand on n' pout vôy 
Li pôve vi clotchi d' Sint-Djan. 

Vive Nameur po l’ païs, po l' djôye, 
Todi nos riyans vêci, 

Quand n's-aurans faît dêrène bauye 
Nos tchantrans au Paradis. 


Joseph DETHY 


Actuellement rue Fumal 

Petits morceaux de pâte de pain d'épices - actuellement inconnu 
Sirop très liquide qu'on met sur les tartes pour les sucrer 

Poix 


Le chanoine Joseph DETHY, auteur de cette chanson populaire 
namuroise bien connue est né à Namur le 20 août 1838 et décédé 
le 23 août 1917. L'abbé Dethy fut vicaire à Auvelais puis curé à 
Assesse avant de devenir chanoine titulaire de la cathédrale Saint- 
Aubain. Il laissa deux pièces de théâtre en vers : Jean Biétrumé 
Picâr, scènes namuroises du XVIII? siècle, et Al tchèsse d'on dîner. 
On lui prête d'innombrables bons mots et fauves bien tournées. 

Le texte de cette chanson, Vive Nameur po tot, est extrait de 
Lucien et Paul Maréchal, Anthologie des Poètes Wallons Namurois, 
Editions des Rèlis Namurwès, Namur, 1930. 


Nameur - Li tch'vau Bayärd. (Photo : C. Leeuwe - O.T.N.) 

Visadjes d'èyir 
Lès p'tits vêres da Matante Adèle 


(Anhée - Anyéye] 


Ni m’ dimandoz nin comint ç' qui ç' viye djin là èsteüve do l' 
parintéye | Èfant, on sît s' pa èt s' man don, èmon onk ou l'ôte, 
sins tüzè, vos savoz bin. Ça faît qu’ nos-alin.n' sowaîtè «li bone 
anéye» èmon Matante Adèle, dins s' grande maujone, li preumêre 
dins |' Rûwe dès Tiyous, one maujone qui m’ man dijeüve sovint : 
«S'on l' pout aurdè pus taurd, ça frè plaïji à onk di nos-éfants». 

Ayi, twèl Quand èlle a moru, Matante Adèle aveüve rivindu l' 
maujone èt s' bia djârdin à ... on bolèdji, fwârt amichtauve po 
dire li vraî, mins nin di nosse famile, todi. Si v's-auriz ètindu m’ 
pa : «Èt tot ç' qu'on-z-a faît por lèye, tin, èt rin c'èst |’ min.me !» 
avou dès mois, one miète pus..., pus ..., dijans, pus fèls … 


Insi nos-alin.n’ rabrèssi nosse matante li djoù do Novèl An, 
come on |’ fieüve là bin cinquante ans di d'ci, Ti n'aveüves pont 
yeü d' swèrèye dansante, ni d' grande rèchinchote li nêt do 31. 
Non.nal Li nêt aveüve sitf parèye aus-ôtes. Mins |’ preumi, twèl Li 
preumi, c'èsteüve dès couratriyes pa-t't-avau l' viladje, dès familes 
èfires dissu lès vôyes, dès-uchs au laudje avou one pècléye di djins 
qui moussin.n’ po bwâre on vêre, mougni dès p'titès galètes, si 
rabrèssi, èt, po lès raupins, say d' dire on bia complumint 
qu'aveüve sitî scrit è scole dissu on télemint bia papt ! Sins rovyi 
lès dringuèles dès pârins èt marènes, brômint dès pices qu'on 
compteüve èt r'comptè tofêr. 


C'èsteüve vôrmint on djoû d' fièsse, mins qué daladje dins lès 

maujones! Ça c'minceüve tot timpe, pa lès près véjins, èt i pii 
rinde li visite, savoz. Â! ça Ayi. T'aveüves yeü Rachèl èt s'+ome, 
r faleüve alè èmon Rachèl èt s'-t'-ome! Là, t ï rèscontreüves li p file 
Renéye èt Djôsèf divant qu'i vègnenuche èmon nos-ôtes... Si v's- 
avoz compris |' djeu, i vos faleüve après ça passè èmon Renéye èt 
Djôsèf, mins |’ vôye èsteüve longue — trwès cints mètes au d' pus - 
pace qui ti passeüves pad'vant Louwisse, Omêr, èt... foô d'one 

maujone, ti brokeüves dins one ôte, avou on p'tit vêre pâr-ci, on 
p'tit vêre pâr-là. 


Po l's-èfants, c'èsteüve do l’ sirope, afiye one limonâde, mins 
quand on-z-èsteut pus grand, dji vos léye advinè comint ç' qui ça 
toûrneüve. Todi è-sti qui chaque anéye, lès djon.nes èstin.n’ todi 
one miète pus binaujes à l’ piquète do Novèl An pace qu'on finit 
todi pa fè |’ toürnéye sins lès parints don ! On lès rèsconture savoz, 
èmon Marîye ou Cafonse, quand ç' n'èst nin èmon Cabert, ni v's- 
è fioz nin, mins c'èsteüve brâmint pus gaïy insi. Vèyoz |" tâblau: 
èchone lès cousins èt cousènes, on rintreüve didins l' bèle place 
d'one saqui, on-zi rabrèsseüve tot l monde èt... pâr chance, jus- 
tumint, li bauchèle qui v's-aveüve èvoyî one cârte sagwants djoûs 
d'vant..., on s' doneûve dès novèles èt tchafyi. 


— «Michèle èt Claudine ? Elles arivenut dins sagwants munutes», 
— «Mi, c'èst do doû, savoz». 
— «Tènoz, èt vos pouyètes, avoz d'dja yeô dès-ous 2» 


On s'achîdeüve asto do |’ bauchèle, po fè veüy qu'on-z-èsteüve 
quausu si «p'tit galant», èt sayi do s' présintè do mia qu'on p'leut, 
mins quand on-z-a d'dja faît mwints places, vosse linwe va pus 
rwèd qu’ vosse tièsse, ça faît qui, pa côps, vos n' savîz pus comint 
vos rawè. 


Po riv’'nu à nosse matante Adèle, nos n'avin.n’ rin à fè nos-ôtes 
lès djon.nes, avou lès-istwêres di maujone, ça fait qu’ ç'èsteüve on 
plaîji d' l’ alè veüy. Mins èle pièrdeüve one miète li tièsse, èle ni 
vèyeüve pus trop clér èt èle comacheüve lès noms, lès-âdjes èt lès 
visadjes, à nos fè rire, surtout quand on-z-a yeô compris qu'on lî 
p'leüve dire à r'vôy, tot moussant foû pa l'uch di d'vant, po rintrè 
quausu sins ratinde pa l’ cène di dri! 


«Tin, qui èstoz vos, là 2» 
«Mi, c'èst Mariye-Rôse». 


| 


On |’ lomeüve mwints côps insi, portant c'èsteüve Rôse-Mariye 
si vraï nom. 


«Èt tènoz, Matante, li p'tit blanc vélà c'èst m’ frére». 

- «Vos-èstoz bin l' fi da Cabert, vos 2» 

— «Non.na, Matante, c'èst mi l’ fi da Cabert. Cit'ci, c'èst l’ Djan, 
qui tchante à |" tchanteriye». 

— «Âl dji su bin binauje di vos veüy». 

— «Märia Dèyi, quéne bèle djon.nèsse astere». 

— «Poqwé riyoz, vos là 8» 

— «Po rin, Matante». 

- «Tènoz, MariyeRôse, vos vèyoz mia qu' mi, purdoz lès vêres 
didins l’ drèsse èt sièrvoz totes cès djins là, don». 

— «Ayi, Matante Adèle. Por vos, ci sèrè one «Mariye-Brizärd» 
come todi ?» 


Ça faît qui m’ soû sièrveüve èt rimpli à foît. Sins minti, i gn- 
aveüve dès botèyes di totes lès fôrmes èt di totes lès coleürs, èt qui 
sintin.n' si bon! Mins atincion vos-ôtes! Avou Matante Adèle, lès 
paurts aurin.n' yeû stî mèsuréyes fwârt jusse, mins avou Rôse- 
Mariye, pont d'imbaras | Èle vèyeut laudje, fwârt laudje, lèye... 
Quand m’ soð purdeüve lès vêres à Cinzano po sièrvu y 
Bènèdictine èt qui v's-aviz d'dja yeû l’ matinéye po comachi do | 
liqueûr di banane avou dès gotes do l' distileriye Descampes di 
Djiblou èt do Porto avou dès cèréjes dins do l' gote, i faleüve yèsse 
solide à quinze ans! One saqui qui riyeüve padri sès p'titès rondés 
bèlikes, avou sès-ouys à mitan sèrès, one saquî qu'aveüve bon, 
c'ésteüve nosse matante Adèle. Elle aveüve télemint do plaïji, qui 
dji m’ dimande asteûre, si ç' n'èsteüve nin on p'tit djeu da lèye po 
nos r'çûre deüs côps, po l' mwins’, dissu |’ min.me djoürnéye do 
Novèl An èt po nos-êtinde, one miète pus pompète à chaque côp, 
fè on disdôt di tos lès diâles dissu s' pavéye en moussant foi. 


Georges PUISSANT, R.N. 


103 


Èwou èstoz, timps bèni ? 


(Godinne - Gôdène] 


Mon Diè, 


Aurdez cès-anéyes là dins m' keür, 
Rindez m' lès come lès cines d'ayïr, 
Quand l’ maujone süweut l' bone umeür 
Pa tos lès jwints d' sès grossès pires. 


Mon Diè, 


Lèyiz l' solia tèter |’ roséye, 
Drouvoz lès volèts à s' tchaleür 
Po-z-ï fé moussi l’ tiène ouféye 

Et |’ sint-bon di nos-aubes è fleürs. 


Mon Diè, 


Fioz rèspirer aus quate vis meurs 
Totes lès inéyes di nosse corti 

Et m' fé r'veôy su totes leüs costeures 
Nosse si tinre bauchèle èt nosse fi. 


Avou s' tièsse come on nid d'agasse, 

Todi drí s' soü aus grands bleuws-ouys, 

Qui l' bosse, come s'èle djouweut à l' casse, 
Rèvoyeut leüs djfperîyes d'ârsouyes. 


Dès criyadjes qui fyin.n’ lèver |’ man 
Po rapaujeter abiye sès p'tits. 
Eüreüse covrèsse di doüs brigands 
Què |'zï fieut c'noche lès mots bènis. 

Nosse viye maujone, qué brütiaud nid ! 
À chaque côp qu’ l'èsté |’ rèwèyeut, 
Dizo l' rodje twèt po l' côp r'chandi, 

Li là-wôt tron.neut di vos djeus. 


Tos lès brôts riskèpyin.n' su l’ djoü : 
Lès gninwiadjes di nosse rossia tchèt, 
Lès bawiadjes dès tchins tot-autoü, 

Li tos’ do vwèsin, soyant s' bwès. 


Tot timpe, vos 'nn'aliz po l’ sicole. 

Deüs coradjeüs djon.nias d' quinze ans, 
À pau près prèt' po lès controles, 
Momints si télemint transsichants. 


Pwis, on djoü, lès djeus ont bachi, 
Lès viyes èt lès vwès ont 'nn'alé. 
Et deûs finièsses, di doû ç' côp ci, 
S'ont rèssèré d'anoyeüseté. 


C'èst qui, on-awan après l'ôte, 
Vos djon.nes keürs ont sff aus cents coups. 

Mon, qui brèyeut s' fi èt s' crapôde 
Vos-a vèyu passer nosse sou. 


Évolés tos vos gais riyas, 

Nosse tchin, èt |’ tchèt div'nus pèneôs. 
Pwis, come s'i s'rin.n' dins on vacha, 
Deüs parints ont d'mèré tot seüs, 


Leü baraque èst là po tutôte, 

Ca l' timps, wai, qui ètasse lès djoùs, 

Ni s' drouve pus audjoûrdu qu’ su |’ vôde 
Et |l’ mossè mougne lès pires do l’ coü. 


Pierre LAZARD, R.N. 


- bosse : colline 

- djouwer à l' casse : jouer à la balle pelote 
-  djiperîyes : rires exubérants 

- su l' djoû : à l'aube 

- anoyeüseté : tristesse 

- po lutôte : pour rien 

-  mossè : mousse 

- awan : automne, arrière-saison 

Lès canetias 


(Moustier-sur-Sombre - Mousti) 


Notre confrère Émile Gilliard est l'un des plus anciens membres des Rèlis 
Namurwès. 

Auteur de plusieurs recueils de poésies et de nouvelles, il vient de publier, 
comme chacun sait, un volumineux dictionnaire du wallon central, «Trésor 
de mots et d'expressions» de Moustier-sur-Sambre. 

On sait qu'il a pris quelque distance naguère par rapport aux règles ortho- 
graphiques en vigueur dans notre cercle, estimant se rapprocher ainsi 
davantage des règles du «système Feller» qui est la base de l'orthographe 
wallonne d'aujourd'hui et nous sert également de référence. (Ex. 
chake/chaque - ki/qui — Fêt/faït - tins/timps - an/en - cauzer/causer, 
etc.) Nos lecteurs n'éprouveront pas trop de difficultés, du moins nous l'es- 
pérons, à lire ce récit plein de charme. 


` 


E nosse maujone, chake pot, chake èna, chake canetia ki 
trin.ne à one place ou l'ôte su lès r'bôrds dès finièsses, su lès 
drèsses, tot nos fêt rapinser à dès djins, à dès djoüs di d’ dins |’ 
tins. 

Cand on r'nètiye, nos n’ wazerén' aler r'ewê k'i lès fauréve 
foute èvôye, ki ça n’ sièt pus à rén, ki ça prind lès poüssëres. C'è- 
stone miète çu k'i d'meüre di totès bounès sovenances dès djoüs 
k'on a viké, dès djins k'on a vèyu vol'ti. 

Lès trwès cârts do tins, lès botikes kè lès vindén' ont stf sèrés. Lès 
djins ki nos lès-avén' fachi tot d'djant k' ça îréve lontins, ki c'ès- 
téve dèl prumëre calité, sont mwârts èt ètèrés dispüs lontins. Tot lès 
pirdant, nos r'cauzans d' zèls : 

- Avoz sovenance dèl feume ki nos l'a vindu? 

On l’ loméve li Blanke, rapôrt à sès blancs tch'vias dandjureüs. 
One boune djint si an cas èt ki n’ vos-âréve jamês mètu one cacaye 
ou l'ôte. 

Gn'avéve èl Reuwe on botike ki tos lès pus vis do viladje èt dès 
viladjes di tot-autoü con'chén' come leü potche. On ï vindéve one 

miète di tot. Minme si vos n’ l'aviz nén trouvé à Nameur, i-gn-avéve 
todis bén onk dèl famile po dire : «Taurdjfz one miète, dji sé bén 
èwou k’ vos faut aler». 

Lès bleuw pitits pots, vêla su nosse drèsse, lès-assiètes, tot çu k'i 
faut po mindji, on lès-avéve trouvé vêla, k'on èstéve djon.nes 
mâriés èt c'èst todis d' boune Üzance; minme nos p'tits-èfants n'è 
vêront nén à d'bout. 

Tos nos-ènas sont fêts po durer vîye di djins. Ci n'èst nén come 
totes lès cacayes k'on paye audjoürdu tchër èt vilin dins lès grands 
botikes èt k'on spîye minme pa-côp sins |’ v'lu sul vôye divant d’ 
ramoussî è s' maujone tél'mint k' c'èst cazuwél. Èt dire d'èwou k' 
ça vént èt comint k' ça a stî fêt, c'èst bén d’ diâle s'on l' sét. 

Ki nos cauzans d’ ça, purdoz l’ coutia k'èst la dins l’ ridant dèl 
cûjène, oyi, li tot vi avou on mantche d'oücha. Il èst d' pus d’ deüs 
cints-ans vi, on l” richime one miète cand i faut èt gn'a rén d' tél pa 
fé dès tènès tayes, dès lètchètes, di tot ç' k'on vout. Dirïz bén k'il a 
sièrvu po discôper nos robètes doubén lès djigues di sauvadjès 
bièsses divant k’ Napolèyon n° vègne di nos costés ? | côpe todis 
bén, l’ coutia, èt cand djè l” a chîmé one miète, i faut fé atincion 
à li èt à sès dwèts, èt kén fiër, vos-ôtesl 

Vos r'wêtiz l'Aviërje è s’ globe di vëre èt |’ vi molén à cafeu 
avou s' trèmouye di keüve ki r'lüt come one pice d'ôr? On vos 
dîrè k' ça vént d' famile. On lès-a passé come èritance di mére à 
fèye, ça vént d'on tins k'on avêve co l’ tins d’ moûre li cafeu ètur 
sès gngnos, tot d'vizant do tins k'il aléve fé, dès-arondes k'i s'as- 
taplén’ su lès colères divant d'èraler po l'uviër. 

Et ça, c'èst |’ vi live di pâtérs d'on mounonke bièrdji. On n’ sét 
pus |’ mounonke da kï k' c'èstéve, mins s' live èst todis la. | l” pir- 
déve avou li, parèti, cand i montéve su lès tris avou sès bièsses 
èt s' tchén. Lès pâjes sont totes nwâres d'awè stî lites èt r’lîtes co d’ 
pus d' mile côps. 

Mins i-gn-a nén k' dès-afëres d'i-gn-a dès cints èt dès cints-ans è 
nosse maujone. Nos-avans ossi dès cayèts k'on a rapwarté d' nos 
voyadies: li racène d'on-aube k'on diréve one démonéye aragne, 
on crabiyau ki vént do Vërdon au fén fond dèl France. On cayau 
d'on meur d'on viladje cauzu mwârt, al copète do Lubèron, 
Sivérgue k'on l' lome. Ça n'a dèl valeür ki po nos-ôtes. Sovenance 
di solia, sovenance di djoûs ki coûrenut sins câssemint d' tièsse, 
cand gn'a pèrson.ne ki vos süt èt vos fé chorer. 

Lès canetias, c'èst come tot. || ont viké avou leû tins, avou leûs 
djins. Nos ‘nn’avans ramoncelé d’ totes lès sôtes. On lès r'wête pa- 

côp po sawè d'èwou k'on d'vént, po s' rapauii, po s' sinte à si-auje 
dins sès cayaus. Po s' rapinser dès bons momints. 

Lès-aujeminces d'audjoürdu c'èst pa-côp fwärt bia, ça r'lüt, ça 
pout sièrvu, mins c'èst co rade foû üzance; èt s'i-gn-a dès-ostèyes 
èt dès machines k'on èst bén bunauje d'awè po totes sôtes 
d'ovradies, i n° faut nén rovi totes lès cazuwélerîyes, lès cacayes 
ki n’ sièvenut tofér à rén et k'on r'trouve au pus sovint après wêre 
di tins dins lès satch à man.nèstés su lès pavéyes, discopèciyes, 
spotchîyes, cochuréyes èt k' on 'nn'a co rade si sô d' lès vôy. 

Ci n'èst pus dès cayèts po vos-ayèssf k'on fêt, c'èst dès cacaye- 
riyes po scroter vos caurs. Ça n'a nén stî fêt avou l’ keür èt avou l' 
mwin di djins d’ mèstî. Au pus sovint, ça a brotchî à moncias foû 
dès machines èt, tant k'à mi, dji n’ lès-îrêve nén prinde è mès 
mwins. 

Compurdoz pocwè k’ mès cacayes èt mès vijeriyes, come i diye- 
nut, dj'i tén. Tot ça avéve dèl cougne, c'èstéve dès-ovradjes à môde 
di djint, ça vikéve cauzu. 


Émile GILLIARD, R.N. 
(Orthographe de l'auteur) 


- èna : récipient 

- lètchète : fine tranche 

- trèmouye : trémie 

- crabiyau : golet 

- aujemince : commodité 

- cazuwél : fragile, cassant 


109 


On bia conte 


(Namur - Nameur) 


Dins |’ timps — gn-a d’ ça fwärt, fwärt longtimps - totes lès 
bièsses s'ètindin.n' come cu èt tch'mije. 


On djoü, one pitite pouyète, Li P'tite Rossète, aveut priyi sès 
vwèsins po bwâre li cafeu. Quéne richinchote, mès djins. On 
ramadijeut èt mougnf su tos sès dints, Eüreûs come on bossu qu'au- 
reut pièrdu s' bosse. Gn-aveut là : li tchèt ViFArdjint, li lapin 
Alumwäre, li canärd Cancan èt Cocorico, on bia coq qu’ aveut fait 
r'lûre si crèsse au d'la. Noste ome si rècrèsteut èt djouwer avou lès- 
aburtales di sès soçons. 'L aveut bèle aîr, savoz, li, po s' foute dès 
djins. Li, on coq walon come on n'è saureut fé deûs. Lèvé tot timpe 
au matin dismètant qui l's-ôtes dwâmenut co. Li, qui s’ pa, li Grand 
Sporon, on maîsse tchanteü, lî aveut tot apris. Comint yèsse todi l’ 
pus bia, li pus fwârt, li pus vèyu volti, li pus, li pus, li pus... Gn- 
aveut qu’ por li. 


Mais on gros liyon qu'aveut sès pantoufes di voleür èsteut là. | 
lès r'waîteut tortos èt fé |’ fiér pan. | s' fouteut bin d' Cocorico. «Li 
rwè dès bièsses, mon parent, c'èst mi». D'èwou v'neuti, don, 
cit'la ? | lî faleut d'mander au pus rade... Li P'tite Rossète tron.neut 
come one fouye di plope. VifÂrdjint ènnäleut tièsse è têre, 
Alumwäre fouteut s' camp et Cancan aveut sèré sès-ouys, li chi- 
taud | Tantia qui c'èst nosse Cocorico qu'a d'vu ataquer. «l m' 
chone qu'on n’ vos-aveut nin priyî. Qui v'noz fé véci, don, vos € 
D'èwou èstoz 2» «Mi, dji so Li Liyon do pays flamind, sov'noz v's-è !» 
Maîs nosse Cocorico ni pleut mau di s’ lèyî fé. On vraî coq walon, 
vosôtes. Ça n'a peü d' rin, nin d'dja d'on liyon... fuche+-i Li Liyon 
do pays flamind. Adon, ç' a sti one bataye di tos lès diâles. Vif- 
Ârdjint, qu'aveut r'lèvé s' tièsse, ârbitreut |l’ match. Èt c'èst nosse 
Cocorico qu'a gangni. Li liyon n'aveut pus qu'one sôte à fé : èra- 
ler. Eraler o pays flamind... | n'èsteut nin co à Djiblou qu'i tüzeut 
d'dja à prinde sès r'vindjes... 


Po fièster Cocorico, Li p'tite Rossète a sièrvu one jate di r'bolu, 
Ostant ça qu’ rin... èt il ont rac’mincf leô rinchinchote. 

Bin dès-anéyes pus taurd, Li Liyon do pays flamind, vèyant qui 
tot toürneut à cu d’ pouyon è nosse gouvèrnèmint, s'a ravisé. | n’ 
vleut nin d'one Bèljique côpéye è deüs po saquants mârgayes di 
politicyins. Non.na, i n'è vleut nin ! 


Adon, il a uké Cocorico èt lí dire : «Fuchans soçons». Cocorico 
èsteüt si télemint sbâré qu'i s'a ètindu rèsponde : «Vo d'djoz ça po 
rire, dandj'reü 2» Et portant, one pitite vwès li d'djeut tot bas : Fioz 
l’ païs, fioz l’ païs. Ci vwès là, il ènn'èsteut sûr, c'èsteut |’ cène da 
s' papa. Si papa da li, li Grand Sporon... Il a lèyi couru sès 
lârmes... èt fé |’ païs avou l’ Flamind. 


A.-M. FRANÇOIS, R.N. 


Blanc solia 


{(Liernu - Lièrnu) 
Po ris 


Êlle a-st-apici s' molauvint tot caflori 
èt couru èvôye dins |’ fond do corti 
èt rabiser co pus rade qui l’ vint d’ bîje 


Abiye, nosse bauchèle ! 
_ = Li molén èst fén blanc d'awè l' toürnis' 
À l' vole, molauvint ! 
Et lèye, qu'èst tote molüwe, 
èlle a sès-ouys pus cafloris qu'on-aîrdiè 
èt djiper 
èt criyi après s' moman 
«Waïîtiz, man, waïtiz l» 


Joseph DEWEZ, R.N. 

One pitite musique * 


(Liernu - Lièrnu) 


Po Guy Brener, 
tot choûtant «Lès Vis» 


On bokëèt po distrocler vos rascrauwes 
èt splossi vos pénins, 
ègrèner lès toürmints do monde 
èt v' disbèli au-d'la di div'nu vi... 
Qu'i faît pèsant roter quand tot tchaît à fligotes 


Vanitas’ vanitatum’, di-sti l” vï scrîjeû, 
gn-a tot qu'èva à cu d’ pouyon 


Portant, Guy, 
padri, 
pad'zo 
pad'zeü vos mots tot disbautchis 
gn-a one pitite musique 
qui faît dès rigodons 
èt ragadeler tot bas dins voste orèye : 
auwe, vi valèt, 
i faît pus lèdjèr qui vos nè l’ dijoz 
di viker paujèremint . 


Joseph DEWEZ, R.N. 


* allusion au poème de notre confrère Guy Brener paru dans les C.W. de mai- 


juin 2008. 

Su l’ bètchète di mès mots 
Roter su l” bètchète di mès mots 
èt v' chicheloter : «Dji v’ veu volti, savoz !» 


divant d’ vos bètchoter sins moti 


Adlé Sambe 


Vos-abisez d'lé Sambe 


èt vos sbarer d' roter tot d'on côp su vosse pwèd 
Come si Sambe vos dôreüve si mwin d'èfant, 
come si sès dwègts d' viye djin s'agritchéyerîin' 
à vosse brès 


Et vos v’ lèyîz saîwer tot paujèremint 


Vos-avoz r'trové vos deûs-ans, 
vos cotrin.nez d'dja vos pantoufes di nonante-sèt’ 
èt satchi à plins peümons 


li boune aîr dès mouwètes do tchèstia 


Joseph DEWEZ, R.N. 

Lès fougnants 


(Saint-Germain — Sint-Djèrmwin) 


Li bon timps arive. Mins ç' n'èst nin po ça qu' tot va bin dins 
lès cortis : dins nosse reuwe, nos-èstans sinistrés. | gn-a one famile 
di fougnants qui sacadje nos rimouyes èt nos pachis, Et nin one 
pitite di famile: quand on vwèt l’ dègat on-z-advine qui tos lès 
mononkes, lès matantes, lès nèveüs èt lès nèveüses ont v'nu d'ner 
on côp d'mwin. Èt c'èst dès rudes-ovris: ci n ‘st nin dès frumodjes 
qu'i féyenut, c'èst dès moncias, què di dj' mi, dès tèris! Èt bin sôr, 
nin èwouç' qu'on-z-a fouyi, non, dins |’ rimouye oubin au mitan dès 
pissintes, po nos fé pèstèler dins lès broûs. 

À m’ drwète, li vwèsin è-st-one miète ârtisse : 

“I n' faut pont fé d’ maû à cès p'titès bièsses là, di-st-i, í lès faut 
ètchèssi”. |l a stî acheter one pitite botèye 4 nwâr brouwèt qui sint 
mwaîs come on rachonadje di vèchaus. | ‘nn'a mètu saquants 
gotes dins lès traus. Après ça, i s'a lâvé trwès côps... mins i sint 
co todi one miète li bok. Et lès fougnants ont rade riv'nu. 

À |’ pawène, li vwèsin, c' è-st-on jendârme. Li, il èst po l' rès- 
ponse sins pitié. Tolérance zéro, s'apinse li. I| a mètu saquants cèp' 
èt ratinde. Mins lès bièsses ont radidimint cauvelé one fougneure 
po-z-è fé |’ toù. Èt i-n-a nin d'dja one qu'a sfi prije dins lès cèp'. 

Mi dji so-st-on scientifique. Dj'a stî au botike qwê on-aparèy po 
lès-ètchèssi. C'è-ston tiyau qu'on-z-èfonce è têre èt-z-i mète dès 
piles. Adon ça zûne èt ça faït couru lès fougnans au diâle èt co pus 
lon, qu'il ont scrit su |’ bwèsse. Mins m' famile di fougnants dwèt 
yèsse one sôrte qu'ètind fwârt deur. Pace qu’ i n'ont nin pèté è 
vôye, à |’ place, il ont fait |’ concoürs dè |’ pus grosse frumoüje. 
Cré man.nètès bièsses di non di diâle! 

Dj'a vèyu rodje. Li bataye sèrè sins pitié èt finirè dins |’ song. 
Come i faît trop frèd po d' meurer stampé à l'uch èt ratinde avou 
on cheüpia qu'i boutenuche, dj'a tchwèsi l'ârme chimique. 

Mi bia-fré m'a dit qu'i m' faleüve widi d' l'èssence dins lès traus, 
èt-z-i mète li feu. 

Li fuméye lès Frè couru au lon. 

On camarâde pinseüve ôtrumint : 

— «Non.na, i vos faut jusse widi dè mazout’ didins. | n° polenut 
sinte ci gout là.» 

Po yèsse sûr, dj'a faît one miète dès deüs: dj'a stitchi on boquèt d' 
loke dins dès traus, dj'a wîdî dè mazout’, èt dj'î a mètu l' feu. Ça 
a fumé on bon quärt d'eüre. 
Adon, dj'a spaurdu |’ rèsse do bidon à saquants places èwou ç' 
qui dj'aveüve sitauré lès frumoüjes. 
Fini. Terminé. Pus nin on fougnant dins m'corti. Bon, i sint one miète 
li mazout’ dins lès ièbes come au cu d'on camion, mins i n'a pont 
d' guêre sins «dommages collatéraux» sapinse lès gazètis. 
Oyi twè, trwès mwès pus taurd, vola lès fougnants riv'nus, èt avou 
dè renfôrt èco : su on djoù, ils ont faît pus d' doze frumoüjes! La, 
dji m'a toürminté. Pus qu'one sôte, qui dj'a dit à m’ néveü : dè l’ 
dinamite | . 
- «Dj'a ç' qu'i vos faut, mononke», m'a rèspondu. Et-z-aler qwê 
one bwèsse qu'il èsteüve sicrit d'ssus : «Le détaupeur. Si pas satis- 
fait remboursé». 
Dj'a douviè l’ bwèsse èt r'waîfi l'agayon : on tube di vèt’ plastique 
qu'on-zi mèt dès piles didins, saquants pètârds èt dès fils èlèc- 
triques. 
— «Vèyoz, Mononke, i vos faut rauyï lès têres dè l’ frumoüje po 
vedy li trau. Vos mètoz on pètärd dins l’ galerîye, èt r' loyi lès fils 
au tube di plastique, qui vos lèyoz dins lès-ièbes. Li p'tit brès véci 
dwèt intrer dins l’ trau po sinte qu'on fougnant arive. 
Quand l' bièsse djond l' brès, li courant passe, li pètärd èsplôse 
èt l’ fougnant èst tuwé.» À 
— «Dja compris, di dj’: c'è-stone sôte di ‘mine antipersonnel’. Est 
ç' qui ça n'èst nin disfindu pa l' Convention d' Genève, ça ?» 
Nonna don, Mononke, vos n’ p'loz mau d' tuwer one saquî avou 
ça». 
Dj'a r'pris l’ bwèsse èt l’ aler mète à l’ prumêre dès frumoûüjes. 
Dîs minutes pus taurd : «Bam l», ça a pèté on côp. Li trau èsteüve 
ristopé, èt one pitite fuméye è sôrticheüve… 
«Ça va bin», qui dji m' di. Et r'mète l'agayon à one ôte frumoûüie. 
On quärt d'eüre pus taurd «Bam !», li min.me afaîre. 

Après |’ quatyin.me pètärd, ç'èsteüve tot. Dji n'a pupont yeü d’ 
fougnant dispüs. 


Daniel OGER 
—  fougnant : taupe - rachonadje : rassemblement 
—  fougneure : galerie — vichau : putois 


—  frumoûje : taupinière 

L'ome qu'ênn'aleut à bokèts * 


[Namêche - Namètche] 


Sâdjemint, Dènis a r'waîtî passer sès soçons. Tot s' dinant |’ 
brès, avou leô calote gärnîye di blancs cârtons, i tchantin.n° come 
dès-arèdiîs dès mârches dè tiradje au sôrt. Maugré qu’ lès galiärds 
l'avin.n’ uké, l'èfant lès-a lèyî ‘nn’ aler ; i l's-a avisé jusqu'à quand 
il ont sti à l’ fontin.ne èt, quand i l's-a vèyu riv'nu, i s'a catchî padri 
|’ jasmin dè |’ coû. | n’ djouweut jamaïs avou zèls : bladjot come il 
èsteut, avou sès grands bleuws-ouys, il aveut div'nu d'vant timps 
onk qui n’ rît nin. On djoù, il aveut sti avou zèls à cès sautèleriyes 
là d' fèvri, qui tos lès raupins dè viladje chinèt lès cis qu’ vont tirer 
au sôrt èt-z-adârer au chèf-lieü dè canton. Dènis aveut soyî s' vwè- 
sin tot lî causant d’ sérieüsès sagwès ; ça faît qu'i l’aveut èspêtchi 
d' tchanter èt di s' cotaper. Tantia qui ç'tici aveut lachi |’ brès dau 
p'tity-ome èt |’ lèyî tot seû, èpaustèdji, padri l's-ôtes. 


Portant, dè |' campagne, à l' sise, quand il èstin.n" nantis d'oyu 
couru dins lès tchamps èt lès prés, i s' mètin.n" autoü dè grand taï- 
ses roufion po l'ètinde conter dès fauves. Dènis lès-aveut li à 
goléye dins totes sôtes di lives èt i lès ratoürneut tot bounemint dins 
|’ patwès dè payis, assf su s' tchôd su. Dismètant, lès guèrnouyes 
si disgosyin.n" à cwâkeler dins |’ vèvi dè molin, one sitwèle si dis- 
clapeut foü dè ciél èt toumer padri lès bwès dè tiène, one nwâre 
tatche (one oulote) fieut viker one bawète dè l’ tourète dè pârc èt 
criyî Wiw ! Wiw ! èt adon èvoler jusqu'à l'ôte angléye dè meur. 
Afiye on-ome, pwis on deûsyin.me, on trwèsyin.me, pate à pate, 
avou s' pupe inte sès dints, si v'neut comachî avou l's-èfants èt totes 
cès djins là choûtin.n’ li p'tit Dènis Rondchesne, li fi dè |’ veuve dau 
tchèsse-tchin. 


C'èst po ça qu'on côp d' pus, lès « tireüs au sôrt » ont criyî 
après quand il ont r'passé : il l’ trèvèyin.n' padri |’ jasmin dè l’ coü. 
Adon, i ‘nn’ ont ‘nn’ alé tot tchantant : 

Marchons sans bruit, 


Voici, voici la nuit... 


116 


Dènis a moussi foù di s' catchète èt scliper, avou sès mwins 
crwèjeléyes padri s’ dos ; il èsteut tot stèk dins on gris costume dis- 
tindu, Üsé pa s' grand fré, èt qui n’ lï aleut qu'à mitan. On-z-ï aveut 
r'mètu dès pus clérès pices à dès places qu'on n’ s'i atindeut nin, 
tantia qu’ deûs camarâdes di scole, ritches, bin moussis èt qui sin- 
tin.n" bon, si foutin.n’ di li. Il aureut bin v'lu yèsse moussi come zèls 
èt portant, on djoù, one boune dame l’aveut trové tot bleuw di frèd, 
qu'i riv'neut d'è scole ; èle l'aveut raminé è s' maujone po li fé sayi 
on p'tit surtout da s' fi qu'èsteut co bon. Dènis s'aveut cotapé, 
assez po fé veüy qui |’ moussemint èsteut trop strwèt, èt continuwer 
s’ vôye grèlé dè |’ bije. Gn-aveut qu’ li, dins lès clouks dè amia, qui 
r'fuseut lès pèlakes d'oranjes qu'on bateli doneut aus cis qui djou- 
win.n" avou li. Il èsteut fiér come on-ome, maugré qu'i n’aveut qu’ 
dij ans, qu'il èsteut agayolé come on pôve èt qu”l èsteut fwärt 
timide. On-z-aureut yu dit qu'i-gn-aveut one grosse pwin.ne au fond 
d’ sès-ouys, mins come i n’ causeut wêre di li, on n’ saveut nin ç' 
qui c'èsteut. 

Ci djoù là insi, í roteut avou s' tièsse sititchiye è s'-t-èchêrpe ; au 
coron d' sès rodjès tchausses à grossès rôyes, sès sabots cirés mâr- 
quin.n’ sâdjemint sès rotes. Are èt ote, pad'vant li, i saluweut lès 
djins tot lès loumant pa leü p'tit nom, èt on lî rèspondeut : Bondjoô, 
Dènis, come à on grand. Ça lî fieut on fèl plaîji. | passe è l' coû 
d'one pitite maujone di grès, i waîte à bavole pa l' finièsse Horîye, 
i toque à l'uch èt-z-intrer. Tote l'anéye, ça sinteut l’ tchirou è l'aléye, 
Mins è |’ tchambe, ça oudeut l' fârmaceriye èt, dins s' fautul cou- 
vièt d' twèle ciréye, Françwès Crucifix s'aveut èssoketé ; (di pus 
timpe, i bateut mine dins lès falijes ; èt c'èsteut l' mèyeü soçon da 
Dènis Rondchesne). Si tièsse div'neut pèsante à fwace qu'il aveut 
todi d'zo s' nez one sôte di djane farène qu'i mèteut su sès dwègts 
croqués. Li raupin d'meureut d'astampé è l' place, timidemint, avou 
sès mwins padri s' dos. Adonpwis l'ome si stindeut ; i bauyeut sins 
rastèna; í lèveut s' brès fachi èt i d'djeut : 

- À | C'èst vos qu'èst là ? 

- Bondjoü, Françwès, ènn'aleut-i Dènis sins boudji. Qué timps... 
Adon ? 


Li malade raconteut tot riyant qu'il aveut sondjï dès droles 
d'afaïres. | causeut èt cachî 
après dès mots à paurt qu'i d'djeut malaujíyemint è francès. Li 
clouk li choüteut tot r'waïtant onk èt pwis l'ôte, li visadje da l'ome 
qu'aveut dès coleürs à cause dè l’ five, - on visadje qui sorieut ou 
fé |’ chine -, l'ôrlodje avou s' cadran flori, li blanc pot dè l’ sitûve, 

li blanke tauve, èt lès rodjes vâses dè djivau, Ci qui lès miyopes- 
ouys da Dènis carwaîtin.n’ au d'zeü d' tot, c'èsteut one brouyîye 
sinte imaudje - qui v's-aurîz dit veüy one djin pindoüwe, avou s' 
tièsse à l' valéye ; c'èsteut one assomption, aveutèle èspliqué 
Gustine Crucifix, — èt dès-andjes qui volin.n" inte lès nuwadjes. 

- Vola, dijeuti po fini l'ome qu'aveut tchafeté sins lachi : on 
m'a co rôsté deüs dwêgts. Ci qu'ènnè faït trwès. Mins m’ pougnèt 
èst bon. 

L'èfant oyeut dire qui Françwès Crucifix èsteut malade dins sès- 
ouchas èt afiye, quand Gustine arindjeut les bindes, Dènis trè- 
vèyeut |’ violète pia di s'+avant-brès. Li malade aveut d'meuré 
trwès côps dis djoüs è s’ lét, à chaque côp qu'on lî aveut côpé one 
saqwè, li deü syin.me dwègt, on bokèt dè grand dwègt èt pwis l’ 
rèsse avou |’ pôce. Mins i n’ tüzeut nin à s' mau. Quand i fieut 
doûs, il aleut à l’ pèche avou padri li one tchète qui djiseut è cofe 
dè l’ sitüve, oudôbin i s’ pormineut avau lès saurts èt lès bwès, tot 
t'nant pontieüsemint s' blanke pope èsconte di s' djilèt. | passeut 
lès laids mwès avou s’ soçon Dènis, lès-après-diner dès djoüs d’ 
condif èt dè dimègne, todi. 

Li maujone èsteut d'alieürs po l'èfant one maujone à l'idéye : 
cwéye, tiène, prôpe, clére, èt gn-aveut dès lives plin one ârmwêre. 
l'ome, qui n'aureut nin d'dja soyu lire one lète grosse come on 
tch'vau, èsteut sot après lès fauves. Adon, à ipe arivé, Dènis for- 
guineut dins l' meübe qui l' mononke Crucifix, li vi mêsse di scole, 
aveut lèyi pa tèstamint avou ç' qu'i-gn-aveut d'dins. Èt i c'minceut 
à lire, à l' doüce, come è scole : 

Fleur-de-Blé... Il y avait ce soir-là à Wavre, sur la place, une 
maison où l'on se préparait surtout à fêter Saint-Nicolas... 

Min.me si |’ mononke aveut d'dja lí l'istwêre dins |’ timps, l'ome 
choôteut sins moufeter èt lèyî veüy sès dints, tot fiant l' chine ; mins 
quand Dènis èsteut au coron dè l' fauve, qui l” bauchèle moreut èt 
qui |’ raupin brèyeut sès-ouys tot foû : ... et depuis ce temps, le 
pauvre M. Jans ne fit plus jamais de bonshommes de pâte à la 
Saint-Nicolas, Crucifix brèyeut ossi dins s' fautul : 

- Qui ça èst bia ! Qui ça èst bia ! Chére pitite djin !... 

Pwis i s' mwaïjicheut : 

- ` Qui ç' qu'a scrit ça ? 

l'èfant waîteut su |l’ couvêrte dè live èt i d'djeut, tot r'ssouwant 
SÈS-OUYS : 

- ` C'èst M. Camille Lemonnier. 

- ` C'è-st-on vaurin, criyeut-i l'ome. C'è-st-on vaurin po fé moru 
insi dès p'tits-èfants. Aloz mè l’ qwêre po qu' djè li diye ci qu'i 

mérite ! (One taudje.) Dénis, lijoz m' l'istwêre dè curé po m’ 
rapaupi. 

Et, dè côp, li roufion pirdeut l’ live dins l'ärmwêre | 

l'abbé Martin était curé de Cucugnan.. 

L'ome chureut d’ rire tot-z-oyant l' prétchemint, i rovieut s' brès 
fachi èt pa côps l' solèver quand i riyeut télemint qui l' mau lanceut. 

— Qui ça èst bia ! Qui ça èst bia ! Da qui èst ç’, Dènis. 

- ` Da M. Alphonse Daudet. 

- ` Vola on-ome ! In ? Avoz ètindu sint Piêre : «Qu'y-a-til pour 
votre service 2» Et pwis qué sütí curé ! Lijans l'istwêre dè bèveü d' 
bire. 

Et |‘ gamin lijeut |l’ "Aventure d'un Buveur de bière dont les 
pintes ne moussaient plus.” : 

Qu'avait donc Frik Bulens ou plus familièrement Frik 
Saperladjou... ? 

Crucifix n' crankieut nin d' pus qu' s'il avuche siti mwârt. 

...Avec Magdelive aux prunelles et au rire plus pétillants encore 
que le meilleur brassin du "Duc Jean le Victorieux" ou même que 
la perfide bière du diable... 

- ` Qui ça èst bia ! Qui ça èst bia | Quéne bire | 

Et, avou on-aîr cové, i d'djeut co : 

-  C'è-ston mirauke. On vrai mirauke. Da qui èst ç' 2 

- ` Da M. Georges Eekhoud. 

l'ome si d'mandeut tot wôt : 

- Mins èst ç' qui c'èst l' vraï 8... D'alieürs, ça n° faît rin. 
Dènis, dji m’ va dwârmu one miète. 


Lès fauves li grabouyin.n* èt il ï v'leut tzer à s'-tauje. Si-t-ombe 
èt s' blanke pope ni boudiin.n’ pus. D'alieürs, à l' place, i fieut todi 
pop jin.n° p p 
pus spès ; li raupin s'astampeut à |’ finièsse èt fouyeter |' live. 
Dismètant, li feume rintreut. Tot r'niflant, èle fieut |’ toù dè l mau- 
jone. Sès-ouys ni r'glatichin.n” nin èt sès paupêres èstin.n’ plissiyes. 
Ele sorieut, ça fait qu'on vèyeut mia lès rôyes di s' visadje. Ele rôs- 
teut s' bachelike èt dire : 
- | fait frèd. 
Sès mwins èstin.n' disbijiyes èt infléyes : èle bouweut à l' cinse 
‘ 
dispeüy one bèle djipe, après-oyu couru chîj ans au long à costé 
dè tchin èt dè l’ tchèrète au lècia, d'on coron dè viladje à l'ôte. 
Mins pwisqui some èsteut malade èt qu'on saveut qu'èle li 
sogneut, lès djins avin.n’ brôti èt l’ cinserèsse l'aurdeut po fé | 
bouwéye. Ele sètchicheut insi, sins s’ jamaïs plinde, clinciye su lès 

cuvelaus qui brèssin.n’ 


- ` Â | nosse dame | criyeuti Crucifix tot douviant on-ouy, nos- 
avans lî dès bèlès-istwêres. 

| sayeut d' raconter l' cine di Fleur-de-Blé, tot sèrant s' mwin 
fachîye èsconte di s' pwètrine come si ç'avuche siti |’ bauchèle, 
mins i brèyeut, è d'visant d'on plin côp dè l' difin : 

- Non, c'èst trop trisse, Dènis, dji n' vou pus qu’ nos |‘ 
ljanche. 


Li feume fieut dè |’ lampe èt, zèls trwès, i mougnin.n’ sins moti 
one târtine èt dès figues : c'èsteut |” franc-gout da l'ome. Pwis on 
djouweut à l’ kine po dès bokèts d' suke jusqu'à noûv eûres. 
Françwès Crucifix a d'meuré è s’ lét quinze djoûs d'asto èt adon 
l’ feume a v'nu qwêre Dènis. 

Vola, a-ti dit l malade tot présintant s' blanke pope, on m'a 
côpé m' pougnèt, mins m' brès èst bon. 

Dins l” bon fond, il aveut yu peù jamaîs parèy, li djoù qu’ lès 
pètârds avin.n’ zouplé èt fé voler one masse di pires autoû d' li (èt 
qu'one di zèles li aveut chèté s' mwin}. Ça faît qu’ ça lí boureut lès 
bèdéyes di r'veüy li travau dès falfjes èt qu'à s’ chonance ci n'ès- 
teut nin trop tchêr di payî avou sès-ouchas po d'meurer à yute 
come i l'èsteut dispeüy si-t-acsidint. 

-  Dènis, audjoûrdu, dji vou one istwêre qui dji n’ coneu nin, 
Tènoz, voci l' clé ; dj'a todi peü qu'on m’ vègne aper mès lives. 
Nos n’ saurin.n' pus lire. 

Et, avou s' gauche mwin, il a fougnî è |’ potche di s’ camusole 
èt il a présinté l’ clé au roufion qu'a douvièt l'ärmwêre aus trésôrs. 

l'ome, fin binauje, soriyeut tot sintant s' brès malade, èt |’ visi- 
teû a ataqué : 

Le Voyage du Petit Gab... De mes fenêtres, mes regards plon- 
geaient à travers la cour, sur l'intérieur de l'entresol habité par la 
famille du petit Gabriel, que dans la maison on appelait familiè- 
rement le petit Gab.. 

Crucifix choûteut sins boudji, mins quand li strwèt vacha dau 
p'tit Gab a passé è pwace, il a c'minci à s' mwaiji èt s’ cotaper : 

- Li vaurin d' vaurin ! Amine mu li ci qu'a fait çola. Qui-ç' 
qui c'èst ? A | Amine mu don t M. André Theuriet. Djé lî Frè veüy 
si pére, mi, à t M. André Theuriet ! Èt twè,ti n° vaus nin mia qu' "fi 
: c'èst l’ dérin côp qui l” mèts tès pids vêci. Dji n’ ti vou pus veüy. 
Va-z-è ! 

Tot vi, rimouwé, Dènis s'astampeut èt i s'aprèsteut po sôrti. 

Mins l'ôte, avou s' burton fachi, fieut sine qui c'èsteut tot. 

- ` Dimeurez. Mins qu’ ça n° vos arive pus. lijans one ôte 
istwêre po nos rapaujeter. One istwêre qu'i-gn-a dès côps d'èpéye. 

Li raupin si ôsseut su |’ bètchète di sès pids, sins moti ; ï satcheut 
on live foû dè l' réye èt i lijeut avou one vwès qu'èsteut todi l 
min.me one istwêre qu'i-gn-aveut dès côps d'èpéye. IÏ in.meut mia 
lès contes paujêres èt trisses, 

- In! Come ça vike ! criyeuti l'ome. Avoz vèyu l' duwél £ 

Tot s' covèrinant, i rovieut s' mau ; si brès moüdri bukeut èsconte 
di s' fautul èt il ataqueut à djèmi. 

On djoû d' l'après-diner, Dènis a trové Gustine qui tchoüleut è 
|’ coujène. 

- ` On lî va côper s’ brès, a-èle dit tot bas è djondant sès 
mwins. Lès médecins sèront vêci dins one eüre. 


Li roufion ènn’ a 'nnalé ; tot sèré èt maleüreüs. Li sorlond'mwin, 
li comére l'a v'nu qwêre. L'ome, blanc-mwärt è s' blanc lét, a r'lèvé 
s' tièsse quand Dènis a moussi su |’ bètchète di sès pids, èt il a sori 
on p'tit côp, avou sès moustatches qui r'drèssin.n’. 

- ` Vola, ati dit, on m'a côpé m’ brès, on l'a ètèré au fond dè 
corti. Dji m'è va à bokèts, djambe di bwès ! Mins l’ cwârps èst bon. 
Vos m'aloz lire one saqwè... di trisse. Ça m' f'rè dè bin : dji grigne 
dès dints dispeüy trwès djoüs. Fioz-m' braïre. Dji v' dôrè dès figues. 

Ça oudeut plin |’ tchambe. Dènis sinteut qu' ça monteut à s’ 
tièsse. Gn-aveut ossi |’ visadje nauji da Crucifix, qui s' baube aveut 
crèchu, què lî fieut oyu peü. Portant, il a d'tchindu lès montéyes sins 
moufeter, riv'nu tot d’ süte avou on live qu'aveut one couvêrte di 
rodje cârton, èt s'assire su |” basse tchèrèye d'èglije, dilé l’ finièsse. 

l'ome rèspireut malaujfyemint, avou s’ minton plaqué à |’ cou- 
vêrte di lin.ne èt avou sès-ouys grands au laudje. Sins |’ pus wait, 
li gamin a c'minci ; 

Coco... Dans tout le pays environnant, on appelait la ferme des 
Lucas la Métairie... 

Li feume aveut v'nu su sès tchausses, sins brût, èt s'aspouyî à l' 
bèderîye qui craqueut tènawète. Crucifix, qui fieut aler s' bouche, 
sayeut à maulvau d’ fé v'nu one miète di ratchon au fond di s' 
lampa. | n’ conècheut nin ç' fauve là : nin trop malin, waîtant tot 
come on-êfant, i n'aureut nin v'lu manquer one silläbe, min,me tot 
fiant sès paquèts. Gn-a yu one taudje : on mârtchand d' pèchon 
fieut soner s' claîron dins l' roûwe. Pwis Dènis a rac'minci à lire : 

...La bête jeünait, maigrissait, dépérissait… 

Crucifix a somadjï à grands côps èt |’ gout d' l'iodofôrme a faît 
l' convôye d'on meur à l'ôte. 


...Le cheval resta debout tant qu'il put l'apercevoir encore, puis 
sentant bien que ses tentatives pour atteindre l'herbe voisine 
seraient inutiles, il s'étendit de nouveau sur le flanc et ferma les 
yeux. 


L'éfant aveut li tote l'istwêre. Gn-a co yu on sospir qu'a monté 
foü dè lét èt |l’ comére a criyf avou sès brès tot rwèds pad'vant 
lèye : 

-  Françwés ! Françwès ! 

l'ome aveut on-ouy sèré èt, tot fiant l” chine, ï r'waïîteut l” raupin 
d'asto avou l'ôte ouy. On gros ouy inflé, div'nu deur come li ci d'on 
pèchon mwärt. 


-  Françwès ! Francwès ! 


Avou sès narènes picîyes, Crucifix fieut todi l' min.me chine. Li 
feume a compris tot d'on côp èt, avou |’ gamin assoti padri lèye, 
èlle a voré dins lès montéyes èt s'mète a piler su |’ vôye : 


- ` Il èst mwôûrt !... Françwès èst mwärt !... 


Dènis, avou on sabot dins chaque di sès mwins, coureut come 
on pièrdu, tot tüzant qu' c'èsteut li qu'aveut faît moru Françwès 
Crucifix. 


Jean TOUSSEUL 
Contes et Nouvelles des bords de la Meuse, 1938 
* Rimètu è walon pa Bernard LOUIS. 


- chiner : singer 

- ` tantia : tant et si bien que 

-  épaustèdÿf : gauche, maladroit 
- à goléye : goulüment 

- su: seuil 

-  scliper : s'esquiver 

- stèk : raide 

- distindu : déteint, décoloré 

- surtout : pardessus 

- clouk : crapaud accoucheur, enfant 
- à bavole : en cachette 

tchirou (n.m.) : compote de pommes 

aléye (n.f.) : vestibule 

fé l' chine : grimacer 

djivau (n.m.) : tablette de cheminée 
pontieüsemint : avec précaution 

à ipe : à peine, tout juste 

sûtf : malin 

cové : secret, caché 

bachelike : capeline 

jipe (n.f.) : laps de temps 

cuvelau (n.m.) : cuve pour tremper le linge 
brèssf : exhaler de la vapeur 

bourer lès bèdéyes : provoquer de l'angoisse 
burton : moignon 

réye (n.f.) : rayon de bibliothèque 

à maulvau : en pure perte 

lampa : palais 

fé sès paquèts : se préparer à mourir 

Nosse lingadje 


Li lingadje di nos djins 


(Moustier-sur-Sambre - Mousfi] 


C'èst come nosse walon... | pôréve co ièsse li lingadje di nos 
djins, s'on l’ v'léve èt continuwer ou rataker al cauzer come di pus 
timpe. 

Ça n’ sèrêve co k' po d'vizer ètur nos-ôtes po comincf èt k' lès 
pus djon.nes l'êtindenuche èt l'awè è leü tièsse one miète au côp. 
Surtout, n'alez nén crwëre ki |’ walon sèréve passé d’ môde. On 
nos l' disfindéve i-gn-a céncante ans, asteüre, on rènonde lès djins, 
on r'proche aus pus vis di n' nén awè d'vizé walon avou leûs- 
éfants. 

On ome di syince, vinu d'ôte pau, a dit on djoû ki n's-èstén’ li 
seûl peüpe au monde à-z-awè v'lu rauyî, nos-ôtes minmes, foô dès 
lèpes èt dès tièsses di nos djins, totes lès ritchèsses di nosse prôpe 
lingadie. 

On a sfî jin.né d’ cauzer walon, asteüre c'èst l” momint d'ènnè 
ièsse fiér. C'èst l’ momint d'awè sogne di nosse pus bèle èritance. 
l-gn-a k'one maniére di fé viker on lingadije, c'èst dèl cauzer, c'èst 
dèl lire, dèl fé ètinde autoû d' li. 

Sins ça, nos-ârans pièrdu l' pus bèle plume di nosse tchapia èt 
lès mile èt lès mile lives k'on a scrit è walon pôront tchêr à poüssëre 
dins lès gurgnfs, nos scrijeüs âront ként'fiye leü nom su dès plakes 
di reuwe dins nos viladjes mins on n°’ cauzerè pus d' zèls. On n' 
sârè minme pus kï k'il èstén'. Et nos-ôtes, nos-ârans pièrdu |’ mèyeü 
paurt di nosse trèfond. 

| n’ fauréve nén k'on roviye ki ç'a stï avou dès mots walons k’ 
nos djins d'vizén' di tot, tot costé, dispûs la d’ pus d' mile ans. C'è- 
st-an walon k'on vikéve pa-dri lès meurs, dins lès coûs, pa-dri lès- 
ayes, pa-dri lès ridaus dès maujones di nos viladjes, mins ossi à 
l'ovradie èt al dicauce. 


Émile GILLIARD, R.N. 
{orthographe de l'auteur) 

Li tchaufeû do bon Diè 


[Longchamps - Lontchamp] 


Ci djoû là, li pâpe riveneut d'on voyadije, èt sôrti d' l'aréyo- 
pôrt... Djôsèf, si tchaufeü, kèdje les bagadijes dins |’ cofe dè l' vwè- 
ture,... èt douviè |’ pôrtiére po lèyi monter |” Sint Pére... Mins n’ 
vola-ti nén qui ç'tici n' vout nén èt d'mèrer planté là, su |’ trotwêr 
sins moufeter... Tot sbaré, nosse Djôsèf, pace qui c'èst bén l' prumî 
côp qu'i veut ça !... 

- Dji vos d'mande di m'èscuser, Vosse Sinteté, èst ç' qui vos 
v'loz bén vos v'nu achire è l'auto 2... 

-  Choûtez bén, Djôsèf, po dire li vraï, au Vatican, i n’ vole- 
nut jamais qui dj' mine mi-y-auto,... èt adon dji voüreu voltiy mwinr- 
ner on côp mi-min.me l... 

- À non, in, Sint Pére, dji n' vos pou nén lèyï fé ça !... Dji ris- 
quéyereu d' piède mi place, savoz, mi !... Et s'i vos-arivereut one 
saqwè, qui ç' qu'aureut co lès tracas 2... 

- Ni v'sè fioz nén avou ça, Djôsèf,... èt si vos m' lèyîz fé, 
don, è bén, dji n’ vos rôviyerè nén pus taurd |... 

Tot causant dins sès dints, nosse Djôsèf si va achîre su l' ban- 
quète di d'drî,... èt nosse Pâpe, li, i s'va mète à |’ place dè tchau- 
feü... Adon, à pwin.ne èvôye, là l' Djôsèf qui rigrète dèdja ç' qu'il 
a là lèyî fé,... èt, avou ça, là |” Sint Pére qui faît tchaufer |’ moteür, 
wal,... èt lancï l'auto à d'pus d'170 km à l'êure !... Quéne 
afaïre !... 

- ` Mon Diè Dèyi, Vosse Sinteté, alez pus doücemint, s'i vos 
plaît l... 

Su l'entrefète, on jendârme-motociclisse aveut ratrapé l' vwè- 
ture,... èt |" fé arèter su l’ bwärd dè |’ vôye... Djôsèf comince à 
tron.ner come one fouye èt s' dire è li-min.me qu'avou tot ça, i va 
piède si pèrmis, èt qui... Adon, quand |’ Sint Pére bache li carau 
po causer avou |’ jendârme, cit'ci veut qu’ c'èst l’ pâpe !... I n' faï 

ni one ni deûs, il apice si tèlèlèfone di potche èt fé |’ numèré di s’ 


- Chèf, dji vén d'arèter one grande nwêre vwèture qui rôleut 
à d' pus d’ 170 km à l'eûre l.. 

- ` È bên, qu'èst ç' qui vos  ratindoz po pici |’ prôpiètaîre 8... 

- Djin’ pou nén fé ça, savoz, Chèf, pace qui c'è-st-one saquî 
d’ fwärt impôrtant !... 

- ` Èt adon ? Li lwè, c'èst l’ min.me po tortos,... fioz ç' qui vos 
d'voz fé !... 

- Oyi, Chèf, mins ç' qui dj’ vos vou dire, c'èst qu’ c'è-st-one 
saqui d' fwârt, fwârt impôrtant | 

- ` Qui ç' qui c'èst, don ?... On mayeür 2... 

- Pus gros, Chèf l... 

- ` On sénateür ?... 

-  Bran.mint pus gros, Chèf !. 

- Mins, à l' fén dès féns, dijoz m' qui ç' qui c'èst l... 

- ` È bén, Chèf, dj'è so sûr, c'èst l bon Diè, limin.me l.. 

- ` Li bon Diè 2... èt qu'èst ç' qui vos fait dire ça, don, vos M. 

- lal pâpe come tchaufeü, Chèf !... 


Jules HÉRIX, R.N. 


Lès condfjis 


-  Qu'avoz fait, vos Jules, dè timps dès condjis ? 

- ` Ô, nos-avans sfi saquants djoûs à |’ mér avou l’ feume. Là 
longtimps qu'èle rameteut avou ça. Èt vos ? 

À bin, ç‘+an.néye ci, nos-avans tapé l'avarice dissu l'aye : nos- 
avans stî quinze djoüs è |’ ltaliye. 

-  Êt vos, Djôsèf, on n'a nin faît on p'tit voyadje ? 

- Siya, nos-avans stî aus canadas. 

- ` Au Canada, vos | Et combin d' timps ? 

- O, bin, li timps d’ lès rauyî èt dè rimpli lès stachs, tin ! 

Qués novèles 2 


* Exposition : 
Ernest Montellier Le semeur de joie 
Du 27 août au 21 septembre 2008 


Le Musée provincial des Arts anciens du Namurois organise à 
la Maison de la Culture de la Province de Namur une exposition 
en hommage à Ernest Monitellier (1894 - 1993). Surtout connu 
dans le milieu namurois pour avoir été pendant plusieurs décennies 
le Président - Directeur de la Société royale Moncrabeau, Ernest 
Montellier fut une personnalité aux multiples facettes. Musicien 
avant tout, amoureux de sa ville, de son histoire et de son folklore, 
son action s'exerça dans de multiples domaines. 

Défenseur de la langue wallonne, Ernest Montellier fut membre émi- 
nent des Rèlis Namurwès. 

L'exposition aura lieu du 27 août au 21 septembre 2008. 
Vernissage : le mardi 26 août à 18 h 30. 


e Publication : 
«Crupet. Un village et des hommes en Condroz namurois» 
Crupet est labellisé comme un des «Plus beaux villages de 
Wallonie». Un ouvrage remarquable réalisé sous la direction de 
Jean Germain, Jean-Louis Javaux et Hugues Labar, riche en photos 
et en informations, lui sera prochainement consacré. Un ouvrage 
scientifique, bien documenté, agréable à lire, accessible à un large 
public, publié dans la collection de «Monographies du Musée pro- 
vincial des Arts anciens du Namurois», rue de Fer, Namur 
(081/77 67 54). Prix de souscription jusqu'au 11 novembre : 38 
€ (+ 8 € de frais de port). La sortie de l'ouvrage est prévue dans 
le courant du mois de décembre. 


è «l'Ecole de Wallon de Namur» 


rouvre ses portes le jeudi 2 octobre prochain 
Les cours se donnent le jeudi de 19 à 21 heures. 

Programmes, horaires, conditions et tout autre renseignement peuvent 
être obtenus en téléphonant à Lucien Somme au 081/61 10 32. 
Local : 6, Boulevard Huart, 5000 Namur (à côté du Parlement Wallon) 
- Adresse Internet : http : /www.ecole-de-wallon.be 


* À vos plumes ! 
Prix de langues régionales endogènes de la Communauté 
française Wallonie Bruxelles 


Deux prix dotés chacun d'un montant de 2.500 € seront attri- 
bués à une œuvre dramatique et à une réalisation audiovisuelle ou 
graphique. Ils récompenseront des travaux qui mettent en valeur 
l'une des langues régionales reconnues en Communauté française 
Wallonie-Bruxelles. 

Les deux jurys seront composés de membres du Conseil des 
Langues régionales endogènes qui peuvent faire appel, le cas 
échéant, à des experts extérieurs. 

La proclamation des prix aura lieu lors de la Foire du Livre 2009. 


4 pratique : 
les œuvres présentées au concours seront soit inédites, soit 
publiées : 
- après le 31 décembre 2005, pour le prix de l'œuvre drama- 
tique ; 


- après le 31 décembre 2006, pour le prix de la réalisation 
audiovisuelle ou graphique. 

e Elles devront parvenir le 31 décembre 2008 au plus tard en six 
exemplaires, au Service des Langues régionales endogènes de 
la Communauté française, c/o Nadine Vanwelkenhuyzen, 44, 
Boulevard Léopold Il, 1080 Bruxelles. 

* Le règlement complet de ces prix peut être obtenu sur simple 
demande adressée au Service des Langues régionales endo- 
gènes : 

- soit par courrier ordinaire c/o Bernadette Jassogne, 44 
Boulevard Léopold Il, 1080 Bruxelles ; 

- soit par téléphone au 02/413 21 34; 

— soit par courriel à bernadette.jassogne@cfwb.be. 


Contact presse pour le Ministère de la Communauté française : 
Julie Polet : julie.polet@cfwb.be Tél. : 0486 09 07 06 - 02 413 30 34 

Si vous voulez... 


Si vous voulez commander des exemplaires des Cahiers Wallons, 
Si vous voulez connaître le contenu des quelque 650 exemplaires parus, 
Si vous voulez connaître la liste des numéros spéciaux, 
Si vous voulez entrer en contact avec les Rèlîs Namurwès, 
Si vous voulez vous informer sur les cours de wallon 
organisés par les Rèlis Namurwès, 
Si vous voulez obtenir des renseignements sur un écrivain, une œuvre, 
sur l’histoire de la Wallonie ou des lettres dialectales, 
Si vous voulez consulter l'imposante documentation réunie 
à la bibliothèque des Rèlis, 


plusieurs possibilités s'offrent à vous : 
- l'adresse postale : Secrétariat, avenue Golenvaux, 23/7 
5000 Namur 
- le téléphone : 081 -73 59 70 (secrétaire) 
081 -73 59 03 (président) 
- l'adresse courriel : croledestris@skynet.be 
- l'adresse Internet : htp://relis-namurwes.be 


De plus, le secrétaire Guy Delvaux se tient à votre disposition 
tous les jeudis, de 14 h à 18 h 30, à la bibliothèque, 
Maison du Dialecte, 6, Boulevard Baron Huart, 5000 Namur 
(à côté du Parlement wallon). 


Si les «Cahiers Wallons» te plaisent, cher lecteur, 


fais de ton meilleur ami un abonné. 


Imprimerie Lallemend, Andenne 


CREATION ~ GRAPHISME + IMPRIMERIE + JOURNAUX ~ LETTRAGE 


r creations personnalisées... Py N matèriel professionnel. 
AY imprimerie moderne... | Lettrage et imagerie 
N j 


fa Rites le d if fóre LCE / 


z RUE BRUN 52 - 5300 ANDENNE 
TÉLÉPHONE 085 B4 12 94 + TÉLÉCOPIE 085 


E-MAIL : imprimerielallemendæshynetbe 


= rre i 
GÀ CULTURE PROVINCE VILLE DE 
ff LANGUES RÉGIONALES N, fr NAMUR 


Editeur responsable : Joseph DEWEZ, 59, rue Charles Zoude, 5000 Namur 
Imprimerie Lallemend, Andenne 


LES 
CAHIERS 
WALLONS 


Revue dialectale bimestrielle 
sous la direction 
d'un comité de Rèlis Namurwès 


719% ANNÉE- NUMÉRO 5 
SEPTEMBRE - OCTOBRE 2008 


Fondateur : M. Eugène GILLAIN 
AS 
\ 7 


p+ 


Publication réalisée avec l'aide de la Communauté Française 
Bureau de dépôt : 5300 ANDENNE 


LES RÈLÎS NAMURWÈS 


ASSOCIATION SANS BUT LUCRATIF 


Cercle royal littéraire dialectal fondé à Namur en 1909 


SECRÉTARIAT : Avenue Golenvaux, 23/7 - 5000 NAMUR 
Tél. 081/73 59 70 


TRÉSORERIE : C.C.P. 000-0795697-06 Tél. 081/74 01 39 
«Lès Rèlis Namurwès a.s.b.l. - Les Cahiers Wallons» 
Rue Victor Genot, 42 - 5001 NAMUR 


Abonnement annuel {de janvier à décembre) : 
d'Honneur et Protecteur : 25 € 
Ordinaire : 12,5 € ; Etranger : 17,5 € 
Rae 3 = €" - > E r 


SOMMAIRE 


Saquants bias bokèts 
Guy BREVER : 
Pierre LAZARD : 


Christiane BINAMÉ : 
A.-M. FRANÇOIS : 
Victor GEORGE : 
Joseph DEWEZ : 


Emile GILLIARD : 
Bernard LOUIS : 
Jules HERIX : 
Gilbert RENSON : 
Henry MATTERNE : 


Portraît 
Bernard LOUIS : 


Po rire one bouchîye 


Comptes rendus 
Joseph SELVAIS : 


Si vos sauriz 
Arriére-saîson 
Tossint 

Ratinde 

On bia conte 

Po l' fin d'on monde 
Cu pèsant 

Ein.ne 

Deûs colons sbarés 
Halloween 

Li vi ome su |’ sou 

A vélo 

Quand tès djosté, sés’ | 


Joseph CALOZET 
- Lès ruv'nants 

- Lapins d'Garène 
- Li mission 


- Lès contribucions 
- Pont d'chance 
- E scole 


- Un siècle de littérature dialectale 
au pays d'entre Bocq et Samson 
(asbl CAIAC) 

- Foü dè |” vôye (Guy BRENER) 


Reproduction, même partielle, interdite sans autorisation de l'auteur ou des Rèlis Namurwès. 


LES CAHIERS WALLONS 


Imaudje d’ariére-saîson 


Hemptinne (Fernelmont) — L'église Saint-Georges 
(dessin : René Feron) 


129 


Saquants bias bokèts 


Si vos sauriz... 
{Loyers - Loyi] 


Dins l’ vikaîrîye, i gn-a dès bias momints qu'on vwèt sovint trop 
taurd.… | gn-a d's-ôtes èto... dès pus pèneüs, dès pus grigneüs... 
Afiye, on-z-a on bia visadje maïs on n'èst nin todi gaïy avou... 


Maîs quand l'eüre èst là, qu'i dwèt fé paujêre on côp qu'on-z-a 
trèvautchi |’ meur ! ... 


Si vos sauriz mès djins 
Come dji vôreüve bin yèsse 
Au coron do grand tch'min 

Et abiye clôre li bwèsse. 


Ni pus tôzer à rin 
Au plin mitan dès stwèles 
Et choûter grüler |” vint 
Qui winkèle dins lès vwèles 


Do batia qui nos mwin.ne 
Ou ç' qu'on n'arive jamais, 
Pace qu'on-z-èst coût d'alin.ne 
Et qu'on 'nn'a bin trop fait. 
Si vos sauriz mès djins 
Come dj'ènn' a m' sô d'ètinde 
Lès bwêrladjes dès vaurins 
Qui nos vôrin.n' bin stinde 


130 


Èt pwis nos pèstèler 
Et co nos-aflachi 
Avou leüs gros solés, 
Vraïîmint come dès vatchîs... 


Qu'i dwèt fé bia dri |' meur 
Et tranquile èt paujêre, 
One vraïye place su mèseure 
Quand gn-a rin d' bon su l' tēre... 


Vaut co mia yèsse nule paut, 
Rèssèré dins nosse bwèsse 
Et n' si pus fé do mau 
Tot r'ssondjant à s' djon.nèsse... 


Guy BRENER, R. N 


Gn-a on spot qui dit : «Lès grûwes ripassenut d'dja, l'iviêr sèrè 
tot timpe»”. 

Dj'ènn'a vèyu pa deüs côps ç'+anéye ci, dès sauvadiès grüwes. 

Aviè |' vint’ cinq do mwès d'octôbe, 

Ele lèvin.n’ li guète tot drwèt mon l's-Afrikins. 


Ariére-saîson 


(Godinne - Gôdène) 


On vol di grûwes 
Passe quasu foù vüwe 
Au d' truviè do stwëli. 


Elle énn'èvont 
Divant |! mwate saïson. 
C'èst |’ timps di s’ diswébyf. 

On côp d' trompète 
Dins l’ binde, tènawète, 
Po v' fé lèver vosse tièsse. 


Qui vos vout dire : 
«Raindoz v' au pire, 
L'ivièr sôte foû di s' bwèsse.» 


Pierre LAZARD, R.N. 


Lès sov'nances potchenut foü d’ nosse mémwêre sovint à dès 
grandès-ocâsions. Li Tossint è-s-on djoü bèni po s' sov'nu. 


Tossint 


(Godinne - Gôdéne) 


Dji r'vwè one trintche di m’ viye. 
Qu'il èstin.n’ aflidjïs, 
Mès vis. 


À Quétefiye 
Enn'a dj’ faît dès bwagneriyes 
Po lès veüy tot r'toürnés, 
Câssés ? 


Trop volii, 
Waï, qu'on s' vèyeut. Sins rovî 
Qui dj'èsteu |’ grand gâté, 
Leü crolé. 


Su |’ bleuwe pire, 
Dji trèvôy leüs sorïres, 
Deüs vwès mi dire, paujêres : 
«Pitit Piêre» 


Pierre LAZARD, R.N 

Ratinde 


[Floreffe — Florèfe) 


Sins-awè l'aîr di rin, èle ratind s' galant. Di timps-in timps, gui- 
gnî pad'zeô l' djalouziye dè |’ finièsse. Èle li int, èle li vout. 
Vol'-la. Li djon.ne fèye èst binauje. Èchone il èvont ‘nnaler à 
Parfondviye vôy lès djeus su l'aïwe. 

Astampéye dins l' bèle tchambe, moussiye tote blanke, èle 
ratind. | li done si bouquèt. 

- ` «Qui v's-èstoz bèle !» 

- = «Qui v's-èstoz bia !» 

Si rabrèssi longtimps. 
Èvoye, avou tote li parintéye, fé l grand nuk. 

On-an qu'i sont mariés. Èle ratind s'-tome. Aponti on bon p'tit 
soper. Gârni l' meübe avou on sapin,, èt l’ créche. Èle ratind deüs 
côps : là è s' vinte one pitite viye boudje tot doucètemint. 

Co trwès côps qu'èlle a ratindu. Li grande maujone brûtîye pa- 
ttavau. Griboler dins lès montéyes, couru su |" pavéye, zoubler fod 
dès balonçwères, criyi, braïre, rîre à n'é nin fini, si dipètroner... 
quate bias p'tits valèts, ça mwin.ne do brut. Li viye què | 

Sins s'è rinde compte, lès p'tits gamins ont rade faît d' tchaussî 
do 42. Dès dion. nès djins qui s'amüsenut. On l'zï a mètu l'eüre. 
Sobayîye s'i n' vont nin djouwer |’ djeu d’ dij. Èle ni dwat nin, èle 
ratind. Aviè méyenêt gn-a onk qui toketéye à l'uch dè |” tchambe. 

- «Moman, c'èst mi.» 

= «V's-avoz bin amüsé, m’ fi 2» 

- «Oyi.» 

- ` «Dwârmoz bin d'abôrd.» 

Deüs ont co faît lès min.mes mariminces. Rapaujiye, èle s'édwat... 
Trwès eûres d'au matin, il è manque onk. Poqwè n'a-t-i nin ruv'nu ? 
Choüter èt compter lès-autos qui passenut. N'a-ti nin yeô on-acsi- 
dint ? Èle mougne sès songs. 

Si lèver èt fé |” toü dès tchambes. | dwâmenut tos lès quate come 
dès sokias. 

Bièsse qu'èlle a st, èlle a ratindu po rin. 

Lès djon.nes sont-st-èvolés. Tos lès deüs à |’ pension. lÏ èvont pro- 
fiter : awè bin l’ timps, voyadji, aler au tèyâte, sôrti à s' môde qwè, 
fé plaîji à onk èt l'ôte... 

Echone il ont ratindu lès aviyons (è-z-eüchant |' cu strwèt bin sovint) 
maîs comint vôy do payis, rèscontrer dès djins è d'mèrant è s' culot ? 


Ça n'a nin duré longtimps, saquants-ans seüremint, l'ome a 
tchèyu malade. 

Là, èlle a apris à ratinde dins l’angoche : ratinde li date dès ègza- 
mins, ratinde do rèscontrer |' médecin, ratinde li rèsultat dès-ana- 
lisses, ratinde... ratinde... Echone, il ont sayi tos lès chames dès 
«salles d'attente», c'èst l cas d' dire qui dins cès maujones la on- 
z-èst dès «patients»... 

On cause d'one grèfe, li peümon arivèrè-+i à timps ? L'ome divint 
flauwe... 

Ele si vièrè todi dins one pitite place aus-urjences ; èle tint lès mous- 
semints di s’+ome rèfaurdulés su sès gngnos, i lí faut ratinde one 
eüre po sawè si on va fé |’ opèräcion, 

On eûre, c'èst long quand on ratind. On li done one jate di 
cafeu on |’ vout min.me fé soper... si stomac’ èst nuké. Ele ni sét 
mougni ni priyf, ni braîre, èle ratind... 

l 'nn' a ruv'nu : «Dji rèspire come dins one catèdräle» ati dit. 
Vouyant, i n’ si laît nin aler. Viker su l' èspwêr. 

Dès wôts, dès bas, gn-a yeô brämint. O qué calvaire | 

Achîde su |“ banc, sès mwins su l' tauve dè |’ coujène, èle ni 
ratind pus. l'ome èst ralé. 

Tin ! èle vint d'ètinde li clitchète dè l’ baurîre. C'è-st-onk di sès 
fis avou sès-èfants. 

Si lèver bon-z-èt rwèd, douviè l'uch, stinde sès brès... Qué sur- 
prije ! Ele nè lès ratindeut nin. 


Christiane BINAMÉ, R.N. 

Po l fin d'on monde. 


{(Bois-Borsu - Bwès) 


| ploût à lache so lès compagnes, 
| ploût à lache so l’ tère qui bagne. 
| ploût à lache è vint qu’ s'ènonde, 
| ploürè djusqu'à l’ fin dè monde. 


| gn-a trop d'êwe so lès pahis, 

Gn-a trop d' watchisse, gn-a trop d' brôli, 
Trop d’ brôli so |’ pouyeüs vinäve 

Trop d’ brôli so lès viyès fèves. 


N-a pus noule djäbe so li ståréye, 
N-a pus noule pâte so li stèlèye. 
l-n-a pus rin qui l’ vint qui hoûle, 
l-n-a pu rin qui l’ plêve qui tchoüle. 


N-a pus noule fêve è |’ viye mohone. 
N-a pus qu'mi qui n' ratind pèrsone 

E |’ plêve qui spingne èt qui s' rènonde, 
Qui toumerè djusqu'à |’ fin dè monde. 


Victor GEORGE [In «Gris pwin») 


—  brôli : bourbier 

— vináve : voisinage 

— pôte : épi 

- stèléye : gerbier 

- spingni : cingler, fouetter 
- mohone : maison 

Cu pèsant 


A paurti di Marc, 2,13-14 


(Liernu — Lièrnu] 


| faut qu'i rote, noste ome 
èt 'nn'aler jusqu'au lac 
| lï faut roter èt causer 
èt po ça, il a dandji dès laudjès-aïwes èt do vint 
| faut qu'i cause sins s'arêter d' roter 
po fé boudji tos lès choüteüs 
— one copicherîye di djins - 
què |’ volenut rèssèrer dins sès miraukes 
èt s’ mète à yute di sès paroles 


Lévi — vos savoz bén là, l’ fi d'Alféye - 
Lévi, il è-st-achi, 
au r'ewè dins s' bürau, 
stauré su s' chame, plat come one flate, 
si télemint bén rivé à s' tchiyêre qu'il ènn'a rovi sès djambes 
| s'ècrauche à ratinde, Lévi 
Tote li sinte djoürnéye, i ratind après lès caurs dès djins 
èt leüs-afronts 
«Va-z-è, man.nèt traite, 
sint-mwaïs, poûri tchén... l» 
| n'veut nén, 
i n'ètind nén ariver tote li pèkéye di djins 
èt soketer one miète 
Mins tot d'on côp, i potche è |’ aïr 
èt s' dispièrter 
One saqui l'atauche 
èt lî ôrdoner platèzak 
«Ardant, Lévi, lèvez vosse cu 
èt v'noz avou mil» 


Nén min.me li timps d’ lî d'mander qui ç' qu'il èst, 

comint ç' qu'on | lome, 
èt qwè èt come... 
L'ome èst d'dja saquants-ascauchiyes pus lon, 
i n' s'a nén arêté 
Mins, rên avou ça, 
il a r'trové sès djambes di djon.nia, nosse Lévi, 
èt s' rastamper bon-z-èt rwèd 
èt couru après ç'-tome là 
èt l' ratraper 
èt roter avou li 


Lès djins n'ont nén vèyu |’ mirauke dins les djambes da Lévi... 


Joseph DEWEZ, R.N. 


Élin.ne 


(Liernu — Lièrnu) 


S'i gn-a one saqwè qu’ Élin.ne in.me bin c'èst d' fé si ptit toûr 
dins l’ pârc à noûv eûres au matin. | m’ vos faut dire qu’ Elin.ne, 
c'è-s-one comére qu'a todi viké à l’ campagne. Mins l'an passé, 
èle s'a sintu si télemint naujiye, qu'èlle a dècidé d’ vinde si p'tite 
maujone èt d'ènn' aler d'meurer à l’ vile, dins on-apartèmint. Pus 
possibe à s'-tâdje di d’ morer tote seüle èt d' travayi dins |’ corti. 


- Mins qu'aloz fé, Élin.ne, di tote li djoürnéye, sins vos pouyes èt 
vosse djârdin ? 

- Dji m' fou d' ça asteüre: lès r'nauds qui vinenut crochi mès 
pouyes, lès cruwaus qu'on n’ sét chüre à rauyi, lès lumeçons qui 
vinenut mougni mès salades, dj'ènn'a m’ sô. Et véla, dji n'aurè qu’ 
deüs-ascauchiyes à fé po moussi dins on botike qu'on-z-ï vind dès- 
ous, èt tot |’ rèsse. 

Et c'èst ç' qu'elle a faït, èt èle ni r'grète rin. Tos lès djoüs, èle si 
va porminrner dins |l” pârc, quand il ï faît bin cwéy, adon qu’ lès 
djins sont rèssèrés dins lès büraus. 


Audjoüdu, li solia faît s' vôye ètur lès fouyes èt v'nu rèstchaufer 
l banc d’ bwès qu'èle s'achîrè t'taleôre dissus. Mins po l” momint, 
èle rote, paujêremint, èle à tot l’ timps d'ariver. | li chone qui lès 
mouchons tchipèlenut por lèye tote seüle. 


À |’ cwane do pârc, i gn-a one place po lès-éfants djouwer : 
balonçwères, tobogan, batch à sauvlon, èt dji n' sé co qwè. Et 
autoù d' tot ça, i gn-a one cloture, avou one baurire po-z-intrer. 


One pitite bauchèle è-st-astampéye pad'vant l’ baurire, on veut 
bin qu'èle vôreüve bin moussi. 
— «Tin, pinse-tèlle Élin.ne, c'èst co condji audjoürdu. Dèdja lès 
vacances ? | n° féyenut pus rin lès maîsses d'asteüre.» 


Êle si faît mau dè l’ crapôde èt èle va po l'afdf, 

— Bondjoü, Madame. 

— Bondjoü, mi p'tite fèye, come dji veu, vos n' savoz moussi. 

- Non.na, Madame, c'èst l' baurire. 

- Dji m’ vos va mostrer. Wafîtoz bin come dji faï. | faut solèver li 
p'tit vèra véci, èt adon toûrner l” clitche. Bouter on p'tit côp, èt 
c'èst douvièt. Avoz bin vèyu ? 

— Oyi, don, Madame. 

— Et d'mwin, vos l’ Froz bin tote seüle ? 

— Oyi, Madame, dimwin l' coleür sèrè sètche. 


Joseph DEWEZ, R.N. 

Deûs colons sbarés 


(Moustier-sur-Sambre — Mousti) 


Dji m' dijéve pa-côp: comint k' lès mouchons fêyenut po si r'co- 
nèche dins dès parèyès pèkéyes. Alê, wêtiz one voléye d'arondes 
ki s’aflache su nosse vijenauve. Lès copes si r'trouvenut tossi rade 
èt r'copiner èt tchèssi à nid échone cand i faut, Portant, i r'vègne- 
nut di d' fwârt lon, pa-côps, al boune sézon, 

Èt lès fumèles di colons, èle ont rade ieü adviné |' maule kè lès 
cotchèsse cor k'i-gn-aréve dès cints autoû d' zèles. 

On d'vize dès bièsses. Mins c'èst co sovint |’ minme po lès djins. 
Nos-ôtes, cand on wèt dès cias d'Afrike, dès Chinwès, dès 
Japonès, nos-avans lès minmes tüzadjes, nos n’ lès r'mètans nén 
onk po l'ôte. On s' brouyeréve co rade èt s' dire k'i sont tortos lès 
minmes. Ként'fiye bén èto k'il ont l! minme idéye cand ï nos vôye- 
nut. 

Choütoz-m' citèlcile. Ci n'èst ként'fiye k'one praute èt dji vos l’ 
lê po çu k'on m'a dit. C'èst l” vi Noré kèl racontéve.` 

C'èstéve deüs bias colons astaplés sul colëre d'èmon l' Jo. Vos 
savoz bén, don, l' Jo do Rabot, ki mèt dès colons à tape èt k'a 
dèdja gangnî sacants pris. 

Sès deûs colons d'vizén’ come tot l! monde èl fêt, po s' rapéri 
one miète di s'awè ènondé, d'awè cavolé èt fé dès toûs pattavau 
l' viladje. 

- Ti n’ trouves, twè, k' lès djins sont droles li djoü d'audjoürdu? 
Alê, tén, li p'tite bauchèle dau Jo, èle frékante dèdja avou onk 
d'après Frumont ki s' pârén a dès colons èto; c'èst zèls kè l'ont dit; 
tot cavolant, i lès-ont vèyu k'i s' bètchotén', achîs pa-dri one aye. 

- Cand on coûrt po dès pris, on 'nn'è wèt d' totes lès sôtes. 
Mins, mi, lès cias d' Frumont, c'èst dès colons k' dji n' wè nén fwârt 
vol'tï, i sont todis à discauzer lès-ôtes èt wêti tot ç' k'i s' passe, tos 
costés. j 

- T'as ként'fiye bén rêzon. Mins ci n'èst nén ça l'afëre. D'après 
leüs ramadjes, li bauchèle, ti diréves on djon.nia: èle a r'côpé sès 
tch'vias ki c'ènn'èst pupont po dire, èle coürt avou dès gros solés 
èt s’ moussi avou dès longuès nwârès culotes come lès cènes da s' 
pére. Èt ci n'èst nén co tot, faut l' vôy su s’ moto, avou s' casse èt 


139 


s' cazake di cü. à 

C'èst l’ vrê ki l’ djon.ne comére c' èstéve on gamin falu. Et gn- 
avéve nén ki |’ moussemint, èle avéve one grosse vwès, èle rat- 
chéve co bén à tëre come on vi ome èt fumer dès p'tits cigâres, vos- 
ôtes. 

Si galant, li, sès tch'vias lï pindén’ cauzu su sès spales; i mètéve 
dès tch'mijes avou dèl dintèle come dins |’ tins ; i tchantéve avou 
one pitite gréye èt tène vwès èt i fiéve dèl muzike. 

— Come tèl dis la, vi cousse, on s' dimande pa-côp, comint kil 
a vèyu k' c'èstéve one fumèle cand èle a passé bon-z-èt rwèd su s' 
moto au-d' truviè d' Frumont. 

- Et lèy, d'abôrd, faut tot l! minme k'èle eüche vèyu sès 
mantches di fch'mije èt k'èle l'eüche ètindu tchanter. C'èst | vrê, dji 
m' dimande todis bén comint k'i fêyenut po s' riconèche, awè dès- 
idéyes onk po l'ôte, si vôy vol'fi èt d'mèrer èchone. 

- Ci n'èst nén come nos-ôtes, ça, parèt. 

Faléve ètinde li pus vi colon dèl pèkéye, li cia do tiène di Spi ki | 
colèbeü èst co pus vi k' lès vôyes. 

— Di nosse tins, on r'conechéve lès coméres avou leü cote èt leü 
cindrén. Ele avén' co sovint one brouche è leüs mwins. Ele mètén' 
lès cayèts sètchi. Dès feumes, cwè ! 

Dji n'a nén choüté pus lon. | m' riwêtén' su crèsse èt süremint s' 
dimander à kén sôte k'il avén' à fé. Dj'avéve lèyi crèche mès 
tch'vias èt gn'avéve dès fleürs su m' tchimije. Avou lès colons, on 
n' sét jamês çu k'i pôrén' aler rameter pus lon. 


Émile GILLIARD, R.N 

Halloween 


{Namêche - Namétche) 


Li prumi plaïji dè |’ djoürnéye po Stiène Minèt, c'èst d' dísployï 
s' gazète su |’ tauve dè |' coüjène ; adon, d'astampé, tot bèvant s' 
cafeu à p'titès gwârdjiyes, i rèlit lès-Grtikes qu'i spépiyeré après li 
d'djuner. 

Audjoürdu vo4'la qui rabroke è s' maujone bon-z-èt-rwèd, sins 
d'dja r'ssèrer s' bwèsse aus lètes. 

C'èst qu'on l's-a lachi, vèyoz, lès Halloween. Li trinte-y-onk d'oc- 
tôbe, vos. C'èst rècta. 

Ça pêletéye dèdja au coron dè |’ roüwe. Dès nwêrès tchapes, dès 
blancs linçous ; ï gn-a po fé. 

— Mauvaise, valèt ! Dji m' va sèrer mès volèts. Come dji sèreu 
évôye. 

Ça faït qui Stiène èst bin oblidjî d'èsprinde li lampe. On djoù 
ètir à viker avou l'élèctrique. Tot ça à cause di cès laïds tchirous là. 
Stiène a pierdu s' feume vola deüs-ans. On-infractus'. Ça a v'nu 
come li ton'wäre. Tot jusse s'èle li a k'fèssé si s'crèt. Di pus timpe, 
èlle aveut sti au spècialisse, on djoù qu'èle n'èsteut nin d’assène. 
Pont d’ rèchüwe, aveut:i dit, s’èle ni v'leut nin candii s' vicadje èt 
s'afaîti à prinde dès drogues. 

— N'n-aurin.n' divu viker chaque à paurt po l'abwêre èt 
l’amougni. Adonpwis vos v's-auriz faît dè l' bile. 

Èle l'aveut lèyi goter insi. 

Noste ome, vèyoz, il èst co maqué di ç' tchôde là, À preume 
qu'Amandine l'a v'lu spaurgnî. Qu'èle li sinteut trop fwèbe. 

Asteüre c'èst li qui vike à |’ rassatchète. Bire, bûre, vin, toubac’, 
c'èst po l's-ôtes. Li tchau, dès côps qu'i gna. Mins nin po dire, là, 
Au médecin tos lès quinze djoüs. Èt todi à l'awaite po lès maus. 

Stiène a on r'méde : li chôcolat. «Anti-dépresseur», s'apinse li 
docteür. On p'tit bokèt au côp : au matin èt après l' diner, èt l! nwêr 
cafeu qui va avou. 

— Portant, ni sé dj' nin qui dj’ va r'trover Amandine ossi rade 
qui m' cwérps disfalicheré ? 

— Nos-ôtes, lès vikants, parèt, jamaïs près” à distèler, Li bon 
Dié Frè por on mèyed. 

Dimwin, sès-èfants èt sès p'tits-èfants vont v'nu. | l'zï payerè à 
soper au Tch'voli, su l’ bwärd di Moûse, come tos l's-ans. 

— N'n-avans todi fièsté lès-âmes à l’ Tossint, nos-ôtes. Au matin, 
après grand-mèsse, on ‘nn'aleut mon mès grands-parints, à 
Hérmale. One rinchinchote qu'on-z-i r'troveut lès cousins èt cov- 
sènes. À quûrt po trwès-eûres, èvôye po vèpes tortos. À paurt 
Märine èt deûs trwès coméres qui d'mèrin.n_ po r'mète lès cayèts 
à place. 

l s' riveut è docsau avou s' pa, si fré èt sès mononkes, qu'il ata- 
quin.n' li Dixit Dominus. Après l’ bènèdicsion dès fosses, i r'mous- 
sin.n' sins taurdjïi dins leü vwèture. Faleut-èsse à Ton po priyï su 
l'aïte, pwis soper mon lès Chauvier, li famile da s' mame... 

— Gn-a dès cis qui s’ fièt broôler po n’ nin oblidji leüs-èfants à 
v'nu. Plaî-st-à Diè qu’ lès mènes continuwèche quand dji sèrè d’ 
l'ôte costé. 


Après |' dîner Stiène a pèté on quârt. 

— Dji m' va aponti l'indjole po choüter Jules Bastin 

Li sonète chiletéye. | n° crankiíye nin. On r'ssaye on pau après. 
| monte è là-wôt po veüy qwè. 

C'è-st-Audrè, li fèye da Norine qui ristind por li. Dins sès brès, 
one banse opéye di lindje. Ci côp ci, di tos sès pus rwèds, į va 
douviè l'uch d'à l'uch. 

— Moman m'a d'mandé dè riv'nu. Po si en cas v's-auriz on 
racro, là, avou vos volèts bachîs. 

— Tè l'as dit. Come lès cis qu'ont moru dè trèvint dès canicules. 
Èt qu’ quand ç'a stî po l's-ètèrer, gn-aveut nolu qui v'leut pwarter l' 
dosséye. 

Stiène rimêrciye li bauchèle èt r'lèver sès volèts. 

- Li djoürnéye èst todi po l’ diäle. Waîte mu ça come i mozine. 
C'èst quausu brune. Nin lès pwin.nes di sèrer | lampe. 

Asteüre i r'ssondje à Halloween. 

— Dire qui n's-avans l'èspèrance dè div'nu on djoû dès sints 
pace qui l|’ Bon Diè nos-a uké tortos su ç' vôye là, si nos Li v'lans 
bin dire oyi. One djôye qu'è-st-en-d'dins dè l’ djin, què l’ rapauje- 
téye. Pôves nos-ôtes qui mèt à l’ place li blaméye d'one mascä- 
rade, dès faus visadjes, dès moussemints d' ruv'nants, di griman- 
cyins èt d' sôrcires ! Èt fé one abranle di tos lès diâles... 

— Il ont bin l' toûr, sés“, cès-alcotis là. Come qwè qu’ c'è-stone 
viye Üsance dès Cèltes.On candjemint d'anéye, di saïîson, di 
vicadje, qu'on distindeut |’ vi feu èt-z-ésprinde li novia. On conteut 

dès fauves èt dès paskéyes po fé oyu peü, come nos-ôtes, timps dès 
sises. 

| rapinse ossi lès viyès matènes da Prin Houbêrt rapôrt aus- 
âmes qui ruv'nin.n' è culot, 

— Li djoû dès-âmes, i n'a nole cohète, i n'a nou teütê qui n'âye 
si âme. 

Ele si v'nin.n' acoveter d’zo lès fouyes ou dins lès ayes. 
Oudébin, dins lès maujones, si èrer dins lès camoussaus. Ci djoü 
là, on n' choveut nin èt co mwins’ riloqueter. Pont d’ côp d' bordon 
dins lès ayes, là, lès guèrdins èt bin wañff où ç' qui v' mètoz vos 
pids ! 

Come brâmint d's-ôtes, Stiène a faît dès grigne-dints avou lès 
péträles. On l's-astokeut su l” mur dè l’ cimintiére. Pwis s' catchi èt 
guédi. Tot ça foü dè l’ Tossint. 

— Mins zèls, il ont èmantchi l’ sabat d'Alowin' ; i nos vindèt 
leüs-atricayes. Et on rènonde li fièsse jusqu'à dins nos scoles. 

Noste ome a lî qu’ lès Romins ètèrin.n' leüs djins au d'dilong 
dès vôyes. Dès djins qu’ lèyin.n' afiye on scrijadje, one èpitafe, su 
leô fosse. Insi, il atauchin.n’ co lès vicants. 

— Pôves nos-ôtes qui n' sét pus aviser |! mwärt. 

* 

À noûv eûres à l’ nêt, v'la-ti nin qu'on sone. | n' tüzeut pus à 
zèls. 

— Un cadeau ou la mort | 

| sont leô dî doze, avou deüs macrales, dès mames, dandj'reû. 
Po s' loumer, dès cawoûtes disvüdiyes à môde di lantiènes. 

— La mort, a-i réspondu. 

| sêre sès paupêres. || è-st-à |’ têre ; on l'a coutelé. Au-d'zeü d' 
li, is’ cobourèt po li d'ner l’ côp d’ Malcus’. 

Adon, abîye ridouviè sès-ouys. Tot j jusse pad’ vant li, gn-a one 
bauchèle. A-tèle cing’ ans ? Èlle èst moussiye à bauchèle, tot sim- 
plèmint. Pont d’ masse su s' visadje. Pont d' satch po lès boubounes 
nèrin. Mirauke ou malice ? Au plin mitan d’ tos lès spawètas d’ 
Halloween, gn-a one pitite bauchèle qui sorit. 

Stiène n'a nin yu peû d’ lèyî l’uch au laudje. Il a sf nanchi èl’ 
coûjène. One plaque di chôcolat, c'èst ça qu'i li faut. 

Tot lï tchôkant dins sès mwins, i chucheléye è s'-torèye : 

— Vos, vos-èstoz bin vikante, mi p'tit spwè. Zèls, i sont mwärts 

èt ramwârts. 


Bernard LOUIS (une première version de ce texte a été publiée dans Novèles 
des WASAB, 60 /2003) 

Li vf ome su l’ sou... 


[Longchamps - Lontchamps] 


Il a faît tchôd 
Tote li djoürnéye 
Lauvau |’ solia 
Tchaît à l’ valéye... 


Waïtiz | vi ome 

Qui s'èssoketéye 
Achî su |’ sou 

Di s’ blanke maujone... 


Astok à li, 
O, gros nwêr tchèt 
Est là stindu… 
| dâme ossi... 


À qwè sondje-t-i, 
En s'èdârmant 
Li pôve mivét 

Tot ramwinri 2... 


Quitefie à s' feume 

Qui vént d' moru, 
À sès-èfants 

Qui n' vègnenut pus... 


_ Adon à li, 

A tot ç' qu'a sff 
Et qui n' va pus, 
A ç' qui va v'nu... 


Mins là nosse timps 
Qui s' rapañrit… 
l'ome si dispiète, 

Li tchèt ossi... 

Plaï-st-à Diè, don, 
Po ç' pôvre ome là 
Cor one banseléye 
Di djous d' solia !... 


Jules HÉRIX, R.N. 


A vélo 
(Faulx-Les Tombes - Faus) 


Ça faït d'dja saquants samwin.nes qui lès cis qui sont po lès 
coüsses à vélo sont-st-à |" fièsse. 

C'èst Milan-San Remo avou l' tiène do Poggio qu'a douvièt l' 
bal. 

Adon, ça a sf De Ronde èt l' meur di Grammont, li Flèche 
Walone èt |' meur di Hu, Lidje-Bastognelidie, li pus viye dès 
coüsses. Èle rimonte à 1892. On l' lome ossi La Doyenne. C'èst |’ 
pus bèle véyan.mint qu 'èle passe au d’ truviè d' nos-Ârdènes. 
Pwis, i gn-a yeû li Toü dè l’ Bèljique, li Toû dè | Walonîye avou |’ 
tiène dè l’ Citadèle di Nameur, li Toü dè l' France, li ci d'Èspagne 
èt co brâmint d's-ôtes. 

| faut veôy lès coureûs dins lès gripias à n'è pus fini èt dins lès 
distchindéyes à ‘nn'awè peü èwou ç' qu'i rôlenut à d’ pus d' 90 
kilomètes à l'eüre, pus rade qui l's-autos. Et tot fê po n' nin yèsse 
djondu pa lès-arokes dï totes sôrtes. 

C'èst l'ocâsion po one masse di djins di s' rachoner tot dè long 
dè |’ vôye po mia veüy passer lès vwètures èt lès camions avou lès 
rèclames èt rascoude lès bistokes di tos lès jenres. Lès-ülaus dès 
fwatès motos dès jendârmes èt lès klacsons faïyenut on disdüt d' 
tos lès diâles. 

Avou leüs caravanes, dès djins sont su place, dispü l' djoû di 
d'vant, po n' rin piède dè |’ coûsse. Portant, bin sovint, lès coureüs 
sont tortos èchone èt i passenut pus rwèd qui |’ vint d' bije. Nin 
d'dja l’ timps d' deüs bauyes qu'i sont yute. Alez lès ric' noche, vos- 
ôtes, avou leüs nwärès bèlikes, leüs casses tortos parèys èt leüs 

mayots d’ totes lès coleûrs. 

En dérin, c'èst l'autobus’ qui ramèchenéye lès cis qui sont mès- 
bridjis ou lès cis qui n’ sèpenut pus aye. 

Bran.mint dès djins sayenut d' prinde dès fotos au risse di fé 
tchaïr lès coureüs quand ç' n'èst nin on tchin qui bèrôle par là èt 
qui truvièsse quand i n° faut nin. 

Lès r'waïtants à |" tèlèvision sont bin mia mètus qu’ tos lès cis 
qui sont astampés à l'uch. 

Lès-aviyons èt lès-èlicoptères èvôyenut dès bèlès vüwes, dès 
payisadjes bias au d'la : lès viles èt lès viladjes, lès campagnes, 
lès grossès cinses èt lès payisans à djoke su lès tchèréyes di foûre, 
lès pachis, lès tchèstias èt leüs grandès têres, lès tch'vaus qui cou- 
renut èt qui vos diriz qu'i volenut sûre lès coureûs, lès trins qui s’ 
covèrinenut ètur lès grand bwès, lès batias su lès fleüves, lès vèvis 
èt leüs cwéyès-êwes, lès-èglijes do vi timps èt leü cimintiére tot- 
autoü, on grand dispindeü d' gayole moussi come li diâle. Min.me 
lès curés faïyenut soner lès clokes po bistoker lès coradjeüs qui cou- 
renut pa tos lès timps : li brouwinadje tot timpe au matin, li solia 
one miète pus taurd, li pleuve qui lès faît fin frèchs, lès gruzias 
oudôbin lès vias d' mârs'. 

Nin aujiy po lès coûreûs d’ rôler dins cès condicions là. I| ont 
leüs muskes riwèdis, leüs brès èt leüs djambes rayis pau solia, Dès 
cis qu'i gn-a : c'ènn'èst pupont d' leù visadje. Dès-ôtes, ècwadelés 
èt qui s' faîyenut médyi. 

Bin sûr, gn-a todi on trüleû ou l'ôte qui prind dès drogues èt qui 
risquéye gros s'il èst pris. ll aurè ça su s' dos po |’ rèstant d' sès 
djoüs. 


C'èst fwârt plaïjant d' choûter lès-èspliquéyes dès djins dè l' tèlè- 
vision : cit’ci a ridé dins on toürnant. Il a tchèyu, il a d’churé s' 
mayot èt il a faït v'nu l médecin qui n'èst jamaïs bin lon. S'il a yeô 
on fwârt mwaïs côp, i sèrè èminé pa l'ambulance. Cit'la a crèvé èt 
i ratind l' mècanicyin què li done on noû pneü oubin on vélo di 
r'candje qu'on-z-a-ablouketé su |' twèt d'one auto. On-ôte s'arète 
po picheloter èt d'vu taper d'ssus à dobe po racsüre li peloton. 

Au djoù d'audjoürdu, il ont d'abôrd tortos dès choütwès à leüs- 
orèyes po sûre lès-ôrdes di leû directeür Gn-a min.me dès cis qu'ont 
on-aparèy qui côrcule lès batemints d' leô keür. Dji t dimande one 
miète ! 

Po n' nin yèsse djus d' fwace, i s' vont abwèssener à l'auto d' 
l'èquipe oudôbin on l'zï stind one musète avou d' l'amougnf come 
po lès tch'vaus. Bin sovint, c'èst onk di zèls qui va qwêre à bwäre 

po tos sès soçons èt d'vu chorer po lès ratraper. 


È bin mi, vèyoz, li coûsse qui dj’ vwè l' pus volti, c'èst Paris- 
Roubaix. Avou sès gros pavés, sès chavéyes, li trawéye 
d'Arenberg au mitan dès bwès, lès cayaus afilants come dès 
rozwès, lès coureüs èpoüsselés ou dibrôlés, lès vis molins au vint èt 
leûs grandès-éles, lès tèris qui n’ sièvenut pus à rin èt |’ Cabarèt d' 
l'Aube. Asteüre, l'aube a disparètu mins l' cabarèt ï èst co todi èt 
ç' djoù là, c'èst massif di djins. Lès Flaminds vègnenut à brämint 
avou leüs djanes drapias èt l’ nwär liyon. 

Quand on-z-a mètu l' coüsse su pid en 1896, c'èsteut l' dimègne 
di Pauques, c'èst po ça qu'on l'a d'abôrd lomé La Pastorale. One 
fameüse vôye à fé : di pus d’ 260 kilomètes. Cit' anéye la, ï n'ès- 
tin.n' qu'à zèls 100 po-z-ataquer à |’ piquète do djoù. En 1919, 
on lï a d'né on bwagne nom : L'Enfer du Nord. 

Et ç' n'èsteut nin po rin. Totes lès vôyes avin.n' siti distrôtes timps 
dè |’ grande guêre èt one masse di coureüs, mwârts naujis, avin.n' 
tapé djus. C'èst qu'i gn-aveut dès pavés ridants pau pleuves èt dès 
vôyes di campagne èwou ç' qu'on mineut broster lès vatches è 
pature. Gâre aus flates ! Eco todi asteüre, rôler su lès bassès vôyes, 
dins lès wachis' ou bin passer su lès blankès rôyes, c'èst prinde dès 
risses. 

En 1934, c'èst Roger Lapébie, on Francès, qu'a gangni. 

Saquants cints mètes divant l'arivéye, il a crèvé. | n'a nin bal- 
ziné ; il a apici l’ vélo d'one feume qu'èsteut là qu'èle riwaïteut lès 
coureüs. 

Ayi, twè. Il a sti yeü. On li a rôsté l’ prumêre place. 

Dispü todi, ç'èst l' môde, dins totes lès coüsses, di r'mète on bia 
bouquèt au ci qui faït prumi èt deüs bèlès djon.nès coméres li done- 
nut one bauje. 

A Roubaix, li payis dès Ch'tis, à l’ place d'on bouguèt, li ci qui 
gangne, il a drwèt à on bètch èt à on bia gros pavé qu'i solève 
bin wôt po |’ mostrer à tos lès r'waîtants. Co bin qu'asteüre, i gn-a 
pupont d' vatches avaurla !! 


Gilbert RENSON, R.N 


— ray : hâlé, bruni - écwadelé : atteint de contrac- 
tures 
- mėdyî : soigner - trüleü : tricheur 


— s'abwèssener : s'approvisionner en boisson 

Quand t'ès djosté, sés'! 


(SartBernard - Au Sau] 


Ça djômieut dispeüy saquants samwin.nes. On soûrnwès mau 
qui s'aveut ataqué à m’ gauche djigno. Au c'mincemint dji n'i aveu 
nin faït fwärt atincion, one miète di rumatisse quétefiye, m'aveu dj 
dit, Mins d'on djoù à l'ôte, li mau a stf todi pus fèl tantia qu’ dj'a 
d'vu roter avou on baston. On londi, mi feume m'a dit : 

- ` Vos n° p'loz nin d'morer insi, don | Aloz au médecin | 
C'èsteut quausu on mwès d'vant lès djeus olimpiques. Li médecin 
m'a couyoné avou ça. 

- Vos pinsiz quétefiye aler à Pékin 2 

-  Ayi, don, docteür, po couru |’ quate cints mètes avou dès 
ayes. 

-  Avou on gngno parèy, vos n'i auriz nin parvinu, savoz, 
min.me avou on-arèdji gayèt à vosse cu | 

— A! Dji m'aureu p'lu rabate su | javelot ou |! pwèds | 

-  Non.no, i s' faut ènonder di d' trop lon | 

- ` Li disque d'abôrd i On côp à Paris, dins in grand muséye, 
dj'a vèyu on lanceü d’ disque à bole ! 

- ` Vos r'tärdoz on fameüs côp, savoz | Gn-a longtimps qu'i 
gn-a pupont d’ disque. On lès-a remplacé pa dès plaques et pwis 
dès CD èt dès cassètes. Dji n’ vos veu nin lanci dès cassètes | 
Il a falu rovi tot ça èt rid'tchinde su |’ têre. On m'a opèré yüt djoüs 
pus taurd. 

- = Dins deûs, trwè samwin.nes, vos roteroz come on djon.ne 
| m'a-+i acèrtiné. 

Ayi, ê, twè | On mwès après, li mau a r'comincï à m' toürmin- 
ter. Li gngno, ça aleut mins do costé di m'-y-antche | Oblidji d'èra- 
ler au médecin qui m'a èvoyi à l'ospitau. On-z-a faît dès-ègzamins, 
dès radios èt dès prijes di song. Po fini, li chirurjyin m'a dit : 

-  Mossieü, i faut mète one antche ärtificiéle. Dji m' vos va 
èspliquer l'opèräcion. 

Il a pris one fouye di papi èt fé on bia dèssin. 

-  Woîtoz, voci |’ fémûr, c'è-st-on grand oucha mins gn-a pont 
d' mwèle didins. Quand vos d'mandoz à vosse botchî on-oucha po 
mète dins |l’ sope, i vos done on bokèt d' fémur di boû. Por vos, 
nos-alans côper l' tièsse di vosse fémür èt mète à l’ place one ant- 

che di titane, c'èst co pus deur qui d’ l'aci, Nos-alans aurder l 
bokèt d'oucha. 

- A! Po mète è vosse sope ? 

— Non, ô, i va yèsse souwé pwis molu po-z-è fé one fine 
poûde. Avou ça, nos r'fians dès novias-ouchas. 

- Si c'èst po fé ploïji, dji vou bin | 

- Dji rovieu d’ vos dire, li novèle antche èst bone po vint’ 
ans. Après, on lès discantche tos lès dij-ans. 

- ` Come dj'ènn'a quausu quatrè vints, dji pou veüy vinu | 

-  Vos-introz londi qui vint | Vos-ènn'auroz po yüt bons djoûs 
vêci à l'ospitau | 

Yüt djoüs à l’ospitau ! Dji vou bin, mins avou dès djins qu'on n' 
coneut nin, i faut prinde sès sognes, Dji n'a waîre balziné. Li djüdi 
di d'vant, dj'a tèlèfoné au dirècteür èt li dire qui dj’ v'leu tchwèsi 
lès-infirmiére qui m’ alin-n’ sogni. Ça s' lome fé on casting ! Ça s' 
faît tot courant èmon lès djins qui djoüwenut dins lès films di 
cinéma ou po li Star Academy. | m'a rèspondu platèzak qui totes 
lès-infirmiére èstin.n’ djolîyes, amitchtauves èt capâbes. 

Li londi è-z-intrant, dj'a sti tot d’ swiîte bin tranquile. Dj'a sti 
sogni au pére dès pôces. Gn-a-min.me one infirmiére di nêt qu'a 
v'nu on côp, mins dji m' dimande si dji n’ l'a nin sondji, mi prinde 
mi mwin èt m’ tchanter one bêrceüse po m' fé dwârmu. 

Trwès djoüs après l'opèrâcion, dj'a ric'mincî à roter. Ça aleut fwärt 
bin ! Li chirurjyin m'a dit : 

=  Vos-èriroz vinrdi ! | vos faurè roter quate samwin.nes avou 
deüs crossètes èt pwis co quate samwin.nes avou one. Si tot va 
bin, vos sèroz à l'intréye di l'iviêr ; s'i gn-a one miète di nive, vos 
pôroz aler à sclûje... 


Henry MATTERNE, R.N 


- on-arèdji gayèt : Un taureau enrage 
- crossèle : béquille 
- sclôje : traîneau 


149 


Rossias-tchins 


{Faulx-Les Tombes - Faus] 


D'après lès vèjins, dès djins dèdja d'âdje, èt qu'ont todi viké là, 
li gayi d'èmon Lèyon èst bin vint’ ans pus vi qu' zèls. 

Sins mintin, c'è-st-one fameüse pice d'aube qu'on n' wèt nin 
sovint : noûf stos mouchetés d' blanc èt d’ gris. 

Min.me qu'on djoû, si foto a parètu dissu |’ gazète télemint qu'il 
èst pâr bia. 

On-zi a pindu one balançwêre po l's-èfants, 

Tos l’s-ans, on sbassenéye lès gayes èt |’ comére qui c'èst da lèye 
li prôpièté côpe lès djètons èt èle rachone lès fouyes po-z-è fé dè l' 
gote ; on r'méde po lès maus di stomac’, parèt-i. 

Di l'èsté, on-z-ï soketéye à l'ombe oudôbin chfjeler jusqu'à bin 
taurd. 


Li samwin.ne passéye, si bèsogne faîte à l’ comune, aviè quatre 
Y t 

eûres, Lèyon, qu'a racheté |’ maujone gn-a wêre, s'aporçüt qu'on- 
z-a côpé à rés’ di têre onk dès buks èt n° lèyî su place qui lès 
fouyes. 

Tot sbaré, noste ome va d'mander qwè à onk èt l'ôte. 

Nolu n’aveut ètindu |’ brôt d'one tronçoneüse. 

Probäbe qui |’ mau-fiant s'aveut sièrvu d'one sôliète. 


S'apinse li Bèrt qui d'meüre à one ascauchiye di d’ la, li ci qu'a 
faït ça, sûr qui c'è-stone saquï qui s'ï conèt dins lès-ârmes 
vèyan.mint qui, bin sovint, lès crosses di fusik sont faîtes avou dès 
bwès d' gayi. 


Lèyon n'è riv'neut nin ; il a pris s-+auto po-z-aler raconter l'afaïre 
à s' fré qui d'meüre à Andène. 

À mitan-vôye, d'au lon, il a vèyu l” bleuwe lampe dè |' camio- 
nète dè |’ police. Arivé tot près, ï s'a d'vu mète su l'costé, pa-drî on 
rodje pick-up. 

ll èstin.n' zèls trwès : on-ajent po-z-arèter |” s-autos, li deüsin.me 
èt on douwanier po r'waiti à fond ci qu’ gn-aveut d’ dins. 

Tot ratindant s' toü, Lèyon a d'tchindu èt-z-aler causer avou onk 
dès-ajents qu'i c'nocheut fwârt bin. 

- Qué novèle, chèf 2 a-ti d'mandé. 

- Todi |’ min.me djeu, don. I nos faut tot carwaîti. ç” côp ci, li 
mêchenadije a sff bon : li tchaufeü èt l’ comére vikenut su l' bribe èt 
leôs papîs ni valenut rin. Vos vèyoz lès fonias qui sont là, dins |‘ 
fond dè l' camionète ? | sont rimplis d'mazout' po l” tchaufadje 
qu'èst bon martchf èt l' résérvwêr ènn'èst plin. Ewou l'ont stî aper, 
dji n'è sé rin ; dji n' comprind nin leô lingadje. Mins, ci qu'èst sûr, 
c'èst qui ça l'zï va coster tchêr. 

Tot choütant l'ajent, Lèyon aveut tapé on côp d'ouy en d'dins dè 
pick-up. Ni wèti nin on moncia d' buks dins |” fond. 

-Dijoz, chèf. Sèpoz bin qwè ? Lès bwès qui sont là, i provègne- 
nut di m' gayi. Dji so sûr qui c'èst zèls, lès voleürs. 

À fwace dè l'zi d'mander tot ç' qu'on pout sondjî, lès deüs vau- 
rins ont bin fini pa s'cofèsser. Lèyon aveut vèyu clér. 


— Vos pwartoz plinte po ç' qu'èst dès stos ? ati-d'mandé 
l'ajent, 

- Non, don, vos. | 'nn' ont d'dja assez su leüs cwanes. Lèyïz lès 
'nn'aler. C'èst quétefiye bin dès malèreüs qu'ont deur à viker. 


Deüs-eüres pus taurd, quand Lèyon a riv'nu è s' maujone, i li a 
choné qu'on-z-aveut pèstèlé lès ièbes pad'vant l'aye di rodjes faus 
qu'il aveut planté deüs-ans d'vant po catchi l’ citêrne au mazout’. 

Ila r'waifi l’ jauje à deüs côps. 

À s' dimander s'i n' sondjeut nin. Li nivau èsteut au pus bas 
adon qu'il aveut faït |’ plin l’ sawmin.ne di d'vant. 

- Dji vou bin wadÿf qui c'èst l’ cope qu'a soyî l’ gayi èt 
qu'ènn' a profité po vüdf |" citêrne. Et mi qui m'a faït mau d'zèls èt 
qu'a dit aus-ajents d' lès r' lachi. 

Dès djoüs au long, Lèyon a yeü mau sès raïsons. 

- Trop bon, c'èst bièsse. Vola, wai. 


Gilbert RENSON, R.N. 

Portraît 


Joseph Calozet 
(1883-1968) 


Il y a 40 ans, le 3 mai 1968, mourait 
Joseph Calozet, un des membres émi- 
nents des Rèlis Namurwès. Qu'il nous soit 
permis en cette année anniversaire, de 
rappeler son parcours en quelques traits. 


Né à Awenne, dans une famille de sabotiers, Joseph 
Calozet devient Docteur en Philologie classique dès 1906. Trois 
ans plus tard, il est surveillant à l'Athénée de Namur au moment 
de la fondation des Rèlîs Namurwès. Devenu membre du cercle, il 
s'adonne à la poésie (So l'orîre di l'Ardène, 1912, Lès pôvès 
djins, 1913), puis à la prose avec ce qu'on appellera sa tétralo- 
gie ardennaise : Li brak'ni, 1924, Pitit d’ mon lès Matantes, 1929, 
O payis dès Sabofis, 1933, Li crawieüse agasse, 1939. Ce sont 
quatre romans assez courts qui se nourrissent de l'observation de 
son village et des récits des anciens. Entre-temps, il devient 
membre titulaire de la Société de Langue et de Littérature wal- 
lonnes, président dès Rèlis et préfet de l'Athénée. En 1946, il sera 
le premier écrivain en langue régionale à siéger effectivement à 
l'Académie royale de Langue et de Littérature françaises. 


Victor George qui a connu Joseph Calozet témoigne dans 
Wallonnes, 3/1997 : 

“Il était droit, il était bon, et toute sa vie fut nourrie d'amour. Il 
était simple et chaleureux. Discret aussi, et l'on peut s'étonner que 
sa modestie se soit accommodée de tant de distinctions et récom- 
penses." 

À peu de choses près, Calozet pose définitivement sa plume en 
1945. Victor George estime que ce silence littéraire n'est pas dû 
à la disparition de Jean Haust, son maître (1946), mais à une sorte 
de désenchantement par rapport à Awenne. || cite à l'appui de son 
propos une lettre, datée du 24 avril 1955, adressée à Maurice 

di 


Piron. Joseph Calozet écrit notamment ceci : ”... je me considère, 
dans le village que j'ai tant aimé, comme un étranger et, le croi- 
riez-vous ? je m'y ennuie parce que je ne me sens plus chez moi et 
que je ne vis plus qu'avec le souvenir des morts.” 

Et Victor George d'ajouter : “Ainsi, toute nostalgie conjurée par 
l'écriture, seul demeurait le détachement stérile.” 

Sans doute aussi, le parler wallon dans son village (dont l'au- 
teur atteste la vivacité en 1937) était-il en recul 20 ons plus tard. 


Lès ruv'nants 


Vot'-rici, vo-m'-rila dins |’ viyadje di nos djins. 

Qwè ç' qui dj'avans gangnè à-z-avèr couru vôye 

Si lon d'amon nos-ôtes èt d'avèr si dès vôyes 

Plin.nes di grandiveüsetè, d' djalouseriye èt d' toürmints 2 


Dji n'avans à haugnè qui nosse pèléye maquète 
Et l’ visadje crèvaudè, front, massale èt timplis. 
C'èst tot ç' qui dj' rapwartans à ruv'nant o payis 
Après-avèr tindu tant dès-ans à l’ lurcète. 


Vo-nos-r'ci tos lès des. Poqwè, come nos parints, 
N'avèr nin sî lès boûs pauiiremint dri l'èrére, 
Dj'aurins come tos lès-ôtes iu nosse fosse o ç'mintiére 
Dès fleûrs èt dès priyéres tos lès-ans à |’ Tossint. 


— haugnè : étaler 
—  lurcète : animal imaginaire 
= tinde à l'lurcète : poursuivre des chimères 

* 


Lapins d’ garène 


{[Awenne — Nauwin.ne) 


À l'anëti, lès p'tits lapins 

Spitèt sins brut dès bwès d' sapins. 
«Sabaye si tos lès tchins sont r'vôye €» 

Si d'mandèti su |’ bwärd do l' vôye. 
Drèssant l'orèye, i s'arètèt 

Au mitan dès steüles po choûtè. 

«On n'ôt pus rin, lès camarâdes | 
Brostans sins peû cawes di pétrâdes, 
Trimblène èt tot ç' qui dj'inmans bin !» 
l-gn-a lès vis qui n’ fièt pont d' bin ; 

Maïs lès pus djon.nes, sins d'mèfiyance, 
Au clér di lune k'mincèt leô danse. 

Come i sont bês, lès p'tits lapins 

Sôrtis pa tropes dès bwès d’ sapins | 

Pan !... On brak'ni, d'on côp d' fisik, 
Vint dins lès tchamps mète li panique 

On dâre, on vore sins s' ritoürnè 

Bachant l'orèye, mitan stornè. 

On s' dispêtche do r' moussè dins |" bôre, 
Tot sbarè do brut qu'on vint d'ôre... 

Li nêt d'après, l’ trope di lapins 

S' ritroûve su |' bwârd do bwès d’ sapins... 
Maïs doü ç' qu'i sont, lès camarâdes 

Qui dansint dins lès tchamps d' pétrâdes ?.. 


- broster : brouter 
- trimblène : trèfle incarnat 
- dins l' bôre : sous le couvert 


# Une des toutes premières poésies de l'auteur. Elle figure dans la commu- 


nication présentée en 1960 chez les Rèlis par leur secrétaire de l'époque, 
Lucien MARECHAL (C.W. 1999/3). 

Li mission * 


Zidôre et son voisin François, dit «le Rôbieü», sont en guerre. 
Gustine, femme de Zidôre, «li crawieüse agasse» [la pie-grièche] a 
provoqué cette brouille qu'elle entretient. Une mission est organisée 
au village. 


Zidôre èt s' fème batint one monéye di blé, quand lès Péres, 
qu'alint dire bondjou dins tos lès mènadjes, ont toürné après l 
grègne. Lès floyës s'ont arètè au mitan dol siteléye, èt Gustine a fait 
intrè lès missionaires al maujon. Do côp, il ont d'mandè qués 
novèles. Alez quêre li gote, Twènète, dist-i Zidôre. Mais i n° v'lèt 
rin prinde, nin minme one lérmète di nwâre gruzale. 

— Vos m'èscus'rez, distèle Gustine, si dj' cause patwès. 

— Ni v' jinnez nin, dji v compurdans fwärt bin, èt dji caus'rans 
come vos, pusqui dj'astans do payis. 

— Èbin, distèle, vos-avez prêtchè por nos ayir, ca dj'astans bin 
toürmintès avou nosse comére. Ni s'atèle nin mayetè al tièsse 
d'alè aus seürs di charité 2 Dj'avans bin do guignon d' n’avèr qui 
lèye | Disconsiez-lî on pô, alez, vos-autes : èle vos choût’rè motôt 
mi qu’ nos. 

— Mais, d'jèt-i lès Péres, s'i-gn-avot pont d' seürs di charitè, qui 
èst-ce qui sogn'rot lès malaudes ? 

— Gn-aurè dès malaudes à sognè voci, quand dj’ sèrans vis. 

— Èt vos, mam'zèle, qwè<' qui v's-è d'jez ? 

— C'èst mès-idéyes èt dji n' candj'rê nin. 

Èt l' mére èt l' fèye s'ont dispètrognè on bokèt d'vant lès Péres, 
si bin qu'il ont sèpu qu' lès vèjins s' hèyint d'pôy lontins èt qu' 
Twènète astot chagrin-ne do todi ôre tapè après lès Räbieüs. Èlle 
lèzï a sfi dire quéques djoüs après qu'èle v’lot rach'tè tot |’ mau qui 
s' moman avot fait à sès vèjins. 

Quand il ont sfï sôrtis po-z-intrè mon |’ Râbieü, çu qu'i 'nn'a 
chülè après leüs-orèyes, pace qu'i n'avint nin causè al manîre d'à 
Gustine | lÏ ont trovu Gène assis dins s' fauteôl èt qui lijot, po l' 
quantrinme côp, lès cantiques dol mission. Vo-l'-là, wêtez, noste 
èfant qui nos dène bin do toürmint, come vos-avez prêtchè ayir | 
dist-èle Laliye. 

Gène èst si binauje do véy lès Péres, qui s' moman li a dit qu'i 
causint si bin. O waye va | il a bin fait s' mission ossi, | djon-ne 
ome qui n' si plaint wêre èt qui sofure dipôy qu'il a yu doze ans | 
Lès Péres li d'jèt qu'i Front dire por li dès priyéres pa totes lès djins 

qu'iront au salut èt qu'i faut qu'i vaye à Lourdes al bone saison. 
Gn-a tant èt tant qui sont chapès volà ou qui trovèt do mons one 
amiîdrance à leü misére ! Ça fait qu’ Laliye, qu'a vèyu v'nu tant dès 
côps lès méd'cins sins qu'i gn-oye do candjemint, si sint tote raco- 
radjéye, èt s' fi ossi. 

E-bin ! dji vos choüt'rê, dist-èle, èt s' plaït-st-à Diu, dj'irê a pèlè- 
rinadje avou li l'anéye qui vint. 

Gustine ènn'a yu onk, di côp o stomac, tins do salut a-z-oyant 
prêtchè | Sûr èt cèrtain qu’ lès Péres savèt ç' qu'il è r'toüne inte lès 
vèjins ; minme qu'i lï son-ne qui lès fèmes toürnèt |’ tièsse di s' costè 
quand |’ prêtcheü dit qu'i-gn-a deüs djins dins nos-autes tortos : li 
cile qui dit sès priyéres èt qu'a bon cœür au fond èt qui n' vôrot 
nin hapè l’ boüsse di s’ vèjin ; èt l'aute, brâmint pus fwate, qui n’ 
sondje qu'à fére do mau, qui fait rotè s' mèchante linwe à totes lès- 
ocäâsions èt qui stron-n'rot s' vèjin, come li vèchau one pouye, s'i- 
gn-avot moyin. 

Lès missions sont là po tchèssè ç' qu'i-gn-a d' mwês dins nosse 
cœÒür : lès brouyes èt lès miséres, li djalous'riye èt lès grandeüs. 

| faut qui dj‘ duv'ninche mèyeüs qui dj’ n'astans èt qui dj’ nos 
rindinche sièrvice n'on l'aute. Quand gn-a yu l’ feü, vos-alez tortos 
al kèrwéye po lès brülès ; si on tchèr'ff s' fait atrapè a tchèriant èt 
qu' sès djambes sont spotchéyes inte deüs hèsses, i n' vos vint 
jamais al tièsse do d'mandè s'i va à mèsse li dimègne : vos vorez 
po l' distrapè, n'è-st-i nin vrai ? Ça, c'èst l’ charitè qui n° pèse nin 
lès-idéyes dès djins, mais qui n’ vèt qui l’ bin à fére autoü d’ nos. 


Joseph CALOZET (1883-1968), Li crawieüse Agasse [la pie-grièche), 2** édi- 
tion, Liège, Vaillant-Carmanne, 1945, pp. 86-89 


- monéye di blé : sac d'épeautre -  sitéléye : gerbier 
-  nwôre gruzale : liqueur de cassis - ` s'hèyint : se détestaient 
- dji caus'rans : nous parlerons ('dji' remplace ‘nos] 
- çu qu'i 'nn'a chôlè après leüs-orèyes : 
ce que leurs oreilles ont dü siffler 
- quantrinme : quantième - amîdrance : adoucissement 
- ol kérwéye : à la corvée - ` hèsses : hêtres. 


* le titre est de notre cru. 


Bernard LOUIS 

Po rîre one bouchîye 


Lès contribucions 

E mwès d’ avri, c'èst |’ min.me kèrwéye tos l's-ans, il faut rimpli l’ 
papi po lès contribucions. Quéne pènitince ! 

S'i gn-a one saqwè qui l’ Djôsèf faît èvi, c'èst bin ça. | stind one 
gazète dissu l' tauve dè l’ coujine, i tchausse sès bèlikes, pwis, i 
displôye lès papîs, èt à l' bèsogne. Mariye aprèstéye li soper. S'il 
a dandji d'on cop d’ mwin, èle n'èst nin lon. 

- Ça ï èst, dit-sti l'ôte djoû, là co one sagwè d' novia po t fé 
arèdii, waîte asteûre: «Adresse de votre deuxième résidence». Què 
mèteriz, vos, Mariye € 

- Mètoz l’ cabarèt do fotbal. 


Pont d’ chance 

Li Djésèf a sti à Loürdes avou s' feume. Là lontimps qu'èle pileut 
après ça. 

Mins i n'a pont yeu d' chance, sés : il a riv'nu avou. 


-Quond ti n'as pont d' chance, 
sés', ti l'nèyereüs dins on ra- 
tchon. 


-Quand ti n'as pont d’ chance, 
ti sèreüs martchand d' calotes 
qui lès-èfants vêrin.n au monde 
sins tièsse. 


È scole 

Li p'tit Jule a sti à l” grande sicole po l' prumî côp. Si papa fi 
aveut bin dit qu'il aleut c'minci à lire èt à scrire . 

Li maîsse aveut scrit on grand A à l' copète dè tâblau ; èt l' mos- 
trer aus-èfants avou one grande rêgue. 
- Ceci, c'èst un À, aveuti dit. Répétez avec moi : A. Encore une 
fois : A. 

Et tos lès-èfants s' mètenut à dire bin fwôrt : A, A, A,... . | gn- 
a qu’ li p'tit Jule qui n’ mouftéye nin. 

- Eh bien , Jules, dis un peu A. Comme les autres. N'aie pas 
peur. 
Mins |’ Jule, ï n' lï plaïjeut nin, lu. |n’ douve nén s' boc. 

Li maîsse èst tot saïsi. C'èst l' prumî côp qu'i veut ça. Dè |’ chîje, 
i tèlèfone au papa èt lï èspliquer l'afaïre. 


- Qué novèle, là, m'fi, è scole ? dit-st-i l' papa au gamin. | paraît 
qu' vos n' v'loz nin aprinde à lire, vos ? 

Mins nosse pitit Jule, lu, - qui n'èst nin tchaïyu dè |’ dêrène 
plêve : 
- A bin non, ça, di-sti ! Dji sé bin comint ç' qui ça va, savoz mi, 
avou zèls | Aujoürdu, c'èst A, don, dit-st-i ; dimwin, ci sèrè B ; èt 
après, on n'è finirè pus... 


Comptes rendus 


CAIAC asbl, «Un siècle de littérature dialectale au 
pays d'entre Bocq et Samson», Assesse 2008, 111 
pages, Imprimerie Lallemend, Andenne. 

Voici une très intéressante initiative. Au terme d'un long travail 
de recherche, vient de sortir de presse un recueil de textes de 22 
auteurs wallons du Condroz namurois, plus précisément des com- 
munes de Gesves et d'Assesse. 


Il s'agit, comme le veulent les 
promoteurs de «rassembler ceux 
qui écrivent, récitent et chantent 
en wallon». 


Cet ouvrage est le fruit de dif- 
férentes initiatives auquel ont 
collaboré plusieurs acteurs de 
ces localités : Fernand TIM- 
SONNET d'abord, le concep- 
teur du projet, qui a rassemblé 
le plus grand nombre de ces 
textes, André BONMARIAGE 
pour le PAC (Présence et 
Actions Culturelles de Gesves, 


Et À EAN: 

qui a mené le projet à bonne fin. Les Rèlis Namurwès ont apporté 
leur collaboration en relisant les textes et en les transcrivant dans 
le respect des règles orthographiques en vigueur actuellement (sys- 
tème Feller adapté à la région namuroise [wallon central). 


Ce recueil, de présentation fort agréable, reprend, souvent avec 
une traduction littérale et de nombreuses explications, des écrits 
occasionnels, des dires, des maximes, des discours, des allusions 
aux métiers d'autrefois et de nombreuses photos en noir et blanc. 
Mais aussi des nouvelles, poésies, extraits d'ouvrages plus impor- 
tants déjà publiés, dans les Cahiers wallons entre autres. Il se veut 
un agréable outil de communication entre les générations mais 
aussi entre les anciens et les nouveaux habitants de cette région. 
«d'entre Bocq et Samson. 

I| n'est pas possible ce citer les 22 auteurs recensés. Nous rele- 
vons néanmoins quelques personnages dont le nom figure en 
bonne place dans nos lettres wallonnes : le poète Alexandre 
Bodart, Léon Pirsoul (auteur du premier dictionnaire Wallon du 
namurois), l'abbé Jules-joseph Pirot, (qui fut missionnaire au 
Canada), Roger Prigneaux (le poète de la mer et des marins}, 
Henry Maïterne (un des meilleurs prosateurs actuels}, Gilbert 
Renson (auteur du récent roman Pilipili), Fernand Timsonnet, bien 
sûr, le chantre de Strud, qui a récolté de nombreux prix, etc. 

Ce qui étonnera le lecteur, c'est de rencontrer un tel nombre 
d'«écrivants» dialectaux rassemblés sur un si petit terroir. 

l'ouvrage a été imprimé chez Lallemend à Andenne. || a 
été offert aux Administrations communales de Gesves (083/67 03 
38) et d'Assesse (083/65 50 55) et peut être demandé aussi au 
PAC de Gesves (081/58 92 90). 


Joseph SELVAIS 

Guy BRENER, «Foü dè |’ vôye, novèle è walon 
namurwès. Avant que tout s'achève», Ed. Audace, coll. 
Terre Natale, 2008, 42 pages, (9 euros chez l'auteur : 081 58 28 
06 ou g.brener@tvcablenet.be) 


«Quatre personnages face à l'automne ou à l'hiver de leur 
vie... quatre solitudes, quatre mises à l'écart de notre société pour 
laquelle ils ont pourtant donné le meilleur d'eux-mêmes. Quatre 
récits faits de grisaille que vient trop rarement illuminer un faible 
rayon de soleil». 

Ainsi apparaissent les quatres nouvelles qui composent ce 
beau petit livre (18/10,5 cm), le premier de la collection "Terre 
Natale” des Editions Audace. «Une galerie de portraits d'hommes 
seuls», comme l'écrit Jean Louvet dans la préface. 

L'originalité de cette nouvelle collection réside dans le fait 
qu'elle propose à la suite du texte wallon, une traduction française 
assurée ici par l'auteur lui-même. Le talent de l'écrivain, qui a 
d'ailleurs récolté plusieurs prix littéraires, apparaît autant dans 
l'original wallon que dans la traduction française. 

La jolie aquarelle de la couverture est d'André Robert. 


Joseph SELVAIS 

Si vous voulez... 


Si vous voulez commander des exemplaires des Cahiers Wallons, 
Si vous voulez connaître le contenu des quelque 650 exemplaires parus, 
Si vous voulez connaître la liste des numéros spéciaux, 
Si vous voulez entrer en contact avec les Rèlis Namurwès, 
Si vous voulez vous informer sur les cours de wallon 
organisés par les Rèlîs Namurwès, 
Si vous voulez obtenir des renseignements sur un écrivain, une œuvre, 
sur l'histoire de la Wallonie ou des lettres dialectales, 
Si vous voulez consulter l’imposante documentation réunie 
à la bibliothèque des Rèlis, 


plusieurs possibilités s'offrent à vous : 
- l'adresse postale : Secrétariat, avenue Golenvaux, 23/7 
5000 Namur 
- le téléphone : 081 -73 59 70 (secrétaire) 
081 -73 59 03 (président) 
- l'adresse courriel : croledestris@skynet.be 
- l'adresse Internet : http://relisnamurwes.be 


De plus, le secrétaire Guy Delvaux se tient à votre disposition 
tous les jeudis, de 14 h à 18 h 30, à la bibliothèque, 
Maison du Dialecte, 6, Boulevard Baron Huart, 5000 Namur 
(à côté du Parlement wallon). 


Si les «Cahiers Wallons» te plaisent, cher lecteur, 


fais de ton meilleur ami un abonné. 


Imprimerie Lallemend, Andenne 

LES CAHIERS WALLONS 


Qui l’anéye qui vint fuche por vos èt po vos familes tote 
rimpliye di djôyes, di país, di p'tits èt d’ grands boneürs. 

2009 lL'anéye do walon qui spite 


2009 èst su l’ pire di l'uch, avou sès djôyes èt sès 
pwin.nes. Po lès Rèlis Namurwès, ci n' sèrè nin one anéye 
come lès-ôtes. Ca gn-aurè cint-z-ans, li 25 di fèvri, qui leû 
soce a vèyu |" djoü à Nameur. 

Cint-z-ans qui quate rétoricyins di l'atènéye s'ont 
rachoné po mète su pids one soce di djins qui scrîrin.n’ è 
walon. «On-z-aprind bin l’ flamind, poqwè nin l’ walon 2?» 
avin.n'-ti dit à leü maïsse. Et tot sbaré, l'ome aveut rèspondu 
: «Bin, vos 'nn' èstoz dès rèlis, vos-ôtes !» 

Dès rèlis, on sét bin ç' qui ça vout dire, c'èst dès djins 
à paurt, dès djins nin come lès-ôtes, dès droles di cocos. 
N'èspêtche! Tot l’ long dè l’ vôye, il alin.n’ rachoner dès 
pècléyes di scrijeüs qu'ont stî conus lon èt laudje dè costé d' 
Nameur èt co pus lon: ci sèreut byin malaujiy di lès lomer 
tortos. 

Citanéye ci, i volenut fé spiter l’ walon dins totes lès 
cwanes dè |’ province. Et il ont mètu lès cossins su lès 
chames. | s'ont mètu d'acôrd avou dès soces di tos costés; i 
gn-aurè dès manifèstâcions po lès djon.nes èt po lès pus vis, 
vêci èt vêla. Vos-è sèroz advèrtis en lijant pus lon lès pâjes 
190 à 192. Ça nos-èwarereut qui vos n° troveriz nin one 
saqwè à vosse gout. 

À paurti d’ 1937, onk di zèls, Eugène Gillain a yeü 
l'idéye di rachoner leüs scrijadjes dins one novèle rivüwe à 
parète tos lès mwès. C'èst l’ cine qui vos t'noz po l’ momint 
dins vos mwins, Les Cahiers Wallons. 

C'èst l' momint di r'noveler voste abonemint po l'anéye 
qui vint, l'anéye do walon qui spite. Nos savans bin qui v's- 
avoz d's-ôtès gazètes à payï. 

Mins |’ nosse n'èst nin tchère: 12,5 € à payî au compte 
000-0795697-06 dès Rêlîs Namurwès, 5001 Nameur. Fioz 
|’ audjoürdu po nè l’ nin rovi, on n° sét jamais. 

Mèrci d'avance. Nos vos sowaitans totes sôrtes di 
boneürs po l'anéye qui vint. 

Saquants bias bokèts 


Påtêr po l’ Noyé 


(Bois-Borsu - Bwès) 


Po l’ ci qu'a frûd, po l' ci qu'a fwim, po l' ci qu’ s'anôye, 
Po l'èfont qu'èva-st-à pîds d'hås so tchomps so vôyes, 

Po l' bribeü qui n' sét haye, po l’ malåde qui distind, 

Po l’ vîye djint è s’ coulèye èt qui n ' ratind pus rin, 


Po |’ mame qui tint s'-+èfont rôd mwèrt divins sès mwins, 

Po lès cis qui magnèt pus d' gris pwin qui d' blonc pwin, 
Po l' ci qu’ dit sès påtêrs, po l' ci qui n’ lès dit pus, 

Po |” pus grond dès bouneürs qu'une sègonde bouh'rè djus, 


Po lès mames sins-èfonts, po lès-èfonts sins mame, 

Po nos måleûrs qu'on loume : Israël, Viètnam, 

Po l’ sôdår qui toume djus èt qui tôze å mori : 

«Dj'årûs co portont bin v'lou r'veüy on côp m’ payis...» 


Po l' mwin qui n' si droûve pus, po lès låmes da l'èfont, 
Po l' vi pôrtrêt qu'on r'troûve è fin fond d'on ridont, 

Po lès cis qu’ nos hoûtèt, qui sont d'vins lès toûrmints, 
Po lès-äbes dispouyis, po l’ loumire qui distind ; 


Qui nos påtêrs, Mon Dju, montèche djusqu'addé Vos ; 
Et pusqui c'èst |’ Noyé, pardonez-nos tortos, 

Et qui l’ påye qui Vos n's-aviz promètou å m'ni 
Ad'hinde so l' monde èfîr, ådjoûrdu, po todi. 


Victor GEORGE 

in C.W. n° 10 - décembre 1972, p. 189. 
- à pîds d'hås : à pieds nus 

- hoûter : écouter 


- pâáye : paix 
- ad'hinde : descendre 

Li Noyé da Noré 


{Sart-Bernard - Au Saul) 


Ci sèmedi la, gn-aveut one copicheriye di djins è l’ roûwe di 
Fièr. C'èsteut l! mârtchi come d'abitude. Lès djins passin.n' èt s' dis- 
pêtchf avou leurs paquèts su leüs brès come s'il aurin.n' yeü l' feu 
au dri, T'aureus yeû dit qu'il èstin.n' tortos tracassés èt pièdus dins 
leüs pinséyes pace qui c'èsteut râre do veüy on sorire ou on sine 
d'amisté. C'èst |’ vraï qu'avou tot ç' qu'on vike li djoü d'aujoürdu, 
on n'a nin fwârt li keür à l’ fièsse. Pont d’ gouvèrnèmint, li pris do 
tchaufadje qui r'monte tos lès djoûs, lès contribucions à payï chis 
mwès d'avance, gna d' qwè yèsse disbautchî. Portant, d'mwin, 
c'èst |’ Noyé | 

Tot d'on côp, gn-a on-ome bin mètu qui s'a arèté d'on lan èt 
s'astamper pad'vant on mendiant acoveté dins |’ cwin d'on meur. 

- ` Vinoz avou mi | Nos-irans bwâre one saqwè d' tchôd. Vos- 
èstoz tot vèssu. Vos tron.noz tot ! Vinoz ! 

L'ome aveut trèssiné on fèl côp. Il èsteut assîd su one bone sipè- 
cheü d' bokèts d' cârtron. Gn-aveut one pancârte à sès pids, Il 
èsteut scrît ; «Dj'a fwim, dji n'a pont d'ovradje, one pitite pice po 
viker, svp !» Dès pîces, gn-aveut trwès, quate dins si scwèle. Il 
aveut one baube què li mougneut quausu tot s' visadje èt sès 
tch'vias trèssis avou dès bokèts d' lin.ne bèrôlin.n' su sès spales. 
On drole di tauvia | 

-  Poqwè v'loz qui dj’ vaye au cabarèt avou vos ? 

- Pace qui dji n' bwè nin voltî tot seû | Rachonoz vos-afaîres 
èt vinoz ! Gn-a on bia cafeu, vêla, au coron dè l” roûwe | 

| li a falu l’ timps po s' ridrèsst èt rimpli s’ satch. Quand il a stï 
astampé, il a r'waiti trwès, quate côps l’ ci què l'aveut priyf. | n'è 
riv'neut nin co. L'ome l'a pris pa l’ brès èt li dire : 

- Vos n' duvoz nin awè peü, dji n' vos vou pont d' mau | 
Alans ! 

Il ont d'tchindu tote li roûwe èt s'astaurdjï saquants côps po 
r'waîfi lès lumiéres di totes lès coleürs pindôwes pad'zeü leù tièsse, 
lès-auwinadjes bôguyîs d' botèyes, di djambons, di blanke èt d’ 
nwôre tripe, lès copinderîyes di rôbes èt d’ costumes, Nosse pôvre 
ome aveüt lès lârmes aus-ouys. ll ont raddimint moussi au cafeu èt 


164 


l novia soçon a comandé deds jates di cafeu. 

- Vos p'loz widi one grande gote di pèkèt d'dins, savoz | 
Ça nos r'chandirè one miète tos lès deüs ! 

Li gârçon lès-a sièrvu osi rade ; portant gn-aveut dè l’ djin. Gn- 
a min.me dès cias què lès r'waîtin.n’ di d’ truviès. 

-  Comint ç' qu'on v ' lome ? mi, c'èst Djôsèf | 

- On m lome Noré | 

- ` Vos diroz qu’ ça n° mi r'gârde nin, in, mins comint ç” qui 
v's-avoz r'tchèyu è |’ roüwe ? 

- ` C'è-stone pôve istwêre, savoz ! Dj'èsteu emplèyé, on p'tit 
emplèyé, èmon on mârtchand d’ tchèrbon. Dji n' gangneu nin 
grand tchôse. Mi feume, lèye, aveut on bon mwès. Ele travayeul 
dins one banque? On sèmedi, li patron m'a anonci qu'i n'aveut 
pus dandijf d' mi. Dji n'a rin wazu dire à m' feume. Après deüs 
mwès, èlle a adviné qui dji n' travayeu pus. On s'a dispètroné. Êle 
m'a dit qu'èle ni sopwatereut nin qui dj' seüye one kèdje por lèye 
èt po l's-èfants. La d'ssus, dj'a ramassé saquants-afaïres èt | lèver. 

- ` Vos n'avoz jamaîs pont doné d’ novèles ou r'veüy vosse 
feume ou vos-èfants ? 

- Non, mins gna nin longtimps, on djôdi, mi feume a passé 
pad' vant mi. Èle m'a mèlu one pice dins mi scwèle. Èle ni m'a nin 
r'conu. Mi bin | Dj'ènn'a stf tot r'toürné, dji n'a nin d'dja dit mèrci, 
mi ker bateut |’ bèrloke. Djè l'a rwaiïtfi 'nn'aler tant qu'èle s'a 
pièrdu dins lès djins. 

- Mins, Noré, èlle aureut yeü dès rüses do vos r'conèche, 
don ! Vosse baube di vi pére èt vos tch'vias come dès loyins d' via, 
ça vos candje on-ome, savoz ! 

- ` C'èst bin |’ vraï mins qui v ‘loz qui dj' faïye d'ôte ? 

-  Choûtoz bin, Noré, si vos-ènn'auriz lès moyins, èst ç' qui 
vos-aurïz |’ volonté d' candji vosse pôve vicadje ? 

- Ayi, bin sür mins lès moyins dji n’ lès-a nin ! Dji vôreu bin 
r'travayi, ritrover one ôte maniére di viker mins ç' n'èst pus lès 
pwin.nes d'i sondji ! C'èst trop taurd | 

- ` Avoz vroîmint |! dâr do r'monter |’ chaule ? Si vos-èstoz 
d'acôrd, dji vos pou aïdï | 

- Dji vou bin ! Qui faurèti fé ? 

- ` Po c'minci, nos-irans au cwèfeü, ça vos radjon.niré | 

Il ont trové one place èmon on cwèfeü dins one pitite roüwe. || 
a faït one laîde chinéye quand on li a d'mandé d'arindjf |’ tièsse 
èt d' fé l’ baube da Noré. | s'a rapaujeté quand Djôsèf a douviè s' 
pôrtèfouye èt mostrer qu'il aveut d' qwè. One eüre pus taurd, Noré 
n'èsteut nin à r'conèche. | s'a foutu à braire quand i s'a lèvé dè l' 

tchiyêre èt s' riwaiti dins l’ murwè. 

-  Vinoz, m' fi, oti dit Djôsèf èt l' prinde pa l’ brès, vinoz, 
nos-alans è l' maujone. 

Il ont roté on quârt d'eüre sins dire on mot. | s'ont arèté pad'vant 
one bèle grande maujone, on-ancyin ôtél di maîsse, s'apinse l'ôte. 

- ` Moussoz, Noré, vêci, vos sèroz è vosse maujone. Po c 
'minci, dji m’ vos va mostrer |’ sale di bin. Rimplichoz l' bingnwâre 
èt lavoz v’ come i faut. Vos p'loz mète vos viyès âdes dins |’ batch 
là conte li meur. Vos n ' lès mètroz todi pus ! 

C'èst |’ vraï qu' totes sès loques puwin.n' li souweü èt l' misère 
à plin nez. Noré a vraïmint plonké è l'aïwe èt s'i co.oûdri tant qu'i 
p'leut. | s' sinteut raviker. Djôsèf a passé s' tièsse à l'uch èt dire : 

-  Vos-avoz à pau près |’ min.me grandeû qu'mi. Dji vos-a 
aprèsté do lindje di cwâürps, one tchimije èt dès tchaussètes. Vos 
n'avoz qu'à tchwèsi on costume è l’ gârdirôbe. À propos, co:mbin 
tchaussoz ? 

- Do quanrante-trwès | 

-  C'èst come mi | Gn-a dès bas solés dins l'ärmwêre. 

Quand Noré a moussi foü dè |’ place, il aveut l'aïr d'on p'tit 
monseü. Djôsèf li ratindeut au pid dè |’ montéye. 

- Nom d' tot-ute, qui v's-èstoz bia, Noré ! Vinoz à m’ bürau, 
nos-alans causer ! 

- Ayi, mins gn-a one saqwè qui dji n’ comprind nin ! Poqwè 
fioz tot ça por mi ? Vos n° mi conichoz nin d'dja. 

- = Dji m’ vos l' va dire ! Dji so directeür d'one pitite usine, Dji 
so veuf. Dj'aureu on-èfant d' voste âdje. | s'a touwé dins on-acsi- 
dint d' moto. Ça vout dire qui dj' so tot seü. Dji saye do fé do bin 
autoü d' mi. Si vos v'loz, dji v’ pou ègadjf come emplèyé. Dji n° 
dimande qui d' l'onêtreté èt do coradje à l’ bèsogne | 

- Dji n'sé nin comint vos r'mèrcyî. Dji frè m' bouye do mia 
qui dj' pôrè. 

- ` Èt bin pusqui nos-èstans d'acôrd, nos-alans bwâre à noste 
arindjemint ! 

Dismètant qu' Djôsèf sièrveut lès vêres, on-z-a ètindu soner à 
l'èglije. 4 

- Tin, i sone li prumï côp po l’ mèsse di méye-nêt. | v'loz v'nu 
avou mi ? 

- Ayi, dji vou bin ! 

-  Nos-frans sins pus taurdjf pace qui gn-a wêre di places | 

l'èglije èsteut quausu rimpliye quand il ont moussi. Li tchanteriye 
vineut d' ataquer li «Minuit Chrétiens». Noré s'aveut mètu à gngnos 
èt bachi s' tièsse. Èst ç' qu'i s’ sov'neut dès Noyés di d' dins l’ 

timps ? 

À momints, í choyeut sès spales èt catchî s’ visadje. Noré brèyeut. 
Li mèsse s'a achèvé tot doücemint avou l' tchant : «ll est né le divin 
Enfant.» Lès djins ont c'minci à moussi foü d' l'èglije. Djôsèf èt 
Noré s'avin.n' mètu one miète su |’ costé. Tot d'on côp, one pitite 
bauchèle a voré su Noré èt criyï : «Papa !» 

Noré aveut brèssî dins l'èfant èt l’ solèver d'on lan. Li gamine ff 
aveut nuké sès brès autoû di s’ cô èt rèpèter : «Papa, papa |» 

One bèle grande feume èt on djon.ne ome riwaftin.n' li sin.ne 
èt douviè dès-ouys com dès sârlètes. C’è-st-adon qu' Djôsèf s'a 
avanci èt s' présinter. 

- Madame, dji m'a occupé d’ voste ome. Djè l'a ègadji 
come emplèyé dins m'usine. ll èst candįjî, savoz. | n' dimande 
qu'one chôse : èraler avou vos, si vos l' v'loz co bin. Po l” rèsse, 
nos-è causerans pu staurd. 

Li feume n'aveut rin dit mins èlle aveut apicî lès mwins da Djôsèf 
èt lès sèrer di totes sès fwaces. Adon, èle s'a avanci addé s'--ome 
èt |’ prinde pa Ï” mwin. 

-  Vinoz, Noré, nos-èralans | 

Djôsèf s'a proposé po lès rèminer è leü maujone. LI bauchèle ni 
lacheut nin |’ mwin di s' pa. E l’ maujone, li tauve èsteut mètüwe 
avou on gros plat d' cougnous. Dins on cwin, astok dè l' finièsse, 
gn-aveut on sapin avou dès boles di totes lès coleürs. Su one pitite 
tauve, on-z-aveut drèssî one bèle crépe gârníye di stwèles èt d' 
tchandèles. Au mitan, li p'tit Jèsus sorieut èt douviè sès brès grand 
au laudje. 


Henry MATTERNE, R.N. 


g." CAP 3 Gaz 20.0 


Fer 


ZILA L 

Poûssêres di stwèles 


{Loyers — Loyi) 


Gn-a nin longtimps di d’ ci, 
Saquants-anéyes à pwin.ne 
„One pitite vwès m'a dit : 
«E vàlèt, faut qu'on frin.ne !» 
«S'on vout aler trop rade 
Gn-aurè bin on momint 
Qu'on si skèterè nos pates 
À fé d' nos rinkinkins... 
Alôrs’ on ton pus bas, 
Saye di d'meurer paujêre 
Ft faut racwèti là 
Et n’ pus t' mwâiji tofêr. 
Bin rade nos n' sèrans pus 
Qui dès poûssêres di stwèles 
Qui d's-ôtes auront spaurdu 
Po-z-è fé come on vwèle, 
On grand vwèle qu'i stindront 
Po d'vant lès-ouys dès djins 
Et pwîs qu'ènn'èriront 
Insi, à tos lès vints.» 


D'a sayi dè |’ choûter, 

Li vwès qu'èsteüve è l'aïr 
Mais dji n'a rin r'mârqué, 
Portant dj'èsteüve paujêre | 
Gn-a rin qu'aveüve candjf ! 
Vêla, on s' mascaurdeüve 

Et vêci, s' mèsbridji, 
Lèver |l' pèton s'on l' p'leüve... 
Mais pus pèrson.ne po dire 

Qu'i nos faleüve frin.ner 

Et pus pèrson.ne po scrire 

Ci qu'aleüve ariver | 
On n'a nin v'lu r'waîti 
Totes lès poüssêres di stwèles 
Ni choûter tot ç' qui s' dit 
Padri lès grands longs vwèles. 


Ni sèreüve+-i nin mia 
Di criyî èt d’ bwêrler, 

Di cheüre lès clicotias 
Qu'à d'meurer à n' rin fé 
Insi qu' dès pouyes crèvéyes 
Èt d' sûre come dès bèdéyes 
Lès cènes qui sont pad'vant ? 


Qu'on n' vègne pus jamais dire 
| Qu'i nos faut roter drwèt 
Et pwis, d'après ç' qui dj' vwè, 
Poqwè co v'lu frin.ner 
Èt qu' dès-ôtes vont pus rade 
Èt poqwè v'lu viker 
À gngnos come dès malades ? 


Alôrs' dji n' choüterè pus 
Lès bèlès p'titès vwès 
Lès cènes qui n's-èdwârmenut 
Doücemint, à p'tits bokèts... 
Bin trop vï po candii 
Et dj' dirè co sovint 
Qu'i vaut mia di s' mwafñi 
Qui di d' meurer à rin !... 


Guy BRENER, R.N. 

Po trwès bwèsses di consèrve... 


[Longchamps — Lontchamp) 


Nos-èstans l'vént'-quate di décimbe 1944, dins on p'tit viladje 
dè costé d’ Rotchfwârt... Il a djalé à pire finde tote li nêt... Lès 
boches ont cor on côp riv'nu pår ci, zèls qu'on pinseut bén qu'il 
avin' foutu l camp po d' bon, là saquants mwès di-d'-ci l... 
Dispeüy tot timpe au matén, one dijin.ne di camions s'ont v'nu 
rachoner su l' place, pad'vant li p'tit cafeu qu'i gn-a qu’ li au 
viladje... Li cabarèt est bouré d’ soüdârs... On l's-ètind tofêr tchan- 
ter èt bwérler come dès-arèdjis… Li p'tit Djan, li fi dau cwameji, i 
r'waîte tot ça pa l’ laurmî... Astok di li, sès parints èt tote li famile 
tron.nenut dins leûs culotes… | sont là è l'cauve, tot racrapotés onk 
su l'ôte, èt si d'mander ç'qui l'zî va co toumer su leü dos !... 


Aviè doze eûres, li gamin veut lès-Alemands sôrti onk à onk foû 
dè cabarèt, trivièrser l' vôye èt-z-aler qwêre, chake si toûr, deüs ou 
trwès tayes di pwin èt one grosse bwèsse di tchau dins on grand 
camion tot rimpli d'amougni. À lès veüy mèsurer l' vôye, c'èst sûr 
qu'i n'ont nén bèvu qui d’ l'aîwe dispeüy au matén !... One miète 
bèrzinque, li ossi, vola asteüre qu'on capitin.ne dès S.S. mousse 
foù dè cafeu..., il avance pate à pate jusqu'au fameüs camion,... 
èt s’aler achîr su l’ banquète di d' pad'vant. Adon, i satche on 
papi èt on pôrtèplume foû di s'potche,... èt s'mète à scrire à s'fa- 
mile en-Alemagne !... 


Lès djins dau viladje, dins leüs-abris, ça fait deüs djoüs qu'i 
n'ont pus mougni po dire... Nosse Djan n'è pout pus l... | profite 
qui s' pa a s' dos toûrné po sôrti foû dè |’ cauve èt s'aler mète à 
l'awaîte padrí l'aye dè djârdén... | d'meûre là dès-eüres au long 
èt cowaiti |’ trayén... | sét bén tot ç'qui lès soûdärs faïyenut dis- 
peüy au matén... 


ll èst sèt’ eüres à l'nêt. Li p'tit Djan a trin.né avaurla tote l'après 
l' diner maugré qui s' pa li a disfindu.... Li gamin a yeü l'timps 
d'adviner ç' qu'i gn-a dins l'camion d’ ravitayemint... Dè |’ nouri- 
ture po tot l'viladje !... Comint faut-i sopwärter d' veüy ostant d' 
bounès-afaîres, là pad'vant li, quand on-z-a si stoumac' à 
s'dos ?... Nosse Djan profite dè |’ nwèreü,... èt, en mwins d' deüs, 


vo-l'-la gripé è camion èt-z-apici raddemint trwès bwèsses di con- 

sèrve... Adon, i n'a pont d' chance, li gamin... En zouplant foû, 
vola qu'avou s' pid, i buke one quatyin.me bwèsse... qu'èva rôler 
su |’ plantchî èt fé branmint dè brôt 1... 


Ossi rade, l'oficier qu'èsteut achî pad'vant, laït tchaîr si pôrtè- 
plume, il apice si rèvolvêr, èt potchi à l' têre.. À saquants mètes 
pad'vant li, li capitin.ne veut one ombe couru èvôye à dadaye... | 
tire on côp, deûs côps... L'ombe, dins l’ nwêreü, continüwe à foute 
li camp, avou l'Alemand à s' cu qui djure come on payin... Li 
gamin a peü... | galope ossi rade qu'i pout, tot sèrant fwârt sès 
bwèsses dins sès brès... Après saquants munutes di coûsse, vola 
nosse Djan pad'vant |' pwate di l'èglije... | n' faît ni one ni deüs, i 
mousse è bâtimint qu'i conèt come si potche... Ça fait trwès-ans 
qu'il ï sièt mèsse !... ll avance su sès bètchètes dins l’ nwâricheü, … 
mins, à pwin.ne a-ti faït saquants mètes, qui vola qu'i trèbuke dins 
lès tchiyères... Li capitin.ne l'a vèyu intrer èt l'a sü dins l'èglije... 
Nosse Djan arive astok au keür èt-z-arêter jusse pad'vant l'crépe 
qu'il aveut coplé l’ curé po l'arindji, li samwin.ne di d'vant... 
L'éfant sét bén qui, padri l’ crépe, i gn-a on p'tit uch qu'èst todi au 
laudje, èt qui, pär là, i poûreut trivièrser l' djärdén dè curé, asd- 
jambler one pitite aye,... èt atèri dins |l’ co di s' maujone... Mins 
l’ Djan n'a co todi pont d'chance,... i trëbuke cor on côp dins one 
Viye tchïyère,... èt vo-l'-la stauré come one flate... Lès bwèsses di 
consèrve volenut à l” têre... ètz-alèrter l'Alemand... l'oficier 
avance jusqu'à l'èfant.., | s' mèt à rire come po s' foute... èt ligni 
|’ gamin... Nosse Djan c'mince à tron.ner come one fouye èt lèyî 
couru sès lârmes... | rawaîte li soüdär come po lî d'mander pâr- 
don... Adon, i djont sès mwins èt s'mète à priyf : « Jèsus, pitié por 
mi l»... 


Ossi rade, li capitin.ne fout s' rèvolvêr à l'têre èt prinde si tièsse 
dins sès mwins : «Dji n'vou pus jamaîs touwer one saqui,... c'è-st- 
one guêre qui n'èst nén jusse l... ». Et adon, vola qu'i s'mèt à 
gngnos d'vant l’ crépe,... i r'ssatche si calote èt c'mincî à fé |' sine 
dè |’ crwès l... Nosse Djan vout profiter d' l'ocâsion po foute si 
camp sins taurdji... Mins l'Alemand s' rastampe d'on lan, i prind 
l'èfant pa si spale èt, tot soriyant, i lf dit : «Ni rovioz nén vos 
bwèsses, savoz !»... 


S'apinse qu'on dit, à ç' momint là, li p'tit Jèsus d' plâte a 
r'mouwé dins |’ crêpe. èt il a sorî l... 


Jules HÉRIX, R.N. 

Li posteure 
{Moustier-sur-Sambre — Mousti) 


Li posteure d'èmon l' Pouyeti ? Ça, c'èst cor one ôte istwëre. 
Èle rimonte aus-anéyes d'après l’ guëre. 

On dijéve “èmon l' Pouyeti”, mins dji n' sé pus pocwè, do côp 
k' l'ome avéve bouté al fosse tote si viye èt k'i n'avén' pont d' poli, 
C'è-st-on nom ki r'monte dandjureüs branmint pus lon. 

Lès Pouyetis, d'abôrd, il avén' one bauchèle dins lès vént' ans, 
bèle come i-gn-a branmint, nén pus avinéye ki lès-ôtes di s'+âdje, 
mins ènondéye come pont après lès djon.nias. One èfoufiye. Zète 
k'on |’ loméve èt c'èstéve Zète d'èmon l' Pouyetf d'abérd, doubén 
Zète do Tri al Mote, do côp k'i d'mèrén’ di cès costés-la, au fond 
do viladje. 

Si mame âréve bén v'lu k'èle ni mariye nén on-ovri d' fosse 
come lèy l'avéve fêt. Êle ènn'avéve vèyu kénte èt katôze èt todis 
transi tos lès djoûs di peü k'i n’arive on maleür à s-+-ome. C'èst k'i 
boutéve au fond, al win.ne, au Roton à Faurcène. 

Èt, po tot ça, Zète avéve siti bén scoléye. Combén d’ côp n’ lï 
avéve-t-on nén dit, al bauchèle : “Wêtiz todis bén kine ièbe ki vos 
mètroz su vosse mwin, savoz, cand ça sèrè po vos mète à 
mwin.nadje”. 

l'ome dijéve co bén à s' feume : “Avoz stï malureüse avou mi ? 
"N'èst nén rèki d' ça, mins dji n' vôréve nén k'èle transiche come 
mi dès chîjes ètires divant d' vôy raploûre sit-ome”, 

Èt l' Zète avéve tapé sès-ouy su on bon-djan ki c'èstéve li 
prumëre djon.nète kè li couréve après. Jule, di si p'tit nom, dimè- 
réve à l'ôte dibout do viladje, do costé dèl glaceriye. 

Li Zète lî avéve tcheü è l'ouy do prumi côp k'i l'avéve vèyu. Faut 
dire k'èle avéve li toûr. Nosse Jule, li, il âréve tot |’ minme bén v'lu 
vôy li famile da Zète èt comint k' lès Pouyetis vikén' è leô maujone 
èt çu k'i fién', divant d'aler pus lon èt d' s'ègadji po d' bon. Ci n'ès- 
tèt nén dins sès manières d'ataker à rire après |’ prumëre vineuwe 
ou d' couru après tortotes. 

Li bauchèle avéve todis |’ boune avizance di ièsse su s' vôye 
cand i sôrtichéve do botike èwou k'il èstéve vindeü, èl Reüwe. Ele 
avéve minme siff sacants côps acheter one afëre ou l'ôte po k’ il 
vèyiche. Èt lí fé dès-ouy è covis’ come èle li savéve fé. Franke come 

tot, la-++i nén k'èle li avéve minme dimandé on djoû, dins on cwén 
rèsculé do botike, s'i n'âréve nén v'lu aler danser avou lèy al 
dicauce di Spi, li dimègne d'après. 

- Nos wèrans ça pus tourd, avéve+i rèspondu, nosse Jule, 
one miète jin.né po ça k'èle li vègne rènonder à s' bèzogne èt 
cauzu l'ègadii po-z-aler danser. 

- ` Kè f'riz à m' place, vos ? avéveti dit, à s' soû, Nora. 

| faut dire ki lès deüs djon.nètes si con'chén' ; èle èstén' dèl 
minme ôdje, èle avén’ minme siff à scole one miète èchone. 

Mins |’ Nora avéve ieü one croke, i-gn-a sacants-ans d' ça èt 
dispüs adon èle aléve dins one vwèturète. Ele avéve dimèré stro- 
piye pol rèstant d” sès djoüs. 

- Vos n’avoz k'a dire ki vos-èstoz m’ frére èt k' ça m' f'réve 
plêji dèl rivôy on djoû ou l'ôte. 

Ça n'a nén frapî. C'èst |' mame da Zète k'a v'nu au botike. On 
trouve todis bén k'i manke one sacwè ou l'ôte dins on mwin.nadje. 
Li Jule fachéve li pêle k'èle avéve vinu cwê. 

- Parèt ki v's-èstoz l' frére da Nora, insi ? Ça nos f'réve pléii 
à Zète èt à mi ki vos v'nîche passer on-après l' din.ner è nosse mavu- 
jone. Zète èstéve di pus timpe one grande camarâde da vosse soü. 

D'abôrd, sacants djoôs pus taurd, il ont stï tos lès deüs mindif 
on bokèt d’ taute èmon l' Zète come il avén' promètu. Li Zète avéve 
rodji come one piyaune cand èle avéve vèyu |’ Jule moussi è s' 
maujone avou s' soð è s' vwèturète di stropiye. 

Pôve Zète, vos-ôtes! Ele n'avéve nén mètu s' bèle cote ; èle 
n'avéve nén ieü |’ tins d' satchî l” cindrén k'èle avéve fêt |’ bagadje 
d'à prandjëre avou èt sès tch'vias copindén', ècomèlés di tos lès 
costés. Come si |’ Jule aléve riwêti à tot ça. D'alieür, èle a ieü rade 
fêt d' griper au lawôt po s' fé aler one miète. 

Li mame da Zète avéve rabrèssî |’ Nora an |’ tinant conte lèy 
k'èle l'âréve sitofé. 

On a d'vizé one miète di tot, bètch èt keuwe, come on dit co 
bén. Zète èt Nora èstén' bunaujes di s' ritrouver come do tins k'èle 
alén‘ à scole èchone. Li Jule, li, il èstéve la, one miète jin.né, cauzu 
come onk ki va fé s'-tintréye, i n° mouf'tèt nén, | ratindéve k'on li 
d'mande one sacwè po rèsponde. Po fini, l'a bén falu k'i cauze : 

-  Vos-avoz la on pèrcé bia tchén d' porçulin.ne, ènn'è va-ti. 
Nos-ènn'avans dèdja vindu dès parèy è nosse botike. 

- ` C'èst l' vrê k'il èst bia èt k'il a sûr dèl valeür, vos-avoz bon 
gout, vos, djon.ne ome. 

On âréve dit ki l’ feume do Pouyeti si rècrèstéve, 

tote fiére. 

- Mins, madame, vos p'loz dire Jule come tortos, savoz. 

On a passé |’ cafeu èt mindii lès bokèts d' taute. Tot l' monde a 
dit k'èle èstéve boune. Il a falu ki l’ feume rotake su s' tchén : 

-  Vos-avoz trouvé ki m’ tchén èstéve bia, don ? La lontins k' 
nos l'avans, savoz. | vént d' famile. 

Et, tot d'on côp, la ki l’ feume si pèke à brêre èt choûrbu sès- 
ouy avou l' cwane di si d'vantrén. 

-  Tènoz, Nora. Dji vos |’ done. C'èst por vos. Li viye ni vos- 
a nén gâté. Ç'èst l' mèyeü sovenance da nos-ôtes ki dj’ vos pôréve 
doner. 

Ele a rabrèssi |’ djon.nète èt l' sèrer dins sès laudjes brès pace 
k'èle èstéve fwate, li feume d'èmon |’ Pouyeti, 

Cand Jule èt Nora ont stî sul vôye po-z-èraler, èle a r'wêti s' 
fèye : | 

- E bén, vosse Jule, c'è-ston djon.ne ome comufaut. | conèt 
l’ valeür di tot. A-dje bén fêt, Zète, di fé cadau d' nosse tchén? Dj'i 
tnéve branmint, savoz, mins dj'a bén vèyu ki l” Nora èstéve 
bunauje dè l'awè. 

Zète n'a nén rèspondu, Lèy, li vi tchén d' pôrçulin.ne, ci nèstéve 
nén trop dins sès gouts. 

Li nwâr tchén n'èstéve nén fwärt dins lès gouts da Jule èt da s’ 
soû nèrén. | vèyén' èvi lès tchéns, minme lès cias d' pôrçulin.ne. 

-  Falèt co bén k' vos cauzéche do tchén, vos | 

-  Faléve bén k' dji d'vize d'one sacwè, don ! 

Mins chake côp ki l’ Zète vinéve avou s' mame, li tchén, on l'du- 
véve aler cwê foü d'on camoussau k'on l' avéve sititchi d'dins èt 
l' mète sul cwane dèl drèsse ; insi madame d'èmon lès Pouyetfs 
èstéve bén bunauje dèl rivéy à boune place. 

Avou l' tins, li Jule n'a pus fêt branmint après |” Zète. | s' dijén' 
bondjoù, la tot. | |’ trouvéve one miète trop wèspiyante èt trop avi- 
néye po dès-afêres k'i-gn-a èt nén assez po branmint dès-ôtes èt li, 
i n' duvéve nén ièsse assez spitant por lèy. | n'èstén' nén fêts 
onk po l'ôte, la tot. Ça s' vèyéve do prumi côp èt ça n'a nén stî lon- 
tins bètchî-bètcha ètur zèls, si ça l'a jamês stf. | s'ont d'lèyf sins 
brüts, sins rôjes èt sins brèyadjes. 

Li Zète avou sès-êrs di toürpineüse avéve li toûr po vos-èma- 
craler, èle si cocheuyéve po roter et lanci dès-ouyâdes su crèsse, 
Èle ènn'a toûrné d' pus d'onk. Èle a rade ieü trouvé l'ostèye kè li 
mankéve sins-awè trop choûté s' mame kè lî avéve portant bén 
dit d' prinde dèl ièbe k'èle conechéve. 

Èmon l' Jule, i s' ârén' bén v'lu disfé do long nwâr tchén d' pôr- 

çulin.ne ki disgufjéve li maujone dins on cwén ou l'ôte. Mins on 
l'aurdéve tot l! minme po cand |’ mame da Zète âréve vinu bwâre 
one jate di cafeu. 

— Dji so bén bunauje di r'vôy mi tchén, dijéve--èle co bén. || 
a trouvé s' place èt on wèt bén k' vos |’ vèyoz vol'fiy. 

Èt cwè dire èt rèsponde? 


Lès scout’ do viladje ont passé on djoü po sayi d'awè totes 
sôtes d'afëres ki n' sièrvén' pus, dès vijeriyes k'on ramoncèle su lès 
gurgnis, dès posteures, dès cacayes, one miète di tot. | v'lén' mon- 
ter one fièsse avou one pice di tèyâte, dès tchants, one loteriye. | 
leü faléve dès caurs po 'nn'aler fé leô camp dins l’s-Ârdènes. 

mon l' Jule, i s'ont r'wêtî avou ‘ne clignète : 

-  S'on leô dôréve li bia tchén d’ pérçulin.ne ki nos n° savans 
èwou |’ mète? 

C'è-stinsi ki | tchén ènn'a 'nn'alé po ièsse mètu à pris al fièsse 
dès scout’. 

- ` Lès Pouyetîs n'iront tot l’ minme nén à ç' Fièsse-la, ci n'èst 
nén leüs-idéyes. | n'ont jamês sti au cërke. Nos dîrans al djint k'il 
a stf spiyf tot l” v'lant r’nèti. 

Nén pus d' conte ki ça. 

Nora èt Jule èt tote li famile ont sti vôy li pice au cèrke. Sul tins 
k'on candjéve li sin.ne, on a tiré lès gangnants dèl loterîye. Ça s' 
fiéve avou deûs djès d' cautes. 

- = Ki ç' k'a li rwè d' cârau? ènn'è vati, on grand scout’ à 
coûtès culotes ki solèvéve on bia grand nwâr tchén d' pôrçulin.ne. 

C'èst |’ Nora k'avéve li rodje caute avou li rwè. 

Bunaujes, lès djins, d’ vôy ki c'èstéve li p'tite sitropiye kèl gan- 
gnéve. C'èstéve cauzu l' gros lot, vos-ôtes, èt on si bia tchén po 
gârni on meübe ou one finièsse. 

Èle a riv'nu è leü maujone avou l' tchén su sès gngnos èt il ont 
d'vu l' ritchôkî è s' cwén dins l' camoussau. 

- Vosse tchén, la, cand vos l' dôroz co por one loterîye ou 
l'ôte, wêtiz todis di n' pont prinde di biyèt, don. 


Émile GilLLIAD, R.N. 
(Orthographe de l'auteur), 

La sourcière du Cantique des Créatures 


(Liernu - Lièrnu) 


François, malade, quasi aveugle, disloqué en son corps et son 
cœur, fait une halte à Saint-Damien, le lieu de la source. Claire l'accueille 
et va le faire chanter «à la baguette». Elle devient ainsi son «vis-à-vis» pro- 


mis au premier jardin. 


Binamé Françwès, 
dji v's-a todi choûté 
come one pitite fèye 
choûte si pa 
èt s’ lèyi mwinrner 
pa s' mwin 
come one pitite soû 
choûte si fré 
èt sayi dè l' sûre 
su l' vôye dau Bon Diè 


Vos-èstoz m’ soürdant èt l' têre di 
m' djârdén 
vos-èstoz m' lampe èt m' feu 
mi solia èt m' boune 
sitwèle 
vos-èstoz m' fris' pitit vint 
do matén qui m' dispiète 
divant l'aulouwète 
po tchanter matènes 
vos-èstoz mi p'tit tchèt, 
m' binamé troubadoür, 
mi Tehantchès 


Cher François, 
toujours, je t'ai écouté (obéi) 
comme une petite fille 
écoute son père 
et se laisse conduire 
por la main 
comme une petite sœur 
écoute son frère 
et essaie de le suivre 
sur la route du Bon Dieu 


Tu es mo source et la terre 
de mon jardin 
tu es ma lampe et mon feu 
mon soleil et ma bonne 
étoile 
tu es le petit vent frais 
du matin qui me réveille 
avant l'alouette 
pour chanter matines 
tu es mon petit chat chéri, 
mon troubadour, 
mon Tchantchet 

Mins astere, Françwès, 
c'èst vos qui m’ va choûter 
vos-èstoz si télemint pèneüs 
èt disbautchi 
qui vos n' ichantez pus 
ça n' vos r'chone 
wêre 


Adon, dj'a sti coude 
deüs baguètes di neüji 
èt lès nu pad'zeü 
vosse cwârps tot cotwardu 
dji ratindrè l' timps 
qu'i faurè, 
dji ratindrè noûf mwès 
au long 
qu' vosse tchanson stritche 
foü d' vosse nêt 
èt d' vosse cwârps 


Dj'ènn'a dandji, Françwès 
vos m' ètindoz, 
dj' ènn'a dandji 
èt totes mès soüs èto, 
djè |’ vou, vos di dj’, 
èt audjoürdu, 
dins l' djärdén 
qui v' m'avoz d'né, 
c'èst mi qu'èst maîsse 
èt vos, vos m'alez choüter 
èt tchanter 
au Bon Diè 
vosse fèle tchanson 
qui va brotchi 
foû d' totes lès nêts 
do monde 


èt dji vos di d'dja 
on fèl mèrci, 
m' binamé Françwès 


Joseph DEWEZ, R.N, 


Mais maintenant, François, 
c'est toi qui vas m'écouter 
tu peines tant en 
ta désespérance 

que tu ne chantes plus 
ce qui ne te ressemble 
guère 


Aussi ai-je cueilli 
deux baguettes de coudrier 
je les tiens au-dessus de ton 
corps qui n'est plus qu'un nœud 
j'attendroi le temps 
qu'il faudra, 
j'attendrai neuf mois 
durant 
que ton chant jaillisse 
de ta nuit 
et de ton corps 


J'en ai besoin, François, 
tu m'entends, 
j'en ai besoin, 
et toutes mes sœurs avec moi, 
je le veux, te dis-je, 
et aujourd'hui, 
en ce jardin 
que tu m'as donné 
c'est moi qui dirige 
et tu vas m'écouter 
et tu vas chanter 
au Bon Dieu 
ton chant puissant 
qui va surgir 
de toutes les nuits 
du monde 


et je l'en remercie déjà 
et avec force, 
mon cher François 

Blanc Pwèl 


(SartBernard - Au Saut) 


Nosse vwèsine, Sofiye, veut fwärt volfi lès p'titès bièsses. Êlle a 
d'dja deüs canaris, one tortüwe, on rat-d'grin èt trwès cobâyes. 
l'ôte fiye, au martchi d' Nameur, gn-a on lapin què lí a tchèyu è 
l'ouy. | faut dire qu'il èsteut bia, tot blanc, nin one tatche, dès 
grandès-orèyes què lf tchèyin.n’ quousu jusqu'à sès pates. One 
biaté di p'tit lapin. 

Ële l'a lomé Blanc Pwèl. Ci sèmedi la, après non.ne, ëlle a 
èminé s'+ome po-z-acheter one bèle gayole. À l' vièspréye, Blanc 
Pwèl î a moussi. Gn-aveut on rèclôs d'aviè deûs mètes avou on vèt' 
trèyis’ tot-autoû, on plantchi gôrni di strin èt d’ foûr, one sicwèle 
rimpliye di greüjins d' lizêrne èt one botèye d'aïwe avou one 
sucète. On paradis por on lapin. 

Portant après yôt djoûs, il a c'minci à s'anoyi. Tot seû, c'è-st-one 
pitite binde, don ! 

On djoù au matin, il a stî tot sbaré. Gn-aveut on sauvadie lapin 
pa pad’vant s' gayole. 

-  Comint avoz v'nu jusqu'à ci ? 

- ` O, ça n'a nin stf malaujy | Dj'a faît on trau vêla au coron 
do corti èt dj'a passé pad'zo | cloture ! 

- ` Et comint ç' qu'on v' lome ? 

- = Rossia ! Et vos ? 

- Blanc Pwèl. 

-  Vos-èstoz rèssèré come on prij'nï ! Vos v' plaïjoz bin dins 
vosse gayole ? Qu'èst ç' qui vos mougnoz là ? 

-  Dîre qui dji m’ plaî bin, c'è-st-à veüy. Gn-a dès djoûs qui m' 
chonenut longs. Cès djoûs la, dji mawiye mès greûjins tot sondjant. 
Ça m'faît plaïji d' vos rèscontrer mins qu'avoz v'nu fé avaurci ? 

- Dji m'pormineu. Dj'a adouyf l’ corti vêci one miète pus lon 
èt dj'ï a stî fé on p'tit toôr. Dji m'a guèdé on fameüs côp avou dès 
fouyes di djote èt dès carotes. Lès carotes, c'èst come dès bou- 
bounes èt c'èst fwârt bon po lès-ouys. Vos n' vièroz d'alieürs 
jamaîs onk di nos-ôtes avou dès bèlikes. 

— Ça vout dire qui vos fioz ç' qui vos v'loz ? 

- O, po ça, ayi, dji so libe come l'aïr, dji bèrôle di tos lès cos- 
tés | n' tint qu'à vos d'è fé ostant. Vinoz avou mi ! 

- Dji vôreu bin mins m' gayole èst sèréye ! C'èst quétefiye mia 
ôte paut èt insi dj' vièrè do payis | 
C'èst |’ vraï qui l'ièbe èst todi pus vète èmon |’ vwèsin. 

— Vos-èstoz bin dècidé ? 

- Ayi mins i faut moussi foû ! 

- Si ç' n'èst qu'ça, taurdjiz | 

Il a faît glissî l’ plat vèra d'on bon côp d' pate èt douviè l'uche- 
lèt. Blanc Pwèl a potchî foü ossi rade. 

- Lèvans l” ! Siyoz m' | Nos r'passerans pa l' trau qu' dj'a faït 
ènawêre ! Cinq munutes pus taurd, il èstin.n' au plin mitan d'one 
grande pice di bèterâles. 

- Wai, vêci, gn-a dè l' place tant qu'on vout. On pout baloûje- 
ner à s'-tidéye, si r'pwaser au solia, r'waîtî voler lès mouchons ou 
fé s' prandjêre. À propôs, èst ç' qui vos savoz couru ? 

- Dji n'a jamaïs yeü l'ocâsion | 

- Nos-alans bin veüy | Fians one pitite coûsse | Gn-a vêla one 
fleôr di solia qu'a crèchu dins lès bèterâles, nos-irans jusqu'à là. 
Vos v' mètoz dins one rôye èt mi dins l'ôte 2 Atincion | Dji compte 
jusqu'à trwès. Onk, deûs, trwès | Èvôye | 


Lès prumis cint mètes, ça a sfî, mins à | copète dè l’ gripelote, 
Rossia aveut one bèle avance. Blanc Pwèl tanfleut come on boü. 

- Bin, mon parent, i vos faurè fé d' l'ègzèrcice, savoz ! Nos-è 
frans one miète tos lès djoüs po v' rimète d'ataque. Èt dès opes ? 

- Dj'ènn'a jamais pont fait ! 

- Dji m' vos va mostrer. Dimoroz vêci, dji r'vin tot d' swite | 
Rossia a couru jusqu'à on bouchon d' nwârs côrîs èt riv'nu avou 
one fine baguète d'aviè on mète, 

- Waitoz bin ! Dji mèt l' baguète su lès pus bassès cheûves. Vos 
v's-ènondoz èt potchî au d'zeü. Chaque côp qu’ vos l'passeroz sins 
l' djonde, djè |’ rimonterè one miète. Aloz | 
One bone dimèye eûre qu'i l'a faît zoupler. Blanc Pwèl èsteut fin 
frèch di tchôd. 

- Assez por audjoürdu, savoz, dji n'è pou pus | 

— Vinoz, nos-alans aler glissi one miète. 


| l'a èminé jusqu'à l'orêre d'on p'tit bwès. Gn-aveut là one bèle 


couline. IÏ ï d'tchindeut fwärt. Rossia s'a lanci d'on lan su s' dri èt 
glissi dirèc jusqu'au fond. 

— On bia tobogan,don | 
Blanc Pwèl a sayi ossi mins il èsteut à mitan storné quand il a r't- 
chèyu à l' valéye. 

— Ayi, c'èst bia mins mi dj'a mès fèsses totes moudriyes, dji 
so r'laté èt dj'a fwim | 

- Vos v's-aloz p'lu r'pwaser | Nos-èstans à saquants-ascau- 
chîyes di nosse tèréye. Nos-alans soper bin rade. 
Rossia a présinté Blanc Pwèl à sès parints. 

- Dji vos-amine on novia soçon, nosse man | 

-  Vos-èstoz l' binv'nu, m' fi, vos soperoz avou nos | 
Rossia a èspliqué qu'il aveut co dès fréres èt dès soûs mins qu'il 
èstin.n’ todi su tchamps su vôyes èt rintrer au pus sovint à méye-nêt 
méye-z-eûres. On lès vièreut quétefiye au matin. Di ç' timps là, li 
moman aveut aprèsté |’ soper. 


Gn-aveut one miète di tot. Po c'minci, one salade di rodjès 
clâves avou dès djanes coucous, dès panauches èt do sauvadje 
pilé. Après, èlle a sièrvu dès p'tits bastons d’ carotes su dès bokèts 
d’ fouyes di djote. Po bwäre, li pa a widi dè |’ liqueür di roséye. 
On l'a bèvu dins dès fleürs di vôvales. Blanc Pwèl èsteut r'goulé 
come ï n° l'aveut jamais stf. 
| c'minceut à fé brune. On vèyeut on bokèt d’ lune vêla à l’ copète 
do bwès d’ sapins. Li moman a dit à Blanc Pwèl : 

-  Vos-aloz lodji vêci, don, nos-avans dè |” place. 

Li tèréye èsteut bin catchîye au pid d'one boyéye di tchaurnales. 
Rossia a advèrti Blanc Pwèl. 

- Dji m' va intrer |’ prumî ! Siyoz m’ èt m' tinu pa l’ kèwe ! 
Gn-a pont d'lumiére mins gn-a one sipèsse payasse di sauyes. Vos- 
aloz dwärmu come on sokia ! 

Blanc Pwèl n'a faît qu'on some jusqu'au matin. Il ont moussi foû aus 
prumérès-aîreûs èt s' cocheüre come on mouchon dins on potia. 
Adon, Rossia l'a priyf po d'djuner. 

-  Vinoz, nos-îrans dins l’corti vêla, tin ! Gn-a dès-apétichan- 
tès vèrdeüs. On s'èst foutreut volti one bosse | 
C'èsteut |’ vraï ! Dès fouyes di vèt’ ou d' rodje cabus, dès cheüves 
di carotes, dè |’ crochante salade, dès kèwes di chalotes, gn-aveut 
po fé. Tot d'on côp, gn-a on tchin qu'a bowyi. Rossia a r'lèvé sès- 
orèyes. 

-  Lèvans l', Blanc Pwèl ! V'la |‘ tchin qu'avore ! Siyoz m’ | 
Il ont yeü jusse li timps do broker dins on bouch'nis’ di ronches au 
coron do corti. Li tchin ènn'a faît |’ toûr dji n' sé combin d’ côps. 

Nos deûs maraudeüs ni wazin.n' boudjf. Po fini, li tchin s'a odé èt- 
z-èraler à grülant. I| ont moussi foû tot pèneüs. Blanc Pwèl aveut si 
p'tit nez plin d' song. Lès spènes l'avin.n' grèté comufaut. Rossia n’ 
saveut qwè fé po l’ rapaujeter. Po fini, i li a dit : 

— Alans nos porminer dins l' pice di bèterâles, nos-î sèrans bin 
tranquiles. || ont trôyené jusqu'à qui l’ cloke dau covint sone doze 
eûres. 

— | nos faut rintrer, nosse man s' va tracasser | 
Li moman ësteut stindûwe su one coûtche di fètchêres. Êlle aveut 
one drole d'air. 

- Ça n' va nin, man ? W'avoz mau ? 

- Dj'a on fèl mau d' tièsse ! Dji so tote patraque ! | m’ chone 
qu'on bia navia mi r'mètreut ! 

— Vinoz avou mi, Blanc Pwèl, dji sé bin èwou ç' qu'i gn-a ! Ci 
n'èst nin lon di-d-ci | 
| 'nn' ont 'nn'alé pa l’ pice di bèterâles èt trèvautchi one pature.Li 
tchamp d' navias èsteut là pad'vant zèls. 

- Waîtans chakin di nosse costé èt tchwèsi |! pus gros èt l' pus 
bia ! | 'nn'ont trové onk quausu au coron d'one ligne nin lon èri 
dè |’ vôye. | s'i ont mètu zèls deûs po l' rauyî, Rossia l' a mètu à 
spale èt èvôye. 

l n'avin.n' nin vèyu l' vaurlèt do cinsî d' Baye qui fieut s’ toür- 
néye. lÏ aveut è s' mwin on drole di baston. 

— Moman sèrè binauje ! Èle pôrè sogni s' mau d' tièsse ! 

Il aveut à pwin.ne achèvé s’ parole qu'on-z-a ètindu on brût come 
on côp d' ton'wâre. Rossia a potchf è l'aïr èt r'tchaïr ossi rade. Il a 
bèrôlé è l' rôye èt d'morer stindu avou lès pates è crwès sins pus 
fé ni sine ni mine. Blanc Pwèl aveut plonké sur li, li pôve mi-vét 
aveut sff awoürlé pa l’ navia. C'èst li qu'aveut stf djondu. Gn-aveut 
on fameüs trau d'dins. Par chance, Rossia a riv’nu à li quausu ossi 
rade. 

— Lèvans |’ tot d' swite, Rossia | a-t-i criyf Blanc Pwèl. 

Il aveut ramassé li pus gros bokèt do navia èt c'mincî à couru. 
Rossia a fini pa l’ racsîre. Il èsteut timps, li vaurlèt aspaleut s' bas- 
ton cor on côp. 

Quand il ont rarivé à l’ tèréye, i n'è p'lin.n’ pus. Blanc Pwèl 
tron.neut tot come one fouye di plope au vint d' chwache. 

- Tènoz, donoz do navia à vosse man èt pwis nos causerans. 

— Ayi, qu’ i gn-a-+i ? Vos-avoz l'aïr tot jin.né | 

— Bin po dire li vraî, dj'ènn'a m’ compte di tot ça ! Todi yèsse 
su |’ qui-vive, c'èst bon insi ! L'ête djoû |l’ tchin, audjoürdu | tchès 

seû, todi yèsse su sès niêrs, non mèrci | Dji rintère è m’ gayole | 
Là, dji so todi bin cwéy èt mi scwèle èst rimplîiye à timps à eûre. 
Mi patrone èst fwârt amichtauve èt èle mi veut volti. Djè li a faît dè 
l' pwin.ne mins dji so sür qu'èle mi pârdonerè. 

À r'veüy, Rossia, èt mèrci quand min.me. 


Henry MATTERNE, R.N 


Man.nète bièsse, va ! 


(Namur - Nameur] 


On botiquia d' viladje, one sicole nin lon èri èt dès raupins qui 
mougnin.n' volli dès boubounes. Li botiquia, c'èsteut «Emon 
Sidonîye». Sidonîye Chique qu'on |’ lomeut. One pitite djin tote 
racrapotéye, rofrincîye au d'la. Lès raupins 2 Li Grand Mau 
Stampé, li p'tit Jules d'èmon Zidôre èt |! Crau dau Molin. Cètila, i 
passin.n’ tos lès djoûs au matin au botique. | l'zï faleut à tôteler èt 
broufyf timps dè l’ rècrèyäcion.. quand ci n'èsteut nin padrí |’ dos 
da Mossieü |’ Maîsse Fôrtune. Li Maîsse Fôrtune... Maugré ç' nom 
là, noste ome ni gangneut wêre. On p'tit maïsse di scole, vos-ôtes | 
Ça n'èst nin fwärt ritche, savoz. 

Li Grand Mau Stampé con'cheut tos lès ridants da Sidonîye 
Chique. | lès con'cheut quét'fiye co mia qu’ lèye, direu dj’ bin. Qui 
v'loz , dispü qu'il aveut moussi è l' pitite sicole, i taurdjeut tofêr 
véla. Et, à l’ sicole, i lï faleut po |’ mwins’ deüs-anéyes po-zè fé 
one... Et nosse Sidonîye, lèye, èle ni vèyeut pus à mitan clér èt 
ètinde deur. 

On bia djoü — qui l' Grand Mau Stampé èsteut avou li p'tit Jules 
d'èmon Zidôre au botique - il ètindenut on brôt.., On brût come si 
on-z-aureut yeü grèté à l’uch. Sidonîye lijeut l gazète dins on 
cwin, èt n' rin ètinde come di jusse. Nos deüs droles, i l'zï choneut 
ètinde spèpyi. 

— C'èst sins manque one soris, di-st-i l! Grand Mau Stampé. 
_ Aloz gwé l' tchèt d'abôrd, di-sti li p'tit Jules. 
- Non.na, savoz, dji n' va nin disrindif m’ gros marou por one 

fayéye pitite soris. ll ènn'a s' gout à nosse gurnf. | sèreut pâr trop 

mwaîs | 

- Adon, i nos faurè trover ôte tchôse po l’ tchèssi ci p'tite rosse là. 
Man.nète bièsse, va ! 

- Oyi. Man.nète bièsse, vos l’avoz dit. 

- Alans qwé one trape à soris ? 

- Tot jusse | 


Su pont d' timps li trape èsteut mètôwe... èt ratinde li soris. 

Li brût s' fieut todi one miète pus fwärt. 

— Estoz sûr qui c'è-st-one soris, Jules ? 

- Ebin, asteûre, dji mè l’ dimande.. Ni sèreut ç' nin pus rade one 
pus grosse bièsse ? 

- One mârcote ? On nièrson ? 

- Nom di glu | Qu'alans n' fé ? 

- Aloz qwé on baston, Jules. 


Sidonîye Chique lijeut todi s' gazète èt volà nosse Jules qui 
rorive avou on bia gros baston. 


— Nos l'aurans ç' côp ci, Grand, ci man.nète bièsse là, nos l'au- 
rans, fwè d' mon âme ! 
— Pôreut valu... 


Tot d'on côp, véla padrí |’ comptwär aus boubounes, deûs gros 
ronds ouys. 


— C'èst l’ bièsse, Grand, c'èst |’ bièsse. 
— Tape d'abôrd, tape. 


On-z-êtind criyf si fwârt qui nosse Sidonîye rilève si tièsse èt 
veûy li bièsse, li grosse bièsse qu'a yeü lès côps d’ baston. C'èst l' 
Crau dau Molin ! || èsteut à maraude aus boubounes. Li, à 
maraude, adon qui s' pa l'ècrauche come onk di sès couchèts ? 
Nin possibe don ! Siya, siya. Mais qui v'loz ? Si grand-pére li 
d'djeut todi — qui l' Bon Diè |’ mète è s' musète - «Yèsse galafe, ça 
èst laïd, maïs ça èst bon |» 


Li Crau aveut bin rit nu l’ lèçon | 


Anne-Marie FRANÇOIS, R.N. 

On Brusselêr à Nameur 


(Faulx-Les Tombes - Fau) 


Cite anéye ci, li Comité dès fièsses aveut priyi | Minisse- 
Présidint dè l’ réjion d' Brussèle èt tos sès copleüs po bin mostrer 
l'amichtauvité qu'i gn-a ètur zèls èt |! Walonîye, 

Lès Brusselêrs qu'èstin.n' dèdja su place li vinrdi n'ont nin taurdif 
po chufler saquants vêres di pèkèt èt sayï nosse keüte. 

Dire qu'il èstin.n' co sêwes lès djoûs d'après, sèreut minti. 

Li Prumf Minisse qui riv'neut d' Moscou aveut faît on distoü pa 
Nameur èt d' pus d'on Flamind aveut bin volu v'nu po fé chonance 
qui tot va bin ètur nos-ôtes tortos. 

Mimile èt s' feume Line avin.n’ dimandé à leüs deüs soçons d’ 
Brussèle : Jan èt Fani di vinu passer lès fièsses avou zèls. 

Echone, il ont asplané come one mèsurète lès viyès reuwes di 
Nameur dè timps qui l’s-autorités alin.n' rinde bon d'vwêr à 
François Bovesse, l'ancyin Gouvernêur. C'èst li qu'a yeü l'idéye 
dès fièsses di Walonîye en 1923 èt qui lès traîtes qui travayin.n' 
po l's-Alemands ont abatu come on tchin en 1944. 

Li mayeür di Nameur ï a stî di si spitch èt l's-ôtes parèy. 

Tortos po dire qu'i s' faleut spaler n-on l'ôte. 

À l'cimintiére di Bèlgrâde, il ont yeü one pinséye po lès sôdôrs 
touwés timps dè |’ rèvolucion di 1830 èt dès deüs grandès guêres. 
Li Gouverneür d'asteûre a priyî lès djins qui v'lin.n' bin po bwâre 
on vêre à s' santé. | parèt qu'i gn-aveut one quèwéye di djins come 
dè timps dè l’ guère quand on ratindeut dès-eûres au long po 
r'çûre on pwin où bin saquants grames di suke. Li Gouverneür a 
insi yeû l'ocäsion d' mostrer s' palaïs, on bèle grande maujone 
viye di trwès siékes èt qu'on-z-aveut bâti aprume po l's-èvèques. 

Nos quate soçons, zèls, il ont fañt l’ vôye dès plaques ; one por- 
minâde èwou ç' qui lès djins passenut d'vant lès maujones di 
saquants Namurwès qu'on s'è sovint co. 

Cite anéye ci, on-z-a strumé deûs novèlès places: one qui va 
pwârter l’nom da Félix Rousseau, on Nomurwès qu'a scrit laudje 
èt long l'istwêre dè l’ vile ; l'ôte, on |' va lomer «Square Ernest 
Montellier». Po totes lès djins d’ Nameur, c'èst |’ Nèsse : on maîsse- 

musucyin, qu'a faît |” musique di brâmint dès tchansons, èt, au pus 

sovint, su dès paroles da François Bovesse, Emile Robin ou Joseph 

Calozet, tos lès trwès, dès ancyins Rèlis Namurwès. 

Nosse Nèsse èst mwârt en 1993 adon qu'il aleut su sès cint-z- 
ans. 

| n'ont nin yeü l’ timps d’ fé l' vôye dè pèkèt su |l' batia èwou ç' 
qu'i gn-aveut, at-on dit, brâmint dès Francès èt dès Flaminds qui 
socenin.n' sins pus d'afaire. 

C'èsteut èwarant èt plaïjant d'ètinde causer l' brusselêr dins lès 
reuwes di Nameur. Dès fanfâres dès Marolles ont v'nu djouwer 
dès-aïrs d'avaurla. 

Gn-aveut ossi dès soces d'one miète tos costés qui tchantin.n' èt 
danser come dins l' timps : lès Masuîs èt lès Cotelis di Djambe, lès 
Copêres di Dinant, li soce Clape Sabot di Lèlou, lès Canaris d' 
Vèdrin èt co d's-ôtes. 

Quand Jan èt Fani ont vèyu d'au lon, li tchaur dès Molons, il ont 
stf tot sbârés. | n'avin.n' jamaïîs vèyu on-oûrdache parèy. 

l a bin falu qu' Mimile l'zeü done dès èsplicäcions : 

- Qui tos lès musucyins sont dins l' Soce Moncrabeau, one sôcièté 
qu'a vèyu |’ djoü en 1843. 

- Qui Moncrabeau, c'èst |! nom d'on viladje di Gascogne, è l' 
France, èwou ç' qui lès djins dijenut vollï dès mintes. 

- Qui la longtimps qu’ lès deûs viles socenéyenut, 

— Qui lès Molons mètenut su pids, tos l's-ans, on concoëûrs dè l' pus 
grosse minte, 

- Qui gn-a qu’ lès gazètis, lès-avocats, lès cis qui faîyenut dè |’ 
politique èt lès rauyeüs d’ brokes qui n° polenut nin concouru ca 
i sont conu po yèsse dès maïîsses-minteürs. 

- Qui l'molon, c'è-st on chalon mins c'è-st-ossi on boureü d' 
craques. 

— Qui lès Molons, qui sont todi zèls 40 tchantenut èt faîyenut dè l' 
musique po rascoude dès caurs èt d'ner on côp d' mwin costé 
finance aus pôves di Nameur. 

— Qu'il ont dès droles d'instrumints qui c'è-st-à n' nin crwêre : on 
tonia wide, one vatche di bwès, dès botèyes : dès p'tites èt dès 
pus grandes, dès ülaus, dès flûtes à l'agnon mins ossi dès trom- 
pètes èt dès tamboürs. 

— Qui leü prumï chèf, ça a stï Nicolas Boseret, li musucyin aveüle 
qu'a scrit, en 1851, li Bia Bouquet. C'èst come quî direut li 
Brabançonne dès Namurwès. 

— Qui tos lès Molons sont moussis tortos parèy : on tchapia nwâr 
èt rodje avou l' numèré 40, èt |’ lète M, sicrîts d'ssus, one blanke 
colorète, one tchimije cafloriye èt on bleuw casaque, one nwâre 
culote èt dès brunès botes. 

C'èst quand il ont stî tot près dè tchaur qui Mimile s'a aporçü 
qu'one saqwè n'aleut nin. 

On Molon tineut dins sès mwins on parapli qu'il aveut douvièt 
grand au laudje po garanti lès soçons qu'èstin.n’ pad'zo adon qu'i 
n' ploveut nin èt qu'i lüjeut lès quate solias. 

C'èst l’ Jan qu'a compris l’ prumï çu qu'i s’ passeut. 

- Wai, vêla, à l’ fine copète dè tchaur, li manikèt moussi à Molon ; 
c'èst nosse Julyin. 

- Julyin ? Qué Julyin, don, vos ? ati d'mandé Mimile. 

- Bin, Julyin, nosse Manneken Pis. Dji wadje qu'il a faît l’ voyadje 
avou tos l's-ôtes. 

— Et, qui faiti là ? 

— Bin, i faît s' bèsogne, don : i piche. 

Mimile èt Line s'ont r'waîfi, pètés au d'la. 

C'èsteut |’ toû da Jan di raconter l’ sène. 

D'après li, c'èst Jèrome Duquèsnoy qu'a sculté l’ raupin en 
1619. On l'a mètu addé l’ Grand-Place di Brussèle mins en 1695, 
lès sôdärs da Louwis XIV ont canoné l' vile, Gn-a yeü qu'one sôrte 
à fé : mète li roufion foü dès côps. 

Ayi, twè. Pus taurd, l'ârméye da Louwis XV a r'mètu ça èt mès- 
bridijf l'posture mins li rwè s'a mauvelé èt il a v'lu coridif l” mau 
qu'aveut stî faît : il a lomé Mannekens Pis oficier èt li fé mète on 
moussemint qu'aleut avou s' grâde. Ça a stî l' prumêre dès 800 
moussüres qu'il a au djoû d'audjoürdu. 

Po n' pus awè totes cès miséres là, on-z-a faît on dobe èt mète 
l'orijinäl dè |’ bèle èstatüwe au rewè dins |l’ Maujone do Rwè su l’ 
Grand-Place. Vola waî, poqwè, audjoürdu, nosse gamin èst 
moussi à Molon.Come vos vèyoz, totes lès viles ont leüs-üsances. 

Tot s' porminant, il ont arivé su |’ place Sint-Aubwin èwou ç' qui 
c'èsteut lès walloniades : dès vis djeus come li coûsse dins lès 
satchs, ou avou lès bèrwètes, li djeu d' guîyes, satchf su |’ cwade 
oudôbin li pièce au savon, li djeu dès drapias qu'on lome à 
Nameur l’Alfér, on mot qui provint d'Alferez, qui lès sôdärs èspa- 
gnols s'è sièrvin.n’ dè timps qu'il èstin.n’ lès maîsses di nosse 
payis. 

Nin à r'pache, nos soçons ont stî mougnî on bokèt su |’ place 
d'Armes qu'on-z-aveut r' batisé, timps dès fièsses : «Nameur li 
glote». 


` 

Fani, lèye, èlle a v'lu sayi dè l’ dispouye ; èlle ènn'a faît one di gri- 
mace. Mimile a mougni dè stoemp, one sôrte di djote avou dès 
carotes, dès canadas, dès pôrias èt dès quèwètes. Jan èt Line ont 
tchwèsi dès-avisances. IÏ ont rintré qu'il aleut yèsse méyenêt. 

Li djoù d'après, c'èsteut l’ dimègne, il èstin.n’ dins lès prumîs po 
bin veüy li bataye dès chacheüs, on djeu qui r'monte aus-anéyes 
1400, a+i èspliqué Mimile. 

Au c'mincemint do djeu, i sont zèls 60 sins compter lès musu- 
cyins qui djoüwenut do tamboür sins djoker : 30 Mélans avou leûs 
chaches djanes èt nwôres. Zèls, ï vikenut ë |’ vile èt 30 Avrèsses èt 
les chaches blankes èt rodjes qui vikenut en d’ foû. C'èsteut insi 
dins |’ timps, todi. 

| sont à djoke su dès chaches di d’ pus d' deüs mètes di wôt, 
faîtes à l’ mwin avou dè bwès d’ fau ; leüs pids su dès stris qui sont 
84 centimètes wôt. 

Et deüs mots quate paroles, lès djouweüs sayenut d' fé piède 
balance aus cis qui sont conte zèls. Quand i n' sont pus qu’ deüs 
à yèsse d'assène et qu'i sont tos lès deüs dè l’ min.me équipe, i 
djoüwenut çu qu'on lome li «boute à tot». 

C'èst |’ dérin qui d'meüre astampé qui gangne li chache 
d'ôr.Çite anéye ci, c'è-st-on-Avrèsse què l'a yeü. S'apinse Mimile, 
lès chacheüs d' Nameur voyadijenut brâmint à l'ètranjér’.Gn-a 
wêre, il ont st? è l’ Chine, timps dès J.O. 

Jan èt s’ feume on ralé à Brussèle ci djoû là po polu boûter 
l'djoü d'après. C'è-st-insi qu’ Mimile èt Line èstin.n’ tot seĝs |’ londi 
po-z-aler à |’ viye èglije di Sint-Djan come brâmint dès Namurwès. 
Il ont bin faït d'ariver tot timpe : come todi, gn-aveut pus one place 
à trover quand mèsse a c'mincf. 

Dins l’ keür, li fanfäre dè |’ police èsteut là po sopwârter lès 
tchanteüs dès tch’mins d’ fiêr. Mimile a pinsé, è li min.me, qui faurè 
bin rade radjon.ni lès tchanteüs ca l’ chèf aveut bin dès rûses po 
lès-èscoürci. 

Au prumf rang dè |’ grande néf, lès-autorités d’ Nameur, min.me 
lès cis qu'on n'vwèt jamais à mèsse, avin.n’ ôrdé lès pus bèlès 
places por zèls. Li curé dès Marolles èt deüs-ôtes vicaîres coplin.n' 
li ci d' Sint-Djan qui c'èsteut |’ trintyin.me côp qui fieut s' prét- 
chadje è walon. Li non pus, i n'aveut nin radjon.ni. èt il a af'té d’ 
pus d'on côp. 

C'èst su l'aïr do Bia Bouquèt tchanté pa tot l’ rachonadje qui mèsse 
a sfi faîte èt qu’ lès fièsses di Waloniye à Nameur ont stî yute. 

Lès djins ont sti chake di s'costé : Cètici, il ont moussi au «Ratind 

tot» bwâre one dêrène keûte. Cètila, il ont stî mougni one avisance 

ou on bokèt d’ nwäre tripe su |’ place do Vï Mârtchî. 

Bin sûr, i gn-aurè yeû dès taurdus qu'auront r'grèté di d'vu raler. 
Mimile a faît sine bondjoù à ma-seûr Lèyontine, li supèrieüre dè |’ 
sicole Sinte-Mariye qu'i c'nocheut fwärt bin èt qu'aveut, lèye èto, 
stf à mèsse avou one tote djon.ne bèguène, lî choneut-i. 

Il ont arivé èchone su |’ Place d'Armes èt taper on côp d'oûy su 
lès postures da Françwès èt Djôsèf. 

Mimile a bin manqué di si struker tot vèyant Manneken Pis, 
qu'èsteut todi là, «à l’ bèsogne», come aureut yeü dit Jan. Èt il 
èsteut mièrnu. vormint. Tot soriyant, i picheut sins lachi su one 
salade qu'on-z-aveut tapé là po l’ lum'çon. 

C'è-st-adon qu’ nosse soçon a ètindu li ma-chêre-seür Lèyontine 
atauchî l'ôte ma-seür. 

- Qu'i gn-ati, seûr Dôminique ? Vos-avoz l'aîr d'awè do dispit. 
Bin, ayi, Ma-mére. Dji m’ fieu à l'idéye qu'il èsteut bin pus 
skèrpu qu’ ça. 

Sondijiz qu'il èst co tot An ne, don vos. 

À bon ! Dji m' dijeu ossi.. 


Gilbert RENSON, R.N. 

Po rire one bouchîye 


È réfèctwêre d'on-intèrnat catolique, lès-èlèves passèt avou leü 
platia po prinde leü diner. Au coron dè |’ longoüwe tauve, on-z-a 
augngné on moncia d' poumes. Li ma-chére-seür a scrit : N'è pir- 
doz qu'one. Li bon Diè vos veut. Cor one miète pus lon, one masse 
di biscwits, avou dès sclats d' chôcolat d'ssus. On-z lit dès rat- 
chatchas d'èfant : Pirdoz-è ostant qu’ vos v'loz. Li bon Diè waîte 
aus poumes ! 

* 

Natole è-st-en voyadje dins lès lons payis po s' mèsti. | tèlèfone 
à s' maujone po-z-oyu dès novèles. C'èst l' mèskène què li rèspond. 

- Tot va bin ? 

- Non. Vosse tchin èst mwârt ! 

- Nin l’ vrai ! 

- Siya. 

- Gn-a dès mantches à mète dins ç' cas là, savoz, Méliye ! 
Choü ! on c'mince pa dire : «On-z-a d'vu uker l'ârtisse...» Enfin, 
faurè bin prinde ça autoü d' li... Et m’ feume, ça lî va-t-i ? 

- On-z-a d'vu uker l’ docteür. 

* 

È cabarèt, gn-a on-ome tot seü qui bwèt s' vêre di bire à p'titès 
gwôrdjiyes. | 'nn'a pèsant. | satche one mofe qu'on-z-aureut bin peû 
d' l'atauchi. Mins l’ cabareti qu'a dandji d' causer vint addé li : 

- Qu'i gn-ati, Mossieü ? M'èwarereut nin qui v's-auriz dès 
rüses avou vosse feume, vos ! 

- Tot jusse. On s'a dispètroné èt èle m'a dit qu'èle ni m’ cause- 
reut pus on mwès au long ! 

- Bin i m’ chone qui vos d'vriz yèsse binauje ! 

- Oyi, mins l’ mwès èst foû audjoûrdu... 

* 

- Dji n° vou pus aler à scole. Gn-a pèrson.ne qui m' veut volti. 
Lès-èlèves mi vèyèt èvi èt lès profèsseürs ossi. Dji vou d'meurer è 
nosse maujone. 

- Nin d’ tot ça, m' fi. Dins l' viye, faut soyu agni su sès lèpes. 

- Donez m’ deüs bounès raîsons po-z-î aler. 

- Por on prumi, vos-avoz 52 ans, èt por on deüsyin.me c'èst vos 
l' dirècteür ! 


Bernard LOUIS 

Qués novèles 


Centième anniversaire 
des Rèlîs Namurwès : 
2009, l'anéye do walon qui spite 


Premières activités programmées à cette occasion à Namur et envi- 
rons. 


- Le dimanche 14-12-2008, à 15h. en l’église Saint- 
Jean de Namur 
L'Arche d'Alliance (Maison maternelle et d'accueil) organise 
un récital de contes et de chants de Noël en wallon dans le 
cadre d'un projet de rénovation d'un bâtiment destiné à des 
appartements. 


Au programme : des contes de Noël de Henry Matterne, Rèli 
Namurwès, présentés par des conteurs de la Maison du Conte 
de Namur. Chants de Noël interprétés par la Florale de 
Chlorée, chorale de Florée [traditionnels wallons, traditionnels 
français traduits en wallon, Noël de Jean Guillaume, mis en 
musique par Ernest Montellier). 
Adresse de contact : Patricia Vansnick, Arche d'Alliance, 27, 
boulevard d'Herbatte à 5000 Namur 081 23 11 27. 

- Le mercredi 24-12-2008, de 16 à 18 h, en l’église 
paroissiale d’Arbre 


La chorale paroissiale d’Arbre organise sa traditionnelle 
crèche vivante. Contes de Noël écrits et racontés par des Rèlis 
Namurwès et chants de Noël en wallon par la chorale. 
Adresse de contact : Etienne Nicaise, 081 43 43 30 
www.arbre.be 
La crèche vivante s'inscrit dans le programme des fêtes de Noël 
mis sur pied par BAM (Brogne-Arbre-Maredret 
www.bam-artisanat.be 

- Le samedi 27-12-2008, à 18h, en l’église de Liernu 
La corporation du Grand Feu de Liernu inaugure les fes- 
tivités de son trentième anniversaire : elle organise une messe 
en wallon à l'occasion de la Saint-Jean d'hiver (plantage du 

mât du bûcher) Textes et homélie en wallon, un conte de Noël écrit 

par un Rèlf Namurwès, quelques chants en wallon par la chorale 

paroissiale de Liernu-Saint-Germain, Bia Bouquèt final. 
Adresse de contact : Jean-Luc Dewez 081 65 51 11 
famille. dewez@skynet.be 

- Le 6 février 2009, réception au Palais provincial des 
Rèlis Namurwès par le Gouverneur Denis Mathen 
(évocation des liens historiques étroits entre les Rèlis et la 
Province de Namur : François Bovesse et plusieurs gouverneurs 
ont été membres d'honneur de la société littéraire ; intronisation 
de Denis Mathen (petit-fils d'un Rèli) comme membre d'honneur. 

- De janvier à fin mai, projet Chœur à l’école à l'Ecole 
communale de Naninne (à confirmer). 
En partenariat avec l'asbl REMUA {pédagogie musicale dans 
les écoles) et avec la Cellule Culture-Enseignement de la 
Communauté Française, l'école communale de Naninne pro- 
pose une formation musicale dans les différentes classes à par- 
tir de chansons, comptines et musiques en wallon et la création 
collective d'une chanson en wallon (et enregistrement). Cette 
formation sera l'occasion d'une rencontre inter-générationnelle 
avec l'association du troisième âge du village. 

- Le samedi 23 mai, concert lors de la fancy-fair de 
l’école 
Adresse de contact : Eric Cheffert, 081 22 56 50 
namur2@ecolesnamur.be 

- Début février, l'Association des Anciens du Petit 
Séminaire de Floreffe publiera un numéro spécial de sa 
revue consacré à des anciens qui ont écrit en wallon. Le 
deuxième bulletin annuel donnera les résultats d'une enquête 
effectuée par Freddy Lecomte sur la place du wallon dans 
l'école depuis 1945. 
Adresse de contact : Jean Bodson 081 44 08 33 

- Le 14 ou 15 mars, le Grand Raploû des Rèlis 
Namurwès : diner du centième anniversaire. Remise de la 
cocarde, intronisation d'un nouveau membre... 

- Le 13 mars à 19 h, le Séminaire de Floreffe organise 
le souper annuel des parents. 
À cette occasion, présentation d'un travail réalisé dans le secon- 
daire inférieur pour des cours de français et d'étude du milieu 
(enquête sur les expressions wallonnes auprès de la famille et 
du voisinage de chaque enfant) 
Adresse de contact : Eric Beaujean  eric.beaujean@skynet.be 

- Dernière semaine d'avril (dates et programme à confir- 
mer) La semaine du wallon à Floreffe 

Le Centre culturel et la Commune de Floreffe mettent sur pied 

plusieurs activités autour du wallon. En particulier, en collabo- 

ration avec les écoles communales et l'école libre de l'entité. 

e Ainsi, l'école de Franière présentera un spectacle bilingue 
{(wallon-français) écrit par Jack Rifflard et joué par les élèves 
de 5*"* et 6°” primaire. 

* Organisation d'une exposition de dessins d'enfants à partir 
de différents «documents» en wallon. En 1*" et 2°” primaire, 
création dans chaque classe participante d'une BD illustrant 
Pèrlicoquêt, conte recueilli par le docteur Robaux. En 3” et 
4°, illustration d'expressions wallonnes où il est question du 
diable. En 5e et 6e, illustration d'expressions liées à l'argent 
(avarice, endettement, richesse et pauvreté...) 

e Présentation d'une pièce de théâtre et d'un cabaret en wallon 
(à préciser) 

Adresse de contact : Jules D'Alvise (Président du Centre cultu- 

rell, Rue Deminche, 67, Franière 0476 90 73 62 - 081 44 

58 O5. 


Prix Renée Valès 


À l'été 2009, la Société de Langue et de Littérature wal- 
lonnes décernera pour la septième fois le Prix Renée Valès. 
D'un montant de 500 €, ce prix récompensera un tra- 
vail original, inédit, susceptible de développer, surtout 
auprès des jeunes, la connaissance ou le goût de l'une des 


langues régionales de la Belgique romane (wallon, picard, 
gaumais, champenois]. Ce travail, théorique ou pratique, 
devra avoir été réalisé entre 2005 et 2009. 

Les candidatures comprendront une lettre présentant le 
travail et deux exemplaires de celui-ci. Elles seront adres- 
sées avant le 28 février 2009 à Esther Baiwir, secrétaire de 
la S.L.L.W., Place du XX août, 4000 Liège. 


Pour d'autres renseignements : ebaiwir@ulg.ac.be 

Si vous voulez... 


Si vous voulez commander des exemplaires des Cahiers Wallons, 
Si vous voulez connaître le contenu des quelque 650 exemplaires parus, 
Si vous voulez connaître la liste des numéros spéciaux, 
Si vous voulez entrer en contact avec les Rèlîs Namurwès, 
Si vous voulez vous informer sur les cours de wallon 
organisés par les Rèlis Namurwès, 
Si vous voulez obtenir des renseignements sur un écrivain, une œuvre, 
sur l'histoire de la Wallonie ou des lettres dialectales, 
Si vous voulez consulter l'imposante documentation réunie 
à la bibliothèque des Rélfs, 


plusieurs possibilités s'offrent à vous : 
- l'adresse postale : Secrétariat, avenue Golenvaux, 23/7 
5000 Namur A 
- le téléphone : 081 -73 59 70 (secrétaire) 
081 - 73 59 03 (président) 
- l'adresse courriel : croledestris@skynet.be 
- l'adresse Internet : http://relis-namurwes.be 


De plus, le secrétaire Guy Delvaux se tient à votre disposition 
tous les jeudis, de 14 h à 18 h 30, à la bibliothèque, 
Maison du Dialecte, 6, Boulevard Baron Huart, 5000 Namur 
(à côté du Parlement wallon). 


Si les «Cahiers Wallons» te plaisent, cher lecteur, 


fais de ton meilleur ami un abonné. 

